

**Republika e Kosovës**

**Republika Kosova - Republic of Kosovo**

***Qeveria –Vlada–Government***

**Programi për Reforma në Ekonomi**

**(PRE) 2020-2022**

**Prishtinë, nëntor 2019**

Përmbajtja

[1. KORNIZA E PËRGJITHSHME E POLITIKAVE DHE OBJEKTIVAT 6](#_Toc25873713)

[2. Korniza Makroekonomike 12](#_Toc25873714)

[2.1. Zhvillimet e Jashtme Ekonomike dhe Projeksionet 12](#_Toc25873715)

[2.2. Zhvillimet e fundit në ekonominë Kosovare 14](#_Toc25873716)

[2.2.1. Sektori Real 14](#_Toc25873717)

[2.2.2 Klima e Biznesit 18](#_Toc25873718)

[2.2.3. Indikatorët kryesorë të tregut të punës, 2016-2019 TM2 19](#_Toc25873719)

[2.3.1. Projeksionet e sektorit real 21](#_Toc25873720)

[2.3.2 Politika monetare dhe e kursit të këmbimit dhe inflacioni 23](#_Toc25873721)

[2.3.3 Sektori i jashtëm dhe qëndrueshmëria e tij afatmesme 24](#_Toc25873722)

[2.3.3.1. Llogaria Rrjedhëse 24](#_Toc25873723)

[2.3.3.2. Llogaria Financiare 28](#_Toc25873724)

[2.3. Skenarët alternative dhe rreziqet 33](#_Toc25873725)

[2.5.1 Rreziqet 33](#_Toc25873726)

[2.5.2 Potencialet 36](#_Toc25873727)

[2.5.3 Rezultatet e skenarëve alternativë 39](#_Toc25873728)

[3. Korniza Fiskale 41](#_Toc25873729)

[**3.1.** **Strategjia e politikave dhe objektivat afatmesme** 41](#_Toc25873730)

[3.2. Implementimi i buxhetit 2019 (janar-tetor) 42](#_Toc25873731)

[**3.3.** **Parashikimet afatmesme buxhetore** 45](#_Toc25873732)

[**3.3.1.** **Parashikimi i të hyrave buxhetore** 46](#_Toc25873733)

[**3.3.2.** **Parashikimet e shpenzimeve buxhetore** 48](#_Toc25873734)

[3.3.3. Parashikimet e shpenzimeve sipas kategorive ekonomike 50](#_Toc25873735)

[3.3.4. Parashikimet e shpenzimevepër sektorët e politikave buxhetore 52](#_Toc25873736)

[3.4. Bilanci Strukturor Fiskal 54](#_Toc25873737)

[3.1. Nivelet dhe zhvillimet e borxhit, analiza e operacioneve të mëposhtme dhe rregullimet e flukseve të stoqeve 58](#_Toc25873738)

[3.5.3 Detyrimet Kontigjente 59](#_Toc25873739)

[3.2. Analiza e ndjeshmërisë dhe krahasimi me programin e mëparshëm 60](#_Toc25873740)

[3.3. Krahasimi me programin e kaluar 60](#_Toc25873741)

[3.4. Qeverisja fiskale dhe kornizat buxhetore 60](#_Toc25873742)

[3.5. Qëndrueshmëria e financave publike 60](#_Toc25873743)

[4. REFORMAT STRUKTURORE PËR 2020-2022 61](#_Toc25873744)

[4.1. Identifikimi i pengesave kryesore për konkurrueshmërinë dhe rritjen gjithëpërfshirëse 61](#_Toc25873745)

[4.2. Përmbledhje e prioriteteve të reformave 63](#_Toc25873746)

[4.3. Analiza sipas fushës dhe prioritetet e reformave strukturore 65](#_Toc25873747)

[4.3.1. Reforma e tregjeve të energjisë dhe transportit 65](#_Toc25873748)

[4.3.2. Bujqësia, Industria dhe Shërbimet 71](#_Toc25873749)

[4.3.3 Mjedisi i biznesit dhe reduktimi i ekonomisë informale 82](#_Toc25873750)

[4.3.4. Hulumtimi, zhvillimi dhe inovacioni dhe ekonomia digjitale 94](#_Toc25873751)

[4.3.5. Reformat në tregti 101](#_Toc25873752)

[4.3.6. Arsimi dhe shkathtësitë 106](#_Toc25873753)

[4.3.7. Punësimi dhe tregjet e punës 117](#_Toc25873754)

[4.3.8. Përfshirja sociale, ulja e varfërisë dhe mundësitë e barabarta 122](#_Toc25873755)

[6. KOSTOT DHE FINANCIMI I REFORMAVE STRUKTURORE 127](#_Toc25873756)

[7. ÇËSHTJET INSTITUCIONALE DHE PËRFSHIRJA E PALËVE TË INTERESIT 128](#_Toc25873757)

List of tables and figures

[Grafiku 1 Rritja reale vjetore e BPV-së, në % 10](file:///C:\Users\alkete.bucaj\Desktop\last%20draft26%2011%202019%20DRAFT_ERP%202020-%202022.docx#_Toc25673453)

[Grafiku 2 Inflacioni 11](file:///C:\Users\alkete.bucaj\Desktop\last%20draft26%2011%202019%20DRAFT_ERP%202020-%202022.docx#_Toc25673454)

[Grafiku 3 Contribution of tradable and non-tradable inflation to total inflation 14](#_Toc25673455)

[Grafiku 4 Indikatori i Klimës së Biznesit dhe Bilancet e vlerësimit të situatës aktuale të sektorëve të biznesit 16](#_Toc25673456)

[Grafiku 5 Paga Mesatare Bruto, in Euro 18](file:///C:\Users\alkete.bucaj\Desktop\last%20draft26%2011%202019%20DRAFT_ERP%202020-%202022.docx#_Toc25673457)

[Grafiku 6 Real GDP and its components 20](file:///C:\Users\alkete.bucaj\Desktop\last%20draft26%2011%202019%20DRAFT_ERP%202020-%202022.docx#_Toc25673458)

[Grafiku 7 Herfindahl Hirchman Index 22](file:///C:\Users\alkete.bucaj\Desktop\last%20draft26%2011%202019%20DRAFT_ERP%202020-%202022.docx#_Toc25673459)

[Grafiku 8 Indeksi i Hapjes së Tregtisë 23](file:///C:\Users\alkete.bucaj\Desktop\last%20draft26%2011%202019%20DRAFT_ERP%202020-%202022.docx#_Toc25673460)

[Grafiku 9 Komponentët e Llogarisë Financiare, % e BPV-së 24](file:///C:\Users\alkete.bucaj\Desktop\last%20draft26%2011%202019%20DRAFT_ERP%202020-%202022.docx#_Toc25673461)

[Grafiku 10 Pozicioni i Investimeve Ndërkombëtare Net 25](file:///C:\Users\alkete.bucaj\Desktop\last%20draft26%2011%202019%20DRAFT_ERP%202020-%202022.docx#_Toc25673462)

[Grafiku 11 Rritja e kreditimit të sektorit privat 27](file:///C:\Users\alkete.bucaj\Desktop\last%20draft26%2011%202019%20DRAFT_ERP%202020-%202022.docx#_Toc25673463)

[Grafiku 12 BPV reale nën skenarë alternativë 36](#_Toc25673464)

[Grafiku 13 Struktura e të hyrave 2017-2022 43](#_Toc25673465)

[Grafiku 14 Struktura e Shpenzimeve 46](#_Toc25673466)

[Grafiku 15 BPV-ja aktuale dhe potenciale, 2010 TM1: 2019 TM2 50](file:///C:\Users\alkete.bucaj\Desktop\last%20draft26%2011%202019%20DRAFT_ERP%202020-%202022.docx#_Toc25673467)

[Tabela 1 Indikatorët Ekonomikë 11](#_Toc25673439)

[Tabela 2 Leading and Coincidence Indicators for Aggregate Demand Components 13](#_Toc25673440)

[Tabela 3 Indikatorët Kryesorë të Tregut të Punës 17](#_Toc25673441)

[Tabela 4 Produktiviteti i punës dhe Kostot për Njësi të Punës – KPNJ 2015-2018 17](#_Toc25673442)

[Tabela 5 Eksporti dhe Importi i Mallrave dhe Shërbimeve 21](#_Toc25673443)

[Tabela 6 Dallimet në projeksionet e WEO (tetor 2019) and Komision Evropian (Vjeshtë 2019) 30](#_Toc25673444)

[Tabela 7 Veprimtaria e Qeverisë së Përgjithshme, në miliona Euro 40](#_Toc25673445)

[Tabela 8 Shpenzimet në nivelin lokal 45](#_Toc25673446)

[Tabela 9 Shpenzimet në nivelin qendror 45](#_Toc25673447)

[Tabela 10 Shpenzimet buxhetore sipas kategorive ekonomike, 2017- 2022 47](#_Toc25673448)

[Tabela 11 Elasticiteti i të hyrave tatimore ndaj BPV-së 51](#_Toc25673449)

[Tabela 12 Bilanci i përgjithshëm fiskal; Bilanci i përmirësuar ndaj ciklit të biznesit; komponenti ciklik i bilancit të buxhetit dhe hendeku i prodhimit 52](#_Toc25673450)

[Tabela 13 Borxhi i përgjithshëm (në milionë Euro) 53](#_Toc25673451)

[Tabela 14 Garancitë shtetërore 54](#_Toc25673452)

**Shkurtesat**

|  |  |  |  |
| --- | --- | --- | --- |
| AFP | Anketa e Fuqisë Punëtore | USAID | Agjencia e Shteteve të Bashkuara për Zhvillim Ndërkombëtar |
| BE | Bashkimi Evropian | MFP | Menaxhimi i Financave Publike |
| BEI | Banka Evropiane e Investimeve | PEFA | Shpenzimet Publike dhe Llogaridhënia Financiare |
| BERZH | Banka Evropiane për Rindërtim dhe Zhvillim | ZSP | Zyra për Planifikim Strategjik |
| BPV | Bruto Produkti Vendor | PTK | Posta dhe Telekomunikacioni i Kosovës |
| BQK | Banka Qendrore e Kosovës | SKZH | Strategjia Kombëtare për Zhvillim |
| CEFTA | Marrëveshja për Tregti të lire e Evropës Qendrore | KKI | Komiteti Kombëtar për Investime |
| DPEP | Departamenti për Politika Ekonomike dhe Publike (MF) | OECD | Organizata për Bashkëpunim Ekonomik dhe Zhvillim |
| EDK | Ekonomia Digjitale e Kosovës | TAK | Administrata Tatimore e Kosovës |
| EE | Efiçienca e energjisë | PPP | Partneriteti Publiko Privat |
| FKGK | Fondi Kosovar për Garanci Kreditore | NVM | Ndërmarrjet e vogla dhe të mesme |
| FMN | Fondi Monetar Ndërkombëtar | MSA | Marrëveshja e Stabilizim-Asociimit |
| IÇK | Indeksi i Çmimeve të Konsumit | PKZMA | Programi Kombëtar për Zbatimin e MSA-së |
| IHD | Investimet e Huaja Direkte | RFP | Rishikimi i Financave Publike |
| KASH | Korniza Afatmesme e Shpenzimeve |  |  |
| KE | Komisioni Evropian | AKP | Agjencia Kosovare e Privatizimit |
| KIESA | Agjencia për Investime dhe Përkrahjen e Ndërmarrjeve në Kosovë | EJL | Evropa Juglindore |
| KOSTT | Operator Sistemi, Transmisioni dhe Tregu | TC | Termocentrali |
| LMFPP | Ligji për Menaxhimin e Financave Publike dhe Përgjegjësitë | TVSH | Tatimi mbi vlerën e shtuar |
| MASHT | Ministria e Arsimit, Shkencës dhe Teknologjisë | BB | Banka Botërore |
| MBPZHR | Ministria e Bujqësisë, Pylltarisë dhe Zhvillimit Rural | VECM | Modeli për korrigjimin e gabimit  vektorial |
| MF | Ministria e Financave |  |  |
| NjMB | Njësia për Menaxhimin e Borxhit (MF) | HP | Hendeku i prodhimit |
| OEK | Oda Ekonomike e Kosovës | OTEJL | Obzervatori Transportit për Evropën Juglindore |
| PIN | Pozicioni i Investimeve Ndërkombëtare | HZHI | Hulumtim, Zhvillim dhe Inovacion |
| PZHRB | Programi i Zhvillimit Rural dhe të Bujqësisë | MTI | Ministria e Tregtisë dhe Industrisë |
| QeK | Qeveria e Kosovës | ER | Energjia e ripërtritshme |
| RDPP | Regjistri i të drejtave të pronës së paluajtshme | ASK | Agjencia e Statistikave të Kosovës |
| SMIL | Sistemi i Menaxhimit të Lëndëve dhe Informacionit | KPJ | Kredi jo-performuese |
| TIK | Teknologjia Informative dhe Komunikimi | KBR | Këshilli për Bashkëpunim Rajonal |
| TKPK | Trusti i Kursimeve Pensionale të Kosovës | SPP | Renditja e projekteve |

1. KORNIZA E PËRGJITHSHME E POLITIKAVE DHE OBJEKTIVAT

Procesi i hartimit të Programit të Reformave në Ekonomi (PRE) 2020-2022 është udhëhequr nga Ministri i Financave si Koordinator Nacional dhe është koordinuar nga Ministria e Financave, Zyra për Planifikim Strategjik (ZPS) e Zyrës së Kryeministrit, si dhe koordinatorët e fushave nga ministritë e linjës. Koordinatorët janë takuar rregullisht për të diskutuar përmbajtjen e masave, konsistencën e tyre me dokumentet përkatëse strategjike dhe rekomandimet e politikave që kanë rezultuar nga Dialogu Ekonomik dhe Fiskal me Komisionin Evropian

Grupet punuese ndërministrore janë takuar për të siguruar që aktivitetet afatshkurtra nga PRE janë të përfshira në Planin Vjetor të Punës së Qeverisë (PVPQ) për vitin 2020 dhe janë në përputhje me Planin Kombëtar për Zbatimin e MSA-së (PKZMSA) dhe Agjendën e Reformave Evropiane (ERA), si dhe propozim-buxhetin për vitin 2020. ZPS në bashkëpunim me koordinatorët e fushave ka siguruar se shumica e masave janë drejtpërdrejt të ndërlidhura me Strategjinë Kombëtare për Zhvillim dhe Udhërrëfyesin për Zbatimin e saj.

Qeveria mbetet e përkushtuar në ruajtjen e një mjedisi të qëndrueshëm makroekonomik, fuqizimin e rritjes ekonomike dhe perspektivës më të mirë të punësimit. Korniza e përgjithshme e politikave të PRE-së është një kombinim i: (1) politikave fiskale të bazuara në rregulla të orientuara drejt stabilitetit të financave publike brenda hapësirës së disponueshme fiskale, në mbështetje të rritjes ekonomike përmes investimeve kapitale, rritjes së financimit për fushat prioritare, dhe lehtësirave tatimore për prodhuesit vendor; dhe (2) reformave prioritare strukturore që adresojnë pengesat kryesore për rritje ekonomike, në mbështetje të zhvillimit të sektorëve ekonomik konkurrues dhe sigurojnë se rritja ekonomike është gjithëpërfshirëse dhe synon rritjen e mirëqenies.

Politikat fiskale të planifikuara në PRE dhe KASH mbështesin rritje ekonomike dhe agjendë të reformave strukturore, duke siguruar që shpenzimet për investime publike mbarëvahen në mbi 10% të BPV-së, dhe veç përmirësimit të infrastukturës në transport, përfshijnë investime në institucionet arsimore dhe shëndetësore, bujqësi dhe zhvillim rural, ujitje dhe trajtim të ujërave të zeza. Gjithashtu, propozim-buxheti për vitin 2020 përfshin rritje substanciale të financimit për fushat prioritare: përmirësimin e kualitetit të gjyqësorit, dhe ngritjen e cilësisë së arsimit dhe shëndetësisë.

|  |
| --- |
| **Kutia informuese 1. Adresimi i rekomandimeve të politikave nga Dialogu Ekonomik dhe Financiar në Maj 2019**  *1. “[1.A.] Të përfundohen proceset e certifikimit dhe riklasifikimit të veteranëve të luftës, në mënyrë që të ulen kostot e skemës së pensioneve të veteranëve të luftës, në përputhje me legjislacionin aktual. [1.B.] Të sigurohet, nëse është e nevojshme përmes legjislacionit sekondar të Ligjit për Paga që buxheti i vitit 2020 të jetë në përputhje me rregullat ekzistuese fiskale, veçanërisht me rregullin e faturës së pagave. [1.C] Të përmirësohet mledhja e të hyrave tatimore në mënyrë që parashikimet ambicioze të të hyrave për vitin 2019 të përmbushen plotësisht"*  [1.A.] Është krijuar një komision i posaçëm për kategorizimin e listës së veteranëve. Deri më tani, rregullat e procedurave të Komisionit janë përgatitur dhe pritet të nënshkruhe nga qeveria. Sidoqoftë, në buxhetin e vitit 2019, dhe parashikimet e buxhetit për vitin 2020, Ministria e Financave ka planifikuar burime buxhetore për të paguar skemën e veteranëve të luftës, në përputhje me detyrimet ligjore aktuale në fuqi.  [1.B.] Grupet punuese për aktet nënligjore që rrjedhin nga Ligji i Pagave, janë duke punuar në hartimin e akteve nënligjore që janë të nevojshme për fillimin e zbatimit të këtij ligji në dhjetor 2019, duke mbajtur fokusin në pajtueshmëri me rregullin e pagës.  [1.C] Gjatë periudhës janar - tetor 2019, Administrata Tatimore e Kosovës (ATK) ka mbledhur 432.4 milion euro, e cila në krahasim me të njëjtën periudhë të vitit të kaluar ka mbledhur 40.7 milion euro ose 10.4% më shumë (më shumë se dy herë rritja e BPV-së). Për më tepër, stoku i borxhit tatimor ka rënë për 5.6% (20.9 milion) krahasuar me fundin e vitit të kaluar. Për më tepër, mbledhja e borxhit tatimor këtë vit arriti në 83.7 milion euro që reflekton një rritje prej 32% krahasuar me 63.4 milion euro të vitit të kaluar.  2. “[2.A.] Të përmirësohet mbikëqyrja financiare dhe përgjegjshmëria e ndërmarrjeve në pronësi publike [2.B.] Të forcohen kapacitetet institucionale në nivelet e qeverisjes qendrore dhe lokale për planifikimin e investimeve shumëvjeçare dhe menaxhimin e projekeve investive në mënyrë që të përmirësohet ekzekutimi i shpenzimeve kapitale. "[2.C.] Të përgatitet një dokument që shtjellon mundësitë për krijimin e një organi të pavarur për mbikëqyrjen fiskale për konsultime të mëtutjeshme me palët e interesuara, përfshirë BE-në"  *2. “[2.A.] Të përmirësohet mbikëqyrja financiare dhe përgjegjshmëria e ndërmarrjeve në pronësi publike [2.B.] Të forcohen kapacitetet institucionale në nivelet e qeverisjes qendrore dhe lokale për planifikimin e investimeve shumëvjeçare dhe menaxhimin e projekeve investive në mënyrë që të përmirësohet ekzekutimi i shpenzimeve kapitale. "[2.C.] Të përgatitet një dokument që shtjellon mundësitë për krijimin e një organi të pavarur për mbikëqyrjen fiskale për konsultime të mëtutjeshme me palët e interesuara, përfshirë BE-në"*  [2.A].  [2.B.] Për të përmirësuar procesin e planifikimit dhe ekzekutimit të projekteve kapitale, Ministri i Financave ka nënshkruar udhëzimin administrativ për kriteret e përzgjedhjes së projekteve kapitale dhe prioritizimin e projekteve kapitale të cilat do të hyjnë në fuqi më 1 janar 2020. Fillimi i zbatimit të këtij udhëzimi nga organizatat buxhetore do të kenë një ndikim të drejtpërdrejtë dhe pozitiv për një planifikim buxhetor dhe ekzekutim të projekteve kapitale në mënyrë më efektive dhe efikase. Gjithashtu, është rënë dakord brenda MF (Departamenti i Buxhetit dhe Thesarit) për zbatimin e zotimeve shumëvjeçare për projekte kapitale, të ndikueshme nga rishikimi i legjislacionit në mënyrë që të zgjasë ndarjen e buxhetit përtej vitit fiskal (p.sh. ndarjet 3 vjeçare do të konsiderohen të vlefshme për këtë qëllim). Viti 2020 do të konsiderohet si faza e testimit, pastaj deri në vitin 2021 mund të aplikohet kjo qasje.  [2.C.] Sa i përket Këshillit Fiskal (Trupi), ekzistojnë disa alternativa tashmë të konsideruara (duke hulumtuar Organet e ngjashme ekzistuese në vende të ndryshme), ndërsa gjatë vitit 2020 dokumenti i mundësive mund të paraqitet dhe të dakordohet me palët e interesit, i ndikuar nga vendimi i organeve legjislative të mëtutjeshme (Kuvendi / Qeveria). Disa nga çështjet, siç janë: statuti ligjor/akti i themelimit, funksionet dhe përgjegjësitë, përgjegjësia e Trupit, përbërja dhe mënyra se si mund t'i akomodojmë ato në kornizën ekzistuese kushtetuese/ligjore, etj. duhet të diskutohen dhe të bien dakord.  *3. “[3.A.] Të vazhdohet përmirësimi i mjeteve analitike të bankës qendrore, duke përfshirë edhe krijimin e një studimi të pritjeve të inflacionit. [3.B.] Të identifikohen dhe adresohen më tutje faktorët themelorë ligjorë dhe institucionalë që pengojnë qasjen në financa për NVM-të. [3.C.] Të monitorohet nga afër shfaqja e rreziqeve të mundshme të stabilitetit financiar që lidhen me segmentin e kredive të konsumatorëve, duke vendosur mjete të përshtatshme politikash mikro dhe makroprudenciale nëse është e nevojshme. [3.D.] Vendimet që kanë të bëjnë me mbajtjen e letrave me vlerë të qeverisë nga banka qendrore të bazohen në një politikë transparente investimesh, dhe gradualisht të zvogëlohet niveli i tyre për të shmangur tkurrjen e veprimtarisë së sektorit privat në tregun sekondar."*  [3.A.] Banka Qendrore e Kosovës (BQK) për herë të parë, filloi të vlerësojë pritjet e inflacionit në tremujorin e tretë të vitit 2019, fillimisht me bankat komerciale dhe pritet të zgjerohet me agjentët e tjerë ekonomikë në të ardhmen. Vlerësimet e marra nga bankat komerciale shoqërohen në mënyrë sasiore me shpërndarjet e probabilitetit. Pritjet e inflacionit vlerësohen për horizonte të ndryshme kohore, fillimisht pritjet për të gjithë vitin aktual, pasuar nga tremujorët e mbetur të atij viti por edhe pritjet e inflacionit për vitin e ardhshëm.  Bazuar në dy studime të bëra këtë vit, të gjitha bankat presin që inflacioni do të jetë më i lartë këtë vit krahasuar me vitin e kaluar dhe pothuajse të gjitha bankat presin që inflacioni do të jetë më i ulët vitin e ardhshëm krahasuar me këtë vit. Këto pritshmëri nuk ndryshojnë shumë nga parashikimet e BQK-së, pasi shkalla vjetore e pritjeve të inflacionit prej 2.6 përqind në vitin 2019 është afër parashikimit të BQK-së prej 2.3 përqind.  [3.B.] Gjatë viteve të kaluara, zbatimi efektiv i reformave të kërkesave legjislative dhe rregullatore ka kontribuar ndjeshëm në uljen e barrierave që pengojnë qasjen në financa. Veçanërisht, ka pasur progres në drejtim të agjentëve privatë të përmbarimit dhe ndryshime në Ligjin për Procedurën e Ekzekutimit. Këto veprime kanë pasur një ndikim pozitiv në ofertën e kredisë për sektorin privat. Ato kanë lejuar që bankat të lehtësojnë dy aspekte shumë të rëndësishme siç janë qasja në financa dhe lehtësimi i kërkesave të kolateralit, të cilat deri vonë ishin shumë të larta, dhe kanë kontribuar në uljen e normave të interesit për kreditë. Sektori bankar ka shënuar rritje të qëndrueshme që nga fillimi i funksionimit të tij në Kosovë. Bazuar në të dhënat nga shtatori 2019, raporti i kredisë ndaj BPV-së ishte rreth 41.3%, që e bën nivelin e ndërmjetësimit financiar në Kosovë të afrohet në mënyrë të sigurtë drejt raportit mesatar të vendeve në rajon. Bazuar në të dhënat nga shtatori 2019, rritja vjetore e kredisë ishte 10.3% (11.4% në shtator 2018). Kredia për korporatat shënoi një rritje vjetore prej 9.9% (11.7% në shtator 2018), ndërsa kredia e dhënë për ekonomitë familjare shënoi një rritje vjetore prej 10.8%; një ngadalësim në krahasim me të njëjtën periudhë të një viti më parë (11.3% në shtator 2018). BQK përmes kornizës së saj të politikave makroprudenciale po monitoron nga afër dinamikën e rritjes së kredisë.  [3.D.] Konkurrenca në sektorin bankar dhe niveli i ulët i interesit në vitet e kaluara, në një mjedis me cilësi të lartë të portofolit të kredisë (niveli i ulët i KJP-ve dhe gjithnjë në përmirësim), ka rezultuar në një rritje dy shifrore të kredive në tre vitet e kaluara. Sidoqoftë, kreditë e reja ndaj ekonomive familjare që sipas të dhënave të shtatorit 2019 shënuan një rënie vjetore prej 0.4% (u rritën me 12.7% në të njëjtën periudhë të vitit të kaluar), si rezultat i rënies së kredive për konsum, ndërsa kreditë hipotekare vazhduan trendin e tyre të rritjes. Cilësia e portofolit aktual të kredive është e lartë (një raport prej 1.8% i KPJ për ekonomitë familjare), dhe perspektiva për burimet kryesore të financave në ekonomi janë optimiste, megjithatë, BQK po monitoron me kujdes aktivitetin e huadhënies ndaj ekonomive familjare, përmes kornizës së politikave makro prudenciale që posedon.  [3.D.] Investimi i BQK-së udhëhiqet nga Ligji për Bankën Qendrore të Republikës së Kosovës dhe Politikat Investive të brendshme të saj, dhe rrjedhimisht BQK investon dhe monitoron ekspozimin e saj me shumë kujdes. BQK-ja ka të drejtë të blejë, mbajë dhe tregtojë letra me vlerë në tregun sekondar, të lëshuara dhe të garantuara nga Republika e Kosovës. Letrat me vlerë të qeverisë blihen direkt nga tregtarët kryesorë, bankat komerciale, të cilat kanë mundësi dhe janë të gatshme për të tregtuar me letra me vlerë me çmime të caktuara.  *4. “[4.A.] Rritja e stimujve të efikasitetit të energjisë për sektorin privat dhe familjet; [4.B.] Miratoni një plan që përfshin rregullimin gradual të tarifave të energjisë që reflektojnë rritje të pritshme të kostove dhe masa zbutëse për konsumatorët në nevojë [4.C.] Përmirësimi i skemave mbështetëse për projektet e energjisë së ripërtrishme me prezantimin e ofertave / ankandeve konkurruese për mbështetje të energjisë së ripërtrishme ".*  [4.A.] Sipas rregullave të brendshme të Fondit, Fondi parashikon fillimisht mbështetjen e investimeve të sektorit publik, qëndrueshmërinë e Fondit dhe zhvillimin e stimujve të efikasitetit të energjisë për sektorin privat dhe familjet.  [4.B.] Lidhur me rregullimin e çmimeve të furnizimit me energji elektrike, Zyra e Rregullatorit të Energjisë ka aprovuar Udhëzimin për Liberalizimin e Tregut të Energjisë në Kosovë. Bazuar në këtë udhëzim, hapat që do të merren për të rregulluar çmimet e konsumit të energjisë elektrike janë si më poshtë:   * Konsumatorët e lidhur me nivelin e tensionit 110 kV janë të rregulluar, kështu që ata i nënshtrohen çmimeve të tregut; * Konsumatorët e lidhur me nivelin e tensionit prej 35 kV do të rregullohen deri më 31 Mars 2020; * Konsumatorët e lidhur me nivelin e tensionit 10 kV do të rregullohen deri më 31 Mars 2021;   Edhe pse në Udhëzimin për Liberalizimin e Tregut të Energjisë në Kosovë që u miratua në janar 2017 u përcaktuan hapa konkretë për rregullimin e konsumatorëve të energjisë elektrike, ZRRE mori kërkesa të shumta nga konsumatorët dhe Dhomat e Tregtisë që përfaqësojnë interesat e tyre, për zgjatjen e afatin për liberalizimin e tregut të energjisë elektrike, dhe ka marrë një rekomandim nga Komisioni Parlamentar i Zhvillimit Ekonomik, Tregtisë, Industrisë dhe Zhvillimit Rajonal, për të konsideruar mundësinë e zgjatjes së afatit për liberalizimin e tregut.  Kur ka analizuar situatën e sektorit të energjisë elektrike, ZRRE ka vërejtur disa mangësi në procesin e liberalizimit të tregut të energjisë elektrike siç thuhet në Udhëzim, siç janë: furnizuesit e licencuar të energjisë elektrike nuk janë aktiv (përveç furnizuesit aktual) dhe pamundësia për konsumatorët për të gjetur furnizuesit. ZRRE konsideroi që hyrja në tregun e parregulluar të kësaj kategorie të konsumatorëve do të reflektojë rritjen e çmimit të energjisë elektrike për shkak të mungesës së konkurrencës, duke diskriminuar kështu këto kategori të konsumatorëve në krahasim me konsumatorët e tjerë me tarifa të rregulluara.  Bazuar në këto rrethana, Bordi i ZRRE-së, në seancën e datës 28 Mars 2019, shqyrtoi kërkesat e palëve të interesuara dhe vendosi të ndryshojë Udhëzimin për Liberalizimin e Tregut të Energjisë Elektrike, përkatësisht nenin 8, paragrafi 1, nënparagrafin 1.3 të këtij Udhëzimi . Ndryshimi i këtij Udhëzimi ka të bëjë me zgjatjen e afatit për kalimin e konsumatorëve të lidhur në nivelin e tensionit prej 35 kV dhe 10 kV për një vit, ku afati i kalimit të konsumatorëve të lidhur me nivelin e tensionit 35 kV, të cilët ishin për të kaluar në tregun e parregulluar më 1 Prill 2019, sipas ndryshimit të Udhëzimit, shtyhet deri më 31 Mars 2020, ndërsa afati për konsumatorët e lidhur me nivelin e tensionit 10 kV, të cilët do të kalonin në treg të parregulluar në 01 Prill 2020, shtyhet deri më 31 Mars 2021.  *[4.C.] Agjencia e Kosovës për Efiçiencë të Energjisë (AKEE) në kuadër të Ministrisë së Zhvillimit Ekonomik (MZHE) është duke punuar drejt hartimit të stimujve për sektorin privat me mbështetjen e BERZH-it, sipas Ligjit të EE-së, neni 10 Skema e Efikasitetit të Energjisë së Detyrueshme. Në vitin 2020, MZHE/AKEE do të hartojë një dokument (Kursimi i Energjisë dhe Kostot e Masave Alternative) i cili do të shërbejë si udhëzues drejt përmbushjes së detyrimeve për zbatimin e skemave të detyrueshme në Kosovë.*  *5. “[5.A.] Të miratohet dhe sigurohet zbatimi iStrategjisë dhe Planit të ri të Veprimit 2019-2023 për të luftuar ekonominë joformale në përputhje me orarin e përcaktuar, duke integruar veprimet e duhura për të adresuar punën e padeklaruar.*  Strategjia Kombëtare e Parandalimit të Ekonomisë Joformale, Pastrimit të Parave, Financimit të Terrorizmit dhe Krimeve Financiare për vitet 2019-2023, është miratuar në mbledhjen e Qeverisë të 7 majit.  Procesi i hartimit të Strategjisë dhe Planit të Veprimit është bazuar në gjetjet nga Projekti i BE-së për Vlerësimin e Ekzistencës së Ekonomisë Joformale në Kosovë, si dhe gjetjet nga vlerësimet e pavarura të rrezikut për sektorët më të ndjeshëm në ekonominë informale, krimet financiare, pastrimi i parave dhe financimi i terrorizmit.  Strategjia Kombëtare është një dokument i hartuar nga Qeveria e Kosovës nën koordinimin e plotë të të gjitha institucioneve dhe partnerëve ndërkombëtarë, të cilët ndihmuan grupin punues në hartimin e këtij dokumenti (ndihmën teknike nga BE). Ky dokument përfshin të gjitha masat përmes të cilave Qeveria synon të parandalojë të gjitha format e ekonomisë joformale, parandalimin e pastrimit të parave, financimin e terrorizmit dhe krimet financiare në sektorë të ndryshëm të ekonomisë në Kosovë përmes Planit të Veprimit.  Sekretariati i Grupit Punues të Qeverisë harton vazhdimisht raportet gjysmë-vjetore dhe vjetore për zbatimin e Strategjisë. Raporti i parë për Strategjinë e re do të hartohet gjatë TM1 2020.  *6. “[6.A.] Të zhvillohen masa aktive për rritjen e pjesëmarrjes në tregun e punës dhe punësimit të grave. [6.B.] Të rritet ofrimi i trajnjimeve dhe aftësimit profesional për profesionet e kërkuara në treg. [6.C.] Të rriten investimet në arsim me fokus të veçantë në zgjerimin e arsimit të hershëm të fëmijërisë."* |

2. Korniza Makroekonomike

* 1. Zhvillimet e Jashtme Ekonomike dhe Projeksionet

Kosova si ekonomi e vogël është e ndikuar në masë të madhe nga zhvillimet e jashtme ekonomike. Zhvillime të tilla transmetohen përmes kanaleve të ndryshme duke përfshirë: tregtinë, remitancat dhe investimet e huaja. Zhvillimet më të fundit ekonomike dhe perspektiva e tyre në periudhën afat-mesme reflektohen në pritje më konservative të aktivitetit në ekonominë e Kosovës.

Rritja ekonomike botërore në fund të vitit 2018 filloi të ngadalësohet duke arritur një normë rritje vjetore prej 3.6% nga 3.8 % në 2017. Ngadalësimi i ndjeshëm në tre tremujorët e fundit të 2018 vazhdoi edhe në vitin 2019. Bazuar në parashikimet e FMN-së në tetor 2019, parashikimi për rritjen globale ekonomike në 2019-ën është 3.0 %, e cila qëndron 0.3 pikë përqindje më poshtë se parashikimet e realizuara në prill 2019. Kjo rritje prej 3.0% është rritja më e ulët e regjistruar që nga periudha e krizës financiare globale.

Ky ngadalësim është kryesisht si rrjedhojë e tensioneve të vazhdueshme tregtare dhe rritjes së pasigurisë. Gjithashtu, ritmi në aktivitetet e industrisë prodhuese në veçanti është ngadalësuar në nivelet më të ulëta që nga viti 2008. Megjithatë, rritja ekonomike parashihet të përshpejtohet përgjatë përiudhës afat-mesme, duke u rritur mesatarisht me 3.5%.

Grafiku 1 Rritja reale vjetore e BPV-së, në %

**Ekonomia evropiane** ngjashëm me ecurinë e ekonomisë globale, pritet të ngadalësohet si rrjedhojë e pasigurive në tregti dhe impaktit të Brexit. BPV-ja për BE-në në vitin 2019 pritet të jetë rreth 1.5% (0.1 pikë përqindje më e ulët se sa parashikimet e WEO prill 2019). Ndërsa, rritja mesatare për periudhën 2020-2022 pritet të jetë rreth 1.6 përqind. Në anën tjetër, rritja ekonomike e Eurozonës në vitin 2019 vlerësohet të jetë 1.2 përqind (0.4 pikë përqindje më pak se ajo e BE-së dhe 0.1 pikë përqindje më e ulët se parashikimet e WEO prill 2019), dhe pritet të rritet mesatarisht rreth 1.4% në periudhën 2020-2022.

**Gjermania** në 2018 shënoi rritje ekonomike prej 1.5 % mirëpo me një ngadalësim të theksuar në fund të 2018. Si rrjedhojë, ekonomia në 2019 është në një fazë të rimëkëmbjes nga një recesion i mundshëm në muajt e fundit të 2018. Rritja ekonomike në vitin 2019 pritet të jetë rreth 0.5%. Ndërsa në vitin 2020 niveli i saj i rritjes pritet të arrijë në 1.2 %[[1]](#footnote-1).

**Zvicrra** gjithashtu ka patur një ngadalësim në rritjen ekonomike në vitin 2019, duke shënuar një rritje ekonomike prej rreth 0.8 % në vitin 2019 nga 2.8% sa ishte në vitin 2018. Ndërsa, në vitin 2020, rritja pritet të arrijë në 1.3 përqind dhe të arrijë një qëndrueshmëri në periudhën afat-mesme.

Në linjë me një rritje më të dobët globale, **inflacioni bazë** ka shënuar një rënie në ekonomitë e zhvilluara dhe është nën mesataren historike në shumë tregje dhe ekonomi në zhvillim. Inflacioni i çmimeve të konsumit në ekonomitë e zhvilluara pritet të jetë mesatarisht 1.5 përqind në 2019 dhe 1.8 përqind në vitin 2020. Kjo u rishikua për poshtë nga parashikimet e WEO në prill 2019 me -0.1 dhe -0.3 p.p për vitin 2019 dhe 2020, respektivisht. Ndërsa, Indeksi i Harmonizuar i Çmimeve të Konsumit (IHÇK) i EU28 për 2019 bazuar në WEO pritet të arrijë në 1.6 përqind në 2019, dhe 1.7 përqind në 2020.

**Çmimet ndërkombëtare**[[2]](#footnote-2) arritën të rikuperohen gjatë tremujorit të parë të vitit 2019, pas një rënie në tremujorin e fundit të 2018. Arsyeja kryesore prapa luhatjeve të çmimeve, veçanërisht atyre të energjisë, metaleve dhe mineraleve, është tensionet tregtare midis SHBA dhe Kinës. Çmimi i 'naftës së papërpunuar Brent’, ra në 52 dollarë për fuçi në dhjetor 2018 (nga 83 dollarë për fuçi në tetor 2018) për shkak të rritjes së prodhimit të naftës nga Organizata e Vendeve Eksportuese të Naftës (OPEC) dhe heqja e sanksioneve ndaj Iranit nga SHBA. Megjithatë, për shkak të uljes së prodhimit nga OPEC në 2019, çmimet e naftës kanë filluar të rriten dhe të stabilizohen. Poashtu shumica e çmimeve të produkteve jo energjetike kanë filluar të rriten nga muaji mars i vitit 2019; sidomos ato të metaleve dhe mineraleve. Rimëkëmbja e çmimeve të metaleve reflekton kryesisht rritjen ekonomike në Kinë, e cila përbën gjysmën e konsumit global të metaleve.

**Grafiku 2 Inflacioni**

**Tabela 1 Indikatorët Ekonomikë**

|  |  |  |  |  |  |
| --- | --- | --- | --- | --- | --- |
|  |  | **2019** | **2020** | **2021** | **2022** |
| Rritja globale e BPV (%) |  | 3.01 | 3.41 | 3.56 | 3.56 |
| BE, rritja BPV (%) |  | 1.53 | 1.64 | 1.66 | 1.59 |
| Inflacioni në BE (%) |  | 1.55 | 1.69 | 1.78 | 1.88 |
| 3-muaj EURIBOR (përqindje vjetore)[[3]](#footnote-3) |  | -0.30 | 0.50 |  |  |
| Çmimet e naftës $/ për fuqi |  | 61.78 | 57.94 | 55.30 | 54.60 |
| Çmimet e mallrave bazë (përfshirë: indeksi i çmimeve të karburantit dhe jo-karburantit (2005 index) |  | 118.46 | 117.84 | 117.09 | 117.25 |
| Çmimet e Nikelit $/ton |  | 14,331.98 | 16,927.75 | 16,881.00 | 16,896.25 |

* 1. Zhvillimet e fundit në ekonominë Kosovare
     1. Sektori Real

**Gjatë vitit 2018** sipas të dhënave zyrtare të Agjencia e Statistikave të Kosovës (ASK), BPV-ja reale kishte një rritje prej 3.8% ndërsa ajo nominale ishte rreth 4.9%. Kontributin më të lartë në këtë rritje kishin konsumi total me 5.2 p.p. (konsumi privat me rreth 4.0 p.p dhe ai public me 1.2 p.p.), investimet totale me rreth 2.3 p.p (investimet private 1.4 p.p. dhe ato publike 0.9 p.p.), ndërsa, eksportet neto kishin një kontribut negativ prej 3.7 p.p. Megjithatë, edhe pse eksporti i mallrave nuk kishte një performancë të mirë, është inkurajuese rritja e vazhdueshme e eksportit të shërbimeve (5.5 % në 2018).

Bazuar në historinë e deritanishme, vlerësimet vjetore të rritjes ekonomike nga ASK-ja kanë qenë zakonisht më të larta se ato tremujore (si për shembull rritja ekonomike reale në publikimet vjetore të ASK-së u rishikua për lartë në 4.1% dhe 4.2% në vitin 2016 dhe 2017, nga 3.4% dhe 3.7%, respektivisht). Mirëpo, në vitin 2018 BPV-ja vjetore nuk ka pësuar rishikime të ndjeshme duke regjistruar vlerën 3.8%, ndërkohë që bazuar në të dhënat tremujore BPV-ja reale shënonte një rritje ekonomike prej 3.9%.

|  |
| --- |
| **Hapësirë Informuese 1**. Sfidat në metodologjitë e të dhënave të Llogarive Kombëtare |
| ASK-ja ka botuar Raportin Vjetor të Llogarive Kombëtare për vitin 2018 në 18 Shtator 2019. Ndërsa, më 1 tetor 2019 Banka Qendrore e Kosovës (BQK) ka publikuar seritë kohore të Bilancit të Pagesave me rishikime për të dhënat për vitin 2018. Të dhënat e rishikuara të BQK-së konsistonin në rishikime të konsiderueshme të tregtisë së shërbimeve, në mes të tjerave. Megjithatë, këto ndryshime nuk pasqyrohen në botimin e ASK-së që u botua më parë.  Eksporti i Shërbimeve sipas të dhënave të BQK-së për vitin 2018, regjistroi një rritje prej 14.9% krahasuar me vitin 2017. Ndërsa, eksporti i shërbimeve sipas ASK (publikimi i llogarive kombëtare) regjistroi një rritje prej vetëm 5.5%.  Importi i Shërbimeve bazuar në të dhënat e ASK-së ishte 22.5% më i lartë se në vitin 2017, ndërsa sipas BQK-së, importi i shërbimeve ishte 32.8% më i lartë se në vitin 2017.  Këto mospërputhje ndërmjet dy institucioneve (përpiluese të statistikave) krijojnë vështirësi në procesin e hartimit të projeksioneve sepse ekzistojnë paqartësi mbi bazën e të dhënave që duhet të përdoret për 2018-ën si pikënisje për projeksionet e viteve pasardhëse. |

**Për gjysmën e parë të vitit 2019**, të dhënat paraprake nga ASK tregojnë se niveli real i rritjes së BPV-së ishte mesatarisht 4.2% (një normë reale e rritjes prej 4.2% në TM1 dhe 4.1% në TM2), e nxitur kryesisht nga investimet totale dhe eksportet, me një kontribut në BPV-në reale përkatësisht prej 2.4 p.p. dhe 2.2 p.p.. Kontributi tjetër pozitiv në rritje erdhi nga konsumi total (1.4 p.p), ndërsa importet kontribuan negativisht me 1.4 p.p.

Në mungesë të të dhënave zyrtare në lidhje me llogaritë kombëtare, tregues indirekt të disponueshëm për aktivitetin ekonomik në tremujorin e tretë të vitit 2019, sugjerojnë një përshpejtim të normës së rritjes së BPV-së. Kërkesa e brendshme pritet të jetë shtytësi kryesor i rritjes ekonomike në tremujorin e tretë të vitit 2019. Konsumi pritet të kontribuojë pak më shumë në rritjen e BPV-së, i cili mbështetet nga remitencat, rimëkëmbja e kredive për konsum (pas një rënie në dy tremujorët e mëparshëm); rritja më e lartë e konsumit të qeverisë dhe importi më i lartë i mallrave të konsumit. Megjithatë, Investimi total pritet të ruajë një nivel të qëndrueshëm në tremujorin e tretë, duke pasur parasysh që importet e mallrave kapitale në tremujorin e tretë janë rimëkëmbur në linjë me zhvillimet në investimet kapitale dhe gjithashtu ka një rritje të IHD-ve dhe të kredive të reja për investime. Gjithashtu, bilanci tregtar i mallrave dhe shërbimeve është përmirësuar në TM3 në terma vjetorë (Tabela 2).

**Tabela 2 Leading and Coincidence Indicators for Aggregate Demand Components**

|  |  |  |  |  |  |  |
| --- | --- | --- | --- | --- | --- | --- |
| **Indikatori** | ***Komponenti përfaqsues*** | ***Lloji i Indikatorit*** | **2018 (mes.)** | **2019 TM1** | **2019 TM2** | **2019 TM3** |
| **Remitencat** | *Private Consumption* | *Prijës* | 5.5% | 8.3% | 3.0% | 8.8% |
| **Mbledhja e TVSH-së** | *Total Consumption* | *Prijës* | 5.7% | 8.9% | 1.5% | 3.9% |
| **Kreditë e reja për konsum** | *Private Consumption* | *Prijës* | 10.4% | -15.7% | -4.9% | 15.9% |
| **Importi i mallrave për konsum** | *Private Consumption* | *Prijës* | 4.9% | 7.5% | 1.3% | 5.6% |
| **Konsumi I Qeverisë** | *-* | *Përkues* | 8.9% | 3.9% | 6.6% | 11.3% |
| **Investimet e Qeverisë** | *-* | *Përkues* | 13.4% | -46.2% | -4.9% | 3.9% |
| **Importi M&Sh** | *-* | *Përkues* | 13.20% | 6.4% | 1.6% | 3.3% |
| **Eksporti M&Sh** | *-* | *Përkues* | 11.6% | 10.3% | 10.7% | 7.0% |
| **Importi I mallrave kapitale** | *Investment* | *Prijës* | 21.6% | 14.5% | -13.5% | 5.7% |
| **Kreditë e reja investuese** | *Private Investment* | *Prijës* | 20.9% | -6.4% | 1.9% | 17.4% |
| **Investimet e Huaja Direkte** | *Private Investment* | *Përkues* | 6.6% | 132.5% | -34.7% | 27.8% |
| *Note: Remitancat TM3- vetëm Korrik dhe Gusht* | |  |  |  |  |  |
| *Export dhe Import i Mallrve dhe Shërbimeve Korrik dhe Gusht* | |  |  |  |  |  |

**BPV sipas qasjes së prodhimit** tregon se aktivitetet ekonomike që kanë kontribuar më të lartë në rritje gjatë gjysmës së parë të vitit 2019 ishin ndërtimi (0.8 p.p); industria përpunuese (0.8 p.p); tregtia me shumicë dhe pakicë (0.7 p.p) dhe aktivitetet financiare (0.6 p.p). Ndërsa, aktivitetet e "administratës publike dhe mbrojtjes" dhe "furnizimit me energji elektrike" kishin një kontribut negativ në normën e rritjes reale. Bujqësia, pylltaria dhe peshkimi, pasi regjistruan një rënie të konsiderueshme në vitin e kaluar (2018), kishin një rënie më të moderuar në dy tremujorët e parë të 2019-ës.

**Norma e inflacionit** e matur me ndryshimet vjetore në indeksin e çmimeve të konsumit (IÇK), gjatë periudhës janar-shtator ka shënuar rritje mesatare vjetore prej 3.0%, në krahasim me periudhën e njëjtë të vitit të kaluar. Megjithatë, dinamika mujore tregon se tendenca e e IÇK-së gjatë 2019-ës është rënëse, duke zbritur në nivelin 2.4% në muajin shtator nga niveli 3.1% në muajin janar. Niveli i çmimeve të konsumit deri në shtator të vitit 2019 i atribuohet kryesisht rritjes së çmimeve të kategorisë së “Ushqimit dhe Pijeve Jo-alkoolike”, e cila ka shënuar rritje vjetore prej mesatarisht 6.1% (janar-shtator) apo një kontribut prej 2.47 pikë përqindje. Pas kategorisë së “Ushqime dhe Pije Jo-Alkoolike”, kontribut tjetër të konsiderueshëm në inflacionin total ka dhënë kategoria e ‘Pije Jo-Alkolike dhe Duhan” me 0.16 pikë përqindje. Ndërsa, kategoria e “Transportit” ka shënuar një kontribut pozitiv me 0.20 pikë përqindje, e cila qëndron më poshtë se niveli i shënuar gjatë vitit 2018, duke qenë në linjë me zhvillimet e çmimit të naftës në tregjet ndërkombëtare, i cili gjatë vitit 2019 ka qenë më i ulët se sa në vitin 2018.

Inflacioni bazë[[4]](#footnote-4), për periudhën janar-shtator 2019, i matur duke përjashtuar kategoritë "ushqim dhe pije jo-alkoolike" dhe "transporti", shënoi një rritje vjetore prej 1.1%, që është më e ulët se sa inflacioni total (3.0%), por më e lartë se vlera e vet mesatare e regjistruar në vitin 2018 (-0.2%).

Për më tepër, kategorizimi i inflacionit në inflacionin e tregtueshëm dhe jo të tregtueshëm mbështet faktin që zhvillimet e çmimeve në tregjet ndërkombëtare kanë ndikuar në çmimet në Kosovë. Inflacioni i tregtueshëm ishte i lartë gjatë periudhës janar-shtator të vitit 2019, ndërsa inflacioni jo i tregtueshëm që mat presionin inflacionit nga ekonomia e vendit është i papërfillshëm dhe dukshëm i ulët. Mesatarisht, 2.95 pikë përqindjeje të inflacionit total mund t'i atribuohen inflacionit të tregtueshëm.

**Grafiku 3 Contribution of tradable and non-tradable inflation to total inflation**

Burimi: ASK dhe kalkulimet e Makros

Sipas ASK-së në linjë me zhvillimet në indeksin e cmimeve të konsumit, indeksi i çmimeve të importit të mallrave, gjatë gjysmës së parë të vitit 2019 shënoi rritje mesatare prej 3.7%, ndërkohë që në periudhën e njëjtë të vitit të kaluar luhatej rreth vlerës 2.0%. Nënkategoritë e këtij indeksi që shënuan rritjen më të madhe vjetore gjatë kësaj periudhe janë produktet minerale me 20.4%; lëkura dhe artikujt e tyre me 23.4%; dhe shtazët e gjalla dhe produktet e tyre me 10.9%. Në mënyrë të ngjashme, indeksi i çmimeve të prodhimit regjistroi një nivel më të lartë se një vit më parë, me rreth 1.5%.

|  |
| --- |
| **Hapësirë Informuese 2. Dallimet mes projeksioneve dhe aktualeve, 2018 dhe 2019** |
| **Aktualet e 2018-ës ndaj Projeksioneve të 2018-ës**  Niveli i rritjes së BPV-së në 2018 në terma realë dhe nominalë, bazuar në botimin e fundit të ASK-së, ka rezultuar të jetë më i ulët se parashikimet tona të paraqitura në dorëzimin e mëparshëm të Buxhetit (për vitin 2019). Sipas ASK-së, shkalla reale e rritjes së BPV-së për vitin 2018 është 3.8% ndërsa ishte parashikuar të luhatet rreth 4.3%. Njëkohësisht, shkalla aktuale e rritjes së BPV-së nominale rezultoi të jetë 4.9%, që është më e ulët se vlera e parashikuar rreth 5.4%.  Diferenca midis vlerave aktuale dhe vlerave të parashikuara të BPV-së në vitin 2018 kryesisht është për shkak të pritjeve më të larta për konsum privat dhe eksport të shërbimeve dhe pritjeve më të ulëta për importin e shërbimeve. Këto pritshmëri për vitin 2018, ndër faktorë të tjerë, u bazuan kryesisht në performancën e treguar deri në momentin kur janë realizuar parashikimet e Buxhetit 2019 (tetor 2018).  Inflacioni për vitin 2018 ishte parashikuar që mesatarisht të luhatet rreth 1%, që ishte shumë afër vlerës aktuale (1.1%).  Tabela e mëposhtme tregon ndryshimet midis vlerave të parashikuara dhe aktuale për treguesit kryesorë makroekonomikë për vitin 2018 dhe 2019.  **Projeksionet e ERP 2019 ndaj Projeksioneve të rishikuara**  Për vitin 2019, norma e parashikuar e rritjes së BPV-së u rishikua për poshtë në 4.0%, që është 0.7 pikë përqindje më e ulët se parashikimi i mëparshëm kur është përgatitur Buxheti për vitin 2019; ndërsa niveli nominal i rritjes së BPV-së u rishikua lartë në 5.7% nga 5.4% e vlerësuar në parashikimet e mëparshme.  Konsumi (si privat, ashtu edhe publik) dhe investimi privat, në terma realë, parashihet të rriten me një normë më të ulët sesa parashikohej më parë, kryesisht bazuar në performancën aktuale deri më tani nga këta tregues dhe performancën e treguesve të tjerë indirektë ose përafruesve për tremujorin e tretë të 2019-ës. Gjithashtu, investimet publike pritet të rriten më pak sesa në parashikimin e mëparshëm, për shkak të ekzekutimit të ulët të shpenzimeve kapitale buxhetore në 2019. Gjithashtu, të dhënat e publikuara e BPV-së për vitin 2018, të cilat shërbejnë si bazë për parashikimet e viteve pasuese dhe zhvillimet aktuale politike në vend janë në mbështetje të një rishikimi për poshtë.  Sidoqoftë, eksportet neto në parashikimet e rishikuara janë rishikuar të kenë një performancë më mirë sesa në parashikimet e mëparshme, si rezultat i performancës më të mirë të eksporteve (të mallrave dhe shërbimeve) dhe rritjes më të ngadaltë të importeve të mallrave. Kjo e fundit është në përputhje me dinamikën më të ngadaltë të shpenzimeve kapitale, të cilat zakonisht karakterizohen nga një prirje e lartë e importit.  Inflacioni i regjistruar deri në shtator 2019 (mesatarisht 3.0%) është më i lartë sesa inflacioni i parashikuar në raundin e mëparshëm të parashikimeve (mesatarisht 1.7%). Prandaj, parashikimi i inflacionit për vitin 2019 është rishikuar për lartë në 2.7% për gjithë vitin 2019. Dallimi midis parashikimeve të mëparshme dhe aktuale është për shkak të pritjeve më të ulëta (se ato të materializuara) mbi presionet inflacioniste që tarifa e vendosur për mallrat nga Serbia dhe Bosnja& Hercegovina mund të kishte, në kohën kur u realizuan parashikimet e rundit të kaluar.  **Dallimet kryesore mes aktualeve dhe projeksioneve për vitin 2018 dhe dallimet kryesore mes projeksioneve të mëparshmë dhe aktualeve për vitin 2019**   |  |  |  |  |  | | --- | --- | --- | --- | --- | | **Indikatorët Makroekonomikë, rritjet vjetore reale në %, nëse nuk ceket ndryshe** | **2018 projeksione** | **2018 aktuale** | **2019 projeksionet e mëparshme** | **2019 projeksionet e rishikuaraa** | | BPV reale | 4.3 | 3.8 | 4.7 | 4.0 | | BPV Nominale | 5.4 | 4.9 | 5.4 | 5.7 | | Indeksi i çmimeve të konsumit | 1.0 | 1.1 | 1.3 | 2.7 | | Konsumi Privat | 6.0 | 4.8 | 3.5 | 2.2 | | Konsumi Publik | 4.7 | 8.9 | 6.7 | 1.3 | | Investimet Totale | 7.1 | 8.1 | 7.7 | 3.1 | | Eksporti Total | 11.0 | 3.8 | 6.1 | 10.0 | | Eksporti i Mallrave | -8.1 | -2.0 | 3.7 | 4.7 | | Eksporti i Shërbimeve | 16.5 | 5.5 | 6.7 | 11.4 | | Importi Total | 12.2 | 9.0 | 5.6 | 3.1 | | Importi i Mallrave | 10.9 | 6.5 | 6.3 | 2.9 | | Importi i Shërbimeve | 19.4 | 22.5 | 1.9 | 4.3 | |

1. Klima e Biznesit

Bazuar në të dhënat nga Oda Ekonomike e Kosovës, për tremujorin e tretë të vitit 2019 treguesi i klimës së biznesit, i cili na ofron vlerësime të bizneseve për gjendjen aktuale të ekonomisë është përkeqësuar në krahasim me me të njëjtën periudhë të vitit 2018, mirëpo në krahasim me tremujorin e kaluar ka një përmirësim. Ndërsa, pritjet e tyre për të ardhmen e afërt janë përkeqësuar në krahasim me periudhën e njejtë të vitit të kaluar si dhe me tremujorin paraprak.

Në industrinë përpunuese, klima e biznesit është përkeqësuar. Kompanitë nuk ishin aq të kënaqura me performancën aktuale në biznesin e tyre, megjithatë pritjet e tyre për gjashtë muajt e ardhshëm janë bërë më optimiste. Në tregti (si me pakicë ashtu edhe me shumicë), klima e biznesit ka parë një përmirësim të dukshëm pas rënies në tremujorin e kaluar. Kompanitë e tregtisë ishin më të kënaqura me situatën e tyre aktuale të biznesit, megjithatë perspektiva për gjashtë muajt është përkeqësuar. Klima e biznesit në shërbime për tremujorin e tretë u përmirësua lehtësisht. Sektori e vlerësoi situatën e tyre aktuale si më të mirë, mirëpo pret që aktiviteti i tyre të bjerë më tej brenda muajve të ardhshëm. Në ndërtimtari, indeksi u ngrit, falë një ecurie më të mirë të sektorit. Megjithatë, ndërmarrjet e ndërtimit vlerësuan se situata e tyre nuk do të jetë aq e kënaqshme në gjashtë muajt e ardhshëm. Kjo përgjithësisht është në përputhje me pritjet e këtij sektori historikisht për tre muajt e fundit të vitit dhe tre muajt e parë të vitit vijues, duke marrë parasysh që është një sezon më i ftohtë dhe aktivitetet ndërtimore janë të ngadalta.

Sidoqoftë, përgjatë viteve (prej 2013-ës), treguesi i klimës së biznesit tregon një prirje rritëse. Sipas Bankës Botërore (Raporti i të Bërit Biznes, 2020), pozita e Kosovës u përkeqësua në 57 në vitin 2019 nga 44 në 2018. Sidoqoftë, Kosova tregoi përmirësime të dukshme dhe ajo vlerësohet si një nga 20 reformatorët kryesorë. Sipas gjetjeve, Kosova ka përmirësuar lëshimin e lejeve të ndërtimit, qasjen në energji elektrike, mbrojtjen e investitorëve dhe pajtueshmërinë me kontratat.

**Grafiku 4 Indikatori i Klimës së Biznesit dhe Bilancet e vlerësimit të situatës aktuale të sektorëve të biznesit**

*Burimi: ‘Të gjeturat e Klimës së Biznesit në tremujorin e tretë të 2019-ës, Oda Ekonomike e Kosovës dhe analizat e Makros*

* + 1. Indikatorët kryesorë të tregut të punës, 2016-2019 TM2

Sipas Anketës së Forcës së Punës për tremujorin e dytë të vitit 2019, popullsia në moshë pune në Kosovë ishte 1.2 milion njerëz (0.1%, v-m-v) me një shpërndarje gjinore të ngjashme si ajo në të kaluarën (rreth 50% gra). Sidoqoftë, forca punëtore aktive (popullsia e moshës 15-64 vjeç) përbëhej nga 478,652 persona, nga të cilët vetëm 121.921 ishin femra. Rrjedhimisht, shkalla e pjesëmarrjes së fuqisë punëtore e grave ishte shumë më e ulët se ajo e burrave (respektivisht 20.4% dhe 59.4%), me shkallën e pjesëmarrjes së fuqisë punëtore totale që qëndroi në 39.9% për tremujorin e dytë të 2019, që është 0.5 p.p. më e ulët se niveli i regjistruar në tremujorin e dytë të 2018. Sidoqoftë, kur krahasohet me tremujorin e mëparshëm (TM1 2019), shkalla e përgjithshme është përmirësuar me 1.2 p.p. Gjatë vitit 2019 TM2, kishte 357.340 njerëz të punësuar në Kosovë (një shkallë punësimi prej 29.8%), që përfaqëson një rritje prej 1.3 p.p në krahasim me TM2 2018. Ngjashëm me vitet e kaluara, katër sektorët kryesorë që punësuan më shumë se gjysmën e totalit të të punësuarve në TM2 2019 ishin tregtia (17.9%), ndërtimi (13.4%), prodhimi (12.4%) dhe arsimi (9.7%). Të dhënat tregojnë ndryshime të konsiderueshme të punësimit gjinor për secilin sektor. Punësimi i meshkujve ishte më i lartë në sektorët e ndërtimit, tregtisë dhe prodhimit, ndërsa punësimi i grave ishte më i lartë në sektorët e arsimit, shëndetësisë dhe tregtisë.

**Tabela 3 Indikatorët Kryesorë të Tregut të Punës**

|  |  |  |  |  |  |  |
| --- | --- | --- | --- | --- | --- | --- |
| **Indicator** | **2016** | **2017** | **2018** | **Q2 2018** | **Q1 2019** | **Q2 2019** |
| **Popullësia** | **1,771,604** | **1,793,466** | **1,793,467** | **1,793,467** | **1,798,506** | **1,798,506** |
| Meshkuj | 896,466 | 900,827 | 903,959 | 905,364 | 908,499 | 902,646 |
| Femra | 875,138 | 892,639 | 889,508 | 888,103 | 890,007 | 893,020 |
| **Popullësia në moshë pune** | **1,184,529** | **1,200,165** | **1,198,273** | **1,199,015** | **1,207,216** | **1,198,308** |
| Meshkuj | 598,639 | 604,443 | 600,092 | 602,854 | 607,921 | 600,061 |
| Femra | 585,890 | 595,722 | 590,180 | 596,161 | 599,295 | 598,247 |
| **Forca e Punës** | **457,831** | **513,678** | **490,103** | **484,160** | **466,731** | **478,652** |
| Meshkuj | 348,764 | 394,651 | 379,763 | 380,690 | 350,095 | 356,731 |
| Femra | 109,067 | 119,027 | 110,340 | 103,470 | 116,636 | 121,921 |
| **Të Punësuar** | **331,761** | **357,095** | **345,131** | **341,610** | **341,014** | **357,340** |
| Meshkuj | 257,398 | 281,581 | 271,623 | 269,846 | 261,180 | 275,278 |
| Femra | 74,363 | 75,514 | 73,508 | 71,764 | 79,834 | 82,062 |
| **Shkalla e Pjesëmarrjes në Forcën e Punës** | **38.7%** | **42.8%** | **40.9%** | **40.4%** | **38.7%** | **39.9%** |
| **Shkalla e Punësimit** | **28.0%** | **29.8%** | **28.8%** | **28.5%** | **28.2%** | **29.8%** |
| **Shkalla e Papunësisë** | **27.5%** | **30.5%** | **29.6%** | **29.4%** | **26.9%** | **25.3%** |

Tabela 4 tregon produktivitetin e punës dhe koston për njësinë e punës për periudhën 2015: 2018. Siç shihet, kur krahasohen të dhënat e Anketës së Fuqisë Punëtore të vitit 2018 me ato në 2017, produktiviteti i punës (euro e BPV-së në orë) në një nivel kombëtar është rritur me 8.9 euro; ndërsa kosto e njësisë së punës është ulur me 2.6% në 2018.

**Tabela 4 Produktiviteti i punës dhe Kostot për Njësi të Punës – KPNJ 2015-2018**

|  |  |  |  |  |
| --- | --- | --- | --- | --- |
| **Indikatori** | **2015** | **2016** | **2017** | **2018** |
| Orët e punës për javë për person | 41 | 41 | 42 | 42 |
| Paga mesatare (ATK) | 510 | 519 | 528 | 558 |
| Numri i orëve të punës për person në vit | 2,132 | 2,145 | 2,184 | 2,184 |
| Punësimi | 296,940 | 331,761 | 357,095 | 345,131 |
| BPV nominale (në milion Eur) | 5,807.01 | 6,070.11 | 6,413.86 | 6,725.91 |
| Total numri i orëve të punës (në milion) | 633.08 | 711.63 | 779.90 | 753.77 |
| Total Kompensimi i punës (në milion Eur) | 1,817.27 | 2,066.21 | 2,262.55 | 2,311.0 |
| **Produktiviteti (euro of GDP per hour)** | **9.2** | **8.5** | **8.2** | **8.9** |
| **Kosto për njësi të punës (KPNJ) (ratio)**[[5]](#footnote-5) | **0.31** | **0.34** | **0.35** | **0.34** |
| **Produktiviteti i punës, norma e rritjes, v-m-v** | **12.9%** | **-7.0%** | **-3.6%** | **8.5%** |
| **(KPNJ) norma e rritjes, v-m-v** | **-6.9%** | **8.8%** | **3.6%** | **-2.6%** |

Figura 5 tregon nivelin e pagës mesatare midis sektorëve të ndryshëm në Kosovë. Siç tregohet, gjatë dy viteve të fundit, niveli mesatar i pagave për të gjithë ekonominë është rritur me 3.7% (sektori publik me 4.5% dhe sektori privat me 4.0%). Rritja më e lartë në sektorin publik është margjinalisht si rezultat i indeksimit të përvojës së punës për zyrtarët e shërbimit publik. Sidoqoftë, duhet të theksohet se krahasimi midis pagave publike dhe private nuk ofron një krahasim plotësisht të qëndrueshëm, duke marrë parasysh ndryshimet në grupet e aftësive, kompensimin e performancës në sektorin privat, si dhe nën-deklarimin e mundshëm të të ardhurave në sektorin privat.

**Grafiku 5 Paga Mesatare Bruto, in Euro**

* 1. **Projeksionet makroekonomike afat-mesme**
     1. Projeksionet e sektorit real

*Bazuar në zhvillimet aktuale të treguesve makroekonomikë për vitin 2019 si vit bazë për parashikimet, si dhe bazuar në zhvillimet e jashtme ekonomike, Ministria e Financave parashikon 4.0% rritje të BPV-së reale për vitin 2019. Ky parashikim nënkupton përshpejtim prej 0.2 pikëve përqindje në krahasim me 2018. Në vitin 2020, BPV reale parashikohet të rritet me 4.4% ndërsa nominale me 5.9%. Për dy vitet e ardhshme (2021 dhe 2022), rritja reale ekonomike pritet të jetë 4.5%. Rritja ekonomike për këto dy vjet bazohet në të njëjtën strukturë të burimeve të financimit si në vitin 2020. Indeksi i Cmimeve të Konsumit në vitin 2020 pritet të rritet me 1.8% për t'u pasuar nga një trend në rënie në dy vitet e ardhshme (duke arritur nivelin 1.2% në 2022).*

**Konsumi** në vitin 2020 në terma realë pritet të rritet me 4.4% dhe të ketë kontribut prej 4.3 p.p. në rritjen reale. **Konsumi privat** parashihet të ketë një rritje prej 3.4%, i shtyrë kryesisht nga një ambient me norma të interesit më të ulëta dhe një qasjeje më të lehtë në financa. Në të njëjtën kohë, pritet që të hyrat e disponueshme të rriten si rrjedhojë e një rritjeje në remitanca, transfere sociale dhe pritje për punësim në sektor privat. Remitancat do të vazhdojnë të jenë një burim i rëndësishëm financimi për konsumin e ekonomive familjare, edhe pse në periudhën afatmesme rritja e tyre parashihet të shfaq tendenca të lehta ngadalësimi si rezultat i vlerësimeve për një rritje më të moderuar në vendet evropiane (posaçërisht Gjermania dhe Zvicra që përbëjnë rreth 60% të origjinës së remitancave). **Konsumi publik** në 2020 pritet të rritet me 10.5% v-m-v. Kjo rritje vjen si rezultat i një shpenzimi më të lartë të planifikuar në kategoritë paga dhe mëditje dhe mallra e shërbime. Vlen të theksohet se të dyja këto kategori të shpenzimeve publike kanë pasur nën shpenzim në vitin 2019 dhe për këtë arsye planifikimi i shpenzimeve për 2020 rezulton të ketë një rritje më të lartë krahasuar me 2019. Në dy vitet e ardhshme (2021 dhe 2022), konsumi pritet të rritet me një mesatare prej 3.6% në terma realë dhe të ketë një kontribut prej 3.5 p.p. në rritje për të dy vitet. Konsumi privat vlerësohet të rritet mesatarisht me 4.1%, ndërsa konsumi publik me 0.5%. Këto rritje reflektojnë performancën e burimeve të financimit të të ardhurave të disponueshme.

**Investimet** në vitin 2020 pritet të rriten me 7.1% në terma realë dhe të kenë kontribut prej 2.1 p.p. në rritjen reale. Përmirësimi i qasjes në financa dhe ulja e kostos së kredive për sektorin privat pritet të ofrojnë një stimul të rëndësishëm në **investimet private**. Në të njëjtën kohë, rritja e kapitalit të Fondit për Garantimin e Kredive pritet të lehtësoj qasjen në financa. Gjithashtu, Kosova në raportin e Bankës Botërore të të Bërit Biznes[[6]](#footnote-6) 2020 është vlerësuar si një nga top 20 reformuesit ku sipas të gjeturave, Kosova ka përmirësuar dhënien e lejeve të ndërtimit, qasjen në energji elektrike, mbrojtjen e investitorëve dhe respektimin e kontratave. Si rezultat i këtyre zhvillimeve, investimet private parashihet të rriten me 5.5% në vitin 2020. **Investimet publike** në anën tjetër pritet të shënojnë një rritje prej 11.5%. Rreth 30% të shpenzimeve kapitale publike pritet të financohen përmes klauzolës së investimeve dhe fondeve të likuidimit. Këto investime publike pritet që të përmirësojnë infrastrukturën publike dhe të adresojnë pengesa strukturore në energji, shëndetësi, etj. Në dy vitet e ardhshme (2021 dhe 2022), investimet pritet të kenë një rritje reale prej 5.1%, ku investimet private pritet të rriten me 5.2% në përputhje me pritjet për qasje në financa. Nga ana tjetër, investimet publike pritet të rriten mesatarisht me 4.9% gjatë kësaj periudhe, duke reflektuar mungesën e fondeve të likuidimit për këto dy vjet. Kontributi i investimeve totale në BPV reale, parashikohet të jetë 1.6 p.p. në 2021 dhe 1.5 p.p. në vitin 2022.

**Eksporti i mallrave dhe shërbimeve** pritet të shënojë rritje reale prej 8.7% dhe të kontribojë me 2.5 p.p. në rritjen reale. **Eksporti i mallrave** parashihet të rritet me 5.9%, si rezultat i zhvillimeve në mjedisin e jashtëm ekonomik, i skemave të qeverisë për mbështetjen e sektorit të përpunimit, dhe implementimit të mëtutjeshëm të MSA-së. Duke pasur parasysh se nikeli është një ndër mallrat kryesore që Kosova eksporton, zhvillimet në tregun e nikelit pritet të kenë një efekt pozitiv në eksportin e mallrave. Çmimet ndërkombëtare të nikelit sipas WEO pritet të rriten me rreth 18% në vitin 2020. Kjo rritje e konsiderueshme në çmimin e nikelit i atribuohet rritjes së shpejtë të kërkesës për automjete elektrike dhe nevojës për nikel në prodhimin e baterive të këtyre automjeteve. Një tjetër faktor shtytës në rritjen e eksporteve është skema e qeverisë për industrinë përpunuese, e cila mendohet të ulë koston e prodhimit dhe të rrisë prodhimin. Gjithashtu, implementimi i mëtutjeshëm i MSA-së pritet të ketë një efekt pozitiv në rritjen e konkurrueshmërisë së mallrave kosovare në tregun e BE-së. Në anën tjetër, **eksporti i shërbimeve** pritet të rritet me rreth 9.4% në terma realë. Kjo rritje, e cila ndjek trendin historik të eksportit të shërbimeve, do të mbështetet kryesisht nga eksporti i shërbimeve të udhëtimit dhe shërbimeve të telekomunikimit. Në dy vitet e ardhshme (2021 dhe 2022) eksporti i mallrave dhe shërbimeve pritet të rritet me një mesatare prej 8.1% në këtë periudhë i nxitur kryesisht nga eksporti i shërbimeve i cili pritet të rritet me 9.4%. Nga ana tjetër, eksporti i mallrave pritet të ketë një rritje më të moderuar prej 2.5% mesatarisht në terma realë. Kontributi i eksportit të mallrave dhe shërbimeve pritet të jetë 2.4 p.p. në 2021 dhe 2022.

**Importi i mallrave dhe shërbimeve** pritet të rritet me 7.8% në terma realë në 2020 dhe të ketë një kontribut negativ në rritjen reale prej 4.5 p.p. **Importi i mallrave** parashihet të shënojë një rritje prej 8.2% duke ndjekur dinamikën e investimeve dhe të konsumit. Në anën tjetër, **importi i shërbimeve** pritet të ketë një rritje prej 6.3 % duke u bazuar në ecurinë e shërbimeve të financuara nga donatorët dhe uljen e shërbimeve të telekomunikimit. Në dy vitet e ardhshme (2021 dhe 2022), importi i mallrave dhe shërbimeve parashikohet të rritet me 5.1%. Importi i mallrave pritet të rritet me 4.8% ndërsa importi i shërbimeve me 6.4%. Importi i mallrave pritet të ndjekë dinamikën e investimeve dhe konsumit, ndërsa ai i shërbimeve pritet të ndjekë trendin historik. Kontributi i importit të mallrave dhe shërbimeve pritet të jetë mesatarisht 2.9 p.p. në 2021 dhe 2022.

**Grafiku 6 BPV reale dhe komponentët**

**Inflacioni** në vitin 2020 parashihet të luhatet rreth vlerës prej 1.8%. Kjo rritje në çmime bazohet kryesisht në pritjet për çmimet në tregun ndërkombëtar duke pasur parasysh që Kosova është një ekonomi e vogël dhe e hapur si dhe trendin historik të çmimeve vendore në disa prej kategorive kryesore. Gjithashtu, efekti bazë i inflacionit në vitin 2019 krijon pritshmëri për një nivel më të ulët të çmimeve të konsumit në vitin e ardhshëm. Inflacioni në 2021 dhe 2022 parashikohet të luhatet mesatarisht rreth 1.2% (1.3% në 2021 dhe 1.2% në 2022). Kjo rritje e çmimeve bazohet në pamjen e çmimeve në tregun ndërkombëtar, duke marrë parasysh që Kosova është një ekonomi e vogël dhe e hapur, si dhe tendenca e çmimeve vendore në disa nga kategoritë kryesore.

**Çmimet e importit** të mallrave vlerësohet të rriten me 1.3% në 2020 duke u bazuar në çmimet e tregjeve ndërkombëtare në kategoritë e mallrave që Kosova importon. Ndërsa, **çmimet e eksportit** të mallrave pritet të rriten me 3.4% në 2020 gjithashtu duke u bazuar në çmimet e tregjeve ndërkombëtare e posaçërisht bazuar në rritjen e çmimit të nikelit. Në 2021 dhe 2022, çmimet e importit dhe eksportit të mallrave vlerësohet të rriten me një normë më të ngadaltë sesa në vitin 2020.

1. Politika monetare dhe e kursit të këmbimit dhe inflacioni

Në vitin 1999, Kosova në mënyrë të njëanshme adoptoi Deutsche Mark dhe më vonë Euro si valutë të saj zyrtare. Si pasojë, vendi është i kufizuar për sa i përket disponueshmërisë së instrumenteve tradicionale të politikës monetare, që nënkupton që Kosovës i mungojnë mjetet tradicionale të kërkuara për të kontrolluar zhvillimet e inflacionit në ekonominë e saj. Në mungesë të instrumenteve të tilla, dhe për shkak të varësisë të lartë të ekonomisë së Kosovës ndaj importeve, zhvillimet e inflacionit janë kryesisht të ndikuara nga luhatjet në çmimet e mallrave ndërkombëtare.

Për më tepër, nivelet e qëndrueshme të çmimeve kanë kontribuar në rritjen e një kursi real efektiv të këmbimit (REER)[[7]](#footnote-7). Deri në gusht të vitit 2019, REER është vlerësuar margjinalisht me një mesatare prej 2.7%, dhe NEER është vlerësuar me 1.4%.

1. Sektori i jashtëm dhe qëndrueshmëria e tij afatmesme
   * + 1. Llogaria Rrjedhëse

Lëvizjet në llogarinë rrjedhëse të bilancit të pagesave gjatë periudhës janar-gusht 2019 ndjekën ecurinë e përmirësuar të sektorit të shërbimeve, si dhe rritjen e influkseve në llogarisë e të ardhurave primare. Gjatë kësaj periudhe, llogaria rrjedhëse regjistroi një deficit të ulët prej 67 milion eurosh, që tregon një përmirësim prej rreth 61% (104 milion Euro) krahasuar me të njëjtën periudhë të vitit të kaluar.

**Tabela 5 Eksporti dhe Importi i Mallrave dhe Shërbimeve**

|  |  |  |  |  |
| --- | --- | --- | --- | --- |
| Ndryshim në %, nëse nuk ceket ndryshe | **2019** | **2020** | **2021** | **2022** |
| **Exportet (nominale në milionë)** | **1,964** | **2,143** | **2,322** | **2,516** |
| **Exportet** | **10.5%** | **9.1%** | **8.4%** | **8.4%** |
| Mallra | 6.0% | 6.7% | 3.0% | 2.5% |
| Shërbime | 11.7% | 9.7% | 9.7% | 9.7% |
| **Importet (nominale në milionë)** | **3,955** | **4,340** | **4,616** | **4,911** |
| **Importet** | **5.8%** | **9.7%** | **6.3%** | **6.4%** |
| Mallra | 5.4% | 10.1% | 6.0% | 6.1% |
| Shërbime | 8.0% | 8.0% | 8.0% | 8.0% |

Bilanci i tregtisë së mallrave është përkeqësuar lehtësisht me rreth 2.5% krahasuar me janar-gusht 2018; megjithatë, ecuria e eksporteve ka qenë inkurajuese. Eksporti i mallrave gjatë periudhës janar-gusht 2019 u rrit me 9.8% në krahasim me të njëjtën periudhë të vitit 2018. Një rritje e tillë paraqet një përmirësim të ndjeshëm në krahasim me performancën e dobët në 2018 (rënia vjetore prej 2.8%). Kontributi më i lartë në këtë rritje të eksportit të mallrave për këtë periudhë të vitit 2019 ishte eksporti i metaleve bazë (9.5 p.p.) i cili u rrit me 31.0%, v-m-v; eksporti i plastikës (2.0 p.p.) ose një rritje prej 16.5%, v-m-v; dhe eksporti i mallrave të tjera të prodhuar (1.9 p.p.) me një rritje prej 52.8%, v-m-v. Ndërsa, kategoria e produkteve minerale ka rënë me 25.8% gjatë kësaj periudhe dhe pati një kontribut negativ prej 4.3 p.p. në ndryshimin vjetor të eksportit të mallrave. Eksporti i mallrave për vitin 2019 pritet të arrijë në 398 milion Euro dhe të ketë një rritje prej 6.0% në terma vjetorë. Ndërsa për periudhën afatmesme, eksporti i mallrave pritet të rritet me 4.1%.

Eshtë inkurajuese të theksohet se vendi ka pësuar ndryshime në strukturën e eksportit të mallrave. Diversifikimi i tillë i eksportit mund të arrihet përmes diversifikimit ose zgjerimit të shportës aktuale të mallrave që eksporton një vend. Diversifikimi është një zhvillim pozitiv për një ekonomi siç është Kosova sepse ndryshimet në përbërjen e eksportit ndihmojnë në ndërtimin e mekanizmave mbrojtës në ekonomi që do të zvogëlojnë efektin e ndryshueshmërisë së çmimeve në tregjet ndërkombëtare. Kjo zvogëlon varësinë ndaj disa sektorëve dhe dobësitë e mundshme që lidhen me to. Për të matur diversifikimin e eksporteve, është përdorur Indeksi Hirschman Herfindahl[[8]](#footnote-8). Kosova ka pasur diversifikim të eksporteve përgjatë viteve. MSA dhe masat e politikave për të stimuluar sektorin e prodhimit kanë luajtur një rol në këtë proces. Zbatimi i mëtutjeshëm i MSA-së gjithashtu pritet të ketë një efekt pozitiv në rritjen e konkurrencës së mallrave të Kosovës në tregun e BE-së, si dhe të rrisë pjesëmarrjen e eksporteve me destinim në BE në totalin e eksporteve të Kosovës. Struktura e eksportit të Kosovës është ende e koncentruar drejt eksportit të metaleve bazë dhe produkteve minerale, të cilat gjatë vitit 2019 janar-gusht përbënin 47.5% të eksporteve totale, megjithatë kjo është në rënie (në 2018 këto kategori përbëjnë 48% ndërsa në 2017 58.6 % e eksporteve totale). Siç shihet në Grafik 7, ky përqendrim në strukturën e eksportit po zvogëlohet në mënyrë të vazhdueshme pasi prodhuesit po rritin kapacitetin e tyre të prodhimit. Kategoritë e mallrave që kanë rritur pjesëmarrjen e tyre në eksportet totale janë artikujt ushqimorë të përgatitur dhe produktet nga plastika. Përbërja gjeografike e eksporteve të mallrave, duke u përqëndruar në shtetet dhe grupet e shteteve që përbëjnë më shumë se 80% të shteteve ku destinohen eksportet e Kosovës, gjithashtu reflekton ndryshime përgjatë viteve. Pjesëmarrja e eksporteve të mallrave në BE ka vazhduar të rritet gjatë viteve, me një rritje më të konsiderueshme në vitin 2019. Në të njëjtën kohë, eksportet në vendet e CEFTA-s në vitin 2019 si pjesëmarrje në eksportet totale kanë rënë në 39.7% nga 47.2 % në vitin 2018. Pritet që ekonomia e vendit të përfitojë në periudhën afatmesme nga diversifikimi i përgjithshëm i strukturës së eksporteve të mallrave sepse kjo ndihmon që eksportet të jenë më të qëndrueshme.

**Grafiku 7 Herfindahl Hirchman Index**

Burimi: ASK dhe BQK 2019\* TM1-TM3

**Eksporti i shërbimeve** për periudhën janar-gusht ishte 8.5% më i lartë në krahasim me të njëjtën periudhë të vitit 2018, kryesisht për shkak të shërbimeve më të larta të udhëtimit. Shërbimet e udhëtimit kontribuan me 6.0 (p.p.) dhe u rritën me 7.2% v-m-v; shërbimet kompjuterike, informatike dhe shërbimet telekomunikuese kontribuan me (0.6 p.p.) dhe u rrit me 21.2% v-m-v. Eksporti i shërbimeve për vitin 2019 pritet të arrijë në 1566 milion Euro dhe të regjistrojë një rritje vjetore prej 11.7%. Ndërsa gjatë periudhës afatmesme, eksporti i shërbimeve pritet të rritet me rreth 9.7%. Kjo rritje, e cila ndjek trendin historik të eksportit të shërbimeve, do të mbështetet kryesisht nga eksporti i shërbimeve të udhëtimit dhe shërbimeve të telekomunikimit.

**Importi i mallrave** në periudhën janar-gusht u rrit me 4.4% në krahasim me të njëjtën periudhë të vitit 2018. Kategoritë e mëposhtme kishin kontributin më të lartë në këto rritje; mjetet e transportit (1.6 p.p.) të cilat u rritën me 20.5%, v-m-v; produkte minerale (1.1 p.p.) të cilat u rritën me 7.4% v-m-v; dhe kafshë të gjalla dhe produkte blegtorale (0.6 p.p.) të cilat u rritën me 15.6 v-m-v. Nga ana tjetër, kategoria e "Makinerive, mjeteve, pajisjeve elektrike" kishtë rënie prej 6.8% në vit dhe pati një kontribut negativ prej 0.9 p.p.. Në të njëjtën kohë, struktura e importeve të mallrave nga vende të ndryshme dhe grupe vendesh ka qenë relativisht konstante ndër vite, me partnerët kryesorë që janë vendet anëtare të BE-së dhe CEFTA-s. Sidoqoftë, pjesëmarrja e importit të mallrave nga vendet e BE-së është rritur në vitin 2019, pavarësisht se kishte një pjesëmarrje konstante në të kaluarën; ndërsa importet nga vendet e CEFTA-s në vitin 2019 janë ulur ndjeshëm si një pjesë e importeve totale. Këto zhvillime janë pjesërisht për shkak të efektit të MSA-së por edhe për shkak të taksës për Serbinë dhe Bosnjë dhe Hercegovinën, e cila zhvendosi importet e Kosovës nga këto dy vende drejt importeve nga vendet e tjera. Importi i mallrave për vitin 2019 pritet të arrijë në 3,273 milion Euro dhe të ketë një rritje prej 5.4% në terma vjetorë. Gjatë periudhës afatmesme, importi i mallrave parashikohet të rritet me 7.4% duke ndjekur dinamikën e investimeve dhe konsumit.

**Importi i shërbimeve** nga ana tjetër, ishte 4.3% më i lartë se ai i regjistruar në të njëjtën periudhë të vitit 2018. Importet e shërbimeve të udhëtimit kontribuan (4.1 p.p) dhe patën një rritje prej 8.8% v-m-v, dhe importi i shërbimeve të transportit (1.3 p.p.) ose 7.2% v-m-v. Ndërsa, shërbimet kompjuterike, informatike dhe shërbimet telekomunikuese shënuan rënie prej 26.4% në vit duke kontribuar negativisht me 2.0 p.p.. Importi i shërbimeve për vitin 2019 pritet të arrijë në Eur 682 milion dhe të regjistrojë 8.0% rritje në terma vjetorë. Gjatë periudhës afatmesme, importi i shërbimeve pritet të rritet me 8.0%, bazuar në performancën e shërbimeve të financuara nga donatorët dhe uljen e importit të shërbimeve të telekomunikimit.

Në përgjithësi, pavarësisht se është një ekonomi e vogël e hapur me tregti të lirë, Kosova karakterizohet nga një h**apje e ulët e tregtisë** [[9]](#footnote-9)në krahasim me vendet fqinje. Kjo kryesisht për shkak se, ndërsa niveli i importit vazhdon të jetë i lartë, eksporti mbetet i ulët, që paraqet një nga sfidat kryesore strukturore me të cilat përballet ekonomia e Kosovës. Sidoqoftë, gjatë tre viteve të fundit ekonomia e Kosovës ka përjetuar një nivel më të lartë të hapjes së tregtisë. Ndryshimet e fundit të politikës tatimore për të stimuluar prodhimin e brendshëm dhe zbatimin e mëtutjeshëm të MSA-së pritet të rrisin eksportet dhe të heqin më tej barrierat tregtare.

**Grafiku 8 Indeksi i Hapjes së Tregtisë**

Source: World Bank

**Bilanci i të ardhurave primare** për periudhën janar-gusht 2019 është rritur ndjeshëm me rreth 73%, duke arritur një vlerë prej Eur 115.5 milion krahasuar me 66.8 milion në të njëjtën periudhë të 2018, kryesisht si rezultat i të ardhurave më të larta nga kategoria e kompensimit të punëtorëve, e cila u rrit me 8.8% në krahasim me të njëjtën periudhë të vitit 2018. Të ardhurat primare për vitin 2019 pritet të regjistrojnë një vlerë prej Eur 176.6 milion ose 56.1% më të lartë se në vitin 2018. Kjo rritje pritet të kontribuojë në një bilanc të përmirësuar të llogarisë rrjedhëse për vitin 2019. **Bilanci i të ardhurave sekondare** për janar-gusht 2019 arriti në 841.8 milion €, që është 2.2% më i lartë se bilanci në të njëjtën periudhë të një viti më parë. Kjo rritje i atribuohet kryesisht përmirësimit të bilancit të remitencave (8.4%, v-m-v). Të ardhurat sekondare për vitin 2019 pritet të regjistrojnë një vlerë prej Eur 1,316 milion ose 4.4% më të lartë se në vitin 2018. Për periudhën afatmesme, bilanci i të ardhurave primare pritet të rritet me 3.7% mesatarisht, kryesisht për shkak të ardhurave nga kategoria e kompensimit të punëtorëve. Bilanci i të ardhurave dytësore për periudhën afatmesme pritet të rritet mesatarisht me 4.8%, i nxitur kryesisht nga remitancat. Këto dy komponentë janë kryesisht burime të qëndrueshme të financimit dhe pjesëmarrja e tyre në BPV (rreth 21.5%) pritet të ruajë një nivel të ngjashëm në planin afatmesëm.

* + - 1. Llogaria Financiare

**Grafiku 9 Komponentët e Llogarisë Financiare, % e BPV-së**

Deri në gusht të vitit 2019, hyrjet totale të IHD-ve arritën rreth 199.2 milion euro. Në krahasim me të njëjtën periudhë të vitit të kaluar, IHD-të u rritën me 22.9%. Investimet direkte jashtë vendit u rritën me 6.5 milion Euro në këtë periudhë. Portfolio investimet në asetet e huaja u ulën me 59.5 milion Euro gjatë periudhës janar-gusht 2019 ndërsa portfolio investimet në Kosovë mbetën zero. Aktivet e investimeve tjera u ulën me 31 milion Euro dhe detyrimet e investimeve tjera u rritën me 92 milion Euro në të njëjtën periudhë të vitit 2019, kryesisht për shkak të kredive. Investimet e Huaja Direkte vazhdojnë të përbëjnë pjesën më të madhe në detyrimet e llogarisë financiare, rreth 68.3% për periudhën janar-gusht të vitit 2019, 75.2% në fund të vitit 2018 dhe 55.4% në fund të vitit në 2017. Si të tilla, IHD-të shihen si një burim i qëndrueshëm financimi pasi që kanë aftësi më të mira për ndarjen e rrezikut dhe janë më të përshtatshme për stabilitetin makro. Sidoqoftë, duhet të theksohet se rreth 75.7% e IHD-ve totale gjatë periudhës janar-gusht 2019 ishin në pasuri të patundshme. Ndërsa, ndërmjetësimi financiar vijon si absorbuesi i dytë më i madh i IHD-ve, që përbën 12.2% të totalit të IHD-ve. Në përgjithësi, hyrjet e kapitalit në sektorin jo të tregtueshëm (të tilla si aktivitetet e pasurive të patundshme, marrja me qira, dhe ndërmjetësimi financiar) janë më të prirura për krijimin e brishtësisë financiare përmes mospërputhjeve të bilancit pasi sektorë të tillë janë të vështirë për të krijuar të ardhura nga eksporti. Megjithatë, IHD-të si komponenti më i madh i detyrimeve të llogarisë financiare janë më të qëndrushme dhe nuk krijojnë borxh për vendin.

Pozicioni i Investimeve Ndërkombëtare (IIP) pasqyron stokun e aktiveve dhe detyrimeve deri në tremujorin e dytë të 2019, ky pozicion arriti bilancin neto të pozicionit të investimeve ndërkombëtare (IIP) prej -452.4 milion euro. Në strukturën e aseteve mbizotërojnë investimet e tjera që përbëjnë 37.5% të aktiveve, e ndjekur nga portfolio investimet, të cilat përbëjnë rreth 34.5% të aktiveve, dhe investimet direkte me 7.5%. Nga ana tjetër, investimet e huaja direkte vazhdojnë të jenë kategoria më e madhe brenda detyrimeve, duke përbërë rreth 71% të gjithsej detyrimeve deri në fund të tremujorit të dytë 2019. Ndërsa, 29% e gjithsej detyrimeve është e përbërë nga investimet e tjera, pjesërisht nga borxhi i qeverisë së përgjithshme dhe detyrimet e sektorëve të tjerë.

**Grafiku 10 Pozicioni i Investimeve Ndërkombëtare Net**

* 1. **Sektori Financiar**

Objektivi kryesor i Bankës Qendrore të Republikës së Kosovës (BQK) është nxitja e qëndrueshmërisë, aftësisë paguese dhe funksionimit efikas të një sistemi të qëndrueshëm financiar të bazuar në treg, inkurajimit të shfaqjes së instrumenteve financiare të sigurta dhe mbështetjes së politikave të përgjithshme ekonomike në Kosovë, me synim për të kontribuar në një shpërndarje efikase të burimeve në përputhje me parimet e një ekonomie të tregut të hapur. BQK-ja vepron si rregullator dhe mbikëqyrës i sistemit financiar. Mjeti kryesor i saj i politikës monetare është kërkesa minimale e rezervave, ndërsa gjithashtu ka funksion të huadhënies (së kufizuar) si zgjidhje e fundit (specifikohet më tej në Rregulloren për Ndihmën e Likuiditetit Emergjent, e cila u miratua nga Bordi i BQK-së në shtator 2015).

Sidoqoftë, meqenëse politikat monetare janë të përqendruara kryesisht në inflacionin dhe punësimin, stabiliteti financiar i lihet kryesisht qasjeve makro prudenciale; me fjalë të tjera, BQK plotëson mjetet e kufizuara të politikave monetare me mjetet makro prudenciale. Korniza makro makroprudenciale e miratuar nga BQK në vitin 2016 bazohet plotësisht në rekomandimet e lëshuara nga Bordi i Riskut Sistemik Evropian (2014a dhe 2014b) në lidhje me Objektivat dhe Mandatin e Autoriteteve për të zbatuar Politikat Makro Prudenciale. Fokusi i BQK-së në zbatimin e politikave makro prudenciale është përqendruar në pesë fushat në vijim; (a) Zbutja dhe parandalimi i rritjes së tepërt të kredisë dhe ekspozimit; (b) Zbutja dhe parandalimi i tepërt i mospërputhjes së maturitetit; (c) Zbutja dhe parandalimi i mungesës së likuiditetit (d) Kufizimi direkt dhe indirekt i ekspozimeve të koncentruara (e) Kufizimi i ndikimit sistemik të stimujve të pakoordinuara me synim të zvogëlimit të keqpërdorimeve. Rrjedhimisht, BQK-ja vlerëson rreziqet sistemike (përmes dy dimensioneve ciklike që i referohen shpërndarjes së rreziqeve në kohë dhe strukturore që i referohet shpërndarjes së rreziqeve në sistemin financiar në çfarëdo momenti kohor) në stabilitetin financiar në baza tremujore për të mbrojtur stabilitetin e sistemit financiar në tërësi.

Asetet totale të sistemit financiar në shtator të 2019, duke përjashtuar Bankën Qendrore të Republikës së Kosovës (BQK), për herë të parë tejkaluan vlerën e shtatë miliardë eurove, duke shënuar një normë vjetore të rritjes prej 12.5%, dhe duke arritur vlerën e 7.01 miliardë euro (97.8% e BPV-së), në krahasim me normën mesatare të rritjes së dy viteve[[10]](#footnote-10) të fundit prej 9.2%. Bankat mbesin sektori kryesor me 65.3% të totalit të aseteve të sektorit financiar; pastaj vijnë Fondet Pensionale dhe Institucionet e Mikrofinancës me përkatësisht 27.3% dhe 4.3% pjesëmarrje në vlerën totale të aseteve të sektorit financiar. Aktiviteti i huadhënies vazhdoi nivelin e tij dyshifror të rritjes edhe gjatë vitit 2019, por me një ritëm më të ngadaltë në krahasim me periudhën paraprake. Vlera totale e kredive u rrit çdo vit me 10.3% (sipas të dhënave në shtator të 2019), krahasuar me normën mesatare të rritjes së dy viteve të fundit prej 10.8%, për shkak të një rritje të kredisë për ndërmarrjet dhe ekonomitë familjare (Grafiku 16).

Rritja e aktivitetit të kredisë është ndikuar edhe nga normat e favorshme të interesit, konkurrenca mes bankave, niveli i lartë i likuiditetit në sektorin bankar dhe përmirësimi i cilësisë së portofolit të kredisë. Huadhënia për familje ka mbetur dinamike përgjatë kësaj periudhe (megjithëse ritmi është ngadalësuar në krahasim me të njëjtën periudhë të vitit 2018), me një normë vjetore të rritjes prej 10.8% (11.3% deri në shtator 2018). Huadhënia ndaj korporatave jo-financiare arriti një rritje mesatare vjetore prej 9.9% sipas të dhënave në shtator të 2019 krahasuar me ritmin e rritjes prej 11.7% në të njëjtën periudhë të vitit të kaluar. Huadhënia e re me hipotekë u rrit me 8.5% në bazë vjetore, sipas të dhënave në shtator të 2019, ndërsa kreditë e reja për konsum kanë rënë me 3.3% për periudhën në fjalë. Kreditë e reja për ndërmarrje u rritën me 12.0% në vit (shtator 2019), që është dukshëm rritje më e lartë në krahasim me ritmin e rritjes vjetore të së njëjtës periudhë të vitit paraprak (4.5%).

**Në përgjithësi, sektori bankar është i qëndrueshëm, por ndërmjetësimi financiar mbetet i ulët.** Sistemi paraqet rezerva të fuqishme të kapitalit dhe likuiditetit me raport të kapitalit rregullator ndaj aseteve të peshuara të rrezikut në 16.5% në shtator të vitit 2019 (mbi raportin e kërkuar minimal prej 12%) dhe raportin e mjeteve likuide ndaj detyrimeve afatshkurta në 39.3% (mbi minimumin e sugjeruar prej 25%). Rreziqet ndaj financimit janë mesatare pasi që bankat kryesisht mbështeten në depozitat vendore dhe sistemi në përgjithësi është likuid me një raport të kredive ndaj depozitave që arrin në 79.2% (sipas të dhënave të shtatorit 2019). Profitabiliteti i sektorit bankar ka mbetur i lartë, me një raport të kthimit mesatar në kapital prej 17.4% (të dhënat sipas shtatorit 2019) dhe me kthim mesatar në asete me 2.1%. Vëllimet e fuqishme të kreditimeve dhe të hyrat në rritje nga jo interesi kanë kompensuar trendin rënës të normave të interesit të kreditimit. Megjithatë, normat e interesit mund të kenë arritur në një pikë ku nuk mund të bien më poshtë pa larguar primet e rrezikut të vendosura në çmim nga bankat. Edhepse normat e interesit të kredive kanë rënë si rezultat i konkurrencës, nivelit të lartë të likuiditetit dhe portfolios stabile të kredive, profiti i sektorit bankar është rritur, për shkak të ngritjes së numrit të kredive, dhe rritjes së të hyrave nga aktivitetitet tjera (të përjashtuara nga normat e interesit). Pjesëmarrja e bankave të huaja në sistem është e lartë, duke përbërë 86.9% të të gjitha aseteve të sektorit bankar (sipas të dhënave në shtator 2019). Megjithatë, shkalla e përqendrimit të tregut ka vazhduar të bie ngadalë. Në shtator të vitit 2019, pjesëmarrja në treg e tri bankave më të mëdha arriti në vlerën prej 57.4% në krahasim me raportin mesatar të përqendrimit prej 59.8% në dy vitet e fundit. Rënia në shkallën e përqendrimit të tregut është shprehur edhe nga Indeksi Herfindahl-Hirschman (HHI) për asete, i cili ra në 1,498 pika në shtator të vitit 2019, në krahasim me 1,573 pika mesatarisht në dy vitet e fundit.

**Grafiku 11 Rritja e kreditimit të sektorit privat**

Rreziku kreditor në sistem mbetet i ulët në krahasim me standardet e homologëve, me një raport të KJP-ve ndaj gjithsej kredive që bie më tej në 2.3% në shtator të vitit 2019 dhe raportin e provizioneve për humbje nga kreditë ndaj KPJ-ve që qëndron në 161.3%. Bankat shpesh i referohen mungesës së projekteve të pranueshme bankare si pengesë në kreditimin ndaj korporatave, duke ngritur kështu shqetësimet në lidhje me ngopjen e sektorëve të qëndrueshëm dhe huamarrësve. Që nga themelimi i tij, Fondi Kosovar për Garanci Kreditore ka dhënë garanci për kredi që arrijnë vlerën prej 130.7 milionë euro sipas të dhënave në shtator të 2019 (63.6 milionë euro në shtator të vitit 2018), nga të cilat 62.7 milionë euro të garantuara nga FKGK në të njejtën periudhë (30.3 milionë euro në shtator të vitit 2018). KCGF është përqendruar në sigurimin e garancive ndaj sektorit të shërbimeve, të prodhimit, bujqësisë dhe sektorit të ndërtimit. KCGF vlerësoi se garancitë e dhëna krijuan më shumë se 5000 vende pune që nga themelimi i saj.

Thellësia financiare, e matur nga niveli i kredive të brendshme ndaj BPV, mbetet e ulët (41.3% në shtator të 2019). Kombinimi i raportit të ulët të kredive ndaj depozitave që mbizotëron në sistem si tërësi tregon mundësinë për thellim të mëtejshëm të ndërmjetësimit financiar.

**Thellimi financiar është i mirëpritur duke pasur parasysh nivelet e ulëta të ndërmjetësimit, por duhet të balancohet në mënyrë të duhur me monitorim të kujdesshëm të rritjes së kreditimit në segmentet ku është veçanërisht i lartë.** Përderisa cilësia e përgjithshme kreditore e ekonomive familjare duket të jetë e mirë, rrjedha e fuqishme kreditore në kreditë konsumuese duhet të monitorohet në vazhdimësi, gjithashtu pasi që kreditë e ekonomive familjare kanë tejkaluar fuqishëm BPV reale dhe pagat, dhe papunësia duket të mbetet e lartë. Përderisa rritja e qëndrueshme kreditore është shumë e nevojshme për të nxitur prodhimin dhe zhvillimin ekonomik në vend, qasja në financa duhet të kanalizohet në prodhim dhe sektorët e tregtueshëm, në vend se të nxiten kreditë konsumuese dhe aktiviteti lidhur me patundshmëritë.

Depozitat në shtator 2019 arritën vlerën e 3.74 miliardë euro (mesatarja e dy viteve të fundit është 3.13 milairdë euro), një rritje vjetore prej 16.4% (mesatarja e dy viteve të fundit është 7.2%). Depozitat e ekonomive familjare, që përbëjnë kategorinë më të madhe të depozitave, shënuan një rritje prej 11.4%, krahasuar me mesataren e dy viteve të fundit që është 5.3%. Depozitat e ndërmarrjeve u rritën me 17.3% në krahasim me rritjen mesatare prej 10.2% në dy vitet e fundit.

Pozita e likuiditetit e sektorit bankar vazhdoi të jetë e kënaqshme gjatë këtyre tre tremujorëve të vitit 2019. Raporti i aseteve likuide ndaj gjithsej aseteve qëndroi në 39.3% në shtator të vitit 2019 (37.5% është mesatarja për dy vitet e fundit). Gjatë periudhës së njëjtë, raporti i kredive ndaj depozitave ra në 79.2% nga mesatarja prej 81.3% në dy vitet e fundit. Në shtator të vitit 2019, kreditë jo-performuese pësuan rënie në 2.3% (3.2% është mesatarja për dy vitet e fundit). Kreditë jo-performuese mbesin të mbuluara mirë nga provizionet për humbjet nga kreditë, me një raport prej 161.3% (148.2% është mesatarja për dy vitet e fundit). Sektori mbetet i mirëkapitalizuar, me një raport të mjaftueshmërisë së kapitalit prej 16.5%, i cili është mbi kërkesën minimale rregullative prej 12%. Nga shtatori i vitit 2019, norma mesatare e interesin në kredi ishte 6.5%, që është e ngjashme me mesataren e dy viteve të fundit – 6.7%. Në shtator të vitit 2019, norma mesatare e interesit për ndërmarrjet ishte 6.2% (6.3% është mesatarja për dy vitet e fundit); ndërsa për ekonomitë familjare ishte 7.0% (7.4% është mesatarja për dy vitet e fundit). Gjatë vitit 2019, normat e interesit në depozita treguan një tendencë rritjeje në krahasim me periudhën paraprake. Gjatë të njëjtës periudhë, norma mesatare e interesit në depozita ishte 1.5% në krahasim me mesataren prej 1.2% në dy vitet e fundit, përderisa norma mesatare e interesit për depozitat e ndërmarrjeve u rrit në 1.6% në shtator të vitit 2019 (1.5% është mesatarja për dy vitet e fundit). Për depozitat e ekonomive familjare, norma mesatare e interesit ishte 1.5% (1.1% është mesatarja për dy vitet e fundit). Shpërndarja e normave të interesit pësoi rënie në 5.0 pikë përqindje në krahasim me mesataren prej 5.6 pp në dy vitet e fundit.

Nga shtatori i vitit 2019, numri i përgjithshëm i kompanive të sigurimit që kanë ushtruar aktivitetin e tyre në tregun e sigurimeve në Kosovë ishte 13, ku prej tyre 11 janë sigurues jo-jetë ndërsa 2 janë sigurues jete. Nëse i referohemi origjinës së kapitalit të tyre, 1 nga ata është sigurues me kapital të huaj dhe kapital me pronësi të përzier (Austria dhe Shqipëria), 7 tjerë në pronësi lokale, 2 me kapital slloven dhe 3 me kapital shqiptar.

Gjithsej asetet e tregut të sigurimeve arritën në 196.1 milionë Euro, me një rritje prej 8.3%, krahasuar me vitin e kaluar. Sipas të dhënave të shtatorit 2019, nga gjithsej asetet e sigurimit jo-jetë, rreth 50.7% janë sigurues me kapital në pronësi të huaj. Vlen të ceket se 3 kompanitë kryesore të sigurimit mbulojnë rreth 36.5% të tregut. Në përgjithësi, siguruesit jo-jetë kanë dominuar tregun me 91.0% të të gjitha aseteve; pjesa e mbetur i takon jetë siguruesve. Shuma e përgjithshme e primeve të shkruara bruto në tregun e sigurimeve në Kosovë për këtë periudhë ka arritur në 74.0 milionë Euro apo 7.1% rritje në krahasim me vitin paraprak (69.1 milionë Euro). Ky trend i rritjes në primet e shkruara bruto është regjistruar në sektorin e sigurimeve jo-jetë, e cila në krahasim me periudhën paraprake të vitit 2018 është rritur me 6.7%, ndërsa sektori i sigurimeve me jetë ka shënuar një rritje prej 17.6%. Sipas të dhënave të shtatorit 2019, primet e shkruara bruto në sigurimin jetë kanë arritur në 2.6 milionë Euro, duke shënuar një rritje prej përafërsisht 382,760 Euro në krahasim me të njëjtën periudhë të vitit të kaluar. Nga gjithsej primet e shkruara bruto, rreth 96.5% (shtator 2018 – 96.9%) të primeve përbëhen nga produktet e sigurimit jo-jetë, ndërsa 3.5% (shtator 2018 – 3.1%) të primeve përbëhen nga jetë siguruesve. Dëmet e paguara deri më 30 shtator 2019 arrijnë shumën prej 37.9 milionë Euro, duke shënuar një rritje prej 7.3% në krahasim me periudhën paraprake (2018 – 35.3 milionë). Sipas të dhënave të shtatorit 2019, tregu i sigurimeve rezultoi me humbje në shumën prej 0.8 milionë Euro, e cila tregon që edhepse tregu i sigurimeve ka pasur rritje në primet e shkruara bruto, dëmet e paguara dhe kostot tjera operative u ngritën më shumë se sa primet e shkruara bruto.

* 1. Skenarët alternative dhe rreziqet

Skenari bazë makroekonomik që mbështet parashikimet afatmesme të buxhetit - dhe parashikimet e paraqitura në këtë azhurnim të PRE-së - rezulton nga një shqyrtim i kujdesshëm i potencialeve zhvillimore dhe rreziqeve, i shoqëruar me pritjet për zhvillimet ekonomike në planin afatmesëm.

Analiza e rreziqeve fiskale për PRE 2020 tregon se gjatë periudhës afatmesme, rreziqet fiskale mbeten pothuajse të njëjta me vitin e kaluar, por me mundësi të ndryshme të materializimit për disa prej tyre. Ndërkohë, ne shohim një probabilitet të rritur të materializimit të potencialeve në krahasim me vitin 2019. Vlen të përmendet se skenari bazë i paraqitur në versionin aktual të PRE (2020) nuk merr parasysh ndikimin që mund të rezultojë nga zbatimi i suksesshëm i disa prej masave të reformave strukturore të listuara në PRE të këtij viti. Prandaj, seksioni i potencialeve mundohet të vlerësojë në mënyrë sasiore ndikimin shtesë mbi skenarin bazë të tri (nga njëzet) reformave strukturore.[[11]](#footnote-11)

Analiza jonë e skenarëve alternativë tregon se materializimi i potencialeve (përfshirë implementimin e reformave strukturore) do të gjeneronte një rritje reale ekonomike mbi 6% në periudhën afatmesme (2020-2022), ndërsa materializimi i rreziqeve fiskale do të shkaktonte një ngadalësim të rritjes reale ekonomike, e cila gjatë horizontit afatmesëm do të luhatej rreth nivelit 2.4%. Ndërkohë, rritja reale ekonomike në skenarin tonë bazë, mbi të cilin bazohet përgatitja e buxhetit për vitin 2020, vlerësohet në rreth 4.5% për periudhën 2020-2022.

1. Rreziqet

**Rreziku i parë**: **Ndikimi i mjedisit të jashtëm në burimet e jashtme të financimit** (remitancat, investimet e huaja direkte, eksportet) për periudhën afatmesme paraqitet si një rrezik i rritur në krahasim me një vit më parë. Parashikimet afatmesme, të paraqitura në këtë version aktual të PRE, përfshijnë projeksione të WEO, të cilat u azhurnuan së fundmi në Tetor 2019. Kur krahasohen parashikimet e BPV-së reale të paraqitura në WEO dhe ato të Komisionit Evropian, mund të vërehet se parashikimet e WEO janë më optimiste **(Tabela 6).** Në raportin e Komisionit Evropian, mund të vërehet se nuk është parashikuar një normë më të lartë të rritjes (si ajo e FMN-së) për shkak të tensioneve të tregtisë globale, kushteve më pak të favorshme të financimit dhe çmimeve të ulëta të mallrave në tregjet në zhvillim. Ndërsa, rritja ekonomike më e lartë e Fondit Monetar Ndërkombëtar mbështetet në një rimëkëmbje në kërkesën e jashtme për eksportet e zonës euro, dhe një efekt më të vogël, dhe të përkohshëm të standardeve të reja të emetimit (e cila ndikoi negativisht në industrinë automjeteve në Gjermani). Të dyja parashikimet (WEO dhe Komisioni Evropian) janë të ekspozuara ndaj rrezikut të pasigurisë që sjellë Brexit, i cili mund të pengojë rritjen ekonomike gjatë periudhës afatmesme edhe më tej.

**Tabela 6 Dallimet në projeksionet e WEO (tetor 2019) and Komision Evropian (Vjeshtë 2019)**

|  |  |  |  |  |  |  |
| --- | --- | --- | --- | --- | --- | --- |
| **Hapësira gjeografika** |  | **2018** | **2019** | **2020** | **2021** | **2022** |
| Globale | *WEO* | 3.6 | 3.0 | 3.4 | 3.6 | 3.6 |
| *Komisioni Evropian* | 3.6 | 2.9 | 3.0 | 3.1 | n/a |
| Euro Zona | *WEO* | 1.9 | 1.2 | 1.4 | 1.4 | 1.4 |
| *Komisioni Evropian* | 1.9 | 1.1 | 1.2 | 1.2 | n/a |

Materializimi i këtyre rreziqeve dhe paqartësive midis projeksioneve të ndryshme do të ndikonin negativisht në remitenca (ngadalësimi i rritjes së remitencave nga 5% në nivelin fillestar në 3%); investimet e huaja direkte (ngadalësimi i hyrjeve të IHD-ve në nivelin 0% të rritjes nga një normë mesatare prej 3% në nivelin fillestar) dhe ecuria e eksportit (ulje nga niveli i rritjes prej 4% në skenarin bazë në një normë rritjeje 2%), duke pasur parasysh që Eurozona është vendi kryesor ku janë vendosur shumica e emigrantëve kosovarë; nga ku buron shumica e investimeve të huaja direkte; dhe ku një pjesë e konsiderueshme e eksporteve të Kosovës janë të destinuara. Një ulje e këtyre hyrjeve transferohet në të ardhura më të ulëta të disponueshme private (dhe më vonë në konsum më të ulët) dhe në investime private më të ulëta, të cilat më pas pasqyrohen në BPV më të ulët dhe rrjedhimisht në të ardhura buxhetore më të ulëta se ato të parashikuara në Buxhetin 2020 dhe në dy vitet në vijim.

**Rreziku i dytë: Rreziku i mos realizimit të projekteve kapitale, veçanërisht Klauzolës së Investimeve**, pritet të mbizotërojë edhe për periudhën afatmesme. Një rritje e shpenzimeve publike kapitaale për të adresuar pengesat strukturore është shtylla kurrizore e strategjisë së qeverisë për të mbështetur një mjedis ekonomik për të mbështetur rritjen ekonomike. Vitet e fundit, megjithë përmirësimet, nën-ekzekutimi i shpenzimeve kapitale tejkaloi 5% të shumës totale të buxhetuar.

Për të mbështetur planifikimin e kujdesshëm, parashikimet afatmesme makroekonomike, të cilat shërbejnë si baza kryesore në projektimin e të ardhurave tatimore, marrin parasysh nën performancën historike të shpenzimeve kapitale të financuara nga buxheti i rregullt dhe supozimet edhe më konservatore për projektet e financuara nga kreditë. Në skenarin bazë klauzola e investimeve parashikohet të ekzekutohet në një nivel prej 50% në vitin 2020 dhe në një nivel prej 60% në të dy vitet, 2021 dhe 2022; ndërsa për shpenzimet kapitale të financuara nga buxheti i rregullt, supozohet një nivel ekzekutimi prej 85% për tre vjet.

Megjithatë, nën ekzekutimi i projekteve kapitale nga supozimet e skenarit bazë, veçanërisht për projektet e financuara nga kreditë, shihet si një rrezik potencial për rritje më të ulët. Ekzekutimi i projekteve kapitale të financuara nga borxhi koncesionar, pas nënshkrimit të marrëveshjeve financiare, mbetet sfidues për organizatat buxhetore. Kjo është kryesisht për shkak të një vendimmarrjeje të nxituar për kredi, pa u siguruar që të gjitha parakushtet janë përmbushur dhe janë bërë përgatitjet, studimet dhe analizat e duhura, për të siguruar fillimin e menjëhershëm të projekteve pas ratifikimit të kredisë dhe përdorimit efikas e fondeve. Faktorë të tjerë përfshijnë mungesën e harmonizimit të duhur të procedurave të prokurimit me ato të kreditorit në fillimin e procesit, pjesëmarrjen joadekuate të zyrtarëve të ministrisë së linjës gjatë procesit të negociatave për kredi, mungesën e konsolidimit dhe paqëndrueshmërisë së njësive të zbatimit të projektit, mungesa e kapaciteteve, etj. Prandaj, për qëllime të vlerësimit të rreziqeve, pritet një nivel ekzekutimi edhe më i ulët i shpenzimeve kapitale: një nivel prej 40% për shpenzimet kapitale nën klauzolën e investimeve dhe një nivel prej 75% për ato të financuara nga buxheti i rregullt në periudhën 2020 - 2022.

**Rreziku i tretë:** Probabiliteti i materializimit të rrezikut që vjen nga **kapacitetet e brishta për prodhimin vendor të energjisë** vlerësohet të mbetet i njëjtë për periudhën afatmesme si në vitin e kaluar. Pavarësisht nga mundësia për zbatimin e projekteve / investimeve të energjisë së ripërtrishme (erës dhe diellit), mungesa e investimeve në prodhimin e energjisë elektrike me bazë qymyri mbetet shqetësuese. Ende ekziston nevoja për mbylljen e termocentralit “Kosova A” dhe rehabilitimin e termocentralit “Kosova B”, për shkak të vjetërësisë së aseteve të prodhimit, të cilat së bashku përbëjnë më shumë se 90% të konsumit të brendshëm të energjisë elektrike. Prodhimi i ulët i energjisë vendore rrit mundësinë e importeve më të larta të energjisë. Bazuar në përvojën në vitin 2014, shpërthimi në termocentralin "Kosova A" shkaktoi një rritje të importeve të energjisë prej rreth 45.5 milion Euro, ne po supozojmë një rritje të ngjashme edhe në këtë periudhë të parashikimit në rrethana të kapaciteteve të brishta të prodhimit vendor të energjisë.

**Rreziku i katërt**: Rreziku kontigjent ose jashtë buxhetor që mund të vijë si rezultat i **performancës së dobët të Ndërmarrjeve Publike** mbetet i pandryshuar që nga viti 2018, pas performancës së pakënaqshme të ndërmarrjeve publike. Një rritje e shpenzimeve për subvencioneve për NP-të mund të jetë e nevojshme duke pasur parasysh performancën e tyre të dobët. Për qëllimet e këtij ushtrimi, supozohet se në një ngjarje të tillë, subvencionet do të rriteshin për një shumë të barabartë me 0.5% të BPV-së bazë të parashikuar në periudhën 2019-2021, duke ulur zëvendësuar shpenzimet kapitale publike.

**Rreziku i pestë: Ngushtimi i hendekut tatimor dhe mbledhja e borxhit tatimor**: Projeksionet e të hyrave buxhetore bazohen jo vetëm në rritjen e të hyrave si rezultat i zhvillimeve makroekonomike, por edhe në ngushtimin e hendekut tatimor dhe mbledhjen e borxhit tatimor në mënyrë që të zyrtarizojnë tregun dhe të mbështesin tregun konkurs. Prandaj, hapësira e vlerësuar fiskale në të cilën bazohet Buxheti i vitit 2020, gjithashtu varet nga suksesi i politikave administrative dhe nxitëse për ngushtimin e hendekut tatimor dhe mbledhjen e borxhit tatimor. Si rezultat, rreziku i mos realizimit të këtyre objektivave vlerësohet të jetë më i ulët se vitet e kaluara. Po ashtu, suksesi i arritur gjatë vitit 2019 në uljen e stokut të borxhit tatimor (rreth 16 milion euro deri në shtator të këtij viti, ndërkohë deri në fund të vitit pritet të mblidhen rreth 27 milion Euro) mbështet pritjet për vazhdimin e përmbushjes së këtyre objektivave edhe gjatë vitit 2020. Për qëllime të vlerësimit të rreziqeve, supozohet se këto objektiva të mbledhjes së borxhit tatimor nuk janë përmbushur për periudhën afatmesme (rreth 27 milion Euro çdo vit).

**Rreziqe të tjera**: Përveç rreziqeve të përmendura më lart, ekzistojnë edhe disa rreziqe të tjera, efektet e të cilëve në skenarin bazë nuk janë të përcaktuara, por që mund të ndikojnë negativisht në perspektivën ekonomike në planin afatmesëm. Njëra është e lidhur **me rritjen e presionit për iniciativa të reja për transfere sociale** në periudhën afatmesme. Presioni i shtuar në përdorimin e parasë publike si rishpërndarje, veçanërisht kur një rishpërndarje e tillë nuk synon varfërinë, por bazohet në kritere të tjera, paraqet një rrezik potencial për një strategji fiskale që synon zhvillimin socio-ekonomik. Hapësira fiskale për tre vjet (2020, 2021 dhe 2022) brenda tavanit ligjor të deficitit prej 2 përqind arrin në rreth 0.0 përqind të BPV-së. Sipas këtyre parashikimeve, është e qartë se nuk ka hapësirë fiskale për të akomoduar nisma të reja për transferime sociale. Një rrezik tjetër lidhet **me akumulimin e pagesave të vonuara**, të cilat mund të lindin si rezultat i kontratave ekzistuese publike dhe mund të prodhojnë detyrime financiare për buxhetin e shtetit. Gjatë viteve të kaluara ky rrezik ishte sidomos i theksuar për nivelin lokal të qeverisjes.

1. Potencialet

***i*)** Realizimi i potencialit të investimeve strategjike përmes Klauzolës së Investimeve vazhdon të jetë sfidues edhe në periudhën afatmesme. Bazuar në rekomandimet e Zyrës Kombëtare të Auditimit dhe bazuar në planin e zbatimit të rekomandimeve të aprovuara nga Qeveria, ka filluar raportimi para Qeverisë për nivelin e ekzekutimit të projekteve të huamarrjes. Para këtij ndryshimi, raportimi i drejtohej vetëm Ministrit të Financave dhe raportet tremujore individuale pranoheshin nga Organizatat Buxhetore zbatuese dhe njësitë zbatuese të projektit siç kërkohet nga legjislacioni. Në këtë këndvështrim, pritet një nivel më i lartë i angazhimit në ekzekutimin e këtyre projekteve, dhe për këtë arsye për qëllime të vlerësimit të potencialeve, supozohet një ekzekutim më i lartë i klauzolës së investimeve, në rreth 80% për tre vjet.

***ii) Implementimi i suksesshëm i tri (nga 20) reformave strukturore[[12]](#footnote-12)***  konsiderohet të ketë një ndikim të konsiderueshëm në skenarin bazë për periudhën afatmesme. Në mungesë të të dhënave të disagreguara në rastin e Kosovës, nuk është e mundur të realizohet vlerësimi i ndikimit ekonomik të të gjitha reformave të identifikuara në PRE-në e këtij viti, dhe për këtë arsye, në draftin aktual të PRE (2020), u zgjodhën tre masa të reformave strukturore për një vlerësim të ndikimit ekonomik:

* Masa # 11: Ulja e ekonomisë joformale - Rritja e të hyrave nga tatimet direkte;
* Masa # 1: Ulja e konsumit të energjisë përmes masave të efikasitetit të energjisë - Ulja e humbjeve të energjisë dhe kërkesave të subvencioneve
* Masa # 9: Themelimi dhe funksionimi i Gjykatës Komerciale- Ulja e primeve të rrezikut të kapitalit

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Hapësira informuese 3. Vlerësimi i Ndikimit Ekonomik i 3 masave të reformës strukturore**  *PRE MASA # 11: REDUKTIMI I EKONOMISË JOFORMALE – RRITJE NE TË HYRAT DIREKTE TATIMORE*  **1)** *Një rritje në të hyrat direkte tatimore supozohet si rezultat i rritjes së përpjekjeve të inspektimit.* Më konkretisht, skenari supozon një rritje graduale të normave efektive të taksave direkte gjatë viteve 2020-2022 nga 7.9% në 10% në të gjitha të ardhurat personale (TAP) dhe nga 3.2% në 5% të të ardhurave nga kapitali (TAK dhe tatami në patundshmëri). Transferet nominale, niveli i konsumit real të qeverisë, supozohet se janë të barabarta me modelin bazë (baseline). Në këtë skenar, nuk ka asnjë dallim midis rritjes së normave dhe rritjes së bazës tatimore – vërehet vetëm rritje e normave efektive të taksave (d.m.th. duke përfshirë cilindo ndryshim). **2)** *Simulimet për këtë skenar tregojnë se një rregullim i bazuar në të ardhura (revenue-based adjustment) në Kosovë mund të çojë në një rritje të BPV-së*. Sipas këtij skenari, rritja reale e BPV-së rritet me një shumë kumulative prej 0.2% ndërmjet 2019 dhe 2022, e shtyrë nga kursimet më të larta të qeverisë (+47%) dhe investimet (+5.5%). Ky rezultat është intuitiv, pasi rritja e taksave zhvendos të ardhurat dhe konsumin privat në kursimet e qeverisë. Kursimet e rritura, qoftë të përdorura nga vetë qeveria për shpenzime kapitale shtesë ose të vendosura në sistemin bankar për investime private, çojnë në investime më të larta, duke rezultuar në akumulim më të përshpejtuar të kapitalit dhe rritje më të lartë të BPV-së. **3)** *Suficiti operacional buxhetor i qeverisë përmirësohet me më shumë se 47 pikë përqindje të BPV-së për periudhën afatmesme, që reflekton të ardhura më të larta tatimore dhe një ulje të konsumit të qeverisë[[13]](#footnote-13).* Rritja e normave efektive të taksave direkte çon në një rritje të të hyrave tatimore (+48.8 p.p. të BPV-së). Të hyrat indirekte tatimore (+0.1 p.p. të BPV-së) përmirësohen më tej duke nxitur shpenzimet e konsumit derisa ekonomia rritet. **4)** *Ndikimi në llogarinë e jashtme është minimal.* Importet zhvendosen nga konsumi tek kërkesa më e madhe për investime, përfshirë mallrat kapitale dhe pajisjet. Megjithatë, rezultati i përgjithshëm tregon një rënie të lehtë të importeve. Gjithashtu, vëllimet e eksporteve ulen pak si rezultat i rritjes së pagave në sektorët e eksportit. **5)** *Akumulimi më i lartë i kapitalit i ndihmon më shumë sektorë me intensive në kapital, duke çuar në çmime relative më të ulëta për kapital dhe paga më të larta. Si rezultat, rritet vlera e sektorit të minierave minierave, ndërtimeve dhe sektorëve të tjerë prodhues.* **6)** *Mekanizmi themelor i rritjes së modelit është modeli standard i rritjes Harrod-Domar.* Mekanizmi i thjeshtë është që konsolidimi fiskal shtesë rrit kursimet vendore; megjithatë, rezultatet janë të vlefshme vetëm për mbylljen specifike të modelit. Nëse rritja e të ardhurave çon në zvogëlimin e borxhit të jashtëm, kjo duhet të reflektohet në një ulje të bilancit të llogarisë rrjedhëse që kompenson rritjen e kursimeve nga qeveria. Në rast të zvogëlimit të borxhit të brendshëm, kjo duhet të çojë në rritje të investimeve sipas logjikës së lartëpermendur.  *PRE MASA #1: REDUKTIMI I KONSUMIT TË ENERGJISË PËRMES MASAVE TË EFIÇENCËS SË ENERGJISË – REDUKTIMI I HUMBJEVE TË ENERGJISË DHE KRITERET PËR SUBVENCIONE*  **1)** *Skenari përqendrohet në sektorin e energjisë në Kosovë.* Analiza simulon një eleminim të subvencioneve energjetike nga niveli aktual i 0.5% të BPV-së përmes rregullimit efektiv të tarifave. Ne presim që kjo masë të ndikojë sektorët real, fiskal dhe energjetikë në mënyra të ndryshme. Përveç forcimit të kursimeve të qeverisë, çmimet më të larta të energjisë dhe produkteve që përdorin energjinë si input ndërmjetës mund të çojnë në fitime të efikasitetit pasi konsumi është ulur. Ulja e subvencioneve jo vetëm që do të mbështeste konsolidimin fiskal, por edhe investimin përmes kursimeve më të larta të qeverisë. **2)** *Eleminimi i subvencioneve energjetike në Kosovë nuk do të rrisë rritjen e BPV-së në çmimet e tregut.* Eleminimi i subvencioneve qeveritare në vend çojë në një rritje kumulative të rritjes së BPV-së në çmimet e faktorëve prej 0,1%% të nxitura nga investime më të larta (+1.2%). Kjo merr parasysh ndikimin e prodhimit më të ulët në sektorin e energjisë kur rriten çmimet si dhe ndikimin e menjëhershëm negativ në sektorët me intensitet energjetik. Si rezultat i çmimeve më të larta të energjisë dhe produkteve që përdorin energjinë si input ndërmjetës, konsumi zvogëlohet me -0.4% në Kosovë duke u larguar nga produktet me konsum më të lartë të energjisë. **3)** *Kursimet më të larta të qeverisë nga ulja e subvencioneve kompensohen paksa nga një rritje në konsumin nominal të qeverisë.* Akumulimi më i lartë i kapitalit ndihmon sektorët me intensitet më të lartë kapitali, duke rezultuar në kërkesë të shtuar të punës dhe përshpejtim të niveleve të pagave për të pastruar tregun e punës. **4)** *Analiza e ndikimit të vlerës reale të shtuar sipas sektorëve tregon se minierat, sektorët prodhues dhe ndërtimi përfitojnë nga aktiviteti më i lartë i investimeve.* Në këta sektorë, ndryshimet kumulative në vlerën e shtuar arrijnë në 0.1-4.0% të BPV-së. Në anën tjetër, aktiviteti bie jo vetëm në sektorin e energjisë, por edhe në sektorët me intensitet më të lartë të punës dhe energjisë.  *PRE MASA#9: THEMELIMI DHE FUNKSIONIMI I GJYKATËS KOMERCIALE – REDUKTIM NË PRIMIN E RREZIKUT TË KAPITALIT*  **1)** *Skenari i tretë supozon se primi i rrezikut në ekonominë e Kosovës është ulur me 5% për skenarin bazë.* Ndikimi është i simuluar duke supozuar një rritje të financimit të huaj (Bilanci i Llogarisë Rrjedhëse) me 20% në 2021 dhe 2022 dhe rritje të faktorëve e përgjithshëm të kapitalit të prodhimit me 2.75 p.p. dhe 2 p.p. në 2021 dhe 2022, përkatësisht. **2**) *Simulimet për këtë skenar tregojnë se ndikimi pozitiv në rritjen e BPV-së reale mund të jetë shumë i lartë* **(Tabela 2)**. Ashtu si në skenarin e mëparshëm, rritja është nxitur kryesisht nga rritja më e lartë e investimeve (+11.3%), e ndjekur nga konsumi privat (+4.5%) dhe eksportet (+1.6%). Investimi më i lartë mbështetet nga rritja e kursimeve të jashtme dhe private. Njëkohësisht, rritja e konsumit nominal të qeverisë derisa presionet mbi paga dhe kriteret më të larta për subvencione çojnë në ulje të kursimeve publike pasi të ardhurat rriten më ngadalë se shpenzimet. **3)** *Efektet kumulative afatmesme të një ulje në primet e rrezikut në rritjen e BPV-së janë 3.9% nga 2019 në 2022*. Akumulimi i përshpejtuar i kapitalit dhe nivelet më të ulëta të qirave të kapitalit ndihmojnë sektorët me intensitet në kapital dhe rezultojnë në ulje të çmimeve relative për mallrat me intensitet kapital. Me mungesë të reagimeve nga oferta e tregut të punës, pagat e punës do të vazhdojnë të rriten me shpejtësi. **4)** *Akumulimi më i lartë i kapitalit ndihmon sektorët me intensitet kapital*. Vlera e shtuar në këta sektorë rritet relativisht më shumë se sektorët e tjerë që janë më intensivë në punë - në veçanti, ne presim të shohim një rënie të mprehtë në sektorin e Hoteleve dhe Restoranteve. Ky sektor është shumë me rendësi për eksportet e shërbimeve dhe ka hapësirë më të kufizuar për rritjen e çmimeve, sesa sektorët e orientuar drejt tregut vendor.   |  |  |  |  | | --- | --- | --- | --- | | **Tabela 1: ndikimi i PRE masave #11, #1, and #9: Llogaritë qeveritare, (kumulativ 2019-2022)** | | | | |  | *(% e BPV-së, ndryshimi nga modeli bazë)* | | | |  | *Ndikimi*  *(Masa 11)* | *Ndikimi*  *(Masa 1)* | *Ndikimi*  *(Masa 9)* | | **Të hyrat** | 8.10% | -0.10% | 5.70% | | Të hyrat direkte dhe pjesët e fitimit | 48.80% | -0.30% | 10.30% | | Taksat indirekte | 0.00% | -0.10% | 5.90% | | **Të tjera** | 0.00% | 0.00% | 0.00% | | **Shpenzimet** | 0.70% | -2.70% | 7.40% | | Konsumi i qeverisë | 1.20% | 0.20% | 10.80% | | Transfere dhe subvensione | -1.30% | -35.30% | 7.00% | | **Bilanci operativ** | 47.20% | 13.60% | -3.80% |  |  |  |  |  | | --- | --- | --- | --- | | **Tabela 2: ndikimi i PRE masave #11, #1, and #9: Lllogaritë kombëtare (kumulativ 2019-2022)** | | | | |  | *% Rritja, Ndryshimi nga Modeli Bazë* | | | |  | *Ndikimi*  *(Masa 11)* | *Ndikimi*  *(Masa 1)* | *Ndikimi*  *(Masa 9)* | | BPV Reale | 0.20% | 0.00% | 3.90% | | Konsumi | -1.30% | -0.40% | 3.80% | | Konsumi privat | -1.60% | -0.40% | 4.50% | | Konsumi i qeverisë | 0.00% | 0.00% | 0.00% | | Investimet | 5.50% | 1.20% | 11.30% | | Eksportet | -0.10% | -0.20% | 1.60% | | Importet | -0.10% | -0.10% | 6.10% | | Indeksi i pagave | 4.70% | n/a | 26.10% | | Deflator i BPV-së | 0.30% | n/a | 2.60% | | Punësimi | 0.00% | n/a | 0.00% | | Kursimet private (% e BPV-së) | -2.00% | n/a | 7.40% | | Bilanci buxhetor (% e BPV-së) | 47.20% | n/a | -3.80% | | Llogaria rrjedhëse (% e BPV-së) | -0.10% | n/a | 54.60% | |

1. Rezultatet e skenarëve alternativë

Kur grumbullohen të gjitha rreziqet, rritja e BPV-së vlerësohet të luhatet mesatarisht rreth 2.4% mesatarisht gjatë periudhës 2020-2022. Ndërsa, materializimi i reformave strukturore në lidhje me uljen e informalitetit, krijimin e Gjykatës Komerciale dhe uljen e konsumit të energjisë do të prodhonte një stimul shtesë për rritjen e BPV-së prej 1.3 pikë përqindje. Në rrethana të tilla, për një periudhë afatmesme, rritja e BPV-së reale do të luhatet në rreth 5.8%, me kulmin e saj në 2021 (6.7%). Kur llogaritet një ekzekutim më i lartë i projekteve kapitale nën klauzolën e investimeve, BPV do të ishte edhe më e lartë, pak më shumë se 6%. Nga grafiku mund të shihet se ekuilibri i rreziqeve është paksa më poshtë, duke reflektuar rreziqet nga mjedisi i jashtëm. Sidoqoftë, grafiku pasqyron edhe rreziqet nga mjedisi i brendshëm shoqëruar me pasiguritë e shkaktuara nga zhvillimet në mjedisin politik.

**Grafiku 12 BPV reale nën skenarë alternativë**

1. Korniza Fiskale
   1. **Strategjia e politikave dhe objektivat afatmesme**

Mbajtja dhe forcimi i mëtejshëm i pozitës fiskale të vendit, vazhdon të mbetet objektivi kryesor i Qeverisë për periudhën që mbulon ky dokument. Stabiliteti fiskal dhe forcimi tutje i proceseve dhe mekanizmave që sigurojnë këtë stabilitet, ndikojnë direkt në implementimin me sukses të reformave prioritare të Qeverisë, ndërsa kjo më pas ndikon në mbështetjen direkte dhe indirekte të rritjes së aktivitetit ekonomik në sektorin privat. Në këtë kontekst, Qeveria synon të ketë një menaxhim të përgjegjshëm të financave publike duke u siguruar se planifikimi dhe ekzekutimi i buxhetit do të bëhet në përputhje të plotë me kornizën fiskale, ashtu siç parashihet me LMFPP, Ligjin për Financat e Pushtetit Lokal, dhe aktet ligjore që dalin nga këto dy ligje. Me rastin e planifikimit dhe implementimit të buxheteve të ardhshme, një vëmendje e veçantë do ju kushtohet zbatimit me përpikëri të rregullave fiskale që paralelisht sigurojnë qëndrueshmëri fiskale dhe stimulim të rritjes ekonomike, siç janë:

* Kufizimi i deficitit buxhetor në 2% të BPV-së (në baza vjetore),
* Investimet shtesë përmes Klauzolës për Investime (në periudhë afatmesme dhe afatgjate);
* Mirëmbajtja e një niveli adekuat të rezervës fiskale (në baza vjetore), dhe
* Kufizimi i borxhit publik në 40% të BPV (në periudhë afatgjate).

Implementimi me sukses i këtyre rregullave siguron stabilitet dhe qëndrueshmëri makro-fiskale, dhe në të njëjtën kohë, i jep hapësirë fiskale Qeverisë për të adresuar mangësitë kyçe të infrastrukturës publike, përmes financimit të projekteve investive me karakter publik nga kreditë koncesionare dhe fondet e likuidimit të NSH-ve, i cili financim, sipas LMFPP është i përjashtuar nga kufiri i deficitit prej 2% të BPV-së.

Krahas implementimit të rregullave të listuara më lartë, Qeveria e Kosovës do ti kushtoj një vëmendje të veçantë politikave tatimore dhe administrimit të tatimeve, duke u siguruar se çdo ndryshim në sistemin aktual, do të bëhet në konsultim me të gjitha palët e interesit, e në veçanti me komunitetin e bizneseve, për tu siguruar se ndryshimet që do të mund të ndodhin, janë në funksion të stimulimit të aktivitetit ekonomik dhe punësimit, si dhe financimit të qëndrueshëm të operacioneve të Qeverisë. Nga konteksti i administrimit të tatimeve, do të vazhdohet me automatizimin e shërbimeve për tatimpaguesit, zvogëlimin e komunikimit direkt midis zyrtarëve tatimor dhe tatimpaguesve, aplikimin e qasjes të bazuar në rrezik dhe e gjithë kjo do të ndikoj në përmirësimin e kualitetit të shërbimeve, rritjen e përmbushjes vullnetare dhe zvogëlimin e informalitetit.

Në këtë drejtim, objektivat fiskale afatmesme të Qeverisë janë si në vijim:

* Sigurimi i financimit të qëndrueshëm të aktiviteteve publike të Qeverisë, duke u siguruar se politikat tatimore janë në funksion të stimulimit të aktivitetit në sektorin privat dhe që gjenerojnë të hyra stabile për buxhetin e shtetit;
* Mobilizimi i të hyrave duke zgjeruar bazën tatimore në vend të rritjes së normave tatimore statutore.
* Thjeshtëzimi i tarifave administrative dhe zvogëlimi i barrës rregullative.
* Mbajtja e një strukturë të balancuar të buxhetit, me një dominim të investimeve kapitale për të adresuar pengesat strukturore, përmes përmirësimit të infrastrukturës publike.
* Sigurimi i financimit adekuat për fushat me prioritet, siç janë institucionet e fushës së drejtësisë, sektori i sigurisë, shëndetësia dhe arsimi.
* Përmirësimi i efektivitetit të shpenzimeve sociale dhe subvencioneve bujqësore përmes targetimit më të mirë.
* Mbajtja e nivelit të ulët të deficitit të rregullt (sipas definicionit të rregullës fiskale), dhe kështu mbajtja nën kontroll e borxhit publik.

Bazuar në këto objektiva, buxheti i vitit 2020 ka ndarë hapësirën fiskale që rezulton nga rritja e parashikuar e të hyrave për: a) shpenzime më të larta operative për sektorët prioritarë; dhe b) shpenzime më të larta kapitale për të adresuar mangësitë strukturore. Megjithatë, një nga sfidat kryesore fiskale për arritjen e këtyre objektivave, mbetet mbajtja nën kontroll e shpenzimeve për financimin e skemave të ndryshme sociale, që nga viti në vit, po vijnë duke u rritur.

Për sa i përket të hyrave buxhetore për vitin 2020 dhe vitet në vijim, projeksionet tona janë të bazuara në supozime të arsyeshme për të gjitha burimet e financimit (të hyrat tatimore, jo-tatimore, si dhe financimi i brendshëm dhe i jashtëm). Pjesa më e madhe e humbjeve të të hyrave nga zbatimi i Marrëveshjes së Stabilizim Asociimit (MSA) tashmë është absorbuar dhe është plotësisht e llogaritur në periudhën afatmesme.

Që nga 1 janari 2018, Qeveria gjithashtu paraqiti një skemë të re nxitjeje tatimore që liron kompanitë e çertifikuara si "prodhues vendor" nga obligimi për të paguar detyrimet doganore dhe akcizat për lëndët e tyre të para të përdorur në prodhim. Kjo masë fiskale që synon stimulimin e kapaciteteve prodhuese në vend, natyrisht do të vazhdoj edhe në vitet e ardhshme, ndërsa efektet në të hyrat tatimore, që pritet të jenë modeste, tani më janë integruar në projeksionet tatimore për periudhën afatmesme.

* 1. Implementimi i buxhetit 2019 (janar-tetor)

Sipas të dhënave preliminare fiskale, buxheti i vitit 2019 përgjithësisht ka pasur një përmbushje të mirë si në anën e të hyrave, ashtu edhe tek shpenzimet. Rregulla fiskale e deficitit është respektuar duke arritur suficit prej 1.30% të BPV-së së parashikuar, e që është nën kufirin prej 2%. Njëherit, bilanci i parasë së gatshme në fundvit shënoi normën prej 8.01% të BPV-së, që poashtu është në linjë me rregullat e aplikueshme fiskale (4.5% minimum në rast të përdorimit të fondeve nga AKP).

Për sa i përket të hyrave, dy agjencionet respektive përgjegjëse për mbledhjen e të hyrave (ATK dhe Dogana) arritën një përmbushje të mirë të planit të të hyrave.

Përveç të hyrave buxhetore, kishte një përmbushje të mirë edhe për sa i përket burimeve të tjera të financimit, ku me përjashtim të financimit nga huamarrjet e jashtme, financimi i brendshëm (letrat me vlerë dhe financimi nga AKP) ishte në linjë me parashikimet buxhetore.

Sa i përket shpenzimeve buxhetore, ato shënuan normë të ekzekutimit me tendencë të nivelit të parashikuar të shpenzimeve rrjedhëse, ndërsa nivel shumë më i ulët i ekzekutimit tek shpenzimeve kapitale, krahasuar me parashikimet.

Vlenë të theksohet se në raport me buxhetin, transferet sociale shënuan rritje, si rrjedhojë e mos-implementimit të reformës për skemën e veteranëve të luftës, si dhe tejkalimit të shpenzimeve të planifikuara për skemat tjera përfituese. Përkundër faktit se buxheti i vitit 2019 kishte supozuar se do kryhet ri-kategorizimi në skemën e veteranëve të luftës, kjo nuk ndodhi dhe si pasojë, shpenzimet mbetën ende në nivel të lartë.

**Të hyrat buxhetore** kishin një performancë të mirë në raport me pritjet sipas buxhetit. Të hyrat tatimore u përmbushën deri në 96.5% dhe ato jo – tatimore deri në 106.7%. Në raport me vitin 2018, kjo shënoi rritje prej 6.3% dhe 13.1% të të hyrave tatimore dhe atyre jo – tatimore, respektivisht.

Të hyrat nga TVSH u rritën për 5.1% (në linjë me parashikimet) krahasuar me vitin paraprak. Në anën tjetër, të hyrat nga detyrimet doganore, tejkaluan parashikimet dhe mbetën më të larta në krahasim me vitin 2018 për 6.5%.

Pavarësisht pritjeve për zvogëlimin e importit të veturave të përdorura (për shkak të rregullave për ndalimin e importit të veturave të vjetra), autoritetet arritën të grumbullojnë të hyra më tepër nga akciza se në vitin paraprak. Ndërsa të hyrat nga akciza totale për këtë periudhë(Jan-Tet) janë për 3.3% më të larta se sa periudha e njejtë e vitit të kaluar, por rreth 23 milionë janë më pak të hyra nga akciza në total nga vlera e parashikuar. Kjo kryesisht për shkak të ligjit për ndalimin e lojërave të fatit i cili u aprovua në mars të këtij viti.

Tatimi në të ardhura personale si kontribues kryesor në tatime direkte, tejkaloj projeksionet për 7.9%. Në anën tjetër, të hyrat nga tatimi në të ardhura të korporatave shënuan rritje prej 10.0% në raport me vitin paraprak. Andaj në tërësi, të hyrat indirekte arritën 95.2% përmbushje të planit, ndërsa të hyrat direkte në 101.3%.

Të hyrat jo–tatimore treguan rritje krahasuar me periudhën paraprake dhe tejkaluan parashikimet fillestare me 13.1%. Të hyrat nga niveli lokal arritën 90.3% të vlerës së projektuar.

**Shpenzimet buxhetore** ishin më të larta se në vitin 2018, ndërsanorma e ekzekutimit sipas kategorive ekonomike ishte e ndryshme. Për kategorinë e pagave dhe mëditjeve, norma e ekzekutimit ishte 99.0%, mallra dhe shërbime & komunalitë 88.0%, subvencionet dhe transferet 107.6%, dhe shpenzimet kapitale me 59.1% - kjo e fundit e ndikuar kryesisht nga pamundësia për disbursimin e mjeteve nga klauzola investive. Shpenzimet kapitale u ulën për 12.2% krahasuar me vitin 2018. Në përgjithësi, këto ndikuan që ekzekutimi total i shpenzimeve të arrijë normën prej 87.7%, duke reflektuar një rritje prej 4.5% krahasuar me vitin 2018.

Në vazhdim është paraqitur tabela me parametrat kyç të buxhetit të vitit 2019.(Janar-Tetor).

***Tabela 7 Veprimtaria e Qeverisë së Përgjithshme, në miliona Euro***

|  |  |  |  |
| --- | --- | --- | --- |
| Përshkrimi | 2018 | 2019  Buxhet | 2019 Realizimi(Jan-Tet) |
| **1. GJITHSEJ TË HYRAT BUXHETORE** | **1,757** | **1,949** | **1,570** |
| *nga të cilat: nga ulja e stokut të borxhit tatimor* |  | 27 |  |
| *nga përmirësimi i përmbushjes tatimore* |  | 14 |  |
| **1.1 Të Hyra Tatimore** | **1,564** | **1,730** | **1,387** |
| **Tatimet Direkte** | **268** | **288** | **259** |
| *Tatimi në të ardhurat e korporatave* | 87 | 91 | 91 |
| *Tatimi në të ardhura personale* | 153 | 163 | 141 |
| *Tatimi në pronë* | 24 | 30 | 24 |
| *Të tjera* | 4 | 4 | 4 |
| **Tatimet Indirekte** | **1,344** | **1,492** | **1,163** |
| *Tatimi mbi Vlerën e Shtuar* | 799 | 905 | 692 |
| *Detyrimi Doganor* | 124 | 120 | 107 |
| *Akcizë* | 419 | 465 | 361 |
| *Të tjera* | 2 | 2 | 3 |
| **Rimbursimet tatimore** | **-48** | **-50** | **-36** |
| **1.2 Të Hyrat Jo-Tatimore** | **193** | **208** | **183** |
| Taksa, ngarkesa dhe të tjera - Niveli Qendror | 110 | 103 | 101 |
| Taksa, ngarkesa dhe të tjera - Niveli Lokal | 46 | 57 | 40 |
| Taksa koncesionare | 9 | 11 | 11 |
| Renta Minerare | 25 | 33 | 28 |
| Të hyrat nga interesi | 2 | 4 | 3 |
| **1.3 Grante për mbështetje buxhetore** | **0** | **11** | **0** |
| **2. GITHSEJ SHPENZIMET BUXHETORE** | **1,956** | **2,378** | **1,553** |
| **2.1 Shpenzimet Rrjedhëse** | **1,404** | **1,561** | **1,220** |
| *Paga dhe mëditje* | 593 | 620 | 509 |
| *Mallra dhe Shërbime* | 253 | 337 | 210 |
| *Subvencione dhe transfere* | 559 | 600 | 501 |
| *Rezerva rrjedhëse* | 0 | 5 | 0 |
| **2.2 Shpenzimet Kapitale** | **533** | **789** | **313** |
| *Financimi nga buxheti i rregullt* | 450 | 515 | 205 |
| *Klauzola e investimeve* | 0 | 123 | 4 |
| *Fondet e likuidimit (AKP)* | 84 | 151 | 64 |
| **2.3 Interesi për Borxhin Publik** | **19** | **28** | **21** |
| **3. Bilanci buxhetor (1-2)** | **-199** | **-429** | **17** |
| **4. Shpenzimet e përjashtuara nga kufiri i rr. fiskale:** | **112** | **284** | **81** |
| *Shpenzimet nga pranimet e dedikuara për AKP/2* | 9 | 2 | 64 |
| *Shpenzimet nga të hyrat komunale të bartura* | 19 | 8 | 13 |
| *Shpenzimet kapitale nga klauzola investive dhe likuidimi* | 84 | 274 | 4 |
| **5. BILANCI BUXHETOR, sipas kufirit të rr. fiskale (3+4)** | **-87** | **-146** | **98** |
| **A. Nevoja për financim (3)** | **-199** | **-429** | **17** |
| **B. Financimi i jashtëm** | **-2** | **151** | **x** |
| **C. Financimi i Brendshëm** | **200** | **303** | **x** |
| **D. Ndryshimi në bilancin e pashpërndarë bankar (A+B+C)** | **-1** | **26** | **269** |
| **C. Stoku i bilancit bankar të pashpërndarë** | **302** | **340** | **657** |

* 1. **Parashikimet afatmesme buxhetore**

Parashikimet fiskale për periudhën afatmesme përafërsisht pritet të rriten në linjë me rritjen nominale ekonomike.

Të hyrat buxhetore për periudhën afatmesme 2020-2022 janë projektuar bazuar në projeksionet makroekonomike, uljen e stokut të borxhit tatimor dhe efektet e politikave fiskale. Total të hyrat buxhetore parashihet të rriten rreth 5% përgjatë periudhës afatmesme.

Nga gjithsej të hyrat buxhetore, të hyrat tatimore janë projektuar të rriten mesatarisht prej 4.9% në vit, duke arritur në 24 % të BPV-së në 2020, ndërsa mesatarisht pritet të jenë rreth 24% të BPV-së përgjatë periudhës afatmesme. Kjo rritje e projektuar, pritet të vie kryesisht nga të hyrat indirekte, specifikisht nga TVSH-ja, ndërsa të hyrat nga detyrimi doganor pritet të stabilizohen si rezultat i zvogëlimit të efektit të marrëveshjeve për tregti të lirë tregtare me vendet e BE-së (MSA). Në anën tjetër të hyrat jo-tatimore pritet të rriten me një normë konstante prej 4.1% përgjatë periudhës afatmesme, duke arritur në 234 milionë në vitin 2022.

Planifikimi dhe ekzekutimi i shpenzimeve për vitin 2020 është bërë në linjë me rregullën fiskale të përcaktuar me Ligjin për Menaxhimin e Financave Publike dhe Përgjegjësitë, e cila kufizon deficitin buxhetor në 2% të BPV. Qeveria vazhdon të ketë si prioritet ruajtjen e stabilitetit makro-fiskal dhe të menaxhojë përgjegjshëm financat publike.

Shpenzimet e planifikuara buxhetore reflektojnë prioritetet kyçe të qeverisë, duke u bazuar në tri parime:

1. në përshtatjen e nivelit të shpenzimeve rrjedhëse - që punët të vazhdojnë të pa-penguara për ofrimin e shërbimeve publike, dhe duke e parandaluar akumulimin e pagesave të vonuara
2. në ofrimin e financimit shtesë për prioritetet e Qeverisë
3. strukturimin e financimit të buxhetit për t’i dhënë shtytje ekonomisë përmes përfshirjes në qarkullim të brendshëm të fondeve nga jashtë përmes projekteve kapitale.

Në periudhën afatmesme shpenzimet e përgjithme pritet të rriten mesatarisht me 3.2%. Shpenzimet rrjedhëse parashihet të kenë rritje mesatare prej 3.4% ndërsa ato kapitale prej rreth 2.4%.

Sa i përket deficitit buxhetor sipas rregullës fiskale, ai pritet të jetë më pak së 2% e BPV-së edhe në periudhën afatmesme të projektuar.

* + 1. **Parashikimi i të hyrave buxhetore**

Për periudhën afatmesme 2020– 2022, parashikimet për të hyrat janë të bazuara në parashikimet e përgjithshme për zhvillimet ekonomike në vend, si dhe ndikimi i tyre në baza respektive tatimore. Për më tepër, efekti nga masat e reja për përmirësimin e ambientit të të bërit biznes, lehtësimet në rastin e importeve për sektorin e prodhimit, lirimi nga tatimet doganore në rastin e importeve të pajisjeve teknologjike, planet për ngushtimin e hendekut tatimor dhe ekonomisë jo-formale, masat për avancimin në efikasitetin e mbledhjes së të hyrave nga agjencitë mbledhëse, me një fokus të veçantë në zvogëlimin e stokut të borxhit, etj. konsiderohen si potencial për rritjen e nivelin të të hyrave mbi këto parashikime.

Sa i përket **Administratës Tatimore të Kosovës**, ajo pritet që në vitin 2020 të arkëtojë rreth 542 milionë EUR, duke i përfshirë të hyrat e njëhershme nga arkëtimi i borxhit tatimor. Norma mesatare e rritjes në periudhë afatmesme pritet të jetë 4.5%. Specifikisht, të hyrat e arkëtuara nga ATK-ja, të ndara nëpër kategori pritet të realizohen si në vijim:

*Tatimi në të ardhurat e korporatave*: parashihet që të rritet mesatarisht për periudhën afatmesme për 6.6%, duke arritur kështu shumën prej 111 milionë EUR në vitin 2022. Për vitin 2020 projeksionet buxhetore parashohin rritje prej 10.1% krahasuar me buxhetin e vitit 2019.

*TVSH – arkëtimi në vend*: parashihet të rritet mesatarisht me 3.0% në periudhën afatmesme ndërsa në 2020 në raport me vitin 2019 rritje prej 2.0% apo në vlerë nominale do të arrijë shumën prej 263 milionë EUR. Kjo ngritje në planifikim, vjen si rezultat nga rritja e konsumit të përgjithshëm si dhe masave fiskale që kanë mundësuar zhvendosjen e TVSH nga kufiri në vend.

*Tatimi në të ardhurat personale[[14]](#footnote-14)*: parashihet të rritet mesatarisht me 5.7% në periudhën afatmesme. Në vitin 2020 pritet të shënoi rritje prej 7.2% dhe si rezultat të arrijë në shumën prej 175 milionë EUR. Kjo rritje është shtyrë kryesisht nga zhvillimet ekonomike dhe nga ulja e stokut të borxhit tatimor. Shtytës tjetër që mund të qojë në një rritje më të lartë të tatimeve direkte në periudhën afatmesme përfshin deklarimin e një fitimi më të lartë si rezultat i lirimeve nga Qeveria të detyrimeve doganore dhe akcizës për inputet e prodhimit dhe pajisjet e teknologjisë informative.

Për më tepër, përmes thjeshtësimit të sistemit tatimor dhe doganor, ngritjes së cilësisë së shërbimeve ndaj tatimpaguesve, vazhdimit të digjitalizimit të plotë të shërbimeve për tatimpaguesin, presim rritje të efikasitetit të administrimit tatimor dhe rritje të përmbushjes vullnetare të detyrimeve tatimore, që rrjedhimisht do të reflektohen pozitivisht tek të hyrat tatimore të arkëtuara në vend.

**Dogana e Kosovës** pritet të arkëtojë rreth 4.8% më shumë të hyra në periudhën e parashikuar afat-mesme.

*TVSH-në kufi:* në vitin 2020, arkëtimi në kufi i TVSH-së vazhdon të jetë kontribuesi kryesor i të hyrave doganore duke përbërë mbi 52.8% të tyre apo 678 milionë EUR, duke shënuar një rritje prej 4.7% në raport me buxhetin e planifikuar për vitin 2019. Kjo ngritje e planifikuar për të hyrat nga TVSH-ja është kryesisht si rezultat i pritjes për rritje të importit si dhe ndikimit të MSA-së në këto të hyra por edhe si rezultat i monitorimit më të mirë doganor. Në periudhën afat-mesme pritet të ketë rritje në mesatare prej 5.7%.

*Të hyrat nga Akcizat:* - në raport me buxhetin e vitit 2019, planifikohet të rriten për 0.6% duke arritur në 468 milionë EUR në 2020. Kjo rritje relativisht e ulët vjen si rezultat i një nën performance në 2019 e te hyrave nga akciza për shkak të ligjit të aprovuar në Mars 2019, i cili ndaloj aktivitetin e lojërave të fatit. Të hyrat nga akciza mesatarisht pritet të rriten për 2.5% përgjatë periudhës afatmesme. Ky planifikim merr për bazë rritjen në normën e akcizës për produktet e duhanit sipas kalendarit të akcizës. Gjithashtu, politikat evropiane për ndalimin e qarkullimit të veturave me naftë do të ndikojnë në rënien e çmimit të tyre dhe rrjedhimisht rritjen e importit të këtyre makinave. Për më tepër, rritja e sasisë së importuar të naftës ka vazhduar përgjatë tërë vitit 2019 duke ndikuar në rritjen e të hyrave nga akciza, përkundër rritjes së çmimeve në tregjet ndërkombëtare.

*Detyrimet Doganore*: gjithashtu pritet të shënojnë rritje duke arritur në 8.2% mesatarisht në periudhën afatmesme. Ndërsa, në buxhetin e vitit 2020, priten të arrijnë në 135 milionë EUR apo 12.4% rritje në krahasim me vitin 2019. Këto të hyra pritet të vijnë si rezultat i rritjes së bazës tatimore edhe merret parasysh efekti negative i MSA-së në periudhën afatmesme.

Sa i përket të **hyrave jo-tatimore**, për vitin 2020 parashihet një rritje prej 8.8% e cila është në linjë me ecurinë e deritanishme e këtyre të hyrave vit për vit. Megjithatë, gjatë vitit 2020, të hyrat e nivelit lokal parashihet të kenë një rënie prej 12.3% krahasuar me buxhetin 2019. Kjo rënie vjen nga riklasifikimi i disa taksave lokale, të cilat tani janë të reflektuara në të hyrat nga niveli qendror. Në të njëjtën kohë, të hyrat nga niveli qendror pritet të rriten me 22.5% kryesisht si rrjedhojë e një planifikimi për të hyra shtesë nga ARKEP[[15]](#footnote-15) për 10 milionë dhe të hyra të bartura nga niveli lokal. E njëjta ecuri pritet të vazhdojë edhe në vitet 2021-2022. Arkëtimi nga taksa koncesionare vazhdon të mbajë trend të ngjashëm edhe gjatë vitit 2020, duke shënuar një rritje prej 2 milionë euro nga buxheti 2019. Ndërsa renta minerare bazuar në ecurinë e këtyre të hyrave dhe planifikimin nga Komisioni i Pavarur për Miniera dhe Minerale pritet të mos ketë ndryshim nga planifikimi në buxhetin 2019 dhe të arrijë vlerën prej 33 milionë euro në 2020.

Gjatë periudhës afatmesme, të ardhurat jo-tatimore parashikohet të rriten mesatarisht me 4.1% përgjatë periudhës 2020-2022, megjithatë, ato parashikohet të kenë një rënie si përqindje e BPV-së nga 3.0% në vitin 2020 në 2.8% në fund të periudhës afatmesme. Parashikimi pasqyron qëndrimin e politikave të Qeverisë për të shmangur mbështetjen në të hyrat jo-tatimore dhe për të krijuar stimuj për riorganizimin e tarifave administrative në përputhje me parimin e bazimit në kosto të shërbimit dhe në pajtim me reformat e legjislacionit për lejet dhe licencat.

**Grafiku 13 Struktura e të hyrave 2017-2022**

*Burimi: Thesari dhe vlerësimet e Njësisë së Makroekonomisë, MF*

* + 1. **Parashikimet e shpenzimeve buxhetore**

Shpenzimet e përgjithshme buxhetore në vitin 2020 parashihet të rriten me 3.7% krahasuar me buxhetin për vitin 2019. Rritja e shpenzimeve parashihet të ngadalësohet në 3.1% dhe 2.8% gjatë viteve 2021 dhe 2022. Kjo rritje e shpenzimeve në vitin 2020 i atribuohet rritjes së projekteve kapitale të financuara përmes huamarrjes nga Institucionet Financiare Ndërkombëtare dhe përmes të ardhurave nga likuidimi i aseteve të NSH-ve.

Shpenzimet rrjedhëse për vitin 2020 parashihet të rriten me 5.2% krahasuar me buxhetin e vitit 2019. Për vitet 2021 dhe 2022, kjo rritje parashihet të ngadalësohet në 2.4% dhe 2.7% respektivisht. Një nga nxitësit kryesor të rritjes së shpenzimeve rrjedhëse në vitin 2020 është kategoria e mallrave dhe shërbimeve, kjo si rrjedhojë e riklasifikimit prej shpenzimeve kapitale në këtë kategori të a) mirëmbajtjes së pajisjeve medicinale; b) mirëmbajtjes së komplekseve memoriale; c) pajisjeve për policinë e Kosovës, etj. Gjithashtu, një rritje në kategorinë e subvencioneve dhe transfereve parashihet në vitin 2020 si rezultat i skemave sociale dhe rritjes natyrore të numrit të përfituesve së pensioneve bazike dhe kontributdhënëse.

Shpenzimet kapitale janë projektuar të rriten me 0.6% në vitin 2020 krahasuar me buxhetin e vitit 2019. Kjo rritje parashihet të jetë 4.0 % dhe 2.6% në 2021 dhe 2022. Kjo rritje përfshin shpenzimet kapitale me karakter strategjik, të financuara nga Institucionet Financiare Ndërkombëtare dhe nga likuidimi i aseteve të NSH-ve. Këto shpenzime janë të përjashtuara nga llogaritja e limitit ligjor të deficitit fiskal sipas rregullës fiskale dhe janë të parapara për projekte strategjike zhvillimore. Një pjesë e rëndësishme e investimeve kapitale do të jetë fillimi i projektit rrugor Kijevë- Zahaq, vazhdimi i projektit M2 për Mitrovicë, dhe investimet tjera për të përmirësuar infrastrukturën fizike, infrastrukturën arsimore, dhe digjitalizimin.

Në vitin 2020, **buxheti komunal** është rritur për 25.7 milionë euro krahasuar me buxhetin 2019. Në total, buxheti i planifikuar për nivelin lokal arrin 579.7 milionë euro, duke siguruar një mbështetje të rëndësishme për ofrimin e shërbimeve më cilësore komunale. Gjatë periudhës afatmesme këto të hyra parashikohen të arrijnë në 587.2 dhe 607.8 milionë në 2021 dhe 2022 respektivisht, të cilat shuma përfaqësojnë rritje në mesatare me rreth 3.1%.

Për më shumë, zhvillimi ekonomik lokal do vazhdojë të përkrahet edhe me operacione financiare jashtë-buxhetore, gjegjësisht përmes ofrimit të garancive shtetërore për përmirësimin e infrastrukturës ekonomike dhe përmes ndihmës në strukturimin e partneriteteve publiko-private.

Kjo rritje prej 4.6% në financimin e buxhetit komunal pasqyron rritjen e grantit të përgjithshëm (për 15.6 milionë, në 196.3 milionë) krahasuar me vitin 2019, si rezultat i rritjes së të hyrave të përgjithshme. Përgjatë periudhës afatmesme pritet të rriten këto të hyra mesatarisht për 6.7%. Granti specifik për arsimin është aprovuar të jetë 205.6 milionë për vitin 2020 apo 20.6 milionë më shumë se viti 2019. Në periudhën afatmesme parashihet të kenë rritje prej 1 milion euro në vit. Rritja në grantin e arsimit vjen kryesisht si rrjedhojë e politikave të reja që parashohin punësimin e asistentëve të rinjë për fëmijët me nevoja të veçanta prej rreth 0.78 milionë euro si dhe nga praktika profesionale e cila ka një kosto prej rreth 1.4 milionë euro. Granti specifik për shëndetësinë primare në 2020 është 8.3 milionë më i larte si vlerë, krahasuar me vitin e kaluar, duke arritur kështu shumën prej 61.7 milionë. Në periudhën afatmesme parashihet të kenë rritje prej 2.5 milionë euro për vit. Ndërsa fondi për shëndetësinë sekondare në 2019 është i ngjashëm me atë të viteve paraprake (2.6 milionë për çdo vit përgjatë periudhës raportuese), Ndërsa fondi për shërbimet publike regjistron një rritje prej 0.44 milion euro, duke arritur kështu vlerën prej 2 milionë euro dhe pritet ta mbajë po të njejtin nivel edhe gjatë periudhës afat-mesme 2020-2022.

Shpërndarja e rritjes së shpenzimeve të nivelit lokal në 2020 konsiston në: a) një rritje në kategorinë e pagave dhe mëditjeve me 36.1 milionë dhe b) rritje të shpenzimeve për mallra dhe shërbimeve me 6 milionë. Mirëpo, shpenzimet kapitale kanë një rënie prej rreth 17 milionë euro, e në periudhën afat-mesme, ato pritet të kenë rritje në mesatare prej 3.1%.

**Tabela 8 Shpenzimet në nivelin lokal**

|  |  |  |  |  |
| --- | --- | --- | --- | --- |
| (mil Eur) | **2019** | **2020** | **2021** | **2022** |
| **Paga dhe Mëditje** | 272,1 | 308,1 | 325,0 | 339,0 |
| **Mallra dhe Shërbime** | 70,9 | 75,7 | 75,7 | 75,7 |
| **Shpenzimet Komunale** | 11,2 | 11,5 | 11,5 | 11,5 |
| **Subvencione dhe Transfere** | 12,4 | 13,5 | 13,5 | 13,6 |
| **Shpenzimet Kapitale** | 187,9 | 170,8 | 161,4 | 167,9 |
| **Total** | **554,7** | **579,7** | **587,2** | **607,8** |

Buxheti për **nivelin qendror** për vitin 2020 është rritur me 3.4% dhe përfshin 61.3 milionë EUR më shumë krahasuar me buxhetin e vitit 2019. Ndërsa në periudhën afat-mesme, ato pritet të kenë rritje në mesatare prej 3.1%. Në përputhje me prioritetet e Qeverisë, kjo hapësirë shtesë e shpenzimeve është ndarë për rritjen e buxhetit në fushat me prioritet.

Në këtë strukturë të rritjes kategoria e ‘Mallrave dhe Shërbimeve’ është rritur për 4.2% ( 2.3% rritje e parashikuar në periudhën afat-mesme); kategoria e ‘Subvencioneve dhe Transfereve’ për 5.3%( 1.9% rritje e parashikuar në periudhën afat-mesme); dhe kategoria e shpenzimeve kapitale për 3.6%( 4.1% rritje e parashikuar në periudhën afat-mesme). Sa i përket burimeve të financimit për shpenzimet kapitale, 355 milionë vijnë nga granti qeveritar dhe 267.3 milionë Euro nga projekte zhvillimore kapitale: a) me financim nga huamarrja koncesionare (29.7 milionë në projekt-kreditë dhe 177.6 milionë nga huamarrja sipas “klauzolës së investimeve”), si dhe b) fondet e likuidimit të NSH-ve (60 milionë Euro). Përmes kësaj rritjeje, por edhe përmes ri-orientimit të portofolios të shpenzimeve, janë reflektuar prioritetet kryesore të programit qeveritar.

**Tabela 9 Shpenzimet në nivelin qendror**

|  |  |  |  |  |
| --- | --- | --- | --- | --- |
| (mil Eur) | **2019 Buxhet** | **2020 Proj. Buxhet** | **2021** | **2022** |
| **Paga dhe Mëditje** | 347.9 | 345.7 | 366.0 | 390.9 |
| **Mallra dhe Shërbime** | 236.1 | 246.0 | 249.9 | 252.7 |
| **Shpenzimet Komunale** | 18.2 | 19.1 | 18.5 | 18.6 |
| **Subvencione dhe Transfere** | 587.6 | 618.7 | 616.9 | 620.6 |
| **Shpenzimet Kapitale** | 600.8 | 622.6 | 663.5 | 677.9 |
| **Rezerva** | 4.8 | 4.8 | 4.8 | 4.8 |
| **Total** | **1,795.5** | **1,856.9** | **1,919.7** | **1,965.4** |

* + 1. Parashikimet e shpenzimeve sipas kategorive ekonomike

Shpenzimet e përgjithshme qeveritare në mesatare pritet të jenë më të larta për rreth 3.2% në periudhën afat mesme.

Shpenzimet rrjedhëse si pjesëmarrje në BPV gjatë vitit 2020 pritet të jenë 21.8% në BPV, përafërsisht njëjtë me vitin 2019. Kjo pjesëmarrje pritet të shënojë një rënie të lehtë përgjatë viteve 2021 dhe vitit 2022 në 21.2% dhe 20.7% respektivisht. Shpenzimet kapitale janë planifikuar të qëndrojnë pothuajse rreth të njëjtit nivel të projektuar në buxhetin e vitit 2019 në raport me shpenzimet e përgjithshme buxhetore. Si pjesëmarrje në BPV, shpenzimet kapitale priten të kenë pjesëmarrje me rreth 10.5% në propozim buxhetin e vitit 2020.

Vlen të theksohet se shpenzimet kapitale e projektuara për vitin 2020 kanë inkuadruar edhe shpenzimet kapitale me karakter strategjik zhvillimor, të cilat pritet të financohen nga Institucionet Financiare Ndërkombëtare, dhe nga mjetet e likuidimit të ndërmarrjeve shoqërore. Këto shpenzime, sipas dispozitave ligjore përjashtohen nga kalkulimet e nivelit të përgjithshëm të deficitit sipas rregullës fiskale. Megjithatë, karakteri i këtyre shpenzimeve është detyrimisht i drejtuar në shpenzime kapitale për qëllime zhvillimore strategjike.

**Grafiku 14 Struktura e Shpenzimeve**

**Shpenzimet për paga dhe mëditje**: vazhdojnë të mbajnë një pjesëmarrje të konsiderueshme në shpenzimet e përgjithshme. Shpenzimet për kategorinë paga dhe mëditje për vitin 2020 janë paraparë të jenë 654 milionë EUR, një rritje prej rreth 5.5% në raport me shpenzimet e parashikuara për paga dhe mëditje me buxhetin për vitin 2019. Në anën tjetër, si pjesëmarrje e BPV-së kjo kategori e shpenzimeve në buxhetin e planifikuar për vitin 2020 (dhe për dy vitet pasardhëse) luhatet rreth nivelit të ngjashëm me atë të Buxhetit të vitit 2019, rreth 8.7%.

**Subvencionet dhe transferet:** do të vazhdojnë ecurinë rritëse edhe gjatë vitit 2020. Kategoria e shpenzimeve ‘subvencione dhe transfere’ gjatë vitit 2020 pritet të arrijë vlerën prej 632 milionë EUR. Në raport me vlerën e buxhetuar për vitin 2019, shpenzimet e planifikuara për këtë kategori pritet të jenë më të larta për 5.4%, ndërsa në vitet vijuese 2021 dhe 2022 nuk presim një rritje të ndjeshme por vetëm rregullime brenda kësaj kategorie. Ndërsa, si pjesëmarrje në BPV, subvencionet dhe transferet në 2020 pritet të arrijnë nivelin prej 8.4%, me një tendencë rënëse në vitet vijuese (në 7.9% në 2021 dhe në 7.6% në 2022). Kjo rritje në subvencione transfere përfshin implementimin e Ligjit të Arsimtarëve dhe rritjen natyrore të numrit të përfituesve të pensioneve.

**Mallrat dhe shërbimet**: Shpenzimet për këtë kategori, në vitin 2020 pritet të rriten në krahasim me vitin paraprak, duke arritur vlerën prej 352 milionë EUR, apo 4.7 % krahasuar me buxhetin e vitit paraprak për këtë kategori. Një prej faktorëve që ndikon në rritjen e kësaj kategori është riklasifikimi i shpenzimeve nga kategoria e shpenzimeve kapitale në kategorinë e mallrave dhe shërbimeve. Shpenzimet për mallra dhe shërbime si pjesëmarrje në BPV për vitin 2020 planifikohen të jenë rreth 4.7% dhe parashihen të bien në vitet vijuese (në 4.5% dhe 4.3% për vitin 2021 dhe vitin 2022, respektivisht), si rezultat i planeve për menaxhimin më të kujdesshëm të shpenzimeve te kjo kategori si në nivelin qendror ashtu dhe atë lokal.

**Shpenzimet kapitale:** në propozim buxhetin e vitit 2020, shpenzimet për këtë kategori planifikohen të rriten lehtësisht për rreth 0.6% në raport me buxhetin për vitin 2019. Si pjesëmarrje e BPV-së, shpenzimet kapitale për vitin 2020 priten të luhaten rreth nivelit 10.5% dhe priten të ruajnë nivelin mbi 10% në vitet vijuese. Pjesë e rëndësishme e investimeve kapitale do të jetë fillimi i projektit të rrugës Kijevë-Zahaq, vazhdimi i projektit M2 për Mitrovicë, dhe investimet tjera për përmirësimin e infrastrukturës lokale, sportive dhe arsimore, dhe projekte të cilat krahasuar me vitin e kaluar kanë shënuar rritje të ndjeshme.

**Rikategorizimi i shpenzimeve:** Me anë të buxhetit 2020, me qëllim të përshtatjes ndaj standardeve ndërkombëtare të raportimit financiar janë riklasifikuar shpenzimet kryesisht nga kapitalet në mallra si: a) mirëmbajtja e pajisjeve mjekësore; b) mirëmbajtja e komplekseve memoriale; c) pajisjet policore, etj.

**Tabela 10 Shpenzimet buxhetore sipas kategorive ekonomike, 2017- 2022**

|  |  |  |  |  |  |  |
| --- | --- | --- | --- | --- | --- | --- |
| **Përshkrimi** | **2017** | **2018** | **2019**  **Buxheti** | **2020 Proj.** | **2021 Proj.** | **2022**  **Proj.** |
| **2. SHPENZIMET TOTALE** | **1,741** | **1,956** | **2,378** | **2,467** | **2,544** | **2,616** |
| **2.1 SHPENZIMET RRJEDHËSE** | **1,282** | **1,404** | **1,561** | **1,643** | **1,682** | **1,727** |
| Pagat dhe mëditjet | 550 | 593 | 620 | 654 | 691 | 730 |
| Mallrat dhe shërbimet | 226 | 253 | 337 | 352 | 356 | 359 |
| Subvencionet dhe transferet | 506 | 559 | 600 | 632 | 630 | 634 |
| **2.2 SHPENZIMET KAPITALE** | **468** | **533** | **789** | **793** | **825** | **846** |
| prej tyre me financimi nga: Buxheti i rregullt | 468 | 450 | 515 | 544 | 574 | 639 |
| Klauzola e investimeve | 0 | 0 | 123 | 189 | 251 | 207 |
| Fondet e likuidimit (AKP) | 0 | 83.6 | 151 | 60 | 0 | 0 |
| **2.3 Interesi për Borxhin Publik** | **19** | **19** | **28** | **30** | **37** | **42** |

* + 1. Parashikimet e shpenzimevepër sektorët e politikave buxhetore

Kjo pjesë pasqyron të dhënat mbi ndarjet buxhetore për vitin 2020 dhe vitet vijuese, sipas sektorëve me prioritet të Qeverisë, të dala nga dokumentet strategjike të vendit.

Për **institucionet e rendit, ligjit dhe të sigurisë publike[[16]](#footnote-16)**, buxheti i vitit 2020 parasheh ndarjet buxhetore në shumën prej 219.5 milionë eurosh. Kjo reflekton një rritje prej 7.7% në financim krahasuar me buxhetin 2019. Buxheti shtesë mundëson angazhimin shtesë për përmirësimin e efikasitetit dhe reduktimin e lëndëve të vjetra. Në periudhën afat-mesme, ky buxhet shtesë pritet të kenë rritje në mesatare prej 2.9% dhe të arrijë vlerën 222 milionë në 2022. Ndërsa buxheti për **Sektorin e Mbrojtjes[[17]](#footnote-17)** është rritur për 12.0% duke arritur shumën prej rreth 65.7 milionë euro. Në periudhën afat-mesme, ato pritet të arrijë vlerën 74.2 milionë euro në 2022 dhe të ketë rritje në mesatare prej 8.1%.

Buxheti për institucionet e **Sektorit Shëndetësor** në nivel qendror i cili përfshin Ministrinë e Shëndetësisë dhe Shërbimet Spitalore Universitare është rritur me 13.0% krahasuar me buxhetin 2019 duke arritur shumën prej 182 milionë euro. Kjo rritje përfshin alokime shtesë për barnat esenciale dhe një rritje në shpenzimet kapitale. Në periudhën afat-mesme, ato pritet të kenë rritje në mesatare prej 3.1%.

Për **Sektorin e Mbrojtjes së Mjedisit[[18]](#footnote-18),** i cili cilësohet si sektor me prioritet për qeverinë, ku e cila synon të ndalojë ritmin e shpyllëzimit të pyjeve të Kosovës dhe fillimin e rigjenerimit të tyre. Në të njëjtën kohë pritet të reformohet sistemi i menaxhimit të qëndrueshëm të mbeturinave dhe të përmirësohet monitorimi dhe raportimi për cilësinë e ajrit. Organizatat buxhetore të cilat e përbëjnë Sektorin e Mjedisit janë: Ministria e Mjedisit dhe Planifikimit Hapësinor dhe Autoriteti Rregullator për Shërbimet e Ujit, për të cilat ndarjet buxhetore janë rritur për 34.1% në 2020 krahasuar me buxhetin e vitit 2019. Në periudhën afat-mesme, ato pritet të kenë një ulje meqenëse një projekt kapital është bartur në Ministrinë e Zhvillimit Ekonomik.

Për institucionet përgjegjëse për **Përmirësimin e Çështjeve Ekonomike[[19]](#footnote-19),** ndarjet buxhetore për vitin 2020 janë 7.6% më të ulëta se në buxhetin e vitit 2019, duke arritur gjithsej vlerën prej 417.4 milionë Euro. Kjo rënie vjen kryesisht nga ndarjet buxhetore më të ulëta për Ministrinë e Infrastrukturës si rrjedhojë e përfundimit të ndërtimit të autostradës. Megjithatë, ndarjet buxhetore për Ministrinë e Zhvillimit Ekonomik janë rritur me 37.3% në krahasim me buxhetin 2019, që vjen kryesisht nga rritja e investimeve kapitale (Ndërtimi i sistemit të ujësjellsit në Ferizaj, Sigurimi i Ujit dhe Mbrojtja e Kanalit, Projekti për efiçiencën e energjisë dhe Energjinë e Ripërtrishme, Ekonomia Digjitale në Kosovë). Për të promovuar Inovacionin dhe Zhvillimin e Teknologjisë, si një ndër prioritetet kryesore të vendit, buxheti i propozuar për 2020 parasheh një rritje të ndarjeve buxhtore për këtë ministri prej 16.2%. Në periudhën afat-mesme, buxheti për këtë sektor pritet të ketë rritje në mesatare prej 6.3%.

Alokimet buxhetore për **Sektorin e Arsimit** të përbërë nga Ministria e Arsimit, Universiteti Publik, Akademia e Drejtësisë dhe Akademia e Shkencave u parashikuan të ulen me një përqindje të lehtë prej 1.0%, duke arritur në shumën prej 109.7 milionë euro dhe një ulje e tillë parashihet të vazhdoj edhe në vitet pasuese.

Qeveria e Republikës së Kosovës është e përkushtuar drejt përmirësimit të **Shërbimeve të Përgjithshme Publike[[20]](#footnote-20)** me qëllim të thjeshtësimit të legjislacionit dhe krijimit të një sistemi të vlerësimit të ndikimit rregullator, duke përfshirë zvogëlimin e barrës administrative për bizneset. Për realizimin e këtij prioriteti, ndarjet buxhetore për shërbimet publike janë rritur për 14.2% në krahasim me buxhetin e vitit 2019. Për Komisionin Rregullativ të Prokurimit Publik i cili është në kuadër të këtij sektori, ndarjet për këtë vit 2020 janë rritur për 7.9% më shumë se sa buxheti i vitit 2019. Ndërsa për Zyrën Kombëtare të Auditorit këto ndarje janë zvogëluar për 6.0%. Duke tentuar për një funksionim të mirëfilltë të shërbimeve diplomatike në kuadër të Ministrisë së Punëve të Jashtme, buxheti për të është rritur për 5.2% në 2020. Në tërësi për këtë sektor pritet të ketë rritje të buxhetit në mesatare prej 4.8%.

Për më tepër, për të siguruar që ka kohezion dhe zhvillim social, buxheti parashikon rritje prej 1.8% të alokimeve buxhetore për institucionet e **Sektorit të Mbrojtjes Sociale** që përbëhet nga Ministria e Punës dhe Mirëqenies Sociale. Kjo rritje prej 8.5 milionë euro parashihet në 2020, e ndërsa në periudhën afat-mesme, pritet të kenë rritje në mesatare prej 1.3%.

* 1. Bilanci Strukturor Fiskal

Bilanci strukturor përfaqëson bilancin fiskal të qeverisë, të korrigjuar nga efektet apo luhatjet e ciklit të biznesit, të cilat nuk janë nën kontrollin direkt të qeverisë. Shpesh argumentohet se bilanci i përgjithshëm fiskal nuk ofron një panoramë gjithëpërfshirëse të pozicionit fiskal sepse ky pozicion ndikohet në një masë të konsiderueshme edhe nga ciklet e biznesit në të cilat një ekonomi kalon. Gjatë periudhave, kur një ekonomi përjeton përshpejtim të rritjes ekonomike, të hyrat tatimore kanë tendencën të rriten; ndërsa në kushtet ngadalësimit ekonomik, të hyrat tatimore, veçanërisht të hyrat nga të ardhurat dhe konsumi, zvogëlohen. Këto zhvillime në treguesit fiskalë, të cilat ndodhin pa asnjë lloj ndërhyrje diskrecionare nga qeveria, ndihmojnë në zbutjen e luhatjeve ekonomike, dhe për këtë arsye njihen si “stabilizatorë automatikë”. Bilanci fiskal strukturor (i zhveshur nga cikli biznesor) synon të mas pozicionin fiskal të pastruar nga këta stabilizatorë, me qëllimin për të kuptuar më mirë shkallën dhe intensitetin e politikës diskrecionare fiskale.

Për të përftuar bilancin strukturor është e rëndësishme që të izolohet komponentit ciklik i bilancit fiskal, i cili vjen si rezultat i hendekut të prodhimit në ekonomi. Në rastin, kur një ekonomi është në nivelin e saj potencial (hendeku i prodhimit është zero), ky komponent ciklik i bilancit fiskal do të jetë zero dhe rrjedhimisht bilanci aktual fiskal përfaqëson në të njëjtën kohë edhe bilancin strukturor.

Vlerësimi i bilancit strukturor i paraqitur në këtë seksion, duhet të interpretohet me një shkallë të lartë të kujdesit, duke marrë parasysh disponueshmërinë e kufizuar të të dhënave të BPV-së. Në këtë version të përditësuar të PRE-së, bilanci strukturor është vlerësuar duke përdorur të dhënat tremujore që mbulojnë periudhën 2010 TM1: 2019 TM2 (gjithsej 38 observime). Duke ndjekur metodologjinë e përcaktuar në versionin e vitit të kaluar të PRE, bilanci strukturor është llogaritur duke ndjekur dy hapat e mëposhtme.

Hapi i parë përfshin llogaritjen e hendekut të prodhimit, shprehur si devijimi në përqindje i BPV-së aktuale nga niveli i vet potencial. Literatura sugjeron një sërë teknikash për vlerësimin e BPV-së potenciale (dhe rrjedhimisht të hendekut të prodhimit), por për qëllime të këtij raporti dhe në kushtet e serive kohore të shkurtra është përdorur filtri Hodrick Prescott.[[21]](#footnote-21) Të gjitha teknikat e rekomanduara në literaturë japin vlerësime të ndryshme për hendekun e prodhimit, si në magnitudë ashtu edhe në shenjën e këtij hendeku (pozitiv apo negativ). Rrjedhimisht vlerësimi i bilancit strukturor është i ndjeshëm nga metodologjia e përdorur, çka sugjeron interpretimin me kujdes të këtij treguesi nga ana e përdoruesve apo politikëbërësve. Një çështje kryesore për të cilën ky filtër vazhdimisht kritikohet lidhet me të ashtuquajturën "problemi i pikës fundore”, sipas të cilit observimet e fundit të serisë kanë një ndikim të madh në trendin e serisë, veçanërisht në fund të serisë kohore. Për qëllime të llogaritjes së bilancit strukturor fiskal, ne e kemi trajtuar “problemin e pikës fundore" duke zgjatur serinë kohore të BPV-së[[22]](#footnote-22) reale deri në tremujorin e fundit të vitit 2022, duke përdorur vlerat e parashikuara.

**Grafiku 15 BPV-ja aktuale dhe potenciale, 2010 TM1: 2019 TM2**

Hendeku i prodhimit dhe BPV-ja e mundshme, e marrë nga aplikimi i filtrit Hodrick- Prescott[[23]](#footnote-23), janë paraqitur në grafikun e 15-të.

Nga grafiku mund të shihet se mesatarisht, ekonomia duket se ka qenë duke u rritur mbi potencialin e saj përgjatë viteve 2011 - 2013 (rreth 3% më e lartë se niveli i saj i mundshëm) dhe pak në vitin 2017 (0.3% më i lartë se niveli i saj i mundshëm). Ndërsa, gjatë viteve të mbetura, ekonomia ka funksionuar nën potencialin e saj, veçanërisht në vitin 2014 (rreth 5% më e ulët se niveli i saj i mundshëm), që përkon me ngërçin politik 6-mujor që kaloi Kosova gjatë këtij viti, me kryesore pasoja negative në ekonomi. Sidoqoftë, këto boshllëqe në prodhim, qoftë pozitive apo negative, janë mjaft të vogla, veçanërisht nga viti 2016 e në vazhdim, gjë që tregon se ekonomia e Kosovës ka qenë duke performuar shumë afër nivelit të saj të mundshëm.

Hapi i dytë përfshin llogaritjen e elasticitetit të treguesve fiskalë duke përdorur metodologjinë e aplikuar nga OECD-ja dhe Komisioni Evropian. Elasticiteti i çdo lloji të të ardhurave tatimore vlerësohet në raport me BPV-në duke përdorur regresione të thjeshta MKV (Metoda e Katrorëve të Vegjël)[[24]](#footnote-24). Zakonisht, literatura mbi bilancin strukturor të buxhetit thotë që elasticiteti të hyrave të qeverisë varet nga regjimi tatimor i vendit, por zakonisht është afër 1. Megjithatë, nga ana e shpenzimeve, elasticiteti mbahet zero duke pasur parasysh se nuk ka përfitime të papunësisë të dhëna nga Qeveria dhe se shpenzimet e tjera buxhetore janë të pavarura nga luhatjet e ciklit ekonomik.

Në rastin e Kosovës, elasticiteti i secilës kategori të hyrash është paraqitur në tabelën më poshtë. Siç tregojnë rezultatet, të gjitha elasticitetet janë dukshëm më të larta se një, që tregon që të hyrat rriten më shumë sesa proporcionalisht në përgjigje të rritjes së të hyrave ose prodhimit. Ekzistojnë disa shpjegime të mundshme pse të hyrat tatimore përveç taksës në të hyrat personale (e cila është progresive) rezultojnë të jenë shumë elastike në Kosovë.

* Së pari, nuk ka pasur rregullime/korrigjime të serive të të hyrave tatimore për ndryshime të politikave diskrecionale në vlerësimin e elasticitetit të taksave.
* Për më tepër, për taksën në korporata (pavarësisht se nuk po përparon me ligj), është e mundur që fitimet të rritin taksimin në një mënyrë që zvogëlon mundësitë e firmave të mbajnë humbje përpara ose prapa.
* Së fundmi, shtrembërimet e sjella nga sektori informal ndikojnë në efikasitetin e mbledhjes së taksave dhe elasticitet

Nga ana e shpenzimeve, megjithatë, elasticiteti mbetet në zero duke marrë parasysh që nuk ka benefite të papunësisë të dhëna nga Qeveria dhe shpenzimet e tjera buxhetore janë kryesisht të pavarura nga luhatjet e ciklit ekonomik.

Elasticiteti i prodhimit të të hyrave totale tatimore vlerësohet si një mesatare e ponderuar e elasticitetit të komponentëve të ndryshëm të të hyrave, me pesha të caktuara sipas pjesës së tyre në të hyrat totale tatimore.

**Tabela 11 Elasticiteti i të hyrave tatimore ndaj BPV-së[[25]](#footnote-25)**

|  |  |  |  |  |  |  |
| --- | --- | --- | --- | --- | --- | --- |
| **Kategoria e të hyrave** | **TAK** | **TAP** | **Taksat indirekte** | **Tjera (direkte + indirekte) taksa** | **Taksa në pronë** | **Mesatarja e ponderuar** |
| **Elasticiteti** | 1.8 | 2.8 | 1.7 | -0.06 | 2.4 | - |
| **Mesatarja e ponderuar**  **(% of tot. hyrave)** | 5.4 | 8.6 | 84.0 | 0.5 | 1.5 | **1.0** |
| **Elasticiteti i ponderuar** | 0.1 | 0.2 | 1.5 | 0.0 | 0.0 | **1.84** |

Pastaj, komponenti strukturor i bilancit të buxhetit llogaritet si diferenca midis të hyrave strukturore dhe shpenzimeve strukturore, të ndara me BPV-në e mundshme. Të hyrat strukturore vlerësohen nga të hyrat aktuale tatimore, sipas raportit të prodhimit potencial ndaj prodhimit aktual dhe elasticitetit të supozuar të prodhimit (llogaritur më lart) [[26]](#footnote-26); ndërsa shpenzimet strukturore janë të njëjta me shpenzimet aktuale, duke pasur parasysh që elasticiteti i tyre i prodhimit supozohet të jetë zero.

Siç tregon Tabela 12, efekti i ciklit ekonomik është i dukshëm gjatë viteve 2014-2016, kur hendeku i prodhimit ishte pozitiv. Efekti i ciklit ndër vite ka çuar në një bilanc fiskal më të mirë se bilanci që do të rezultonte nëse ekonomia e Kosovës do të funksiononte në nivelin e saj të mundshëm. Në vitet kur ekonomia ka funksionuar nën potencial (kur hendeku i prodhimit ka qenë negativ), deficiti fiskal ka rezultuar të jetë më i lartë se deficiti që do të rezultonte në kushtet e një zero pozitive.

**Tabela 12 Bilanci i përgjithshëm fiskal; Bilanci i përmirësuar ndaj ciklit të biznesit; komponenti ciklik i bilancit të buxhetit dhe hendeku i prodhimit**

|  |  |  |  |  |
| --- | --- | --- | --- | --- |
| **Viti** | **Bilanci Fiskal (mil. Eur)** | **Bilanci Strukturor (mil. Eur)** | **Komponentet ciklike (mil. Eur)** | **Henduku i prodhimit, %** |
| 2011 | -243.1 | -254 | 11.3 | 0.64 |
| 2012 | -285.6 | -296 | 10.3 | 0.57 |
| 2013 | -315.9 | -333 | 17.0 | 0.93 |
| 2014 | -267.7 | -245 | -22.8 | -1.17 |
| 2015 | -247.3 | -237 | -10.6 | -0.51 |
| 2016 | -205.2 | -202 | -3.0 | -0.13 |
| 2017 | -196.6 | -199 | 2.1 | 0.08 |
| 2018 | -318.6 | -317 | -1.7 | -0.07 |
| 2019 proj. | -429.2 | -423 | -6.1 | -0.19 |
| 2020 proj. | -419.3 | -415 | -4.3 | -0.13 |
| 2021 proj. | -420.3 | -422 | 2.1 | 0.06 |
| 2022 proj. | -376.2 | -391 | 15.0 | 0.42 |

* 1. Nivelet dhe zhvillimet e borxhit, analiza e operacioneve të mëposhtme dhe rregullimet e flukseve të stoqeve

Kosovo has adopted a prudent legal frameëork to prevent unsustainable debt practices. The Laë on Public Debt Nr. 03/L- 715, gives the Minister of Finance exclusive authorization to incur debt and negotiate conditions of international debt on behalf of Kosovo. Under the Constitution, every international agreement has to be ratified by a tëo-thirds majority in Parliament.

Kosova ka adaptuar një kornizë mjaft të matur ligjore me qëllim të parandalimit të praktikave të paqëndrueshme të borxhit. *Ligji Nr.03/L-175 për Borxhet Publike* i jep Ministrit të Financave të drejtën ekskluzive për të hyrë në hua dhe për të negociuar kushtet e borxhit ndërkombëtar në emër të Republikës së Kosovës. Sipas Kushtetutës, të gjitha marrëveshjet ndërkombëtare duhet të ratifikohen në Kuvend nga një shumicë prej dy të tretat e votave.

Ligji për Borxhin Publik përfshin dispozita që sigurojnë stabilitet fiskal, përfshirë tavanin e borxhit publik prej 40 përqind të BPV-së si dhe kufizime të caktuara në huamarrjen komunale. Për qëllime të kalkulimit të indikatorit Borxhi Publik ndaj BPV-së, garancitë shtetërore llogariten si borxh shtetëror. Ligji për Borxhin Publik obligon raportim të rregullt në Kuvend (neni 15) përmes përgatitjes së Programit të Borxhit Shtetëror, i cili përfshin strategjinë afatmesme të borxhit që duhet të dorëzohet për miratim në Qeveri dhe për informim në Kuvend.

Sa i përketë kufizimeve të tjera për Borxhin Publik, në këtë drejtim është bërë një amendament dhe është shtuar në *Ligjin për Menaxhimin e Financave Publike dhe Përgjegjësitë (LMFPP)*, i cili kufizon deficitin vjetor të buxhetit jo më shumë se 2% të BPV-së së parashikuar. Një tjetër ndryshim i LMFPP-së është shtuar në vitin 2015, i cili lejon qeverinë të kontraktojë borxhin që tejkalon rregullin fiskal prej 2%, vetëm nëse financimi ofrohet nga institucionet financiare ndërkombëtare dhe dedikohet për projekte kapitale.

Ministria e Financave ka nxjerrë rregullore për borxhin ndërkombëtar dhe borxhin e brendshëm që i kontribuojnë menaxhimit më efikas të borxhit publik. Bazuar në Rregulloren për Emetimin dhe Administrimin e Borxheve Shtetërore, Garancive Shtetërore dhe Borxheve Komunale huat ndërkombëtare negociohen nga një ekip zyrtar që përbëhet nga anëtarë të departamenteve të ndryshme: Divizioni për Menaxhimin e Borxhit (DMB), Departamenti Ligjor, Kabineti i Ministrit, Departamenti i Politikave Makroekonomike dhe Bashkëpunim Ndërkombëtar Financiar, Departamenti i Buxhetit dhe Organizatat përkatëse buxhetore. Emetimi i Letrave me Vlerë të Qeverisë (borxhi i brendshëm) autorizohet me Ligjin për Borxhet Publike dhe është i rregulluar me *Rregulloren MF-BQK Nr. 01-2014 për Tregun Primar dhe Sekondar të Letrave me Vlerë të Qeverisë*. Praktikat e deritanishme të menaxhimit të borxhit shtetëror janë në përputhje të plotë me kërkesat që dalin nga legjislacioni primar dhe sekondar.

Me qëllim të avancimit dhe përshtatjes së infrastrukturës ligjore me standardet e Bashkimit Evropian dhe praktikat më të mira ndërkombëtare, gjatë vitit 2018 legjislacioni primar dhe sekondar i është nënshtruar procesit të rishikimit, proces ky i paraparë të përfundojë në gjysmen e pare te vitit 2020.

Në tabelën e mëposhtme janë paraqitur shifrat e borxhit për llojin e borxhit së bashku me raportin e Borxhit/BPV.

**Tabela 13 Borxhi i përgjithshëm (në milionë Euro)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Përshkrimi** | **2014** | **2015** | **2016** | **2017** | **2018** | **P.2019** | **P.2020** | **P.2021** | **P.2022** |
| Borxhi Ndërkombëtar | 326.4 | 371.2 | 373.4 | 422.2 | 416.4 | 430.0 | 477.4 | 515.68 | 537.88 |
| Borxhi i Brendshëm | 256.5 | 377.8 | 478.6 | 574.3 | 676.62 | 791.6 | 891.6 | 1,021.6 | 1,151.6 |
| Borxhi i Përgjithshëm | 582.9 | 749.0 | 852.0 | 996.5 | 1,093.05 | 1,221.6 | 1,369.0 | 1,537.3 | 1,689.5 |
| Garancitë Shtetërore | 10.0 | 10.0 | 20.0 | 44.0 | 44.0 | 44.0 | 44.0 | 44.0 | 44.0 |
| **Raporti Borxh/BPV** | **10.65%** | **13.07%** | **14.38%** | **16.62%** | **17.12%** | **17.15%** | **18.20%** | **19.36%** | **20.20%** |

Shënim: P-Parashikim

1. Detyrimet Kontigjente

Në fund të vitit 2018 portofoli i garancioneve shtetërore përbëhej nga tre Garanci Shtetërore. Garancioni i parë është lëshuar në vitin 2014, në vlerë prej 10 milionë euro, për të garantuar FSDK-në për linjën kreditore me BERZH-in. Garancia e dytë shtetërore, u lëshua në vitin 2016, për të garantuar Trafikun Urban për huanë e siguruar nga BERZH-i në vlerë prej 10 milionë euro. Ndërsa në vitin 2017 është lëshuar edhe garancia e tretë në shumën 24 milion euro për të garantuar linjën e dytë kreditore të FSDK-së.

Në tabelën e mëposhtme është paraqitur historiku i emetimit të garancioneve që nga viti 2014:

**Tabela 14 Garancitë shtetërore**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2014** | **2015** | **2016** | **2017** | **2018** | **P.2019** | **P.2020** | **P.2021** | **P.2022** |
| ***Garancitë shtetërore*** | **10.00** | **10.00** | **20.00** | **44.00** | **44.00** | **44.00** | **44.00** | **44.00** | **44.00** |
| Garancioni për Linjën Kreditore DIFK | 10.00 | 10.00 | 10.00 | 10.00 | 10.00 | 10.00 | 10.00 | 10.00 | 10.00 |
| Garancioni për kredinë e Trafikut Urban | 0.00 | 0.00 | 10.00 | 10.00 | 10.00 | 10.00 | 10.00 | 10.00 | 10.00 |
| Garancioni për Linjën e Dytë Kreditore DIFK | 0.00 | 0.00 | 0.00 | 24.00 | 24.00 | 24.00 | 24.00 | 24.00 | 24.00 |
| ***Garancitë shtetërore (% e BPV)*** | **0.18%** | **0.17%** | **0.33%** | **0.70%** | **0.66%** | **0.62%** | **0.59%** | **0.55%** | **0.52%** |

*Shënim: P - Parashikim*

* 1. Analiza e ndjeshmërisë dhe krahasimi me programin e mëparshëm

Do të përfshihet në versionin final….

* 1. Krahasimi me programin e kaluar

Duke marrë parasysh ngjarjet e fundit në ekonominë globale dhe vendore dhe implementimin e Buxhetit 2019 deri në fund të tetorit të këtij viti, parashikimet janë rishikuar në PRE 2020.

Krahasuar me PRE 2019, PRE 2020 parashikon arkëtim më të lartë të të hyrave për vitin 2020 prej 1.1%, që rezulton nga pritjet më të larta për të hyra tatimore dhe jo-tatimore. Tutje, në vitin 2021, të hyra pak më të ulta parashikohet të mblidhen në krahasim me programin e kaluar (me 0.8%), si rezultat i të hyrave më të ulta tatimore.

Në anën tjetër, shpenzimet në përgjithësi janë rishikuar lartë me 1.8% dhe 2.3%, për vitet 2020 dhe 2021, përkatësisht. Kjo vjen si rezultat i shpenzimeve më të larta përsëritëse në të dy vitet në krahasim me vitet e kaluara, ndërsa shpenzimet kapitale për të dy vitet janë rishikuar poshtë, me rreth 2%.

Deficiti buxhetor parashikohet të mbetet brenda rregullit fiskal prej 2 përqind për vitet 2020 dhe 2021, ndërsa është pak më i lartë se niveli i parashikuar në programin e mëparshëm. Bilanci bankar si përqindje e BPV-së pritet të arrijë në 4.5% në vitin 2020 (kjo është në përputhje me legjislacionin aktual që ndalon një bilanc bankar më të ulët se 4.5% në rastet kur të hyrat nga AKP përdoren si burim financimi), pasuar nga 3.1 % e BPV-së në 2021 (rregulli i bilancit bankar nuk aplikohet në këtë rast për shkak se nuk do të përdoren fondet nga AKP për financim). Në përputhje me ecurinë e pritshme të deficitit buxhetor, bilanci bankar si përqindje e BPV-së, në versionin aktual të PRE, është më i ulët se bilanci i parashikuar gjatë përgatitjes së PRE të vitit të kaluar.

Së fundmi, disa ndryshime të politikave dhe zhvillime të cilat nuk u llogaritën (plotësisht) gjatë përgatitjes së parashikimeve të PRE të vitit të kaluar, por që ishin të pranishme në procesin e parashikimeve të PRE të këtij viti, kanë të bëjnë me: i) miratimin e Ligjit për ndalimin e lojërave të fatit në Mars 2019, i cili pati një ndikim negativ në mbledhjen e akcizave gjatë këtij viti; ii) vendosja e tarifës 100% për mallrat nga Serbia dhe Bosnje dhe Hercegovina; dhe iii) pasiguria që lidhet me zgjedhjet e parakohshme të qeverisë të mbajtura në tetor 2019.

Një krahasim më i gjërë me programin e mëparshëm është paraqitur në aneksin 1, tabela 10.

* 1. Qeverisja fiskale dhe kornizat buxhetore

Nuk ka pasur ndryshime/azhurnime lidhur me qeverisjen fiskale dhe kornizat buxhetore të cilat do të ndryshonin thelbësisht nga ajo çka është raportuar në versionin e vitet të kaluar.

* 1. Qëndrueshmëria e financave publike

Do të përfshihet në versionin final….

4. REFORMAT STRUKTURORE PËR 2020-2022

4.1. Identifikimi i pengesave kryesore për konkurrueshmërinë dhe rritjen gjithëpërfshirëse

Kjo pjesë raporton mbi zhvillimet sa i përket pengesave kryesore të identifikuara që nga cikli i kaluar i PRE. Sipas Agjencisë të Statistikave të Kosovës (ASK) rritja e BPV gjatë 2018 ishte 3.8% në terma real dhe 4.9% në terma nominal. Kosova vazhdon reformat për të siguruar një rritje dhe konkurrueshmëri të qëndrueshme.

Vlerësimi i KE për Ekonominë e Kosovës dhe raporti i Bankës Botërore për të bërit biznes, thekson se Kosova ka përmirësuar mjedisin e biznesit dhe e ka diversifikuar tregtinë. Banka Botërore e rendit Kosovën në mesin e 20 përmirësuesve më të mirë në të bërit biznes për vitin 2020, dhe thekson se “Kosova e bëri më të lehtë të bërit biznes në fushat e trajtimit të lejeve të ndërtimit, qasjes në energji elektrike, mbrojtjes së investitorëve të vegjël dhe zbatimit të kontratave. Gjithashtu, Kosova përmirësoi besueshmërinë e furnizimit me energji duke investuar shumë në rrjetin infrastrukturor dhe duke zbatuar një sistem automatik të menaxhimit të energjisë për monitorimin e ndërprerjeve dhe restaurimin e shërbimit."

Megjithatë, për të rritur konkurrencën dhe krijimin e vendeve të punës, duhet të përmirësohen treguesit tjerë, **veçanërisht zbatimi i kontratave / sundimi i ligjit, ekonomia joformale dhe mjedisi rregullator. Tërheqja e më shumë investimeve për të arritur nivele më të larta të rritjes** do të jetë e nevojshme për të përmirësuar standardet e jetesës drejt niveleve të BE-së.

Përveç kësaj, Komisioni Evropian kreu një analizë të pavarur të Ekonomisë së Kosovës dhe identifikoi sfidat kryesore të konkurrueshmërisë dhe rritjes gjithëpërfshirëse.[[27]](#footnote-27) Sfidat kryesore të identifikuara janë:

**Rritja e aktivitetit dhe niveleve të punësimit** – Vlerësimi i Komisionit thekson se përkundër papunësisë kronike të lartë pjesëmarrja e fuqisë punëtore vazhdon të jetë e ulët. **Zhvillimi socio-ekonomik i Kosovës nuk po përparon, pasi që tregu i punës nuk po zgjerohet**. Aktiviteti dhe niveli shumë i ulët i punësimit dhe prania e kufizuar e grave në tregun e punës janë disa nga sfidat më të dukshme, së bashku me punësimin përhapur joformal dhe cilësinë e dobët të punës në sektorin privat.

**Performanca e tregut të punës mbetet konsiderueshëm prapa rajonit dhe BE-së, pa asnjë shenjë drejt përmirësimit**. Rritja ekonomike nuk ka kontribuar në punësim. Rritja e vazhdueshme e popullsisë, sa i përket moshës për punë, është duke bërë presion në tregun e punës dhe është zbehur vetëm pjesërisht nga emigrimi. Struktura aktuale ekonomike, kryesisht e bazuar në produkte dhe shërbime të pa sofistikuara dhe me vlerë të shtuar, nuk është në gjendje të krijojë një numër të mjaftueshëm të vendeve të punës që kërkon aftësi të larta. Përdorimi i përhapur i kanaleve joformale nga kompanitë kur kërkojnë punëtorë, e zvogëlon hapësirën për vendet e punës nga shërbimet e punësimit. Remitencat e rrisin nivelin e pagës rezervë kurse ekonomia joformale zvogëlon numrin e vendeve formale të punës. Mungesa e mjediseve të kujdesit për fëmijë dhe përkujdesja institucionale për të moshuarit, e kombinuar me mungesën e fleksibilitetit në punë dhe paragjykimeve kulturore, e dekurajon pjesëmarrjen e grave në tregun e punës.

Përveç këtyre sfidave, Komisioni theksoi edhe **lidhjen e dobët midis arsimit dhe tregut të punës, si një sfidë e rëndësishme**, në veçanti theksoi se mungesa e aftësive vazhdon të mbetet një pengesë për rritjen, ndërsa cilësia e përgjithshme e arsimit dhe kapitalit njerëzor mbetet një sfidë e rëndësishme.

**Hendeku i shkathtësive ndërmjet arsimit / trajnimit dhe nevojave të tregut të punës mbetet një pengesë e detyrueshme për rritje dhe punësim**. Një studim i kryer në fund të vitit 2015 i konfirmoi gjetjet e mëparshme të Raportit BEEPS të vitit 2013.[[28]](#footnote-28) Më shumë se një e treta e firmave raportuan se kishin probleme në gjetjen e shkathtësive të kërkuara kur punësojnë teknikë, profesionistë, punëtorë zyreje dhe shërbimesh dhe punëtorë artizanalë bujqësorë, ndërtimorë dhe të tjerë. Kompetencat e tjera që mungonin ishin gjuha, kompjuteri dhe të ashtuquajturat shkathtësi të buta. Analiza e pengesave e strukturore e Korporatës së Sfidave të Mijëvjeçarit (MCC) vlerësoi shkallët e kthimit të arsimit në Kosovë dhe arriti në përfundimin se ato janë në përputhje me hipotezën se **cilësia e ulët në arsim** është një pengesë e detyrueshme për rritjen, e cila u konfirmua edhe nga rezultatet e studimit PISA 2015. Kjo analizë tregon se problemi i mungesës së shkathtësive ka të bëjë me nivelet e arritjeve arsimore, me kompetencat dhe shkathtësitë specifike dhe me cilësinë e përgjithshme të arsimit.

**Shfrytëzimi e potencialeve për kursimin e energjisë, energjisë së ripërtëritshme dhe hapja e plotë e tregut të energjisë** - Në infrastrukturë, furnizimi i pamjaftueshëm dhe jo i besueshëm i energjisë është akoma një pengesë e madhe. Linja e re e transmisionit të energjisë në Shqipëri e ndërtuar në vitin 2016, e përmirësoi sigurinë e furnizimit dhe e lidhi vendin me tregjet rajonale të energjisë, por kjo do të funksionalizohet vetëm pasi që Kosova të pranohet në ENTSO-E**. Konkurrueshmëria e Kosovës vazhdon të pengohet nga furnizimi i paqëndrueshëm dhe i padiversivikuar i energjisë.** Sistemi i vjetërsuar i energjisë mbështetet në dy termocentrale të vjetra, joefikas dhe shumë ndotës të linjitit, me një kapacitet total të instaluar prej 1,560 MW dhe që mbulon rreth 92% të prodhimit të energjisë elektrike.

**Kohëzgjatja dhe shpeshtësia e ndërprerjeve të energjisë janë zvogëluar, por besueshmëria e furnizimit me energji është akoma nën nivelin e mesatares për Evropën dhe Azinë Qendrore.** Kosova renditet e 90-ta në botë për lehtësinë e marrjes së energjisë elektrike (BB, 2020).

**Kosova nuk e ka diversifikuar prodhimin e saj të energjisë dhe kapacitetet e reja të gjenerimit vazhdojnë të mbështeten në thëngjill**. Ndërtimi i planifikuar i Kosovës së Re (450 MW), me një kosto totale të vlerësuar prej mbi 1 miliard EUR, nënkupton se termocentrali ndotës 50 vjeçar "Kosova A", mund të mbyllet. Komuniteti i Energjisë pritet të miratojë objektiva të reja të energjisë së ripërtëritshme për vitin 2030 në përputhje me objektivat e BE-së që do të kërkojë përpjekje shtesë të konsiderueshme nga Kosova.

**Formalizimi i ekonomisë - Ekonomia joformale e përhapur paraqet një dobësi të madhe strukturore**. Një studim i fundit[[29]](#footnote-29) e vlerësoi madhësinë e ekonomisë joformale (të hirtë dhe të zezë) në vitin 2015 në 32% të BPV, e cila është dukshëm më e ulët se 43% e BPV-së e vlerësuar për 2013 sipas një metodologji të krahasueshme.[[30]](#footnote-30) Vlera e taksave direkte të përmbledhura u vlerësua në 107 milion EUR, ose 1.8% e BPV-së. Ekonomia joformale është identifikuar si një sfidë kryesore në Raportin e Konkurrueshmërisë, veçanërisht në lidhje me “bazën tatimore” dhe që gjithashtu përfshinë rezultate të ulëta nën treguesin e zvogëlimit të punësimit.

**Një numër i madh faktorësh kontribuojnë në ekonominë joformale**. Faktorët që kontribuojnë në ekonominë joformale duket se janë dobësi institucionale në përditësimin dhe shkëmbimin e informacionit të biznesit, ngarkesa që inspektimet shkaktojnë tek bizneset formale dhe numrin e madh të lejeve dhe licencave me të cilat përballen bizneset. Gjithashtu, besimi i ulët në qeveri dhe perceptimi i cilësisë së dobët në shërbimet publike siç është kujdesi shëndetësor dhe arsimi, dekurajojnë përputhshmërinë me taksa.

Ekonomia joformale ka shumë efekte negative, ajo krijon konkurrencë të padrejtë për bizneset formale, duke i kufizuar mundësitë e tyre për zgjerim dhe investime të mëtejshme në zhvillimin, inovacionin dhe produktivitetin e tyre. Gjithashtu, ajo i zvogëlon mundësitë që lidhen me punësimin zyrtar, ku përfshihet sigurimi i vendit të punës dhe siguria në punë.

4.2. Përmbledhje e prioriteteve të reformave

Pjesa vijuese paraqet 20 masa prioritare të reformave strukturore, të identifikuara për Programin e Reformave në Ekonomi që mbulon periudhën 2020-2022. Masat e zgjedhura paraqesin prioritetet strategjike ekzistuese dhe të reja që Kosova i ka identifikuar si më të rëndësishmet për të adresuar pengesat kryesore të rritjes ekonomike dhe konkurrueshmërisë, siç përshkruhet në pjesën 4.1. Gjithashtu, këto masa përfshijnë një listë të Treguesve të Performancës të cilët janë identifikuar për monitorimin dhe vlerësimin e efekteve të masave të reformës në segmente ose sektorë të veçantë të ekonomisë. Masat e paraqitura janë shtjelluar brenda një dialogu gjithëpërfshirës të politikave nëpër strukturat e qeverisjes qendrore dhe lokale, sektorin privat dhe shoqërinë civile. Në përgjithësi, ato rrjedhin nga dokumentet kryesore strategjike, si Strategjia Kombëtare e Zhvillimit 2016-2021, Programi Kombëtar për Zbatimin e MSA-së, Agjenda e Reformës Evropiane dhe strategjitë sektoriale përkatëse të vendit.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  | | --- | | **I. Reforma e tregjeve të energjisë dhe transportit** |   **Masa #1: Ulja e konsumit të energjisë me anë të masave të efiçiencës së energjisë:** qëllimi kryesor i kësaj mase është zbatimi i masave të EE në ndërtesat publike, private dhe amvisëri, arritja e objektivave të kursimit të energjisë dhe rritja e investimeve në projekte përmes fondit të EE.  **Masa # 2: Rritja e diversitetit të burimeve të energjisë:** qëllimi kryesor i kësaj mase është të adresojë pengesat në sektorin e BRE, gazit dhe ngrohjes qendrore. Investimet në këto fusha do të balancojnë kërkesën shtesë, që rezulton në energji më të qëndrueshme dhe ndihmon në arritjen e caqeve të energjisë së ripërtëritshme dhe emetimit të gazrave.   |  | | --- | | **II. Bujqësia, Industria dhe Shërbimet** |   **Masa #3: Ndryshimet strukturore në sektorin e bujqësisë**: qëllimi kryesor i kësaj mase është rritja e prodhimtarisë dhe ristrukturimi agro-rural, zhvillimi i sektorit agro-ushqimor përmes përmirësimit të aftësive konkurruese, inovacioneve dhe rritjes së prodhimtarisë.  **Masa #4: Rritja e konkurrueshmërisë në industrinë prodhuese:** qëllimi kryesor i kësaj mase është të ndihmojë në krijimin e një politike më të koordinuar për zhvillimin e industrisë në tërë zingjirin e furnizimit, të ndihmojë industrinë përpunuese, të rris konkurrueshmërinë dhe të ndërkombëtarizojë NVM-të.  **Masa #5: Ngritja e konkurueshmërisë në sektorin e turizmit dhe hotelerisë:** qëllimi kryesor i kësaj mase është nxitja e zhvillimit te konkurueshmërisë në sektorin e turizmit e cila do të ndikojë pastaj në rritjen e vlerës ekonomike të turizmit dhe rritjen e punësimit.  **Masa #6: Rritja e konkurrueshmërisë në sektorin e tregtisë në shërbime**: qëllimi kryesor i kësaj mase është të përmirësojë efikasitetin dhe konkurrueshmërinë e veprimtarive të shërbimeve të tregtueshme në Kosovë dhe të nxisë rëndësinë e tyre në nivel me sektorët si bujqësia dhe industria.   |  | | --- | | **III. Mjedisi i të bërit biznes dhe ulja e ekonomisë joformale** |   **Masa #7: Miratimi i politikave bazuar në të dhëna dhe zvogëlimi i barrës administrative:** qëllimi kryesor i kësaj mase është përmirësimi i zhvillimit të politikave dhe legjislacionit të ri bazuar në të dhëna, si dhe thjeshtimi dhe harmonizimi e legjislacionit lidhur me lejet dhe licencat.  **Masa #8: Reforma e përgjithshme e inspektimeve:** qëllimi kryesor i kësaj mase është reforma e inspektimeve me qëllim realizimin e dy objektivave: përmirësimin e koordinimit ndërinstitucional sa i përket inspektimeve të aktiviteteve të bizneseve dhe digjitalizimin e procesit të inspektimeve.  **Masa #9: Themelimi dhe funksionalizimi i Gjykatës Komerciale:** qëllimi kryesor i kësaj mase është rritja e efikasitetit në zgjedhjen e kontesteve komerciale përmes themelimit të Gjykatës Komerciale, si adresë e vetme për zgjidhjen e të gjitha kontesteve komerciale të bizneseve dhe investitorëve të huaj.  **Masa #10: Ulja e informalitetit në sektorin e pronave të paluajtshme:** qëllimi kryesor i kësaj mase është shkarkimi i gjykatave nga kërkesat për formalizim, si dhe i ofron qytetarëve një zgjidhje të shpejtë të kërkesave të tyre për formalizmin e të drejtave pronësore.  **Masa #11: Zvogëlimi i ekonomisë joformale:** qëllimi kryesor i kësaj mase është luftimi i ekonomisë joformale, përmes përmirësimit të sundimit të ligjit dhe qeverisjes ekonomike në Kosovë, me qëllim të rritjes të të ardhurave tatimore si dhe formalizmit të punësimit.   |  | | --- | | **IV. Inovacioni, zhvillimi dhe hulumtimet dhe ekonomi digjitale** |   **Masa #12: Përmirësimi i mjedisit për inovacion dhe ndërmarrësi:** qëllimi kryesor i kësaj mase është stimulimi dhe zbatimi i ideve dhe projekteve inovative të ekosistemit dhe ekselencës në hulumtim, fuqizimi i shkathtësive të ndërmarrësisë, në veçanti për NMVM-të dhe të bizneseve fillestare (Start-Up), si dhe të rris mobilitetin e studentëve.  **Masa #13: Shtrirja e infrastrukturës përkatëse të rrjeteve dhe shërbimeve të TIK-ut për zhvillim socio-ekonomik:** qëllimi kryesor i kësaj mase është zgjerimi i qasjes dhe përdorimi i TIK-ut përmes shtrirjes së infrastrukturës brezgjerë në viset e pambuluara, përkrahja për shtrirjen e infrastrukturës mobile 5G, krijimi i kushteve për hulumtim dhe zhvillim në TIK, forcimi i kapitalit njerëzor dhe mbështetjes së bizneseve dixhitale, si dhe dixhitalizimi i bizneseve tjera.   |  | | --- | | **V. Reformat lidhur me tregtinë** |   **Masa #14: Lehtësimi i tregtisë përmes uljes së kostos së transaksioneve tregtare:** qëllimi kryesor i kësaj mase është ulja e kostos së transaksioneve ndërkufitare dhe kohës për të përmirësuar kushtet e hyrjes në treg për eksportet e Kosovës në tregjet e zgjedhura (targetuara).  **Masa #15: Zhvillimi i mëtutjeshëm i infrastrukturës së cilësisë dhe fuqizimi i rolit të autoriteteve për mbikëqyrjen e tregutme fokus në produktet e ndërtimit:** qëllimi kryesor i kësaj mase është përafrimi i mëtutjeshëm dhe zbatimit i legjislacionit të BE-së me qëllim të rritjes së sigurisë dhe cilësisë së produkteve të ndërtimit, shërbimeve të ofruara në tregun vendor si dhe integrimin në tregun e BE-së dhe vendeve tjera. Poashtu synon eliminimin e barrierave teknike në tregti dhe mbikëqyrjen efektive të tregut nga autoritetet e mbikëqyrjes së tregut.   |  | | --- | | **VI. Arsimi dhe shkathtësitë** |   **Masa #16: Zhvillimi i edukimit në fëmijërinë e hershme me qasje gjithëpërfshirëse përmes plotësimit të infrastrukturës ligjore dhe fizike dhe reformës së kurrikulës:** qëllimi kryesor i kësaj mase është ngritja e vijueshmërisë së fëmijëve në edukimin e hershëm, duke përfshirë zbatimin e qasjes gjithëpërfshirëse për fëmijët nga grupet e cenuara.  **Masa #17: Zbatimi i kornizës së re kurrikulare në sistemin e edukimit dhe aftësimit profesional:** qëllimi kryesor i kësaj mase është ngritja e përputhshmërisë së arsimit dhe aftësimit profesional me kërkesat e tregut të punës.  **Masa #18: Ngritja dhe sigurimi i cilësisë në arsimin e lartë duke e fuqizuar cilësinë e mekanizmit mbikëqyrës, duke e përmirësuar formulën e financimit dhe duke i profilizuar institucionet e arsimit të lartë:** qëllimi kryesor i kësaj mase është ngritja e cilësisë së arsimit të lartë përmes përmirësimit të legjislacionit dhe ngritjes së kapacitetit të mekanizmave që sigurojnë cilësinë e ofruar nga institucionet e arsimit të lartë (IAL), fillimin e profilizimit të IAL-ve konform nevojave socio-ekonomike dhe trendeve bashkëkohore, si dhe përmirësimin e performansës së IAL-ve bazuar në ridizejnimin e formulës së financimit.   |  | | --- | | **VII. Punësimi dhe tregu i punës** |   **Masa #19: Përmirësimi dhe zgjerimi i shërbimeve publike të punësimit dhe rritja e punësimit të të papunëve afatgjatë, të rinjve, grave dhe grupeve tjera të cenueshme:** qëllimi kryesor i kësaj mase është ngritja e punësueshmërisë së grupeve të cenuara, me theks të veçantë të papunët afatgjatë, të rinjtë, gratë, personat në varfëri, duke përfshirë ata me vendbanim rural.   |  | | --- | | **VII. Përfshirja sociale, ulja e varfërisë dhe mundësitë e barabarta** |   **Masa #20: Përmirësimi i shërbimeve sociale dhe fuqizimi i grupeve të përjashtuara:** qëllimi kryesor i kësaj mase është avancimi i shërbimeve sociale, rritja e mbulueshmërisë së varfërisë nga skema e ndihmës sociale, rritja e numrit dhe cilësisë se shërbimeve sipas standardeve të shërbimeve sociale dhe rritja e numrit të individëve të punësuar në ndërmarrjet sociale. |

## 

4.3. Analiza sipas fushës dhe prioritetet e reformave strukturore

4.3.1. Reforma e tregjeve të energjisë dhe transportit

**a. Analiza e pengesave kryesore**

Siguria e energjisë është një nga pengesat kryesore për stabilitetin ekonomik. Një sektor i besueshëm dhe i përballueshëm i energjisë mbetet i paarritshëm në Kosovë. Furnizimi aktual me energji bazohet akoma në lëndën djegëse, përkatësisht 95.8% e energjisë elektrike prodhohet nga thëngjilli, 4.2% nga BER, 3.8% nga hidrocentralet, 0.4% nga era dhe 0,1% nga dielli. Sa i përket kërkesës për ngrohje, vetëm 3 deri në 5% është e mbuluar nga ngrohja qendrore, ndërsa pjesa tjetër është e mbuluar kryesisht nga dru zjarri dhe biomasa. Konsumimi i energjisë për vitin 2018 ishte 4017 KWh, prej të cilave 659.2 KWH, ose 16% e kërkesës totale u importua, kurse 671.5 GWh ka qenë eksport.

Për të pasur një ekonomi me shfrytëzim efikas të burimeve, Kosova ka hyrë në një rrugë të reformave të energjisë, të cilat nëse zbatohen me kohë dhe si duhet, do të arrihen tërësisht përfitimet si: shërbime të qëndrueshme, të sigurta dhe të përballueshme të energjisë. Investimet private dhe publike në sektorin e energjisë duhet të mobilizohen dhe të drejtohen kryesisht drejt gjenerimit të ri të energjisë së ripërtëritshme dhe efikasitetit të energjisë, potenciali i të cilit si në aspektin e sigurisë së zgjeruar të furnizimit ashtu edhe të kontributit në reduktimin e emetimeve, mbetet i pashfrytëzuar. Është thelbësore të theksohet se mosmarrëveshjet e vazhdueshme me Serbinë kanë acaruar problemet e sektorit të energjisë në lidhje me liberalizimin e tregut dhe përfundimin e tregut rajonal të energjisë elektrike. Një treg i integruar i energjisë i siguron sistemit fleksibilitetin e nevojshëm për të qenë në gjendje të integrojë një pjesë të lartë të energjisë së ripërtërishme dhe të mbulojë kërkesën e lartë. Operatori i Sistemit të Transmisionit (OST) nuk ka kontroll mbi flukset ndërkufitare të energjisë si rezultat i mungesës së zbatimit të Marrëveshjes së Energjisë midis Kosovës dhe Serbisë.

**Transportit:** Rrugët përfaqësojnë më shumë se 90% të infrastrukturës së transportit në gjatësi dhe 98% ose 2105.5 km, në drejtim të ofrimit të shërbimeve. Kosova ka një “densitet të lartë të transportit rrugor”, duke marrë parasysh projektet që u përfunduan në vitin 2019 në fushën e transportit (autostrada nga Prishtina deri në kufi me Maqedoninë e Veriut) dhe ato që do të përfundojnë në vitin 2020 (autostradë nga Prishtina në Gjilan), gjendja e transportit rrugor do të përmirësohet ndjeshëm dhe do të ketë një ndikim në zhvillimin ekonomik.

**Transporti hekurudhor:** Hekurudhat e Kosovës shtrihen në të gjithë territorin e Kosovës, me një gjatësi prej 335 km linjë hekurudhore të hapur, me një gjatësi prej 105 km në stacione dhe 103 km linja industriale, por kryesisht linjat hekurudhore kanë filluar të përmirësohen për të siguruar siguri dhe shërbime më të mëdha (linja hekurudhore 10). SEETO ka përcaktuar korridoret kryesore hekurudhore për Evropën juglindore ku Kosova është pjesë e këtyre korridoreve me linjën hekurudhore 10 (Leshak - Hani i Elezit) e cila i përket rrjetit gjithëpërfshirës të SEETO dhe lidh Kosovën me Serbinë dhe Maqedoninë e Veriut, si dhe Linja hekurudhore 7 (Fushë Kosovë - Prishtinë - Podujevë) e cila lidh Kosovën me Serbinë. Legjislacioni për hekurudhat është në përputhje me legjislacionin e BE-së dhe mundëson hapjen e tregut hekurudhor për ofrimin e shërbimeve të transportit për pasagjerë dhe mallra.

**Transporti ajror**: Kosova ka Aeroportin Ndërkombëtar "Adem Jashari", i cili është gjithashtu pjesë e rrjetit gjithëpërfshirës të SEETO. Duhet të theksohet se Kosova nuk ka një ligj të veçantë për transportin e mallrave, por ai do të bëhet së bashku me atë të udhëtarëve. Zhvillimi i transportit ajror bazohet në marrëveshjen për përdorimin e hapësirës së përbashkët evropiane. Qeveria e Kosovës është duke hartuar politika strategjike për aviacionin civil që do të jenë pjesë e rishikimit të Strategjisë të Transportit që do të miratohet në vitin 2020.

**Pengesat strukturore**: Pengesat kryesore strukturore në sektorin e energjisë janë: (i) impiantet të vjetërsuara të energjisë (megjithëse ndërtimi i "Kosova e Re" ka qenë në pritje për shkak të situatës politike); (ii) diversitet i ulët i burimeve të energjisë; (iii ) përdorimi i paautorizuar i sistemit të shpërndarjes së energjisë; (iv) humbjet teknike në sistemin e shpërndarjes së energjisë elektrike; dhe (v) përdorimi joefikas i energjisë, veçanërisht në sektorin e banimit. Sa i përket transportit, **pengesat kryesore në sektorin e transportit**: (i) mirëmbajtja jo adekuate e rrugëve ekzistuese; (ii) gjendja e dobët e linjave hekurudhore; (iii) mungesa e rezervave hekurudhore; (iv) mungesa e një hekurudhe funksionale në veri midis Kosovës dhe Serbisë për shkak të pengesave politike.

**b. Prioritetet e reformave strukturore**

|  |
| --- |
| **Masa reformuese #1: Ulja e konsumit të energjisë me anë të masave të efiçiencës së energjisë** |

**1. Përshkimi i masës**: Përmirësimi i sigurisë së energjisë nënkupton, mes tjerash, përdorimin efikas të burimeve të energjisë. Meqenëse burimi ekzistues i prodhimit të energjisë thëngjilli, shfrytëzimi i potencialit të efikasitetit të energjisë do ta rrisë sinergjinë midis mjedisit dhe ekonomisë. Rritja e efikasitetit të energjisë do ta rrisë prodhimin dhe mundësitë për bizneset e reja. Prandaj, krijimi i një kulture të kërkesës të bazuar në efiçiencë me stimuj të rinj për masat e efiçiencës së energjisë në ndërtesat në sektorin privat dhe publik, aktualisht të kufizuar në Kosovë, do të kontribuonte në krijimin e një ekuilibri të qëndrueshëm të kërkesës dhe furnizimit me energji. Masa është vazhdim nga PRE i mëparshëm dhe bazohet në Planin Kombëtar të Veprimit për Efiçiencën e Energjisë, SKZH dhe Strategjinë e Sektorit të Energjisë. Gjithashtu, masa adreson një nga sfidat strukturore të vlerësimit të Komisionit që ka të bëjë me shfrytëzimin e potencialeve të ripërtëritshme dhe të kursimit të energjisë.

Objektivat kryesore të kësaj mase janë zbatimi i masave të EE në ndërtesat në sektorin e shërbimeve publike dhe private dhe amvisëritë, arritja e objektivave të kursimit të energjisë dhe rritja e investimeve në projekte përmes fondit të EE. Sa i përket zbatimit të masës, gjatë vitit 2019: a) është krijuar fondi i efikasitetit të energjisë, si dhe është zgjedhur ekipi menaxhues; b) deri më tani, masat e efikasitetit të energjisë janë zbatuar në 25 ndërtesa publike të financuara nga BRK dhe BB; c) përmes programit RELP, implementimi i masave të EE në amvisëritë, në 600 shtëpi dhe 5 ndërtesa shumë banesore dhe instalimi i valvulave termostatike për rreth 3000 familje në Prishtinë, është shtyrë për shkak të përfundimit të procedurës së prokurimit për angazhimin e kompanisë zbatuese. Kompania zbatuese është zgjedhur në tetor dhe zbatimi ka filluar; e) 28 gra kanë marrë bursa përmes programit "Reliable Energy Landscape"; f) të gjitha procedurat në ndërtimin e ngrohjes qendrore në komunën e Gjakovës kanë përfunduar dhe ndërtimi do të fillojë në fund të këtij viti ose në fillim të vitit të ardhshëm.

1. **Aktivitetet e planifikuara për 2020:**
2. Zbatimi i masave për efiçiencën e energjisë në 30 ndërtime publike; (MZHE/BB/FEEK)
3. Zbatimi i masave për efiçiencën e energjisë në amvisëritë përmes projektit “Reliable Energy Landscape” (RELP) në 1200 shtëpi dhe në 10 ndërtesa shumë katesh; (MFK)
4. Instalimi i njehsorëve për matjen e konsumit të nxehtësisë dhe valvulave termostatike për rreth 4500 familje në Prishtinë; (MFK)
5. Ndarjet e granteve për masat e efiçiencës për bizneset e grave përmes projektit “Reliable Energy Landscape”; (MFK)
6. Zbatimi i planit të investimeve kapitale për forcimin, zgjerimin e rrjetit dhe projektet e tensionit të mesëm për të zvogëluar humbjet teknike dhe komerciale; (KEDS)
7. Zbatimi i masave të efikasitetit të energjisë në 12 ndërtesa publike në 3 komuna; (KFW - Projekti i BE-së nën WBIF).
8. **Aktivitetet e planifikuara për 2021:**
9. Zbatimi i masave për efiçiencën e energjisë në 15 ndërtime publike; (MZHE/BB/FEEK)
10. Zbatimi i masave për efiçiencën e energjisë në amvisëritë përmes projektit “Reliable Energy Landscape” (RELP) në 1200 shtëpi dhe në 10 ndërtesa shumë kateshe dhe instalimi i njehsorëve për matjen e konsumit të nxehtësisë dhe valvulave termostatike për rreth 4500 familje në Prishtinë; (MFK)
11. Ndarjet e granteve për masat e efiçiencës për bizneset e grave brenda projektit “Reliable Energy Landscape”; (MFK)
12. Zbatimi i planit të investimeve kapitale për forcimin, zgjerimin e rrjetit dhe projektet e tensionit të mesëm për të zvogëluar humbjet teknike dhe komerciale; (KEDS)
13. **Aktivitetet e planifikuara për 2022:**
14. Zbatimi i planit të investimeve kapitale për forcimin, zgjerimin e rrjetit dhe projektet e tensionit të mesëm për të zvogëluar humbjet teknike dhe komerciale; (KEDS)
15. Përfundimi i studimit të fizibilitetit dhe analiza e kostos-përfitimit për ndërtimin e rretheve të ngrohjes qendrore; (MZHE/WBIF)

**2.Treguesit e rezultateve:**

|  |  |  |  |
| --- | --- | --- | --- |
| **Treguesi** | **Viti bazik**  **2018** | **Synimi i ndërmjetëm** | **Synimi**  **2022** |
| Konsumi i energjisë elektrike në sektorin e amvisërisë | *2018 – 36.1%* |  | *2022* *– 30%* |
| 2. Reduktimi i humbjeve teknike dhe komerciale në rrjetin shpërndarës KEDS | 2018 - 22.6 % | 2019 - 17.6 % | 1. - 15.10 % |
| 3.MWh e ruajtura nga masat e efiçiencës së energjisë në amvisëri | 0 |  | 70,000-100,000MWh |

**3. Ndikimi i pritur në konkurueshmëri**: Rritja e efikasitetit të energjisë zvogëlon kostot e energjisë për konsumatorët, rrit prodhimin dhe mundësitë biznesore për bizneset e reja, duke rritur kështu konkurrencën e industrisë vendore dhe shpenzimet për mallra dhe shërbime lokale. Ekziston një potencial dhe mundësi e madhe për masa të efikasitetit të energjisë nga konsumatorët e energjisë elektrike në Kosovë, që vlerësohet të arrijnë deri në 40% në amvisëri dhe 35% nga konsumatorët industrial dhe komercial. Zbatimi i këtyre masave të EE do të kontribuojë në uljen e konsumit dhe kostos së energjisë elektrike. Ulja e konsumit të energjisë nga këto masa do të nxisë investimet e sektorit privat dhe do të ndihmojë bizneset. Më në fund, ulja e humbjeve teknike do të ndihmojë në uljen e kostos totale të energjisë.

**4. Vlerësimi i kostos së aktiviteteve dhe burimi i financimit:** Kostoja totale e pritur për zbatimin e aktiviteteve pritet të jetë 131,792,357 EUR. Në bazë vjetore, 63,078,650.00EUR pritet të ndahen në vitin 2020, 38,712,742 EUR në 2021 dhe 30,000,960 EUR në 2022. Nga kjo shumë, KEDS planifikon të investojë 36.291,000 EUR në vitin 2020, 24,603,000 EUR në vitin 2021 dhe 20.960,000 EUR në vitin 2022. MCC planifikon të jap 11.900,000 EUR në vitin 2020, 11,700,000 EUR në vitin 2021. 7,500,000 EUR do të jepen nga KFW (huamarrje) në vitin 2020 për zbatimin e masave të efikasitetit të energjisë në 12 ndërtesa publike dhe 6,657,000 nga Banka Botërore për ta bërë të njëjtën gjë për 30 ndërtime në vitin 2020 dhe 15 në vitin 2021, ndërsa 3.140.000 EUR do të jepen nga Buxheti i Kosovës për zbatimin e masave të efikasitetit të energjisë në 20 ndërtesa të shkollave publike.

Bazuar në Master Planin për ndërtimin e sistemeve të ngrohjes qendrore, 10,000,000 EUR do të investohen në vitin 2022 (kosto totale e projektit mbi 40 mil), të marra si një grant nga BE-ja dhe kredia nga EIB për dyfishimin e kapacitetit të ngrohjes për rrjet të prodhimit dhe shpërndarjes në Prishtinë. Në nëntor 2021 në Gjakovë do të filloj impianti i ngrohjes me biomasë me kogjenerim, i financuar nga BE-ja me një kosto totale prej 14 mil. euro.

**5.** **Ndikimi i pritshëm në rezultatet sociale, të tilla si punësimi, ulja e varfërisë, barazia gjinore**: Zbatimi i projekteve të EE krijon mundësi për krijimin e vendeve të punës përmes ndërmarrjeve prodhuese dhe ndërtimore. Për më tepër, aktiviteti "Ndarja e granteve për masa efikase për biznesin e grave" ka kontribuar tashmë duke dhënë bursa për 28 gra dhe praktikë për 200 gra, duke rritur pjesëmarrjen e tyre në tregun e punës dhe duke kontribuar në uljen e varfërisë dhe fuqizimin e grave në përgjithësi. Më tej, investimet në masat e efikasitetit të energjisë mund të kontribuojnë në krijimin e vendeve të punës në sektorë që lidhen drejtpërdrejt me efikasitetin e energjisë dhe uljen e shpenzimeve të energjisë.

**6.** **Ndikimi i pritshëm në mjedis**: Kalimi nga burimet ekzistuese të karburantit për ngrohje në gaz dhe bashkësi do të zvogëlojë ndjeshëm emetimin e CO2, duke ndikuar pozitivisht në mjedis.

**7. Rreziqet potenciale:**

|  |  |  |
| --- | --- | --- |
| **Rreziku** | **Probabiliteti** | **Veprimi lehtësues i planifikuar** |
| Mungesa e koordinimit në kohë ndërmjet institucioneve qeveritare lokale dhe qendrore në zbatimin e aksionit. | I mesëm | Ulja e rrezikut përmes parimeve metodologjike të aplikuara në procesin e formulimit |
| Kapacitetet e pamjaftueshme profesionale të partnerëve të zgjedhur zbatues | I mesëm | Adresimi i rrezikut përmes elementeve gjithëpërfshirëse për krijimin e kapaciteteve dhe ekspertizës mbështetëse. |

**Masa reformuese 2# Rritja e diversitetit të burimeve të energjisë**

**1. Përshkrimi i masës:** Kjo masë i trajton pengesat në sektorët e burimeve të ripërtërishme të energjisë (BRE), gazit, ngrohjes qendrore dhe integrimit rajonal të tregjeve të energjisë. Investimet në këto fusha do të balanconin kërkesat gjë që do të rezultonte në energji më të qëndrueshme dhe do të ndihmonte në prodhimin dhe synimin e energjisë së ripërtëritshme. Kjo masë ka vazhduar nga plani i vitit të kaluar me disa ndryshime të vogla. Gjithashtu, kjo masë theksohet në Strategjinë e Sektorit të Energjisë dhe adreson sfidat e tilla si, shfrytëzimi i potencialit të energjisë së ripërtëritshme, rritja e efiçiencës së energjisë dhe liberalizimin e mëtejmë të tregut të energjisë. Prandaj, duke e hapur tregun e energjisë dhe duke aplikuar ankande konkurruese dhe platforma ligjore dhe politike në këtë sektor, Kosova do të shtyj përpara kornizën e politikave të Komisionit Evropian, në këtë mënyrë promovon investimet ne BRE por gjithashtu duke ndërprerë sistemin e tarifave nxitëse sipas rekomandimeve të KE-së. Objektivat kryesore të kësaj mase janë zhvillimi i kapaciteteve për prodhimin e energjisë së re, përmirësimi i sigurisë në energji dhe liberalizimin e tregut të energjisë.

Kërkesa totale i sistemit elektrik në vitin 2018 ishte 5686 KWh. Termocentralet kanë prodhuar 96.8% kurse centralet e BRE-së kanë prodhuar vetëm 3.2% të totalit. Sa i përket kapaciteteve të reja, në vitin 2019, tri hidrocentrale me një kapacitet prej 18.7 MW janë instaluar, kurse sa i përket energjisë solare, një gjenerues me panele fotovoltike operon me një kapacitet prej 0.4 MW me një tjetër të tillë që ka kapacitet prej 3 MW që planifikohet të filloj në fundit të vitit. Për të adresuar problemin afatgjatë të sigurisë së furnizimit më energji, Strategjia për Energjinë 2017-2026 parasheh kapacitetin prej 1436 MW në vitin 2025, 450 MW prej të cilit rrjedhin nga burimet ripërtëritëse. Me këtë kapacitet prodhues parashihet të prodhohet rreth 7703 KWh për një vit, ku 924 KWh apo 12.1% të tyre rrjedhin nga burimet ripërtëritëse.

1. **Aktivitetet e planifikuara për vitin 2020:**
2. Ndryshimi i legjislacionit dytësor mbi projektet e energjisë ripërtëritëse duke aplikuar ofertime/ankande konkurruese; (ZRRE)
3. Reformimi i platformës rregullative që e mbështet prodhimin e energjisë elektrike nga gjeneruesit vetë konsumues; (ZRRE)
4. Zbatimi i katër projekteve të reja me hidrocentrale të vogla me një kapacitet prej 15.60 KWh; (ZRRE)
5. Zbatimi i tri projekteve të reja të energjisë me erë me një kapacitet prej 105 KWh; (ZRRE)
6. Zbatimi i dy projekteve me panele fotovoltike me kapacitet prej 3.4 KWh; (ZRRE)
7. 200 praktika profesionale për gratë në sektorin e energjisë; (MFK)
8. Përgatitja e dokumentacionit teknik për krijimin e master planit për shpërndarjen dhe furnizimin me gaz natyror në Kosovë; (MZHE)
9. **Aktivitetet e planifikuara për vitin 2021**
10. Zhvillimi i Master Planit për Gaz për shpërndarjen dhe furnizimin me gaz natyror; (MZHE)
11. Zbatimi i tetë projekteve të reja me hidrocentrale të vogla me një kapacitet prej 30.58 MW; (ZRRE)
12. Zbatimi i një projekti të energjisë me erë me një kapacitet prej 11 MW; (MZHE)
13. Zbatimi i tri projekteve me panel fotovoltike me një kapacitet prej 10 MW; (MZHE)
14. **Aktivitetet e planifikuara për vitin 2022:**
15. Zbatimi i tri projekteve të reja me hidrocentrale të vogla me një kapacitet prej 10 MW; (MZHE)
16. Zbatimi i tri projekteve të reja me panele fotovoltike me një kapacitet prej 10 MW; (MZHE)

**2. Treguesit e rezultateve**

|  |  |  |  |
| --- | --- | --- | --- |
| **Treguesi** | **Baza**  **2018** | **Synimi i ndërmjetëm 2020** | **Synimi**  **2022** |
| 1.Energjia e gjeneruar nga hidrocentralet | 311.5 KWh |  | 360 KWh |
| 2. Niveli i shkarkimeve të CO2 | 6.68 tonne | 2019 – 6.68 | 2022- 6.0 |
| 3. Kapacitetet e reja nga RES | 120,7 MW | 244,7MW | 317.58MW |

**3.** **Ndikimi i pritshëm në konkurrueshmëri:** Furnizimi me energji elektrike në mënyrë të papenguar, kualitativ, i sigurt dhe me kosto të përshtatshme, është një nga kushtet kryesore për zhvillim të qëndrueshëm biznesor dhe në rritjen e konkurueshmërisë biznesore. Zbatimi i kësaj mase e rritë sigurinë e furnizimit me energji elektrike si një kusht për rritjen e konkurrueshmërisë. Pasi që kjo masë të ketë efekt, humbjet komerciale e bizneseve do të zhduken dhe të njëjtat biznese do të jenë konkurrentë në regjion.

**4.** **Vlerësimi i kostos së aktiviteteve dhe burimi i financimit:** Kostoja e masës është si në vijim: 260,620,000 EUR për zhvillimin e burimeve të reja të energjisë së ripërtëritshme. 170,030,000 EUR prej tyre do të jepen në vitin 2020, 65,900,000 do të jepen në vitin 2021 dhe 24,690,000 euro do të jepen 2022. Një pjesë e madhe e këtyre do të mbulohen nga investitorët privat. Në vitin 2020, 2,000,000 EUR do të jepen si grant nga Banka Botërore për ndryshimin e master planit për shpërndarjen e gazit natyror. 750,000 euro janë alokuar në vitet 2020 dhe 2021. Financimi pritet të bëhet nga WBIF.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Programi i praktikës së 200 profesionistëve të rinj është një inkurajim në zhvillimin e profesionistëve të rinj për të hyrë në sektorin e energjisë / tregun. Për më tepër, 28 bursa janë dhënë për gratë në mënyrë që të vazhdojnë studimet e tyre në sektorin e energjisë, me një fokus të veçantë në BRE. Për më shumë, zhvillimi i projekteve të BRE do të ketë efekte në rritjen e punësimit dhe investimeve vjetore për 70 milion EUR. Prandaj, kjo do të sigurojë barazi në vendin e punës dhe do të krijojë mundësi punësimi për gratë. Për më tepër, rritja e energjisë së ripërtëritshme zvogëlon ndotjen e shtëpisë dhe aksidentet e mundshme me pajisje elektrike, ndërsa ajri i pastër përmirëson gjendjen shëndetësore të njerëzve.

**6. Ndikimi i pritshëm në mjedis:** Nivelet më të ulëta të emetimeve të CO2 pritet të kenë një efekt pozitiv në lidhje me ndotjen e ajrit. Gjithashtu, një shfrytëzim më i lartë i energjisë së prodhuar nga burime të ripërtëritshme do të ketë efekt të ngjashëm pozitiv. Sa i përket hidrocentraleve, sipas legjislacionit të miratuar për mbrojtjen e mjedisit dhe licencimin e HEC-ve, efektet e mundshme negative do të zvogëlohen nëse rregulloret zbatohen plotësisht.

**7. Rreziqet potenciale:**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| Rënia e investimeve në fushën e burimeve të ripërtërishme të energjisë (BRE) | I ulët | Zhvillimi i legjislacionit për të promovuar këtë fushë dhe për të lehtësuar rrugën drejt investimeve të ardhshme. |
| Numri i ulët i projekteve të përfunduar sipas afatit të planifikuar. | I ulët | Koordinim me zyrën e OSSH në mënyrë që të rritet numri i projekteve të përfunduara. |
| Çmime më të larta të tregut që grumbullohen nga BRE, për shkak të dominimit të gjerë të THPP në tregun e energjisë. | I lartë | Strategjia e energjisë do ta trajtojë këtë duke krijuar një mjedis më miqësor për investitorët e vegjël. |

4.3.2. Bujqësia, Industria dhe Shërbimet

**a. Analiza e pengesave kryesore**

**Gjendja aktuale:** Bujqësiadhe në veçantizhvillimit të agro-industrisë i është dhënë vëmendje e veçantë përmes politikave aktuale me fokus rritjen e prodhimit bujqësor me vlerë të shtuar. Sipas Agjencia për Zhvillimin e Bujqësisë nga përkrahja e ofruar përmes granteve për periudhën 2010-2018, janë gjeneruar gjithsej 8,066 vende të punës në të gjitha komunat e Kosovës. Po ashtu, për të njëjtën periudhë (2010-2018) sipërfaqet me serra janë shtuar për 105.35 ha, janë ngritur 58 depo dhe 922 stalla. Sipërfaqet me pemë drufrutore janë shtuar për 856.5 ha, ndërsa me pemë manore 179.3 ha. Përkundër faktit se pjesëmarrja e bujqësisë në BPV, ka shënuar rënie me 7.2%, por vazhdon të mbetet e rëndësishme.

Në vitin 2018 vlera e eksportit arriti në 63.9 mil. €, që për dallim nga viti 2017 eksporti pati një rritje prej 4.3%. Mirëpo, ajo që vlen të theksohet është se rritja e eksportit ishte më e madhe në krahasim me rritjen e importit, gjë që bëri që mbulueshmëria e importit me eksport të rritet në 9% në vitin 2018. Në mesin e produkteve agro-përpunuese të eksportuara gjatë vitit 2018, vend të rëndësishëm zënë: birra (9.0 mil Euro), pijet freskuese (8.8 mil Euro) dhe vera (4.7 mil Euro) ndërsa në mesin e produkteve bujqësore janë produktet me vlerë të shtuar si: manaferra (3.5 mil Euro), patateje (1.6 mil Euro), mana tjera ( 1.0 mil Euro), Manaferra të buta të përpunuara (1.0 mil Euro). Prandaj synim i MBZHR, vazhdon të jetë mbështetja e produkteve bujqësore që kanë vlerë të shtuar tregu dhe si rezultat, kanë potencial eksporti dhe zëvendësim të importit.

Zhvillimi i mëtejmë i sektorit të bujqësisë, si dhe sigurimi i qëndrueshmërisë së sektorit në periudhë afatgjatë nuk mund të arrihet pa shfrytëzimin racional të burimeve ujore, si dhe pa vendosjen, rehabilitimin dhe zgjerimin e infrastrukturës së ujitjes. Gjendja teknike e një pjese të madhe të infrastrukturës së ujitjes nuk është e mirë, prandaj infrastruktura aktuale e ujitjes ka nevojë për rehabilitim, për ndërtime të reja dhe për mirëmbajtje të rregullt.

Sa i përket **Industrisë** përkundër progresit të bërë në drejtim të zhvillimit industrial të synuar dhe alokimi i granteve nga Qeveria përmes programeve për përmirësimin e konkurrueshmërisë, prodhimi industrial ende dominohet me prodhim të vlerës së ulët, mungesë të inovacionit, dhe mungesë të konkurrueshmërisë në tregjet vendore dhe të jashtme. Pjesa e industrisë në BPV është e krahasueshme me disa nga vendet rajonale, por duke marrë parasysh nevojat e zhvillimit, përfshirë edhe nevojën për të krijuar vende pune, kjo mund të konsiderohet si e ulët. Për vitin 2018 rritja reale e BPV-së në Kosovë krahasuar me vitin 2017 ishte 4.02%. Pjesëmarrja e industrisë përpunuese në BPV për vitin 2018, është relativisht e njëjtë sikurse në vitin 2017 – rreth 11%.

Pjesëmarrja e sektorëve industrial (sektori C) në total të eksporteve për vitin 2018 është 64.45%, me një mbizotërim të produkteve me vlerë të ulët të shtuar. Ndërsa, për sektorët industrial jo ushqimor, prinë sektori i plastikës me pjesëmarrje 12.64%, sektori i metaleve 5.84%; ndërkaq sektorët tjerë kanë shënuar rënie në vitin 2018, krahasuar me 2017: Druri 1.47% (2018) – krahasuar me 2017 (1.55%); tekstili 2018 – 2.26% (3.5% sa ka qenë në 2017) dhe lëkura 0.74%.

Në mungesë të një prodhimi të duhur industrial, ekonomia e Kosovës cilësohet si "ekonomi e shërbimeve". Sektori i **shërbimeve** është shfaqur si segmenti më i madh i ekonomisë dhe forca e tij lëvizëse, duke kontribuar në rritje të vlerës së shtuar të vendit, punësimit dhe tregtisë. Sektori i shërbimeve është zhvilluar duke u bërë sektori më i madh i ekonomisë, me përbërje rreth 72.63% të BPV-së në vitin 2018 dhe me rritje të kontributit të tij me 3.12 % krahasuar me vitin 2017. Për më tepër, në vitin 2018 sektori i shërbimeve ka përbërë rreth 85.3 % të punësimit në Kosovë.

Në kuadër të sektorit të shërbimeve, **Turizmi** edhe përkundër potencialit të madh në krijimin e vendeve të punës në krahasim me sektorët e tjerë, ndodhet ende në një fazë të hershme të zhvillimit. Në vitin 2018, numri i vizitorëve vendor është rritur për 21.32% në raport me vitin 2017 kurse qëndrimet për natë e vizitorëve vendor janë rritur për 24.96%. Kemi rritje të vizitorët e jashtëm për 18.82%, kurse natë qëndrimet e vizitorëve të jashtëm janë rritur për 17.53% në raport me vitin 2017. Ndërsa, numri i të punësuarve në vitin 2018 ka qenë rreth 24 mijë, që përfaqëson rreth 7 % të punësuarve në aktivitetet ekonomike.

**Pengesat strukturore** kryesore që pengojnë zhvillimin e sektorit të **bujqësisë** mbeten pothuajse të pa ndryshuara dhe ndërlidhen me madhësinë mesatare të vogël të fermës, fragmentimin e tokës, infrastrukturën e ujitjes, kapacitetet e deponimit, mosfunksionimin dhe jo efikasitetin e tregut të tokës, lidhjet e dobëta apo jofunksionale në mes të prodhuesit primar dhe përpunuesve dhe ndërmjet prodhuesve dhe tregut dhe mungesës së specializimit.

**Pengesat strukturore për zhvillimin e industrisë,** ndërlidhen me mungesën e njohurive dhe inovacionit, njohjen e pamjaftueshme e raportimit financiar, mungesa e cilësisë së produktit, qasja në informata, mungesa e rrjetëzimit, pasuar nga kapaciteti i ulët sa i përket sasisë së prodhimit dhe punës pa të cilat është vështirë të përballojnë kërkesën relativisht të madhe. Këto dobësi rezultojnë me të ardhura të ulëta dhe rezultojnë që produktet e Kosovës nuk janë konkurruese në tregjet ndërkombëtare.

Ndonëse tregtia në **Shërbime** ka qenë dinamike gjatë dekadës së fundit, ekziston një varësi e lartë nga shërbimet e udhëtimit (diaspora), që është sektori më i ngadalshëm i rritjes së tregtisë ndërkombëtare në shërbime. Në rastin e Kosovës, duket se vizitat familjare reflektojnë në masë të madhe më shumë se ato të turizmit në kuptimin e ngushtë të fjalës. Kosova po zgjeron aktivitetet e shërbimeve të produktivitetit të ulët dhe nuk ka artikulim të mjaftueshëm midis furnizimit të brendshëm të shërbimeve të biznesit dhe sektorëve të prodhimit material. Ekziston një nevojë urgjente për të përmirësuar mbledhjen e të dhënave statistikore mbi aktivitetet e shërbimeve, si në aspektin e llogarive kombëtare, duke gjeneruar shumë më shumë të dhëna të ndara në nivel sektorial. Gjithashtu, në lidhje me tregtinë në shërbime, ekziston nevoja për të filluar gjenerimin e të dhënave më të hollësishme për kategoritë e shërbimeve të ndryshme dhe për FATS.

Përkundër zhvillimeve pozitive të viteve të fundit**, produktet dhe shërbimet turistike në dispozicion mbeten ende të kufizuara.** Pengesat kryesore në këtë sektor mbeten mungesa e kornizës ligjore adekuate dhe koordinimi i duhur institucional, me informata të pakta në lidhje me vendet turistike, bukuritë si dhe për produktet dhe shërbimet në dispozicion. Mungon zhvillimi i produkteve turistike potenciale në komunitet dhe ‘tour’ operatorët në zonat rurale dhe malore të cilat mund të ofrohen për shitje. Si rezultat, niveli aktual i zhvillimit të sektorit të turizmit mbetet larg prej potencialit të tij me mundësi të të ardhurave dhe punësimit që mbeten të pashfrytëzuara.

**b. Prioritetet e reformave strukturore**

|  |
| --- |
| **Masa e reformës #3: Ndryshimet strukturore në sektorin e bujqësisë** |

**1. Përshkrimi i masës:** Zhvillimi i sektorit të bujqësisë vazhdon të mbetet njëri ndër prioritetet kyçe dhe planifikohet të ketë trajtim të veçantë edhe në periudhën e ardhshme afatmesme 2020-2022. Gjatë kësaj periudhe do t’i kushtohet vëmendje e veçantë hartimit dhe miratimit të Programit për Bujqësi dhe Zhvillim Rural, përmes të cilit do të synohet rritja e prodhimtarisë dhe ristrukturimin agro-rural, zhvillimit të sektorit agro-ushqimor përmes përmirësimit të aftësive konkurruese, inovacioneve dhe rritjes së prodhimtarisë. Kjo masë do ta shqyrtoj edhe hartimin e master-planit për ujitjen e tokave bujqësore, zgjerimit dhe rehabilitimit të rrjetit të ujitjes në komunat e Kosovës, ku do të kemi mundësi të paraqesim një pasqyrë më të mirë në kuadër të sektorit të ujitjes. Po ashtu, rëndësi do t’i kushtohet në zgjerimin e zonave me fruta, perime dhe vreshta deri në 25% të sipërfaqeve në periudhën 2020-2022 dhe ofrimi i shërbimeve për edukim dhe trajnim të fermerëve në fusha të caktuara. Kjo masë do të ndikojë në zhvillim të sektorit në përmirësim të kushteve dhe në ofrimin e shërbimeve më të mira. Kjo masë vazhdon të mbetet nga vitet e kaluara për shkak të rëndësisë që ofron disa nga aktivitetet e viteve të kaluara kanë hasur zbatim të plotë disa të tjera janë bartur për zbatim të mëtejmë.

1. **Aktivitetet e planifikuara për 2020:**
2. Hartimi dhe miratimi i Programit për Bujqësi dhe Zhvillim Rural 2021-2027; (MBPZHR)
3. Zgjerimi dhe rehabilitimi i rrjetit të ujitjes në komunat e Kosovës; (MBPZHR)
4. Hartimi i Master Planit për ujitjen e tokave bujqësore; (MBPZHR)
5. Rritja e sipërfaqeve me kultura bujqësore me fokus në produkte me vlerë të shtuar; (MBPZHR)
6. Ofrim i shërbimeve për edukim dhe trajnimin e rreth 4000 fermerëve fushën e transferimit të njohurive teknike, menaxhim të fermës, proces i aplikimit për grante; (MBPZHR)
7. Zhvillimi i softuerit për Agjencinë e Zhvillimit Bujqësor; (MBPZHR)
8. **Aktivitetet e planifikuara për 2021:**
9. Zbatimi i masave të reja dhe pagesave të drejtpërdrejta që dalin nga PZHRB 2021-2027; (MBPZHR)
10. Miratimi dhe zbatimi i Master Planit për ujitjen e tokave bujqësore; (MBPZHR)
11. Rritja e sipërfaqeve me kultura bujqësore me fokus në produkte me vlerë të shtuar; (MBPZHR)
12. Ofrim i shërbimeve për edukim dhe trajnimin e rreth 4000 fermerëve në fushën e transferimit të njohurve teknike, menaxhim të fermës, proces i aplikimit për grante; (MBPZHR)
13. **Aktivitetet e planifikuara për 2022:**
14. Zbatimi i masave dhe pagesave që dalin nga PZHRB 2021-2027; (MBPZHR)
15. Zbatimi i Master Planit për ujitjen e tokave bujqësore; (MBPZHR)
16. Rritja e sipërfaqeve me kultura bujqësore me fokus ne produkte me vlerë të shtuar; (MBPZHR)
17. Ofrim i shërbimeve për edukim dhe trajnimin e rreth 4000 fermerëve në fushën e transferimit të njohurive teknike, menaxhim të fermës, proces i aplikimit për grante; (MBPZHR)

**2. Treguesit e rezultateve:**

|  |  |  |  |
| --- | --- | --- | --- |
| **Treguesi** | **Baza 2018** | **Synimi i ndërmjetëm** | **Synimi 2022** |
| Pjesëmarrja e eksportit të produkteve bujqësore (1-24) në eksportin e përgjithshëm (1-98) | 17.4% | 20% | 23% |
| Pjesëmarrja e importit të produkteve bujqësore(1-24) në importin e përgjithshëm (1-98) | 21.3% | 19.5% | 17.5% |
| Rritja e sipërfaqeve me kultura bujqësore | 20% | 22% | 25% |

**3. Ndikimi i pritur në konkurrueshmëri:** Zbatimi i aktiviteteve të kësaj mase do të kontribuojë në rritjen e prodhimit në sektorin e bujqësisë, me fokus të veçantë në produktet bujqësore të tregut me vlerë të shtuar. Masat për mbështetje të sektorit të bujqësisë, presim që do të kenë ndikim pozitiv gjatë periudhës së ardhshme afatmesme, duke pasur parasysh investimet e konsiderueshme që po ndodhin në këtë sektor dhe ky efekt do të jetë i dukshëm përmes zëvendësimit të importit të produkteve bujqësore dhe rritjes së eksporteve. Gjithashtu, përmirësimi i marketingut të prodhimeve bujqësore dhe mbështetja e aktiviteteve të zinxhirit të vlerës për një grup të veçantë të produkteve bujqësore (siç janë pemët), pritet të kontribuoj tutje në rritjen e konkurrueshmërisë si në tregun e brendshëm ashtu edhe atë të jashtëm. Shikuar në aspektin e shkëmbimit tregtar kemi trend të rritjes së eksportit të produkteve bujqësore në vitin 2018 me 63.9 mil. € apo 4.3% rritje krahasuar me vitin 2017. Aktualisht, bujqësia përbënë 7.2% të BPV-së në vitit 2018, me 8,066 vende pune të krijuara përmes mbështetjes së parashikuar për periudhën 2009-2018.

**4. Vlerësimi i kostos së aktiviteteve dhe burimet e financimit:** Zbatimi i këtyre masave do të jetë në formën e partneritetit publiko privat-grante me bashkëfinancim 60/40% dhe për disa masa në 65/35%, apo edhe (50/50) në favor të sektorit privat. Kosto e përgjithshme për zbatim të kësaj mase gjatë viteve 2020-2022 vlerësohet të jetë rreth 172,000,000 EUR. Nga kjo vlerë 55,197,022 EUR vlerësohet kosto për vitin 2020, 50,977,022 EUR për vitin 2021 dhe 49,977,022 EUR për vitin 2022. Pjesa më e madhe e kësaj kosto pritet të financohet nga buxheti i Kosovës, përkatësisht nga skema e Subvencioneve dhe Transfereve nga MBZHR me vlerat përkatëse, 49,477,022 (2020), 47,101,826 (2021) dhe 49,977,022 (2022) të cilat ofrohen si grante për fermerët për zhvillimin e sektorit të bujqësisë. Pjesa tjetër e aktiviteteve do të mbulohet nga Projekti i Bankës Botërore, me vlerë prej 10,000,000 EUR për vitet 2020-2022 që do të fokusohet në zbatimin e Master Planit për Ujitje te Tokave Bujqësore dhe rreth 700,000 pritet të jetë përkrahja nga Projekt i BE-së për hartim të Programit për Bujqësi dhe Zhvillim Rural (2020). Për investime kapitale, 400,000 EUR shtesë janë planifikuar nën shpenzimet kapitale për zhvillimin e softuerit për Agjencinë e Zhvillimit Bujqësor.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Përmes kësaj mase ndikohet pozitivisht në stimulimin e popullatës në aktivitet bujqësore si dhe punimin dhe kultivimin e tokës bujqësore, futja e kulturave të veçanta në prodhim të cilat mund të kenë prioritet dhe aftësi konkurruese. Përmes masave synohet të respektohet barazia gjinore ku nuk mungojnë edhe përparësitë në vlerësim gjatë aplikimit dhe po ashtu gjenerimi i vendeve të punës është një ndër prioritetet kryesore të cilat synojnë që përmes të hyrave të gjeneruara nga aktivitetet bujqësore të zbutet varfëria, vlerësohet se në periudhën 2009-2018 janë gjeneruar gjithsej 16,150 vende të lira pune përmes mbështetjes së dhënë.

**6. Ndikimi i pritshëm në mjedis:** Sa i përket kësaj mase nuk ka ndonjë informacion mbi ndikimin e pritshëm në mjedis.

**7. Rreziqet Potenciale:**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| Vonesa në zbatim. | Probabiliteti i mesëm | Nënshkrimi me kohë i programeve dhe publikimi i thirrjeve për aplikim me kohë. |

|  |
| --- |
| **Masa e reformës# 4: Rritja e konkurrueshmërisë në industrinë prodhuese** |

**1. Përshkrimi i masës:** Kjo reformë do të ndihmojë që të krijojmë një politikë më të koordinuar për zhvillimin e industrisë, në tërë zingjirin e furnizimit, në asistimin e industrisë përpunuese, rritjen e konkurrueshmërisë dhe ndërkombëtarizimin e NVM-ve. Masa do të mbështes NVM-të që të mund të rriten dhe të kalojnë në aktivitete me vlerë të shtuar më të lartë dhe të prodhojnë mallra të tregtueshme për eksport. Po ashtu, ajo ofron lehtësim në qasje në financa për NVM-të, përkrahje teknike në lidhjet ndërmjet ndërmarrjeve në grupime industriale (klasteret), përkrahje në përmirësimin e standardeve të cilësisë dhe kalimin në aktivitete me vlerë më të lartë të shtuar dhe rritjen e nivelit të Investimeve të Huaja Direkte (IHD) dhe atyre të diasporës. Në linjë me Strategjinë Kombëtare për Zhvillim 2016 – 2021 (SKZH) – shtylla 3: Industritë konkurruese, Programi Kombëtar për Zbatimin e MSA-së dhe Programi i Qeverisë 2017-2021 dhe Kornizën Afatmesme të Shpenzimeve KASH 2020-2022, është një masë disa vjeçare, e cila synon zhvillimin industrial në vazhdimësi, e specifikuar edhe në PRE 2019-2021.

**a. Aktivitetet e planifikuara për 2020:**

1. Analiza për identifikimin e sektorëve konkurrues të industrisë prodhuese, si bazë për zhvillimin e politikave të përshtatshme; (MTI)
2. Hartimi i Strategjisë për Zhvillimin Industrial; (Politika Industriale)
3. Studimi i zingjirit të vlerës për sektorin e tekstilit;
4. Lehtësimi i pjesëmarrjes në së paku 10 Panaire ndërkombëtare ku do të dërgohen 70 kompani prodhuese nga Kosova, me potencial eksportues;
5. Përkrahja e 15 NVM-ve për subvencionim në certifikimin e produktit dhe në ofrimin e këshillimeve me qëllim të rritjes së konkurueshmërisë dhe rritjes së eksportit;
6. Përkrahje financiare e 20 NVM-ve për investime në teknologji të reja (makinerive prodhuese-përpunuese);
7. Vazhdimi i ndërtimit të infrastrukturës fizike të tri zonave ekonomike, respektivisht të parqeve të biznesit (Suharekë, Viti dhe Vushtrri);
8. Organizimi i 4 forumeve për investime në vendet evropiane, të cilat kanë për qëllim mbështetjen dhe rritjen e investimeve dhe eksportit.

**b. Aktivitetet e planifikuara për 2021:**

1. Studimi i zingjirit të vlerës për njërin nga sektorët me potencial më të madh industrial dhe krijimi i data-bazës për sektorin e përzgjedhur;
2. Lehtësimi i pjesëmarrjes në së paku 10 Panaire Ndërkombëtare ku do të dërgohen 70 kompani prodhuese nga Kosova, me potencial eksportues;
3. Përkrahje e 15 NVM-ve për subvencionim në certifikimin e produktit dhe në ofrimin e këshillimeve me qëllim të rritjes së konkurueshmërisë dhe rritjes së eksportit;
4. Përkrahje financiare e 20 NVM-ve për investime në teknologji të reja (makinerive prodhuese-përpunuese)
5. Organizimi i 4 forume për investime, të cilat kanë për qëllim mbështetjen dhe rritjen e investimeve dhe eksportit.

**2. Treguesit e rezultateve:**

|  |  |  |  |
| --- | --- | --- | --- |
| Treguesi | Baza 2018 | Synime i ndërmjetëm 2020 | Synimi 2022 |
| Pjesëmarrja e Industrisë Përpunuese në BPV të përgjithshëm (%) | 11.08% | 12% | 13% |
| Numri i kompanive të përkrahura për certifikimin e produkteve për tregun e BE-së | 4 | 40 | N/A |

**3. Ndikimi i pritur në konkurrueshmëri:** Zhvillimi i politikave në sektorët industrial (studimet) do të kenë ndikim në krijimin e mundësive të reja dhe identifikimin e fushave për përmirësimin e mjedisit të biznesit, si dhe rrjetëzimin e ndërmarrjeve në sektorët me potencial zhvillimi përmes zingjirit të vlerës. Zbatimi i masave të politikave industriale do të mbështes krijimin e produkteve inovative me vlerë të shtuar, duke shfrytëzuar në bizneset e tyre përparësitë nga teknologjia moderne dhe mundësitë e bashkëpunimit të kompanive vendore me partnerë të rajonit dhe të BE-së. Investimet në zonat ekonomike, teknologjitë e reja dhe modernizimi të industrisë, do të rrisin kualitetin e produkteve, konkurrueshmërinë në nivel të kompanive, me ç ‘rast hapen mundësitë për përmirësimin e konkurueshmërisë në ekonomi. Pjesëmarrja në panaire ndërkombëtare do t’iu ofron mundësinë ndërmarrjeve që të jenë pjesë e tregut global si dhe rritjen e potencialeve për eksport. Po ashtu, kjo masë do t’u mundëson kompanive të jenë me produktive duke përdorur teknologjinë e avancuar si dhe punësimin e stafit me kualifikime adekuate.

**4. Vlerësimi i kostos së aktiviteteve dhe burimet e financimit:** Shuma e përgjithshme e buxhetit të planifikuar për këto aktivitete për 2 vite është 4,138,890.00 euro, e ndarë sipas viteve: 2,993,890.00 euro për vitin 2020 dhe 1,205,000.00 euro për vitin 2021. Prej këtij buxheti, 1,700,00 euro janë të planifikuara me shpenzime kapitale të dedikuara për ndërtimin e infrastrukturës fizike të tri zonave ekonomike. 1,150,000 euro janë planifikuar si subvencioneve dhe transfere për vitet 2020 dhe 2021, për ofrimin e mbështetjes financiare of SME, duke i mbështetur ata mbi certifikimin e produkteve dhe pjesëmarrjen e tyre në panairet ndërkombëtare.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Priten efekte pozitive në rritjen e punësimit në sektorët industrial të synuar. Si rezultat i zbatimit të kësaj mase pritet që të krijohen mundësi punësimi për rreth 200 persona në vit dhe do të sigurohet barazia gjinore.

**6. Ndikimi i pritshëm në mjedis:** Investimet në zonat ekonomike, pritet të kenë ndikim në mjedis gjatë punëve në ndërtim të infrastrukturës. Megjithatë para miratimit për investime, bëhet studimi i fizibilitetit që përfshinë edhe ndikimin në mjedis. Gjithashtu, bizneset obligohen që ta sjellin pëlqimin mjedisor të lëshuar nga MMPH për aktivitetet e tyre. Po ashtu, përkrahja e NVM-ve për investime në teknologjinë moderne, do të ketë ndikim pozitiv në mjedis.

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| 1. Mungesa e njohurive të bizneseve për mundësitë e përkrahjes nga ana e institucioneve qeveritare | I mesëm | Takime informuese për bizneset, organizimi i punëtorive, informimi përmes portaleve elektronike |
| 2. Mungesa e Koordinimit dhe komunikimit me të gjithë akterët relevant | I mesëm | Takimet e rregullta të Forumit për Zhvillimin e Politikave Industriale (FZHPI) dhe të fokus grupeve në nivel lokal |
| 3. NVM-te nuk kanë përvojë në eksport | I mesëm | Mbështetje e ofruar për certifikimin e produkteve dhe këshillime për rritjen e eksportit |

**7. Rreziqet potenciale:**

|  |
| --- |
| **Masa e reformës#5: Ngritja e konkurueshmërisë në sektorin e turizmit dhe hotelerisë** |

**1. Përshkrimi i masës:** Qëllimi kryesor i kësaj mase është nxitja e zhvillimit te konkurueshmërisë në sektorin e turizmit e cila do të ndikojë pastaj në rritjen e vlerës ekonomike të turizmit dhe rritjen e punësimit. Aktivitetet që do të ndërmerren në këtë masë ndikojnë drejtpërdrejtë në rritjen e ofertës turistike, nëpërmjet nxitjes së zhvillimit të produkteve për të qenë të gatshme të ofrohen në tregun turistik, nëpërmjet promovimit të produkteve turistike, njëkohësisht duke përmirësuar infrastrukturën ligjore sipas praktikave evropiane dhe duke krijuar bazë ligjore për operimin e bizneseve turistike. Masa është vazhdimësi nga PRE e vitit 2019. Kjo masë ndërlidhet indirekt me SKZH 2017-2021, si dhe masa që lidhet me subvencione për zhvillimin e turizmit rural përmes Programit për bujqësi dhe zhvillim rural, si dhe në aspektin e promovimit të trashëgimisë kulturore, ndërlidhet me Strategjinë Kombëtare për Trashëgiminë Kulturore 2017-2027.

**a. Aktivitetet e planifikuara për 2020:**

1. Hartimi i strategjisë për sektorin e turizmit – Plani i veprimit; (MTI)
2. Miratimi i projektligjit për turizmin;
3. Hartimi i akteve tjera nënligjore që dalin nga ligji i turizmit (Udhëzimi Administrativ për Udhërrëfyesit Turistik, Udhëzimi Administrativ për regjistrin me të dhënat e Agjencive Turistike, Udhëzimi Administrativ për programin dhe procedurat e licencimit të ekspertëve të pavarur dhe klasifikimin e strukturave akomoduese);
4. Analiza e potencialeve për zhvillimin e turizmit në regjione dhe zona të ndryshme në Kosovë; (MTI)
5. Digjitalizimi i destinacioneve turistike dhe përfshirja në ueb portalin e turizmit;
6. Përkrahja e bizneseve në zhvillimin e turizmit rural edhe agro-turizëm (MBPZHR).

**b. Aktivitetet e planifikuara për 2021:**

1. Hartimi i 2 Udhëzime Administrative që dalin nga ligji i turizmit; (MTI)
2. Certifikimi i Guidave Turistike; (MTI)
3. Zhvillimi i produkteve turistike në zonat e trashëgimisë kulturore (Lipjan, Graqanica, Prizreni) do dedikohet për aktivitete si: artizanate tradicionale, kopshtari, transport rural dhe produkte të larmishme turistike, posaçërisht për ato produkte që rrezikojnë të zhduken;
4. Analiza dhe hulumtimi i tregjeve turistike për qasjen dhe promovimin e ofertës turistike të Kosovës në tregjet ndërkombëtare.

**2. Treguesit e rezultateve:**

|  |  |  |  |  |
| --- | --- | --- | --- | --- |
| Treguesi | Baza 2018 | Synimi i ndërmjetëm 2020 | Synimi 2021 | Synimi 2022 |
| Numri i shtetasve të huaj që kanë hyrë në Kosovë[[31]](#footnote-31) | 4,579,002 | 4,807,952 | 5,048,349 | 5,300,767 |
| Kontributi i Turizmit në GDP e vendit | 1.3% |  |  | 2.00 % |

**3. Ndikimi i pritur në konkurrueshmëri:** Kjo masë do të ndikojë në uljen e informalitetit në sektorin e turizmit, promovimin e vlerave konkurruese në rajon. Zhvillimi i turizmit do të zgjerohet në zonat rurale dhe malore ku synohet rritja e punësimit në këto zona, rritja e bizneseve familjare ku gratë do të kenë mundësi të lehta të punësimit, sidomos në fushën e kulinarisë dhe artizanateve. Ligji i ri për turizëm do të rregullojë infrastrukturën ligjore në aspektin e njohjes si profesionit të guidave, akumulimi i taksës së akomodimit, rregullimit të operimit të Agjencive turistike si dhe ngritjen e promovimit të turizmit në nivel kombëtar. Rritja e produkteve të reja turistike do të ndikojë në zgjerimin e ofertës turistike të Kosovës e cila ndikon direkt në rritjen e konsumit të shërbimeve turistike dhe si rezultat nxit punësimin dhe rritjen e mirëqenies.

**4. Vlerësimi i kostos së aktiviteteve dhe burimet e financimit:** Zbatimi i kësaj masepër periudhën 2020. Pjesa më e madhe e buxhetit të vitit 2020 është paraparë me MBPZHR, për mbështetjen e bizneseve në zhvillimin e turizmit rural dhe agruturizmin nga buxheti i Kosovës. Kurse në vitin 2021, afër 220,000 janë paraparë të mbulohen nga projekti IPA që do të mbështesë zhvillimin e turizmit përmes trashëgimisë kulturore.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** zhvillimi i turizmit do të zgjerohet në zonat rurale dhe malore ku synohet rritja e punësimit në këto zona, rritja e bizneseve familjare ku femrat do të kenë mundësi të lehta të punësimit, sidomos në fushën e kulinarisë dhe artizanateve. Gjithashtu, aktiviteti i IPA fondeve përqendrohet në mbështetjen e MTI-së për të krijuar një skemë të ardhshme të granteve të vogla për prodhuesit vendor, në mënyrë që të kontribuojë në biznesin në shkallë të vogël të sektorit privat, veçanërisht me fokusin në fuqizimin e grave në këtë sektor të biznesit. Skema e grantit gjithashtu do të synojë rritjen e cilësisë dhe sasisë së produktit dhe rritjen e aftësive të biznesit të komunitetit. Deri në fund të vitit 2022 numri i të punësuarve në fushën e turizmit pritet të rritet rreth 5 %. Ndërsa, pjesëmarrja e të punësuarave femra në fushën e turizmit synohet, nga 2,700 sa janë të punësuara në 2018, të rritet rreth 20%. Zgjerimi i ofertës turistike, duke ofruar shërbimeve cilësore dhe të standardizuara si dhe promovimi i Kosovës në tregjet ndërkombëtare, do të sjell edhe prurje të reja të turistëve ndërkombëtar dhe kjo do të rezulton në veçanti në rritjen e numrit të turistëve ndërkombëtar në Kosovë, ku pritet që deri në fund të vitit 2022 të kemi rreth 40% rritje, me një ngritje të vazhdueshme nga 10% për çdo vit. Kjo pritet të ndikojë drejtpërdrejt edhe në kohëzgjatjen e qëndrimit në njësitë e akomodimit prandaj pritet të kemi një ngritje të natë qëndrimeve deri në 30 % (shih tabelën më lartë). Ndërsa pjesëmarrja e turizmit në BPV pritet të rritet në 2%.

**6. Ndikimi i pritshëm në mjedis:** Zhvillimi i turizmit në zonat e mbrojtura mund të çoj në rritjen e ndotjes, më shumë mbeturina, humbjen e habitatit natyror dhe në prekjen e specieve që janë në zhdukje. Këto afekte mjedisore gradualisht mund të ndikojnë edhe në dëmtimin e burimeve turistike prej të cilave varet turizmi. Prandaj kjo masë kërkon një bashkëveprim më të madh ndërinstitucional (ndërministror dhe me komunat), në mënyrë që të zhvillohet një turizëm i qëndrueshëm. Rol kyç në ngritjen të bashkëpunimit ndërministror ka Këshilli i Turizmit, të cilin tashmë e ka themeluar MTI, i cili në përbërjen e vet ka anëtarë nga ministritë e linjës për turizëm përfshirë edhe Ministrinë e Mjedisit dhe Planifikimit Hapësinor. MTI ka planifikuar edhe hartimin e strategjisë për sektorin e turizmit dhe synim do të jetë zhvillimi i turizmit të qëndrueshëm.

**7. Rreziqet potenciale:**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| 1. Kapacitetet e pamjaftueshme njerëzore institucionale | I lartë | Departamenti i Turizmit është duke u funksionalizuar, pritet të shtohet numri i stafit të Departamentit |
| 2. Bashkëpunimi jo i mjaftueshëm me komunat | I ulët | Planifikohet të intensifikohen takimet me komunat me potencial më të lartë për turizëm |

|  |
| --- |
| **Masa e reformës #6: Rritja e konkurrueshmërisë në sektorin e tregtisë në shërbime** |

**1. Përshkrimi i masës:** Kjo është një masë e re në PRE që synon të përmirësojë efikasitetin dhe konkurrueshmërinë e veprimtarive të shërbimeve të tregtueshme në Kosovë dhe të nxisë rëndësinë e tyre në nivel me sektorët si bujqësia dhe industria. Gjithashtu, synon rritjen e niveleve të përgjithshme të produktivitetit dhe konkurrueshmërisë së ekonomisë së Kosovës dhe rritjes së eksporteve të shërbimeve. Kosova tashmë ka marrë obligime në nivel rajonal dhe global, përmes Protokollit 6 të CEFTAs dhe MSA-së. Zhvillimi i shërbimeve moderne dhe efikase parashikohet në SKZH, Programin e Qeverisë dhe Programin Kombëtar për Zbatimin e MSA-së.

**a. Aktivitetet e planifikuara për 2020:**

1. Analiza mbi diagnostifikimin e sektorëve të rëndësishëm të tregtisë së shërbimeve si bazë për formulimin e politikave të përshtatshme; (MTI)
2. Analiza e të gjitha strategjive të lidhura me sektorët e shërbimeve për të identifikuar çështje dhe boshllëqe horizontale që duhet të adresohen për zhvillimin e mëtejshëm të aktiviteteve të tregtisë së shërbimeve në Kosovë; (MTI)
3. Vlerësimi i përparësisë së konkurrueshmërisë në tregtinë e shërbimeve; (MTI)
4. Themelimi i Komitetit Kombëtar për Tregti në Shërbime (MTI);
5. Finalizimi i negociatave për njohjen e ndërsjellë të kualifikimeve profesionale në mes të vendeve anëtare të CEFTAs;
6. Ratifikimi i Protokollit Shtesë të CEFTAs, AP6 për tregti në shërbime; (MTI)
7. Themelimi i Pikës së Kontaktit për shërbime në kuadër të CEFTAs;
8. Hartimi i koncept dokumentit për tregtinë elektronike (MTI);

**b. Aktivitetet e planifikuara për 2021:**

1. Vazhdimi i analizave mbi diagnostifikimin e sektorëve të rëndësishëm të tregtisë së shërbimeve si bazë për formulimin e politikave të përshtatshme; (MTI)
2. Hartimi dhe Aprovimi i Ligjit për Tregtinë Elektronike; (MTI)
3. Identifikimi i barrierave në tregtinë në shërbime dhe hartimi i planit të veprimit për heqjen e këtyre barrierave nën AP6; (MTI)
4. Analiza e rregulloreve vendore të cilat duhet të harmonizohen në kuadër të AP6 (MTI);
5. Hartimi i planit të veprimit për të mbështetur eksportin e shërbimeve (MTI).

**c. Aktivitetet e planifikuara për 2022:**

1. Adresimi i agjendës së integruar dhe llogaritja e shkallës së masave kufizuese që ndikojnë në tregtinë në shërbime, duke përdorur metodologjitë e Bankës Botërore dhe OECD-së nën AP6 (Services Trade Restrictiviness Index); (MTI)
2. Negociata ndërmjet vendeve anëtare të CEFTA-s për liberalizimin e më tej të tregtisë në shërbime; (MTI)
3. Liberalizimi i shërbimeve me partnerët tregtarë (Mbretëria e Bashkuar, Turqia); (MTI)
4. Mbështetja e eksportit të shërbimeve sipas aktiviteteve të planifikuara në planin e veprimit. (MTI)

**2. Treguesit e rezultateve:**

|  |  |  |  |
| --- | --- | --- | --- |
| Treguesi | Baza 2018 | Synimi i ndërmjetëm 2020 | Synimi 2022 |
| Rritja e kontributit të shërbimeve të tregtueshme ne BPV | 5% |  | 7.5% |
| Rritja e prodhimit në aktivitetet e shërbimeve me produktivitet të lartë (rritja e produktivitetit të forcës punëtore në shërbimet profesionale) | 12,000 € |  | 15,600 € |
| Shkalla e rritjes të eksportit të shërbimeve | 1.4 miliardë € |  | 1.7 miliardë € |

**3. Ndikimi i pritur në konkurrueshmëri:** Në vitin 2018 në Kosovë u hapën 9,960 biznese të reja, nga të cilat 71,2% (7,092) ishin në sektorin e shërbimeve. Shumica e ndërmarrjeve të reja kanë qenë në fushën e Tregtisë me Pakicë dhe Shumicë/Riparimet e Automjeteve, me 2,558 ndërmarrje të regjistruara në vitin 2018, rreth 25.683% e të gjitha bizneseve që u hapën. Një kategori në rritje në sektorin e shërbimeve është Hoteleri/Turizmi me 999 biznese të reja të regjistruara në vitin 2018, duke përbërë 10.03% të ndërmarrjeve të reja. Duke marrë në konsideratë që këto biznese të reja kryesisht janë hapur në aktivitetet me produktivitet të ulët, kjo masë ka për qëllim orientimin e tregut drejt aktiviteteve me produktivitet të lartë, kryesisht tregtia në shërbime profesionale.

Zbatimi i planit për promovimin e eksporteve dhe orientimin e politikave favorizuese në fushën e shërbimeve, si lehtësimi në qasje në financa sidomos për “start ups” në fushën e shërbimeve profesionale do të ndikojë në rritjen e konkurrueshmërisë të sektorit në përgjithësi dhe në veçanti të tregtisë në shërbimet profesionale, krijimin e vendeve të reja të punës dhe shtimin e investimeve të huaja direkte në shërbimet me produktivitet të lartë.

**4. Vlerësimi i kostos së aktiviteteve dhe burimet e financimit:** Shuma e përgjithshme e buxhetit të planifikuar për këto aktivitete për tri vite është 85,000 euro. Për vitin 2020 kosto e masave vlerësohet të jetë: 37,000 Euro nga të cilat 17,000 euro financohen nga Buxheti i Kosovës dhe pjesa tjetër nga Projekti i IPA-së dhe Projekti i BE-së. Për vitin 2021 kostoja vlerësohet të jetë 14,000 euro dhe 2022 kostoja e aktiviteteve vlerësohet të jetë 34,000 Euro.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Sektori i shërbimeve do të vazhdojë të jetë punëdhënësi kryesor në ekonominë e Kosovës. Shumë aktivitete të shërbimeve varen nga punësimi i grave, në fakt në disa sektorë si shëndetësia dhe edukimi, punësimi i grave është mbizotërues në Kosovë. Prandaj, zhvillimi i mëtutjeshëm i shërbimeve do të kontribuojë në rritjen e nivelit të pjesëmarrjes së fuqisë punëtore të grave, e cila është një nga më të ulëtat jo vetëm në rajon, por në të gjithë botën. Sektorët kryesorë eksportues gjatë vitit 2018 ishin shërbimet e udhëtimit me 1081.4 milionë euro, shërbime të tjera të biznesit me 122.5 milionë euro, shërbimet e informacionit dhe telekomunikacionit me 55.8 milionë euro, shërbimet e transportit me 41.8 milionë euro dhe shërbimet e ndërtimit me 23.1 milionë euro. Në vitin 2018, 85.3% e të punësuarve në Kosovë ishin të punësuar në sektorin e shërbimeve. Kjo tregon një rritje prej 4 % në krahasim me vitin 2017, ku shërbimet punësonin 81.3% të fuqisë punëtore (burimi: Përmbledhje mbi Tregtinë në Shërbime 2018). Ky trend i rritjes pritet të ndodhë edhe gjatë periudhës 2020-2022.

**6. Ndikimi i pritshëm në mjedis:** Kjo masë nuk pritet të ketë ndikim në mjedis.

**7. Rreziqet potenciale:**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| 1. Koordinimi i institucioneve publike qendrore dhe lokale në ndërhyrjen për rregullimin e shërbimeve | I mesëm | Krijimi i Komitetit Nacional për Tregtinë në Shërbime |
| 2. Vonesat në miratimin e legjislacionit | I lartë | Rritja e bashkëpunimit koordinues me trupat relevant duke respektuar hierarkinë. |
| 3. Pengesat politike në lidhje me anëtarësimin në organizata ndërkombëtare | I lartë | Ndërtimi i platformave lobuese për anëtarësim në mekanizmat ndërkombëtar dhe adresimi i pengesave te akterët relevant vendor dhe ndërkombëtar. |

4.3.3 Mjedisi i biznesit dhe reduktimi i ekonomisë informale

1. **Analiza e pengesave strukturore**

**Gjendja aktuale:** Pengesat kryesore në këtë fushë ndërlidhen me operimin e biznesit në një ambient të pafavorshëm si rezultat i prezencës së nivelit të lartë të ekonomisë joformale e cila e dëmton konkurrencën në treg dhe ka ndikim të pafavorshëm në buxhetin e shtetin. Përkundër progresit të bërë dhe reformave të vazhdueshme në uljen e barrës administrative dhe përmirësimin e kornizës ligjore, ulja e kostos së detyrueshme për bizneset, heqja e kërkesave të panevojshme procedurale, përshpejtimi i zgjedhjes së kontesteve gjyqësore ekonomike dhe njohja e të drejtave juridike mbi pronën, janë thelbësore për të mundësuar investime afatgjata dhe përmirësim të mjedisit të të bërit biznes.

Një ndër sfidat kryesore vazhdon të mbetet niveli i lartë i ekonomisë joformale i cili, në mes tjerash, manifestohet me efekt negativ në të hyrat për buxhetin e Kosovës, konkurrencën jolojale dhe në nivel të lartë të punësimit të padeklaruar. Disa studime dhe vlerësime në fushën e ekonomisë joformale dhe boshllëqet tatimore kanë treguar se shtrirja e ekonomisë joformale në Kosovë është mbi 30% e BPV-së me humbje të konsiderueshme për tatimet kryesore direkte dhe indirekte. Në këtë drejtim, bazuar në analizat e rrezikut të hartuara nga ATK, sektorët më problematik me praninë e ekonomisë joformale janë sektori i ndërtimit, sektori i shërbimeve, veçanërisht në hotele, restorante, tregti dhe transport. Vlen të përmendet se mundësia e pastrimit të parave nga aktivitete të paligjshme mbetet e lartë në sektorin e ndërtimeve si rezultat i ndërtimeve pa leje masive (350,000 identifikuar dhe raportuar). Vlera e evazionit fiskal ka shkaktuar dëme në buxhetin e Kosovës i cili vlerësohet të jetë jo më pak se 8 milion EUR në sektorin e ndërtimtarisë dhe rreth 11 milion EUR në sektorin e tregtisë.[[32]](#footnote-32)Sipas Agjencisë së Statistikave të Kosovës, në vitin 2016, 16% të të punësuarve nuk kishin kontratë pune, me përmirësim të ndjeshëm nga viti në vit. Përkundër përpjekjeve për të luftuar punësimin joformal, adresimi i këtij problemi kronik është si pasojë e sfidave në vijim: mungesa e informimit të publikut për efektet negative në afat të shkurtër dhe të gjatë, perceptimi nga punëdhënësit për rrezik të ulët të identifikimit dhe lidhur me pasojat nga punësimi joformal, efektiviteti i kufizuar i Inspektoratit të Punës si pasojë e numrit të kufizuar të inspektoreve dhe kushteve jo të mira të punës dhe bashkëpunimit të kufizuar ndër-institucional për parandalim dhe zvogëlim të punësimit joformal.

Mekanizmat joefektivë për zgjidhjen e kontesteve tregtare inkurajojnë bizneset të operojnë në një mjedis jashtëligjor. Komunitetit të biznesit të Kosovës dhe investitorëve të huaj u mungon një adresë e vetme për zgjidhjen e kontesteve gjyqësore. Mandatet e paqarta dhe juridiksioni i Departamentit të Ekonomik dhe Departamentit Administrativ të Gjykatës Themelore të Prishtinës detyrojnë shumë biznese të fragmentojnë çështjet e tyre duke diskutuar çështje të ndryshme të të njëjtit rast në departamente të ndryshme. Ky organizim vonon në mënyrë të konsiderueshme zgjidhjen e kontesteve dhe pengon cilësinë dhe konsistencën e vendimeve të marra nga të dy departamentet. Si rezultat, bizneseve u duhet rreth 3 vjet për të zgjidhur një kontest gjyqësor. Krijimi i një gjykate të pavarur komerciale, që përfshinë të gjitha kompetencat në Departamentin e Ekonomisë dhe çështjet tregtare nën Departamentin Administrativ, do të kontribuonte në një efektivitet më të madh në zgjidhjen e kontesteve dhe zbatimin e zgjidhjeve.

Ekonomia joformale në shkallë të gjerë në sektorin e tokës, i përkeqësuar nga transaksionet joformale të pasurive, gjithashtu pengon rritjen ekonomike. Të drejtat joformale që nuk mund të regjistrohen në kadastrën e Kosovës nuk mund të tregtohen zyrtarisht në tregun e tokës së Kosovës, si rezultat prona nuk mund të përdoret si hipotekë nga mbajtësi i të drejtave për të siguruar kredi dhe as nuk mund të tatohen në mënyrë efektive nga komunat për të gjeneruar të ardhura të kërkuara për infrastrukturë dhe zhvillim. Për të adresuar informalitetin në shkallë të gjerë në sektorin e tokës, Programi i Reformës Ekonomike propozon përdorimin e procedurave ekzistuese efikase dhe me kosto të ulët administrative për t'u siguruar qytetarëve mundësinë për të marrë njohje juridike të të drejtave informale në mënyrë që ata të regjistrohen në kadastër.

**Pengesat strukturore:** Mjedisi biznesor është përmirësuar por pengesa dhe sfida të rëndësishme mbesin akoma: konkurrenca jolojale nga sektori jo-formal, zbatimi i ngadaltë dhe jo konsistent i ligjit tek kontekstet ekonomike, inspektime të shpeshta, të pakoordinuara dhe të kushtueshme, koordinimi i dobët në mes të institucioneve publike dhe atyre private, veçanërisht institucioneve financiare, në mbledhjen dhe ndarjen e informatave financiare të ndërmarrjeve, pamundësia e realizimit të vlerës së kolateralit për shkak të mangësive në sistemin e të drejtave pronësore informaliteti në shkallë të gjerë në sektorin e pronës së paluajtshme përkthehet në një mospërputhje midis shënimeve zyrtare kadastrale dhe posedimit de facto, duke kontribuar kështu në pasigurinë në pronësi dhe tregun e dobët të tokës, zbatimi i legjislacionit të pronës së të drejtës intelektuale. Këto pengesa e ulin konkurrueshmërinë e ndërmarrjeve kosovare dhe mundësive të tyre për investime, rritje dhe krijim të vendeve të punës. Zbatimi i dobët i të drejtave pronësore dhe raportimi financiar ndikojnë negativisht në mundësitë dhe kapacitetet e NVM-ve për të siguruar financim si dhe investimet e jashtme dhe partneritetet biznesore. Konkurrenca e padrejtë nga ekonomia joformale redukton mundësitë për punësim formal me siguri më të lartë të punës dhe krijimin dhe zgjerimin e kompanive të vogla, dhe bizneseve individuale.

1. **Prioritetet e reformave strukturore**

|  |
| --- |
| **Masa e reformës #7: Miratimi i politikave të bazuara në të dhëna dhe zvogëlimi i barrës administrative** |

**1. Përshkrimi i masës:** Si vazhdimësi e reformave thelbësore për thjeshtimin e legjislacionit, uljen e barrës administrative përmes reformimit të sistemit të lejeve dhe licencave dhe vendosjen e sistemit të vlerësimit të ndikimit rregullativ, kjo masë ka për qëllim përmirësimin e zhvillimit të politikave dhe legjislacionit të ri të bazuar në të dhëna dhe thjeshtimin dhe harmonizimin e legjislacionit që ka të bëjë me lejet dhe licencat, me standardet e përcaktuara me Ligjin Nr. 04/L-202 për Sistemin e Lejeve dhe Licencave. Për këtë do të fuqizohet sistemi aktual i hartimit të koncept dokumenteve dhe legjislacionit për përgatitjen e propozimeve të politikave, respektivisht akteve ligjore të reja. Kjo masë është vazhdimësi nga PRE 2019-2021 dhe është në përputhshmëri me SKZH dhe Strategjinë e ndryshuar për Rregullim të Mirë 2.0.

1. ***Aktivitetet e planifikuara për 2020:***
2. Miratimi i Koncept dokumentit për ngarkesat administrative i cili do të përfshijë edhe përcaktimin e caqeve përkatëse; (ZLM)
3. Hartimi i Ligjit për Zvogëlimin e Barrës Administrative; (ZKM)
4. Zhvillimi i kapaciteteve për Modelin e Kostimit Standard (MKS), ofrimi i trajnimeve për MKS (së paku 6 trajnime deri në fund të vitit 2020); (ZKM)
5. Funksionalizimi i bazës së të dhënave për vlerësim të ndikimit; (ZKM)
6. Ndryshimi dhe plotësimi i Rregullores së Punës së Qeverisë Nr. 09/2011, me qëllim të përfshirjes së metodologjisë që e shqyrton reduktimin e barrës administrative gjatë hartimit të politikave dhe legjislacionit të ri, dhe përfshirjen e Vlerësimit të Ndikimit Rregullativ; (ZKM)
7. Përditësimi i Regjistrit qendror të lejeve dhe licencave në mënyrë që sistemi të jetë i përdorshëm për zyrtarët që kanë qasje në të dhëna dhe trajnimi i 52 zyrtarëve nga ZL dhe institucioneve që lëshojnë leje dhe licenca mbi përdorimin e sistemit të përditësuar; (ZKM)
8. Ndryshimi dhe plotësimi i akteve ligjore dhe nënligjore për qëllim të thjeshtëzimit, bashkimit dhe zvogëlimit të lejeve dhe licencave; (ZKM)
9. Rishikimi i Planit të Veprimit të Strategjisë për Rregullim më të Mirë 2.0 për Kosovën 2017-2021; (ZKM)
10. ***Aktivitetet e planifikuara për 2021:***
11. Ofrimi i trajnimeve për MKS nga trajnuesit e certifikuar (së paku 6 trajnime deri në fund të 2021-ës; (ZKM)
12. Miratimi i Ligjit për Zvogëlimin e Barrës Administrative dhe akteve nën ligjore përkatëse; (ZKM)
13. Përditësimi i Strategjisë për Rregullim më të Mirë 2.0 për Kosovën 2017-2021 (duke përfshirë zgjatjen e periudhës së vlefshmërisë në përputhje me kohëzgjatjen e programit të zvogëlimit të barrës administrative dhe të gjitha aktivitetet e ndërlidhura); (ZKM)
14. ***Aktivitetet e planifikuara për 2022:***

Nuk ka.

**2. Treguesit e rezultateve**

|  |  |  |  |
| --- | --- | --- | --- |
| **Treguesi** | **Viti bazë 2019** | **Synimi i ndërmjetëm 2020** | **Synimi 2021** |
| Ngritja e kapaciteteve të zyrtarëve përgjegjës të ministrive relevante mbi MKS | 0 të trajnuar | 0 të trajnuar | 120 zyrtarë përgjegjës të ministrive të trajnuar mbi MKS |
| Zvogëlimi i lejeve dhe licencave | 480 leje dhe licencave (viti bazë 2014) | 432 leje dhe licenca ose 10% më pak se në vitin 2014 |  |

3. **Ndikimi i pritshëm në konkurrueshmëri:** Cilësia e politikave dhe legjislacionit do të përmirësohet dhe do të largohen pengesat e panevojshme, duke përfshirë thjeshtimin, bashkimin dhe eliminimin e lejeve dhe licencave. Vendosja e modelit të kostimit standard do të nxisë të kuptuarit e ndikimeve të legjislacionit dhe politikave të reja tek bizneset dhe qytetarët. Testi i NVM-ve do të sensibilizoj politikë-bërësit dhe vendimmarrësit për nevojat e veçanta të bizneseve dhe në kuadër të kësaj posaçërisht mikro-ndërmarrjet, që janë dominante në strukturën ekonomike të Kosovës. Testi i konkurrueshmërisë rregullative do të kontribuojë në një mjedis biznesor më konkurrues dhe profil të përmirësuar të biznesit dhe rregullativës në Kosovë krahasuar me vendet tjera në rajon.

**4. Vlerësimi i kostos së aktiviteteve dhe burimet e financimit:** Kostoja për zbatimin e aktiviteteve mbulohet nga buxheti i Zyrës së Kryeministrit në formë të mbështetjes buxhetore nga partnerët zhvillimor. Kostoja për zbatimin e aktiviteteve për arritjen e caqeve të përcaktuara pritet të ketë ndikim buxhetor në shumën prej 520,000 euro për dy vitet e ardhshme (2020-2021). 20.000 euro janë planifikuar nga bugjeti i Zyrës së Kryeministrit për vitin 2020 për përditësimin e sistemit elektronik të Regjistrit Qendror të Lejeve dhe Licencave. Kostoja e zbatimit të aktiviteteve do të mbulohet nga Zyra e Kryeministrit në formën e granteve të ofruar si ndihmë nga partnerët zhvillimor dhe poashtu me anë të ekspertëve në shumën prej 500,000 euro për periudhën 2020-2021.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Përmirësimi i mjedisit biznesor do të kontribuoj në rritje ekonomike duke inkurajuar bizneset fillestare dhe formalizmin e aktiviteteve biznesore joformale. Gjithashtu, futja e mjeteve shtesë për analizimin e politikave të fokusuara në rritjen e konkurrueshmërisë, shoqërohet me integrimin e vlerësimit të ndikimit gjinor në procesin e zhvillimit të politikave. Kjo do të kontribuojë në një kornizë të politikave dhe legjislacionit që është e orientuar në politika të barazisë gjinore dhe në pajtueshmëri me agjendën e Kosovës për barazi gjinore.

**6. Ndikimi i pritshëm në mjedis:**

Nuk ka.

**7. Rreziqet potenciale**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| 1. Mungesa e kapaciteteve profesionale për zbatimin programit për zvogëlimin e barrës administrative | I ulët | Organizimi i trajnimeve për ngritjen e kapaciteteve profesionale përmes asistencës teknike |
| 2. Vonesat në miratimin e legjislacionit | I mesëm | Koordinimi i grupeve punuese ndër institucionale të themeluara për hartimin e legjislacionit |

|  |
| --- |
| **Masa e reformës 8: Reforma e përgjithshme e inspektimeve** |

**1. Përshkrimi i masës:** Masa synon reformën e inspektimeve me qëllim realizimin e dy objektivave: përmirësimin e koordinimit ndërinstitucional sa i përket inspektimeve të aktiviteteve të bizneseve dhe digjitalizimin e procesit të inspektimeve. Masa “Reforma e përgjithshme e inspektimeve” është e paraparë edhe në Strategjinë Kombëtare për Zhvillim 2016-2022, konkretisht masa 10 e kësaj strategjie parasheh përmirësimin e efikasitetit të inspektimeve. Është viti i tretë (nga PRE 2018-2020), prej kur kjo masë ekziston në PRE. Gjatë këtij viti është hartuar “Ligji mbi Inspektimet”, si bazë për fillimin e reformës në këtë fushë. Në shtator të vitit 2019, Ligji mbi Inspektimet ka përfunduar të gjitha fazat e konsultimit publik dhe si i tillë është i gatshëm të dërgohet për miratim në Qeveri. Në mungesë të Qeverisë efektive, ligji pritet të dërgohet për aprovim në vitin 2020. Ligji ka për qëllim krijimin e kuadrit të nevojshëm ligjor për zbatimin e reformës së inspektimeve në Republikën e Kosovës përmes racionalizimit të numrit të organeve inspektuese në administratën shtetërore, sqarimin e kompetencave të tyre përkatëse, përmirësimin e koordinimit dhe unifikimin e procedurave si dhe kërkesave për zhvillimin e inspektimeve nga organet inspektuese në administratën shtetërore dhe nivelin komunal.

1. **Aktivitetet e planifikuara për 2020:**
2. Miratimi i ligjit për inspektimet; (MTI)
3. Fillimi i procesit të racionalizimit të trupave inspektuese;
4. Ndryshimi ose plotësimi i legjislacionit sektorial për të zbatuar reformën e inspektimeve; (MTI, ZKM)
5. Themelimi i zyrës qendrore të inspektimeve që koordinon inspektimet dhe përshtatja e strukturës relevante organizative; (ZKM)
6. **Aktivitetet e planifikuara për 2021:**
7. Ndryshimi ose plotësimi i legjislacionit sektorial për të zbatuar reformën e inspektimeve (ZKM);
8. Ngritja e kapaciteteve njerëzore, që nënkupton trajnimin e inspektorëve dhe zyrtarëve tjerë relevant duke i përgatitë për zbatimin e plotë të konceptit të ri të inspektimeve (Zyra Qendrore e Inspektimeve);
9. Vazhdimi i racionalizimit të trupave inspektuese;
10. Zhvillimi dhe implementimi i platformës elektronike ‘E-Inspektori’ dhe pajisja e inspektorëve të organeve inspektuese me pajisje të specializuara elektronike që mundëson ndërlidhjen e inspektorëve dhe shkëmbimin e informatave/raporteve në kohë reale. Zhvillimi i platformës mbështetet nga projekti i bankës botërore dhe mbikëqyret nga Zyra Qendrore e Inspektimeve dhe Ministria e Tregtisë dhe Industrisë (Zyra Qendrore e Inspektimeve).
11. **Aktivitetet e planifikuara për 2022:**
12. Ngritje e kapaciteteve njerëzore, që nënkupton trajnimin e inspektorëve dhe zyrtarëve tjerë relevant duke i përgatitë për zbatimin e plot të konceptit të ri të inspektimeve; (ZQI)
13. Vazhdimi i racionalizimit të trupave inspektuese;
14. Zhvillimi dhe implementimi i platformës elektronike ‘E-Inspektori’ dhe pajisja e inspektorëve të organeve inspektuese me pajisje të specializuara elektronike që mundëson ndërlidhjen e inspektorëve dhe shkëmbimin e informatave/raporteve në kohë reale; (ZQI).

**2. Treguesit e rezultateve:**

|  |  |  |  |
| --- | --- | --- | --- |
| Treguesi | Baza 2018 | Synimi i ndërmjetëm 2021 | Synimi 2022 |
| 1. Numri i trupave inspektuese | 36 | 16 | n/a |
| 1. Numri mesatar i vizitave në biznese |  |  |  |

**3. Ndikimi i pritur në konkurrueshmëri:** Kjo mase pritet ta përmirësoj konkurrueshmërinë duke e lehtësuar ambientin e të bërit biznes, përmes zvogëlimit të barrës mbikëqyrëse për bizneset, një kontroll më efektive po ashtu zvogëlon ekonominë joformale duke e favorizuar biznesin dhe prodhimin cilësor dhe të rregulluar.

4. **Vlerësimi i kostos së aktiviteteve dhe burimet e financimit:** Sa i përket kostove në vitin 2020 parashihet themelimi i **zyrës qendrore të inspektimeve** në të cilën zyrë i parashohim **10** punonjës që kap shumën prej 209,334 eurove. Gjatë viteve 2021 dhe 2022 parashihet zhvillimi dhe zbatimi i kornizës elektronike “E-inspektorati”. Kostoja për këtë aktivitet është paraparë të jetë 2,677,746 euro për vitin 2021 dhe 971,576 euro për vitin 2022. Aktiviteti financohet nga kredia e Bankës Botërore nën shpenzimet kapitale. Afër 230,000 euro janë planifikuar në mallra dhe shërbime për vitin 2021 dhe 2022, të dedikuara kryesisht për trajnimet e inspektorëve.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Masa e propozuar pritet te ketë ndikim në rritje e punësim formal, mirëpo e përmirëson efektivitetin administrativ sa i përket inspektimeve dhe zvogëlon barrierën e kontrollit që ushtrohet ndaj bizneseve.

**6. Ndikimi i pritshëm në mjedis:**  Nuk ka ndikim relevant në mjedis.

7. **Rreziqet potenciale**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| 1. Mungesa e kapaciteteve për zbatim të koncepteve të reja | I mesëm | Trajnimet e duhura për ngritje të kapaciteteve |

|  |
| --- |
| **Masa e reformës 9: Themelimi dhe funksionalizimi i Gjykatës Komerciale** |

**1. Përshkrimi i masës:** Komuniteti i bizneseve të Kosovës dhe investitorët e huaj nuk kanë një adresë të vetme për zgjidhjen e kontesteve gjyqësore. Mandatet e paqarta dhe juridiksioni i Departamentit Ekonomik dhe Departamentit Administrativ të Gjykatës Themelore të Prishtinës i detyrojnë shumë biznese të ndajnë (fragmentojnë) rastin e tyre në departamente të ndryshme që të trajtojnë çështje të ndryshme të të njëjtit rast. Ky sistem ngadalëson ndjeshëm zgjidhjen e mosmarrëveshjeve dhe pengon cilësinë dhe konsistencën e vendimeve të marra nga të dy departamentet. Një zgjidhje e ngritjes së efikasitetit dhe fuqizimit të sigurisë juridike në funksion të përmirësimit të mjedisit biznesor është themelimi i një gjykate komerciale me dy-shkallshmëri, që përfshinë të gjitha kompetencat e Departamentit Ekonomik si dhe çështjet tregtare nën Departamentin Administrativ. Kjo reformë është një masë e re, që pason Masën 10 nga PRE 2019-2021 (Rritja e Efikasitetit në Gjyqësor). Fokusi i kësaj masë është rritja e efikasitetit në zgjedhjen e kontesteve komerciale përmes themelimit të Gjykatës Komerciale, si adresë e vetme për zgjidhjen e të gjitha kontesteve komerciale të bizneseve dhe investitorëve të huaj.

1. **Aktivitetet e planifikuara për 2020:**
2. Hartimi dhe miratimi i Projektligjit për Gjykatën Komerciale; (MD)
3. Vlerësimi i ndikimit që do të ketë themelimi i Gjykatës Komerciale në legjislacionin dytësor të KGjK-së dhe identifikimi i rregulloreve që kërkojnë ndryshime;
4. Plotësimi dhe ndryshimi i Rregullores për organizimin dhe funksionimin e asamblesë së kryetarëve të gjykatave dhe gjyqtarëve mbikëqyrës; (KGjK)
5. Plotësimi dhe ndryshimi i Rregullores për organizimin e brendshëm të gjykatave; (KGjK)
6. Plotësimi dhe ndryshimi i Rregullores për Zyrtarët për informim publik në gjykata; (KGjK).
7. **Aktivitetet e planifikuara për 2021:**
8. Funksionalizimi i Gjykatës Komerciale dhe shuarja e Departamentit Ekonomik dhe Divizionit Fiskal në Departamentin Administrativ në Gjykatën Themelore të Prishtinës; (KGJK)
9. Rritja e numrit të gjyqtarëve për 9 gjyqtarëve shtesë dhe sigurimi i 20 bashkëpunëtorëve profesional në Gjykatën Komerciale; (KGjK)
10. Trajnimi i gjyqtarëve, bashkëpunëtorëve profesional dhe stafit mbështetës të Gjykatës Komerciale në fushat specifike komerciale që do t’i trajtojë kjo gjykatë; (KGjK, AGjK)
11. Zhvillimi i sistemit të brendshëm të gjykatës komerciale për menaxhimin e rrjedhës së lëndëve;
12. Trajnimi i stafit administrativ në menaxhimin e rrjedhës së lëndëve; (KGjK)
13. Trajnimi i stafit mbështetës në mbledhjen dhe analizimin e të dhënave të Gjykatës lidhur me zgjidhjen e lëndëve të grumbulluara, kohëzgjatjen e procedurave gjyqësore dhe shkallën e kthimit apo ndryshimit të vendimeve të shkallës së parë nga shkalla e dytë; (KGjK).
14. **Aktivitetet e planifikuara për 2022:**
15. Trajnimi i gjyqtarëve, bashkëpunëtorëve profesional dhe stafit mbështetës të Gjykatës Komerciale në fushat specifike komerciale që do t’i trajtojë kjo gjykatë; (KGJK)
16. Lansimi i fushatave të ndërgjegjësimit me biznese për ngritjen e besimit për strukturën e reformuar gjyqësore; (MD/KGjK).
17. **Treguesit e rezultateve:**

|  |  |  |  |
| --- | --- | --- | --- |
| **Treguesi** | **Baza 2018** | **Treguesi i ndërmjetëm 2020** | **Synimi 2022** |
| 1. Zgjidhja e lëndëve të grumbulluara | 10% zvogëlim i ngarkesës dhe 100% zgjidhje e lëndëve të reja/110% efikasitet | 35% zvogëlim i ngarkesës (kumulativ) dhe 100% zgjidhje e lëndëve të reja/125% efikasitet | 60% zvogëlim i ngarkesës (kumulativ) dhe 100% zgjidhje e lëndëve të reja/125% efikasitet |
| 2. Kohëzgjatja e zgjidhjes së kontestit | 2 vite | 1.5 vite | 1 vit |
| 3.Shkalla e kthimit/ndryshimit të vendimeve të shkallës së parë nga shkalla të dytë | 20% | 10% | 10% |

**3. Ndikimi i pritur në konkurrueshmëri:** Krijimi i një adrese të vetme, efektive dhe të specializuar në zgjidhjen e kontesteve afariste kontribuon në ngritjen e sigurisë juridike për dinamizim të veprimtarisë biznesore dhe si rezultat, edhe në rritjen ekonomike të vendit. Ngritja e sigurisë juridike përmes zgjidhjes efikase të kontesteve komerciale nga kjo Gjykatë shërben si stimulim dhe ulje e riskut për zgjerim të bizneseve ekzistuese dhe ndikon në rritjen e investimeve direkte nga kompanitë e huaja dhe diaspora. Rritja e akterëve në treg, duke përfshirë investitorë të huaj që ofrojnë mallra apo shërbime kualitative, ndikon në rritjen e konkurrueshmërisë.

4. **Vlerësimi i kostos së aktiviteteve dhe burimet e financimit:** Kosto e përgjithshme për zbatim të kësaj mase gjatë viteve 2020-2022 vlerësohet të jetë 1,704,270 EUR. Nga kjo vlerë, 25,440 EUR vlerësohet kostoja për vitin 2020, e cila pritet të financohet nga grantet tjera (Projekti i USAID). Për vitin 2021, kostoja vlerësohet të jetë rreth 900,000 EUR, nga të cilat 758,000 pritet të financohen nga Buxheti i Kosovës. Fondet nga buxheti i Kosovës dedikohen për paga dhe furnizime të tjera për zyre sipas punësimit të gjykatësve dhe punonjësve të rinj siç është paraparë me Ligjin për Gjykatën Komerciale. 141, 025 EUR tjera shtesë planifikohen të merren nga grantet tjera të dedikuara për programe trajnuese për gjykatës, bashkëpunëtorë profesional dhe stafin mbështetës. Kostoja e vlerësuar për vitin 2022 është 779,805 nga të cilat 701,600 pritet të financohen nga Buxheti i Kosovës dhe 78,205 nga grantet tjera.

**5.** Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore: Ndërmarrjet e vogla dhe të mesme (NVM) përbëjnë 99% të ndërmarrjeve në Kosovë. Në rast të një mosmarrëveshje, proceset e ngadalta gjyqësore mund të vënë në rrezik vendet e punës dhe bizneset familjare. Procedurat e parashikueshme dhe efektive të vendosjes dhe zbatimit të kontratave përcaktojnë nëse një NVM mund të mbijetojë dhe të rritet. Me rritjen e sigurisë juridike, rritet edhe interesimi për investime nga jashtë. Investimet e reja dinamizojnë tregun e punës dhe stimulojnë ngritjen e shkallës së pjesëmarrjes së grave në tregun e punës. Gjithashtu, siguria juridike siguron kosto operative më të parashikueshme dhe më të përballueshme për bizneset.

**6. Ndikimi i pritshëm në mjedis:**  Nuk ka ndikim relevant ne mjedis.

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| Vonesat në miratim të projektligjeve | Mesëm | Vonesat në miratimin e ligjeve nga Kuvendi mund të ndikojë afatet e aktiviteteve përcjellëse për themelimin e Gjykatës Komerciale. Ciklet zgjedhore mund te jenë të paparashikueshme, gjë që mund t’i ndikojë afatet kohore të miratimit dhe zbatimit të projektligjit për Gjykatën Komerciale. |

**7. Rreziqet potenciale:**

|  |
| --- |
| **Masa e reformës 10: Ulja e ekonomisë joformale në sektorin e pronave të paluajtshme** |

**1. Përshkrimi i masës:** Kjo masë propozon shfrytëzimin e procedurave efikase administrative të Agjencisë Kosovare për Krahasim dhe Verifikim të Pronës (AKKVP), si trup kuazi gjyqësor, për t’i ofruar njohje formale dhe ligjore bartësve faktik të të drejtave joformale pronësore, kështu që ato të mund të regjistrohen në kadastër. Reforma parasheh mveshjen e AKKVP-së me mandat për të shërbyer si organ shqyrtues për të vendosur dhe ofruar njohje juridike të të drejtave joformale të pakontestueshme. Kjo reformë kontribuon në shkarkimin e gjykatave nga kërkesat për formalizim dhe i ofron qytetarëve një zgjidhje të shpejtë të kërkesave të tyre për formalizmin e të drejtave pronësore. Kadastri është legjitim atëherë kur të dhënat kadastrale përputhen me gjendjen faktike dhe i shërben dinamikave të ekonomisë së tregut. Objektiv i përgjithshëm i kësaj mase është transformimi i kadastrit në një platformë të besueshme të të dhënave mbi pronat dhe bartësit e të drejtave pronësore në Kosovë. Kjo masë është rrjedhoje e reformave të filluara në PRE 2016 -2018 dhe bazohet në Strategjinë Kombëtare për të Drejtat Pronësore, e sponsorizuar nga Ministria e Drejtësisë.

**a. Aktivitetet e planifikuara për 2020:**

1. Miratimi i projektligjit për plotësimin dhe ndryshimin e Ligjit për Agjencinë Kosovare për Krahasim dhe Verifikim të Pronës; (ZKM)
2. Miratimi i projektligjeve për Kadastrën (MMPH), Tokën Ndërtimore (MD) dhe Pronën Publike (MD);
3. Hartimi i rregulloreve për detyrat dhe përgjegjësitë e Sekretariatit të AKKVP-së dhe Komisionit vendosës për adresimin e kërkesave për formalizim (AKKVP);
4. Funksionalizimi i mandatit të ri të AKKVP-së (ZKM, AKKVP);
5. Trajnimi i komisionerëve të AKKVP-së dhe stafit mbështetës të Sekretariatit të AKKVP-së (AKKVP);

**b. Aktivitetet e planifikuara për 2021:**

1. Trajnimi i komisionerëve të AKKVP-së dhe stafit mbështetës të Sekretariatit të AKKVP-së (AKKVP);
2. Miratimi i udhëzimit administrativ që e rregullon dhe lehtëson qasjen në të dhëna kadastrale për qytetarët e Kosovës (MMPH)

**2. Treguesit e rezultateve:**

|  |  |  |  |
| --- | --- | --- | --- |
| **Treguesi** | **Baza 2018** | **Synimi i ndërmjetëm 2020** | **Synimi 2022** |
| 1. Kohëzgjatja e procesit për njohje të transaksioneve joformale pronësore | n/a | 18 muaj | 14 muaj |
| 2. Përditësimi i regjistrit kadastral me të dhëna të sakta të bartësve ligjor | 50% | 60% | 70% |

**3. Ndikimi i pritur në konkurrueshmëri:** Pronat që nuk mund të regjistrohen në kadastër janë “kapital i vdekur”. Aktualisht, vlerësohet se janë mbi 350,000 prona të paregjistruara ne Kosovë, në vlerë disa miliardësh. Si të tilla këto prona, as nuk mund të tregtohen dhe as nuk mund të përdoren si kolateral për marrje të kredisë. Krijimi i një sistemi efektiv të të drejtave të pronësisë krijon siguri ligjore për investitorët dhe rrjedhimisht i rritë mundësitë për investime, ndërsa kjo u krijon shtetasve më shumë mundësi për të përdorur pronën si kolateral dhe për këtë arsye përmirëson qasjen në financa. Gjithashtu, fuqizimi i të drejtave pronësore përmirëson indikatorët e Bankës Botërore për mjedisin e të bërit biznes, duke përfshirë regjistrimin dhe administrimin e pronës dhe zgjidhjen e kontesteve pronësore.

**4. Vlerësimi i kostos së aktiviteteve dhe burimet e financimit:** Kosto e përgjithshme për zbatim të kësaj mase gjatë viteve 2020-2022 vlerësohet të jetë 1,704,270 EUR. Nga kjo vlerë 25,440 EUR vlerësohet kosto e për vitin 2020, e cila pritet të financohet nga grantet tjera (Projekti i USAID). Për vitin 2021, kosto vlerësohet të jetë rreth 900,000 EUR, nga të cilat 758,000 pritet të financohen nga Buxheti i Kosovës dhe 141, 025 EUR nga grantet tjera. Ndërsa kosto e vlerësuar për vitin 2022 është 779,805 nga të cilat 701,600 pritet të financohen nga Buxheti i Kosovës dhe 78,205 nga grantet tjera.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Fuqizimi i të drejtave pronësore kontribuon në uljen e pabarazisë gjinore. Për gratë dhe vajzat, ekonomia joformale i gjerë në sektorin e pronave kur prona shkëmbehet jashtë sistemit formal përjashton ato nga shitblerjet mbi të cilat ato posedojnë të drejta legjitime. Me posedim të pronës, gratë pavarësohen ekonomikisht, duke shfrytëzuar pronën si kolateral për marrjen e kredive bankare për fillim të një biznesi të ri që krijon vende të reja pune, apo për marrjen e subvencioneve për shfrytëzim efektiv të tokave bujqësore.

**6. Ndikimi i pritshëm në mjedis:**  Nuk ka ndikim relevant në mjedis.

**7. Rreziqet potenciale**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| Bashkëpunimi dhe koordinimi ndërinstitucional | I ulët | AKKVP në ndërmarrë hapat e duhur për themelim të grupeve punuese dhe të rris rolin e saj koordinues në ketë proces. |

|  |
| --- |
| **Masa e reformës 11: Zvogëlimi i ekonomisë joformale** |

**1. Përshkrimi i masës:** Ekonomia joformale si fenomen, ka marrë shtrirje të gjerë në ekonominë e vendit. Studimet e fundit vlerësojnë që ekonomia joformale arrin deri në 30% të BPV-së. Duke iu shmangur detyrimeve të ndryshme ndaj shtetit, subjekte të ndryshme fitojnë shuma të mëdha financiare në mënyrë të paligjshme. Prezenca e ekonomisë joformale në vend dëmton ekonominë e tregut dhe konkurrencën e drejtë në mes të bizneseve. Në këtë drejtim ajo gjithashtu paraqet pengesë të madhe në matjen e treguesve makroekonomik siç janë: bruto produkti vendor (BPV), shkalla e rritjes ekonomike dhe papunësisë, etj., të cilat reflektohen në krijimin e politikave ekonomike. Qëllimi i masës është luftimi i ekonomisë joformale, përmes përmirësimi i sundimit të ligjit dhe qeverisjes ekonomike në Kosovë, me qëllim të rritjes së të ardhurave tatimore si dhe formalizmit të punësimit. Masa është në përputhje me Strategjinë e re Kundër Ekonomisë Joformale dhe Parandalimin e Pastrimit të Parave dhe Financimit të Terrorizmit 2019-2023. Gjithashtu, ajo është në përputhje me Strategjinë aktuale të Zhvillimit të Kosovës dhe marrëveshjen e vendit në Marrëveshjen e Stabilizim Asocimit.

1. **Aktivitetet e planifikuara për 2020:**
2. Ndryshimi i kornizës së nevojshme ligjore, miratimi dhe nxjerrja e akteve nënligjore për uljen e transaksionit aktual prej 500 € në 300 Euro për biznes ( Ligji per procedurat e ATK) në para kesh si dhe futjen e pagesës elektronike obligative (Ligji i Punës) për 1) të gjitha pagat dhe mëditjet e punonjësve në të gjithë sektorët dhe 2) punësimin, papunësinë dhe pagesat e sigurisë sociale / shëndetësore për të gjithë banorët e Kosovës;
3. Zhvillimi i sistemit aktual për përditësimin automatik të klasifikimit të aktivitetit ekonomik të bizneseve përmes EDI-t sipas nomenklaturës ndërkombëtare (NACE rev.2) dhe shkëmbimi i këtyre informacioneve nga ATK në ARBK dhe ASK;
4. Zgjerimi i aktiviteteve inspektuese në sektorin e ndërtimit, akomodimit dhe kontrollit të stoqeve të mallrat në sektorin e tregtisë, si rezultat i zbatimit të Planeve Specifike Përmbushëse për sektorët me shkallë të lartë të rrezikshmërisë;
5. Intensifikimi i aktiviteteve inspektuese në mes ATK-së dhe Ministrisë së Punës dhe Mirëqenies Sociale (MPMS) me qëllim të identifikimit dhe regjistrimit të punëtorëve të pa regjistruar;
6. Ristrukturimi i Inspektoratit të Punës dhe punësimi i 20 inspektorëve shtesë të punës;
7. Intensifikimi i veprimeve inspektuese (kontrolleve/inspektimeve) ndërmjet DK dhe ATK tek bizneset që kategorizohen me rrezik të lartë të shmangies së tatimeve të identifikuara nga grupi i përbashkët i inspektorëve të DK dhe ATK në fushat si tregtia, tekstili, dyqanet e telefonave dhe arit.
8. **Aktivitetet e planifikuara për 2021:**
9. Zgjerimi i aktiviteteve inspektuese në sektorin e ndërtimit, akomodimit dhe kontrollit të stoqeve të mallrat në sektorin e tregtisë, si rezultat i zbatimit të Planeve Specifike të përmbushjes për sektorët me shkallë të lart të rrezikshmërisë;
10. Vlerësimi ex post i zbatimit të aktivitetit 3 të vitit 2019 dhe hartimi i masave të nevojshme korrigjuese për planin e vitit vijues, ndryshimeve dhe zbatimit;
11. Zgjerimi i gamës së Vlerësimeve të Rrezikut nga NJIF (Njësia e Inteligjencës Financiare) duke shtuar vlerësimin e Sektorit Financiar.
12. **Aktivitetet e planifikuara për 2022:**
13. Themelimi dhe funksionalizimi i Njësisë për Rikthimin e Aseteve të Konfiskuara;
14. Krijimi i fondit të konfiskimit në Kosovë;
15. Themelimi i një sistemi për pagesa ndërbankare me qëllim të stimulimit të pagesave përmes kartave dhe formave tjera të pagesës që e ulë përdorimin e parasë së gatshme në një shkallë të lartë si mjet pagese;

**2. Treguesit e rezultateve:**

|  |  |  |  |
| --- | --- | --- | --- |
| **Treguesi** | **Baza 2018** | **Synimi i ndërmjetëm 2020** | **Synimi 2022** |
| 1. % e të hyrave tatimore nga ngushtimi i hendekut tatimor[[33]](#footnote-33) | Rritja e përqindjes së bazës tatimore për tip tatimi dhe sektori me ekspozim të lartë ndaj ekonomisë joformale; jo më pak 2% si mesatare e të gjitha tipeve të tatimit (VAT, PIT, CIT) | Rritja e përqindjes së bazës tatimore për tip tatimi dhe sektori me ekspozim të lartë ndaj ekonomisë joformale; jo më pak 2.5% si mesatare e të gjitha tipeve të tatimit (VAT, PIT, CIT) | Rritja e përqindjes së bazës tatimore për tip tatimi dhe sektori me ekspozim të lartë ndaj ekonomisë joformale; jo më pak 2.5% si mesatare e të gjitha tipeve të tatimit (VAT, PIT, CIT) |
| 2. Shkalla e punësimit joformal[[34]](#footnote-34) | 14% | 12% | 10% |

**3. Ndikimi i pritur në konkurrueshmëri:** Reduktimi i ekonomisë joformale do të përmirësojë mjedisin e të bërit biznes në përgjithësi, konkurrencën lojale dhe për rrjedhojë do të mundësojë rritjen e atyre sektorëve ku Kosova ka avantazhe më konkurrues. Konkurrenca nga sektori joformal, është pengesa kryesore e tatimpagueseve të rregullt. Kjo masë do të adresonte këtë çështje, përmes rritjes se transaksioneve të tatueshme, si rezultat i zbatimit të një mekanizmi më të efektshëm të kontrollit dhe një analize më të mirë të rrezikut, e cila pritet që të patën brenda një viti të reflektohet me rreth 50 mil qarkullim shtesë dhe të paktën 1,000 punësime të formalizuara.

**4. Vlerësimi i kostos së aktiviteteve dhe burimet e financimit:** Kostoja totale për zbatimin e kësaj mase është 1,296,650 për vitet 2020-2022. Një pjesë e madhe e hargjimeve në vitin 2020 janë të planifikuara si paga në shumën prej 294,000 euro me të cilat do të paguhen 30 inspektorë tatimor të ri (6 muaj) dhe 20 inspektorë të punës. 187,500 euro shtesë janë planifikuar si G&S për blerjen e pajisjeve ekipore dhe furnizime tjera të nevojshme që e lehtësojnë koordinimin e veprimeve të inspektorëve të DK dhe ATK. Kostoja totale për vitet 2021 dhe 2022 merr parasysh ndikimin e plotë vjetor të pagave për të dy kategoritë e inspektorëve (inspektorëve tatimor dhe të punës). Përveç kësaj, vlerësimi për vitin 2022 merr parasysh pagat e stafit të ri dhe G&S, për stafin e ri që pritet të punësohet nën Njësinë për Rikthimin e Aseteve të Konfiskuara.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Reduktimi i ekonomisë joformale do të ndikojë drejtpërdrejt në rritjen e punësimit formal. Ndikimi kryesor në punësim do të ishte përmirësimi i niveleve zyrtare të punësimit në sektorët me nivelin më të lartë të informalitetit, kjo do ndikonte edhe në rritjen e të drejtave të punëtorëve në punë dhe qasjen më të lehtë në financa. Po ashtu, do të ndikoj në zhvillimin ekonomik, rritjen e buxhetit, e cila do mund të përkthehej edhe me ngritjen e mirëqenies për shtresat më të varfëra të popullsisë. Reduktimi i ekonomisë joformale do të ndikojë ndjeshëm edhe në rritjen e të hyrave buxhetore përmes së cilave financohen shërbimet publike duke ngritur kështu mirëqenien e qytetarëve të vendit dhe ndikojnë në ofrimin jocilësor të shërbimeve. Si rezultat, shkalla e punësimit joformal deri në vitin 2021 pritet të ulet deri në 12% nga 16 % sa vlerësohet të jetë në vitin 2018.

**6. Ndikimi i pritshëm në mjedis:**  Nuk ka ndikim relevant në mjedis.

7. **Rreziqet potenciale:**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| 1. Ngecja e bashkëpunimit ndërinstitucional | I Lartë | Intensifikimi apo rritja e shkëmbimit të të dhënave ndërmjet institucioneve të ndryshme si atyre të nivelit qendror, po ashtu edhe atyre lokale me qëllim luftimin e ekonomisë joformale. |
| 2.Mungesa e konsistencës së Institucioneve Ligj zbatuese në bashkëveprimin ndër-institucional. | I Lartë | Rritja e numrit të memorandumeve të bashkëpunimit në mes institucioneve duke mundësuar ndërlidhjen e sistemeve ku informacioni do shkëmbehej në formë elektronike. |

4.3.4. Hulumtimi, zhvillimi dhe inovacioni dhe ekonomia digjitale

1. **Analiza e pengesave kryesore**

**Gjendja aktuale:** Sistemi i Hulumtimit, Zhvillimit dhe Inovacionit (HZHI) në Kosovë vazhdon të ketë nivel shumë të ulët të zhvillimit. Raporti i vitit 2016 i OECD-së rendit sistemin e inovacionit të Kosovës në vendin e fundit dhe e vlerëson dobët në katër fushat e politikave, si: politikat për qeverisjen e HZHI, baza kërkimore, aktivitetet e HZHI në sektorin privat dhe bashkëpunimi ndërmjet bizneseve dhe akademisë. Po ashtu, buxheti i alokuar është i pamjaftueshëm, pasi që sipas Ligjit për Kërkim dhe Aktivitetet Shkencore, Qeveria e Kosovës duhet të ndajë 0.7% ose 14 milion euro në vit për shkencë dhe inovacion në MASHT, por për shkak të mungesës së fondeve buxheti i alokuar në MASHT për vitin 2019 është 1.600,000 EUR, ndonëse kjo shënon një rritje të vogël në krahasim me vitet e kaluara.

Më 2018 është miratuar dhe ka hyrë në fuqi Ligji për Inovacion Shkencor dhe Transfer të Dijes dhe Teknologjisë. Ky ligj, ndër të tjera përcakton qartë bartësit e kërkimit shkencor në Kosovë. Ndërsa, tani MASHT është duke finalizuar rregulloren e skemave të reja Voucher që do të prezantojnë si risi mekanizmat mbështetës dhe procedurat e promovimit. Ministria ka hartuar edhe koncept dokumentin për shkencën dhe sistemet e inovacionit si dhe së shpejti do të fillojë edhe hartimin e Hartës së Infrastrukturës Kërkimore. Sa i përket performancës së Kosovës në programin Horizon 2020, janë marrë masa për përmirësim të performancës përmes trajnimeve dhe ndërlidhjes më të mirë me studiuesit, përmirësimit të pikave kombëtare të kontaktit, shkëmbimit të praktikave më të mira dhe konsultimeve me vendet e tjera. Nuk ka statistika për shpenzimet e biznesit privat në R&D dhe NVM-të nuk shprehin interes për të absorbuar ndihmën përmes skemave 'Voucher' dhe mbështetje tjetër institucionale për zhvillimin e produkteve dhe shërbimeve inovative.

Ministria e Inovacionit dhe Ndërmarrësisë, e krijuar kohët e fundit, ka filluar të ndryshojë këtë gjendje në lidhje me zhvillimin e inovacionit duke rezultuar me ndikim në ndërmarrësi. Sidoqoftë, Ministria nuk e ka finalizuar ende hartimin e Ligjit për Inovacionin dhe Ndërmarrësi dhe aktet nënligjore për krijimin dhe funksionimin e Qendrave Rajonale për Inovacion dhe Ndërmarrësi si dhe krijimin e një mekanizmi për rishikimin dhe zbatimin e Fondit të Inovacionit dhe Ndërmarrësisë. Sidoqoftë, Fondi I&N ka përfunduar zbatimin e një skemë për mbështetje të drejtpërdrejtë financiare për bizneset start-up.

MIN gjithashtu ka përfunduar punën në një skemë tjetër fondesh dhe së shpejti do ta shpall thirrjen publike për mbështetje financiare të drejtpërdrejtë për NMVM-të, ndërsa skema e ndihmës financiare direkt për OJQ-të do të ndryshohet (subvencion vetëm 30-40% nga buxheti për aktivitetet në kuadër të një projekt propozimi inovativ). MIN ka nënshkruar Fondin e ndërsjellë për inovacion dhe ndërmarrësi me MF dhe GIZ për mbështetje financiare për zhvillimin e ideve dhe projekteve për NMVM-të. Këtë vit, është miratuar Strategjia kombëtare për inovacion dhe ndërmarrësi dhe koncept dokumenti për Ligjin për inovacion dhe ndërmarrësi, ndërsa tani po vazhdon puna për hartimin e Ligjit për I&N. Sa i përket zhvillimit të HZHI-së, janë themeluar 4 qendrat regjionale për inovacion dhe ndërmarrësi (Prishtinë, Ferizaj, Mitrovicë dhe Pejë) dhe tani është duke punuar në funksionalizimin e tyre.

**Ekonomia Digjitale:** rrjetet fikse të telekomunikimeve janë të përhapura gjerësisht në zonat urbane por jo edhe në të gjitha zonat rurale. Penetrimi i telefonisë fikse është 3.5% krahasuar me mesataren e BE-së prej 24%. Penetrimi i telefonisë mobile është rreth 108% të popullsisë dhe vlerësohet se përdorues të internetit përmes rrjetit 3G dhe 4G janë 106% të banorëve krahasuar me 126% në BE. Penetrimi i internetit me qasje fikse vlerësohet të jetë 110% të familjeve krahasuar me 87% në BE. Me hyrjen në fuqi (nëntor 2012) të Ligjit nr.04/L-109 për Komunikimet Elektronike është vendosur regjimi i autorizimit të përgjithshëm për përfshirje në aktivitete të komunikimeve elektronike.

Sipas të dhënave të raportuara në ARKEP, investimet në infrastrukturën e telekomunikimit kanë shënuar rënie nga viti 2015 kur kanë qenë afër 52 mil. €, gjatë vitit 2018 kanë qenë rreth 30 mil.€ (afër 0.5 % e BPV së përgjithshme të Kosovës). Përdorimi i përgjithshëm i TIK-ut në industri është akoma i kufizuar dhe shumë kompani kanë mungesë të vetëdijesimit lidhur me përfitimet konkurruese. Pavarësisht se shumica e familjeve në Kosovë kanë qasje në internet si me lidhje fikse ashtu edhe me celular, 38.7 % e popullsisë së vendit ende nuk ka qasje në asnjë lloj pajisje kompjuterike elektronike. Shpërndarja e infrastrukturës së TIK në Kosovë është relativisht e pa balancuar, duke rezultuar në mungesë të qasjes në infrastrukturën brezgjerë e cila ndikon në konkurrueshmërinë globale të Kosovës dhe zvogëlon mundësitë për vetëpunësim, të mësuarit të hapur dhe dixhital. Vlerësimet e fundit treguan se ekzistojnë vështirësi në sigurimin e shkathtësive të nevojshme për stafin e ri. Kompanitë e TIK-ut kanë nevojë për ndërtim të kapaciteteve me fokus në aplikimin e standardeve jo vetëm për ofrimin e shërbimeve që lidhen me softuer dhe aplikacione të reja, por edhe në prodhim. Vlerësohet se në sektorin e TIK-ut janë të punësuar rreth 2000 punëtorë, apo më pak se 1% nga numri total i të punësuarve krahasuar me 3,7% në nivel të BE. 571 biznese kanë të regjistruara TIK-un si aktivitet parësor, por vetëm rreth 120 prej tyre konsiderohen biznese me shërbime të bazuara në produkte të TIK, ndërsa të tjerat janë biznese shitëse e servisuese të harduerit.

**Pengesat strukturore:** Pengesa kryesore është mungesa e kornizës ligjore dhe politikave për mbështetje të aktiviteteve të fushës së hulumtimit dhe zhvillimit (R&D), aktivitetet e fragmentuara, infrastruktura e pamjaftueshme e butë (p.sh. ekspertë / konsulentë të HZHI) dhe infrastrukturës fizike (p.sh. laboratorë, pajisje). Dështimi për të marrë pjesë në programet Horizon 2020 paraqet pengesë për ndërmarrjet që të bashkëpunojnë në fushën e specializimit të mençur që synojnë industritë në zhvillim, duke humbur kështu mundësinë për t'u përfshirë në zhvillime moderne industriale në lidhje me mallrat dhe shërbimet e reja.

Për më tepër, mungesa e bashkëpunimit midis sektorit privat, sektorit publik dhe institucioneve të arsimit të lartë pengon transferimin efektiv të njohurive dhe gjithashtu rezulton në humbjen e mundësive për zhvillim ekonomik; gjithashtu mungesa e informacionit të saktë dhe të përditësuar mbi potencialin e inovacionit dhe ndërmarrësisë për zhvillimin e projekteve inovative të produkteve dhe shërbimeve paraqet një pengesë tjetër për zhvillimin e HZHI-së. Sa i përket ekonomisë dixhitale, pengesa kryesore është mungesa e një ekosistemi të përgjithshëm për të krijuar mundësi për idetë më inovative jo vetëm në sektorin e TIK-ut, por në të gjitha fushat që lidhen me TIK dhe me teknologjitë dixhitale të mishëruara dhe aplikuara në të gjitha pjesët e jetës.

Mungesa e shtrirjes së infrastrukturës së internetit brezgjerë ndikon negativisht në produktivitetin global dhe konkurrencën e kompanive dhe zvogëlon mundësitë për vetëpunësim, mësim në distancë, mësim dixhital dhe marketing dixhital. Shpërndarja e infrastrukturës TIK në Kosovë është relativisht e pa balancuar, duke rezultuar në mungesë të qasjes në infrastrukturën brezgjerë. Raportet e hulumtimit kanë treguar se ka vështirësi në pajisjen e personelit të ri me aftësitë e nevojshme të TIK-ut.

1. **Prioritetet e reformave strukturore**

|  |
| --- |
| **Masa e reformës #12: Përmirësimi i mjedisit për inovacion dhe ndërmarrësi** |

**1. Përshkrimi i masës:** Kjo masë ka për qëllim stimulimin dhe zbatimin e ideve dhe projekteve inovative të ekosistemit dhe ekselencës për hulumtim, të fuqizojë shkathtësitë e ndërmarrësisë, në veçanti për NMVM-të dhe bizneset fillestare (Start-Up) si dhe të rris mobilitetin e studentëve. Kjo do të arrihet duke siguruar fonde dhe infrastrukturë adekuate për zhvillimin e këtyre projekteve, fuqizimin dhe zhvillimin e shkathtësive të reja dhe duke iniciuar instrumente të reja për qeverisje dinamike në hulumtim dhe inovacion. MIN do të fillojë punën rreth krijimit të udhëzuesit dhe hartimit të projekteve për qytetet e mençura, në bashkëpunim me kuvendet komunale me qëllim të përmirësimit të shërbimeve publike për qytetarët. Gjithashtu, MIN është duke punuar në finalizimin e draft Ligjit për Inovacion dhe Ndërmarrësi dhe dy Udhëzimeve Administrative - themelimin dhe funksionalizimin e qendrave të inovacionit dhe themelimin e mekanizmit për implementimin e fondit për I&N.

Inovacionet në prodhim, përpunim dhe shërbime në fushën e TIK-ut do të kenë përparësi për subvencionim. Ndërsa MIN në bashkëfinancim me GIZ është duke zbatuar projektin “Innovation Fund” që ka për qëllim përkrahjen e bizneseve inovative. Gjithashtu, MIN është duke funksionalizuar Qendrat Rajonale të Inovacionit dhe Ndërmarrësisë në Prishtinë, Mitrovicë dhe Qendrën Multi-funksionale inovative në Shtime dhe së shpejti do të fillojmë punën rreth funksionalizimit të Parkut të Inovacionit dhe Trajnimeve në Prizren. Objektivat e kësaj mase do të realizohen në bashkëpunim të ngushtë me akademinë/universitet, sektorin privat dhe politikëbërjen, në mënyrë që arsimimi dhe ngritja profesionale e të rinjve tanë të jetë e harmonizuar me nevojat e tregut. Aktivitetet e kësaj mase janë në pajtim me Strategjinë Kombëtare për Zhvillim, Strategjinë për Inovacion dhe Ndërmarrësi dhe Agjendën Digjitale për shtetet e Ballkanit Perëndimor, PKZMSA dhe KASH.

1. **Aktivitetet e planifikuara për 2020:**
2. Hartimi dhe Miratimi i Ligjit për Inovacion dhe Ndërmarrësi dhe infrastruktura sekondare ligjore si dhe UA mbi themelimin dhe funksionalizimin e qendrave të inovacioni; (MIN)
3. Hartimi dhe miratimi i UA për Themelimin e mekanizmit për implementimin e fondit për I&N; (MIN)
4. Mbështetja direkte financiare për idetë, projektet dhe aktivitet inovative për NMVM-të dhe bizneset fillestare Start UP në sektorin e TIK dhe sektorët prioritarë si dhe skema spin-off; (MIN)
5. Studim (hulumtim) lidhur me aplikimin e qyteteve të mençura dhe hartimi i udhëzuesit për qytetet e mençura (smart cities); (MIN)
6. Mbështetja direkte financiare për hulumtuesit për mobilitete në fushat prioritare të hulumtimit si dhe mbështetje studentëve të doktoratës për studime në top 500 universitetet më të mira sipas listës Shanghay; (MASHT)
7. Finalizimi i koncept dokumentit për hartëzimin e sistemeve të hulumtimit, shkencës dhe inovacionit; (MASHT)
8. Mbështetje direkte financiare për bizneset përmes skemave voucher; (MASHT)
9. **Aktivitetet e planifikuara për 2021:**
10. Mbështetja direkte financiare për idetë, projektet dhe aktivitet inovative për NMVM-të dhe bizneset fillestare Start UP në sektorin e TIK dhe sektorët prioritarë si dhe skema spin-off; (MIN)
11. Themelimi i Qendrave rajonale të inovacionit dhe ndërmarrësisë në Pejë dhe Gjilan; (MIN)
12. Hartimi i programit për zhvillimin e Parkut të inovacionit dhe trajnimeve në Prizren në bashkëpunim me GIZ dhe ministritë relevante të linjës; (MIN)
13. Hartimi i Pilot Projekteve për qytetet e mençura në bashkëpunim me Kuvendet Komunale; (MIN)
14. Përgatitja e një programi të përbashkët për zhvillimin e Parkut të teknologjisë në Prizren; (MIN)
15. Hartëzimi i infrastrukturës laboratorike për hulumtim dhe inovacion; (MASHT)
16. Vazhdimi i mbështetjes së projekteve shkencore dhe inovative, projekteve bilaterale për skemat e mobilitetit, mobilitetin afatshkurtër të shkencëtarëve të Kosovës, ngritjen e kapaciteteve; (MASHT)
17. Zhvillimi i regjistrit të hulumtuesve në nivel vendi; (MASHT).
18. **Aktivitetet e planifikuara për 2022:**
19. Mbështetja direkte financiare për idetë, projektet dhe aktivitet inovative për NMVM-të dhe bizneset fillestare Start UP ne sektorin e TIK dhe sektorët prioritarë si dhe skema spin-off; (MIN)
20. Vazhdimi i hartimit të Pilot projekteve për qytetet e mençura në bashkëpunim me Kuvendet Komunale; (MIN)
21. Mbështetje direkte për hulumtuesit përmes projekteve shkencore dhe inovative, projekteve bilaterale për skemat e mobilitetit, mobilitetit afatshkurtër të shkencëtarëve të Kosovës, ngritjen e kapaciteteve; (MASHT)
22. Përgatitja e një raporti mbi potencialin hulumtues në Kosovë duke bashkuar hartën e infrastrukturës laboratorike dhe vlerësimin e performancës së hulumtimit; (MASHT).

**2. Treguesit e rezultateve**

|  |  |  |  |
| --- | --- | --- | --- |
| Treguesit: | Baza | Synimi i ndërmjetëm 2021 | Synimi 2022 |
| Rritja e punësimit në NMVM që financohen nga MIN, rritja me % | Fillon të matet nga 2020 | 15% | 25% |

**3. Ndikimi i pritshëm në konkurrueshmëri:** Konkurrueshmëria e ekonomisë është tregues i rëndësishëm i gjendjes ekonomike të një vendi dhe si i tillë është në lidhshmëri të ngushtë me nivelin e inovacioneve, ndërlidhjen me ekonomi dhe sistemin arsimor. Investimet financiare direkte nga qeveria në fushën e inovacionit dhe ndërmarrësisë në shumë shtete të botës kanë rezultuar se janë faktorë kyç në rritjen ekonomike dhe konkurrueshmërinë, çfarë ka për synim edhe qeveria jonë. MIN, përmes skemave për financimin e projekteve dhe ideve inovative dhe qendrave rajonale të inovacionit dhe ndërmarrësisë mëton të avancojë teknologjitë e reja, produktet dhe shërbimet tek kompanitë vendore, duke zhvilluar resurset humane, rritur profitin dhe produktivitetin e ndërmarrjeve dhe njëkohësisht duke rritur potencialin për eksport dhe tërheqjen e investimeve të huaja. Zbatimi i kësaj mase ndikon në zhvillimin e shkathtësive të fuqisë punëtore, rrit cilësinë e produkteve dhe efikasitetin e ndërmarrjeve, nxit inovacionin dhe krijon mundësi për punësim dhe vetëpunësim.

**4. Vlerësimi i kostos së aktiviteteve dhe burimet e financimit:** Kosto e përgjithshme për zbatim të kësaj mase gjatë viteve 2020-2022 vlerësohet të jetë 25,833,000 EUR. Nga kjo vlerë 7,590,000 EUR është kosto për vitin 2020, e cila në masë të madhe do të financohet nga buxheti i Kosovës nga subvencionet dhe transferet në shumën prej 7,000,000 euro nga mbështetja direkte për SME pjesa tjetër nga grantet tjera. Për vitin 2021, kostoja vlerësohet të jetë 10,098, 000 EUR, nga të cilat 10,050,000 EUR pritet të financohen nga Buxheti i Kosovës dhe 48,000 EUR nga grantet tjera. Ndërsa kostoja e vlerësuar për vitin 2022 është 8,145,000EUR nga të cilat 8,145,000 pritet të financohen nga Buxheti i Kosovës dhe 60,000 nga grantet tjera. Në vitet 2021 dhe 2022, krahas subvencioneve për ndërmarrjet inovative, janë planifikuar edhe 1,500,000 euro si shpenzim kapital për themelimin e Qendrave regjionale për inovacion dhe ndërmarrësi.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Objektivat dhe aktivitet e kësaj mase do të ndikojnë në ngritjen e punësimit me prioritet për të rinjtë dhe gratë. Vitet e fundit nga granti për inovacion dhe ndërmarrësi, mbështetja financiare direkte skema Start-up, ka rezultuar në lehtësirat për të bërë biznes, me këtë rast kanë startuar punën rreth 80 biznese të reja me nga 2-3 punëtorë, 60% prej tyre gra.

**6. Ndikimi i pritshëm në mjedis:** Masa nuk pritet të ketë ndikim në mjedis.

**7. Rreziqet potenciale**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| Mënyra e financimit të qendrave të rajonale të inovacionit dhe Ndërmarrësisë deri në vetëmbajtje. mosrealizimi i vlerësimi i bazuar në performancë për fushën e hulumtimit | I ulët | Statusi i qendrave të inovacionit në bashkëpunim me universitet dhe kuvendet komunale dhe OJQ-të. |
| Ngecjet në funksionalizimin e Parkut të inovacionit dhe trajnimeve në Prizren. | I ulët | Hartimi i një koncept dokumenti apo rregullore të veçantë mbi mënyrën e organizimit, menaxhimit dhe funksionimit të Parkut ndër-rajonal për inovacion dhe trajnime. |

|  |
| --- |
| **Masa e reformës #13: Shtrirja e infrastrukturës përkatëse të rrjeteve dhe shërbimeve të TIK-ut për zhvillim socio-ekonomik** |

**1. Përshkrimi i masës:** Masa është vazhdimësi nga PRE 2019-2021 dhe ka për qëllim zgjerimin e qasjes dhe përdorimit të TIK-ut përmes shtrirjes së infrastrukturës brezgjerë në viset e pambuluara, përkrahjes për shtrirjen e infrastrukturës mobile 5G, krijimit të kushteve për hulumtim dhe zhvillim në TIK, forcimit të kapitalit njerëzor dhe mbështetjes së bizneseve dixhitale, si dhe dixhitalizimit të bizneseve tjera. MZHE në bashkëpunim me Bankën Botërore janë duke e zbatuar Programin për Ekonominë Dixhitale të Kosovës- KODE. KODE zbatohet nga 2019-2023. Si pjesë e implementimit të KODE, gjatë vitit 2019 janë nënshkruar tridhjetë (30) kontrata për shtrirjen e infrastrukturës brezgjerë me shpejtësi të lartë, për 30 lote/zona që përfshijnë 70 fshatra të pambuluara. Pas realizimit të fazës së parë për funksionalizimin e Parkut teknologjik në Bërnicë më 2018, tani më 2019 është duke u realizuar edhe Faza II. Gjithashtu, MZHE është në proces të pajisjes së 20 shkollave fillore me pajisje të domosdoshme për trajnim, testim dhe mentorim në fushën e TIK-ut dhe Inovacionit. Ndërsa, në kuadër të zhvillimit të resurseve njerëzore për ekonominë dixhitale dhe mbështetje për biznese dixhitale, projekti IPA 2017 që ka për qëllim rritjen e konkurrueshmërisë së sektorit të TIK në Kosovë, pritet të filloj zbatimin në fund të vitit 2019 apo në fillim të vitit 2020.

Kjo masë është në përputhje me SKZH, Agjendën Dixhitale të Kosovës 2013-2020, Strategjinë e Kosovës për TI, PKZMSA dhe KASH. Në përputhje me Strategjinë e Kosovës për TI, MZHE ka filluar aktivitetet për krijimin e Qendrës së ekselencës dixhitale (QED) në Parkun për inovacion dhe trajnim në Prizren. Në kuadër të QED do të themelohet edhe Rrjeti kombëtar për hulumtim dhe edukim. QED do të shërbejë për zhvillimin e inovacionit në TIK dhe do të fokusohet fillimisht në studime, hulumtime dhe zhvillime të fushës së TIK bazuar në trendët më të rinj të TIK-ut. Në Kosovë vlera e shtuar e sektorit të TIK-ut kryesisht sigurohet nga ofrimi i shërbimeve brenda e jashtë vendit. Mirëpo, është me rëndësi strategjike të mbështetet edhe zhvillimi i prodhimit në TIK, p.sh. prodhimi i komponentëve elektronike, pajisjeve komunikuese ose elektronika e konsumatorit.Është thelbësore të përcaktohen përparësitë gjatë procesit të përpilimit të Strategjisë për specializim të mençur për investime në sektorin e TIK-ut në fushën e prodhimit, nëpërmjet bashkëpunimit të ngushtë me sektorin privat.

**a. Aktivitetet e planifikuara për 2020:**

1. Shtrirja e infrastrukturës brezgjerë në vise të pambuluara përmes programit KODE dhe përkrahja për shtrirjen e infrastrukturës mobile 5G; (MZHE)
2. Krijimi i Stacionit Fiks për monitorim të frekuencave; (MZHE)
3. Përgatitja e metodologjisë për monitorimin vjetor të statistikave në industrinë e TIK-ut dhe H&ZH; (MZHE)
4. Zhvillimi i trajnimeve për të rinj dhe lidhja e tyre me mundësitë e punëve online – të rinjtë online dhe programi i rritjes (Youth Online and Upward Program – YOU); (MZHE)
5. Krijimi i Qendrës së ekselencës dixhitale - furnizimi me pajisje dhe funksionalizimi i QED, pilotimi i 5G; (MZHE)
6. Krijimi i Rrjetit kombëtar për hulumtim dhe edukim në QED në bashkëpunim me Universitetet në Kosovë.
   * 1. **Aktivitetet e planifikuara për 2021:**
7. Hartimi dhe miratimi i Strategjisë për axhendën e ardhshme dixhitale të Kosovës; (MZHE)
8. Shtrirja e infrastrukturës brezgjerë në vise të pambuluara përmes programit KODE dhe përkrahja për shtrirjen e infrastrukturës mobile 5G; (MZHE)
9. Zhvillimi i trajnimeve për të rinj dhe lidhja e tyre me mundësitë e punëve online – të rinjtë online dhe programi i rritjes (Youth Online and Upward Program – YOU); (MZHE)
10. Dixhitalizimi i bizneseve tradicionale dhe rritja e përdorimit të teknologjive TIK në sektorin privat; (MZHE)
11. Zhvillimi në vazhdimësi i Qendrës së ekselencës dixhitale - furnizimin e pajisjeve dhe funksionimin e QED; (MZHE)
12. Inicimi i një thirrje për propozime për projekte H&ZH në TIK; (MZHE)
13. Krijimi i qendrës për edukim - STEM në fushën e TIK-ut në QED; (MZHE)
14. Krijimi i sistemit të monitorimit për TIK; (MZHE)
15. Përgatitja e udhërrëfyesit nacional për inteligjencë artificiale, blockchain; (MZHE)
    * 1. **Aktivitetet e planifikuara për 2022:**
16. Përkrahja për shtrirjen e infrastrukturës mobile 5G; (MZHE)
17. Zhvillimi i trajnimeve për të rinj dhe lidhja e tyre me mundësitë e punëve online – të rinjtë online dhe programi i rritjes (Youth Online and Upward Program – YOU); (MZHE)
18. Fshatrat e mençura në zonat e largëta; (MZHE)
19. Zhvillimi në vazhdimësi i Qendrës së ekselencës dixhitale - furnizimin e pajisjeve dhe funksionimin e QED; (MZHE)
20. Fillimi i klasave për fëmijë nga shkollat ​​fillore në Prizren në edukimin STEM; (MZHE);
21. Inicimi i një thirrje për propozime për projekte H&ZH në TIK; (MZHE)
22. Inicimi i pjesëmarrjes së Kosovës në programin e BE-së për raportin vjetor krahasues "Prospective Insights in ICT R&D" (PREDICT); (MZHE).

**2. Treguesit e rezultateve**

|  |  |  |  |
| --- | --- | --- | --- |
| Treguesi | Viti bazë | Synimi i ndërmjetëm | Synimi 2022 |
| Numri i zonave kadastrale të mbuluara me infrastrukturë fikse brezgjerë | 2018  34 | 2021  150 | 2022  266 |
| Numri i të trajnuarve në fushën e TIK, për ekonominë dixhitale | 2019  0 | 2021  2040 | 2022  3060 |
| Piloti i 5G në QED i përfunduar | 2019  JO | 2020  PO | 2021  PO |

**3. Ndikimi i pritur në konkurrueshmëri:** Studimi i BB arrin në përfundim që rritja e penetrimit të infrastrukturës fikse brezëgjerë prej 10% do të përcillet me një rritje prej 1.21% të GDP-së në ekonomitë e zhvilluara dhe 1.38% të GDP-së në ekonomitë në zhvillim. Krijimi i kushteve të përshtatshme përmes shtrirjes së infrastrukturës përkatëse të rrjetave dhe mundësimit të shërbimeve brezëgjerë do të lehtësojë qasjen në tregje ndërkombëtare, zhvillim të modeleve të reja të biznesit, duke i lejuar njerëzit dhe kompanitë të punojnë pavarësisht lokacionit dhe me orar fleksibil dhe në përgjithësi përshpejtimin e procedurave dhe proceseve duke rritur dinamizmin ekonomik dhe duke përmirësuar konkurrueshmërinë, përmirësimin e tregut të punës dhe mjedisin e biznesit. Ofrimi i një force të kualifikuar për punë do të ndihmonte rritjen e sektorit të TIK-ut, rritjen e konkurrencës dhe shtimin e të hyrave në ekonominë e vendit tonë.

**4. Vlerësimi i kostos së aktiviteteve dhe burimet e financimit:** Kostoja totale për zbatimin e kësaj mase pritet të jetë rreth 25,000,000€ për 2020-2022. Nga kjo shumë totale, kostoja e vlerësuar për vitin 2020 është 9,519,069 EUR, nga të cilat 1, 500,000 janë fonde nga Buxheti i Kosovës, 2,150,000 janë fonde nga IPA dhe 5,869,000 kredi nga Banka Botërore (Projekti KODE). Kostoja e vlerësuar për vitin 2021 është 8,570,261 EUR nga të cilat 1,200,000 do të financohen nga Buxheti i Kosovës, 2,050,000 nga Fondet IPA dhe 5,320,261 Kredi nga Banka Botërore (Projekti KODE). Ndërsa, kostoja e vlerësuar për vitin 2022 është 6,890,437 nga të cilat 1,200,000 EUR do të financohen nga Buxheti Qendror 2,050,000 EUR nga Fondet IPA dhe 3,640,437 EUR kredi nga Banka Botërore (Projekti KODE).

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:**Kjo masë do të ketë ndikim pozitiv në punësim duke zgjeruar mundësitë për punë dixhitale, me fokus të veçantë tek të rinjtë, gratë dhe personat me aftësi të kufizuara. Sipas disa anketimeve infrastruktura brezëgjerë (broadband-i) është vlerësuar si një motivues kryesor i punës fleksibile, në më shumë se ¾ e bizneseve të anketuara duke e cekur zgjerimin e infrastrukturës brezëgjerë si faktor që ndikon në këtë. Si rezultat direkt i komponentës së dytë të Programit KODE është planifikuar krijimi i 400 vendeve të reja të punës në bizneset e softuerit të TI-së dhe janë planifikuar trajnime në TIK për 2000 persona, të cilët potencialisht mund të konsiderohen vende të reja të punës (të punësuar apo vetëpunësuar).

**6. Ndikimi i pritshëm në mjedis:**Masa është neutrale ndaj mjedisit.

**7. Rreziqet potenciale**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| 1. Vonesat eventuale në realizimin e projekteve me BB dhe IPA | I ulët | Shqyrtimi i hollësishëm, në fazën e hershme të zbatimit të aktivitetit, të fuqisë punëtore potenciale të TIK dhe bizneseve ekzistuese të TIK në lidhje me kriteret për pranim në aktivitet, duke përdorur mjetet më efikase të TIK-ut për testimin dhe vlerësimin e kandidatëve potencialë |
| 2. Kapacitetet e kufizuara absorbuese në mesin e fuqisë punëtore potenciale të TIK dhe bizneseve të TIK | I ulët |

4.3.5. Reformat në tregti

**a. Analiza e pengesave kryesore**

**Gjendja aktuale:** Kosova ka ndërmarrë hapa thelbësorë në liberalizimin e ekonomisë dhe tregtisë së jashtme. Hapa të rëndësishëm ishin anëtarësimi në CEFTA që nga viti 2007 dhe Marrëveshja e Stabilizim Asociimit me BE. Së fundi është ratifikuar nga Presidenti, Marrëveshja e Tregtisë së Lirë me Turqinë e cila ka hyrë në fuqi me 1 Shtator 2019. Gjithashtu, janë finalizuar negociatat me Mbretërinë e Bashkuar për MTL. Megjithatë, tregtia e mallrave në Kosovë mbetet e dominuar nga importet që përbëjnë pothuajse 90% të tregtisë totale, ndërsa eksportet e shërbimeve përbëjnë 68.9% të eksportit total. Aktivitetet e shërbimeve në vitin 2017 kanë përbërë 71.9 për qind të PBV-së. Duke pasur parasysh këtë rol të rëndësishëm të shërbimeve për konkurrencën e Kosovës, heqja e barrierave tregtare për zhvillimet në sektorin e shërbimeve është vendimtare. Sa i përket eksporteve të mallrave, mungesa e diversifikimit të produkteve është veçanërisht akute kur bëhet fjalë për eksportet e Kosovës në tregjet e zhvilluara (BE, CEFTA) me indeksin herfindahl-hirschman prej 0.52 dhe 0.6. Nga ana tjetër, eksportet në CEFTA janë më të larmishme me indeksin hh prej 0.25. Në nivel rajonal, Kosova është pjesëmarrëse në reformat e lehtësimit të tregtisë përmes mekanizmave të CEFTA-s.

Agjenda e lehtësimit të tregtisë të vendeve të CEFTA-së është e lidhur me Marrëveshjen e OBT për Lehtësimin e Tregtisë. Sipas raportit të vetë vlerësimit që Kosova e ka bërë në bazë të Marrëveshjes së OBT-së, kërkohen masa të menjëhershme për një numër çështjesh, duke përfshirë: shkëmbimin e informacionit, kontrollit pas shdoganimit, menaxhimin e rrezikut, procedurat e parambërritjes, pagesa elektronike, procedurat e njoftimit, procedurat e konsultimit, tarifa dhe ngarkesa mbi importet dhe eksportet, operatorët e autorizuar ekonomik dhe fusha të tjera. Në Raportin e politikave të konkurrueshmërisë 2018 të OECD-së, politikat e lehtësimit të tregtisë së Kosovës u renditën ndër më të ulëtat në mesin e 6 vendeve të SEE. Veçanërisht kritike janë fushat e standardeve teknike dhe masat sanitare dhe fitosanitare, infrastruktura dhe procedurat e vlerësimit të konformitetit, zbatimi i riskut i bazuar në inspektime dhe sistemi i informacionit në fushën e SPS. Gjithashtu, rezultati për licencat e importit ishte më i ulëti në SEE, ndërsa sa i përket barrës administrative për tregtinë, performanca e Kosovës është e krahasueshme me vendet e tjera. Në raportin e të bërit biznes 2019, Kosova ka lehtësuar eksportimin e mallrave duke riorganizuar zhdoganimin në kufi. Përveç kësaj, Kosova ka nënshkruar Deklaratën e përbashkët të bashkëpunimit me shtetet e EFTA-s në nëntor 2018, e cila çon në një MTL me Shtetet e EFTA-s. Po ashtu, në rrjedhën e aktiviteteve për lehtësimin e tregtisë, Kosova ka vazhduar harmonizimin e legjislacionit në fushën e lëvizjes së mallrave me atë të BE-së që t’i mundësoj qasje më të lehtë produkteve kosovare në tregun e saj. Ky harmonizim është edhe një kërkesë thelbësore e Marrëveshjes së Stabilizim Asociimit. Lidhur me këtë duke pasur parasysh që fusha e produkteve të ndërtimit është shumë e rëndësishme për Kosovën pasi që sektori i ndërtimit përbën afërsisht 7.8% të BPV-së së Kosovës, MTI ka ndërmarrë masa për rregullimin e kësaj fushe. Mbrojtja e shëndetit, sigurisë dhe mjedisit për të gjithë qytetarët e Kosovës varet nga ndërtesat adekuate dhe punimet tjera ndërtimore (rrugët, hekurudhat, etj.), përderisa ndërtesat gjithashtu luajnë një rol në fushat tjera të politikave, si reduktimi i konsumit të energjisë dhe shfrytëzimi i qëndrueshëm i burimeve. Prandaj, është qenësore që të dihet performanca dhe përshtatshmëria e produkteve të ndërtimit që do të vendosen në këto punime. Rrjedhimisht duke ngritur performancën e produkteve të ndërtimit dhe tërë industrisë prodhuese të këtyre produkteve, Kosova mund të arrijë një zvogëlim të disbalancit tregtar dhe të jetë konkurruese në rajon e më gjerë.

**Pengesat strukturore:** Përveç zvogëlimit të shpenzimeve administrative, niveli i zhvillimit të infrastrukturës së cilësisë (standardizimi, akreditimi dhe certifikimi i produktit) është një pengesë tjetër për eksportet dhe zëvendësimin e importit. Reduktimi i pengesave teknike për tregtinë është pra një element po aq i rëndësishëm i lehtësimit të tregtisë. Gjithashtu, mungesa e një strategjie të mirëfilltë për lehtësimin e tregtisë dhe tregtisë në shërbime e vështirëson hartimin e politikave adekuate dhe për më tepër e bën ekonominë e Kosovës një ekonomi të paparashikueshme. Kosova ka identifikuar barrierat logjistike dhe kufitare si një nga pengesat më të mëdha për qarkullim më të madh të mallrave midis partnerëve rajonal, si dhe për një integrim më të thellë me pjesët tjera të botës. Barrierat dhe kostot e larta të tregtisë ndërkufitare zvogëlojnë nivelin e eksporteve të Kosovës dhe rrisin koston e importeve, që ndikon tek shumica e prodhuesve të Kosovës që përdorin materiale të importuara, ashtu edhe tek konsumatorët që përdorin mallra të importuara. Edhe më e rëndësishme, reduktimi i pengesave procedurale, cilësore, logjistike dhe kufitare për eksportin do të kontribuonte në rritjen e nivelit aktualisht shumë të ulët të eksporteve të mallrave.

* + 1. **Prioritetet e reformave strukturore**

|  |
| --- |
| **Masa e reformës # 14: Lehtësimi i tregtisë përmes uljes së kostos së transaksioneve tregtare** |

**1. Përshkrimi i masës:** Kjo masë pritet ta ulë koston e transaksioneve ndërkufitare dhe kohën, për të përmirësuar kushtet e hyrjes në treg për eksportet e Kosovës në tregjet e zgjedhura (synuara). Gjithashtu, kjo masë pritet të sigurojë një mjedis miqësor juridik për aktivitetet tregtare në Kosovë. Kosova tashmë ka marrë obligime në nivel rajonal dhe global, përmes Protokollit 5 të CEFTAs, MSA-së, MTL me Turqinë dhe Organizatës botërore të doganës (OBD). Lehtësimi i tregtisë përkatësisht adresimi dhe reduktimi i barrierave trajtohet edhe përmes Strategjisë kombëtare për zhvillim, Programit të Qeverisë dhe Programit kombëtar për zbatimin e MSA-së. Kjo masë përsëritet nga PRE e vitit të kaluar, për shkak se disa nga aktivitetet kërkojnë periudhe më të gjatë se 1 vit për t’u realizuar (p.sh. aktiviteti nr.2). Gjithashtu, disa nga aktivitetet nuk kanë arritur të realizohen për shkak të situatës politike.

**a. Aktivitetet e planifikuara për 2020:**

1. Hartimi i dokumentit të ri për Politika Tregtare; (MTI)
2. Vazhdimi i plotësimit dhe ndryshimit të Kodit Doganor dhe i Akcizave (KDA) dhe Udhëzimit Administrativ për zbatim të KDA; (MF- Dogana)
3. Miratimi i Ligjit të ri për Tregti të Brendshme; (MTI)
4. Miratimi i Ligjit të ri për Tregti të Jashtme; (MTI)
5. Miratimi i Rregullores nga ana e Qeverisë, për themelimin e Qendrës informative për lehtësira
6. tregtare; (MTI-Dogana).

**b. Aktivitetet e planifikuara për 2021:**

1. Fillimi i procesit të negocimit për marrëveshje me vendet e EFTAs; (MTI)
2. Studimi i fizibilitetit për platformën e projektit NCTS (New Computerized transit system); (Dogana-MF)
3. Hartimi i legjislacionit dytësor për Ligjin për tregti të brendshme dhe Ligjin për tregti të jashtme; (MTI)
4. Krijimi i platformës së shkëmbimit të informatave në nivel rajonal SEED+; (Dogana)

**c. Aktivitetet e planifikuara për 2022:**

1. Fillimi i procesit të negociatave për anëtarësim në OBT; (MTI)
2. Fillimi i implementimit të NCTS; (Dogana- MF)

**2. Treguesit e rezultateve:**

|  |  |  |  |
| --- | --- | --- | --- |
| Treguesi | Baza 2018 | Synimi i ndërmjetëm 2020 | Synimi 2022 |
| 1. Koha e zhdoganimit në orë, Njësia / Orë |  |  |  |
| Import | 130 min | 110 min | 100min |
| Eksport | 75 min | 65 min | 55 min |
| 2. Rritja e përqindjes se deklarimeve elektronike doganore (paperless concept) | 70% | 80% | 90% |

**3. Ndikimi i pritur në konkurrueshmëri:** Sipas të dhënave të Organizatës Botërore të Tregtisë lehtësimi i tregtisë mund të ulë kostot tregtare me një mesatare prej 14.3%. Analizat tregojnë se në shumë vende, në nivelin makro, reduktimi i kohës për tregti vetëm për një ditë mund të rris aktivitetin tregtar në më shumë se 5%. Reformat në lehtësimin e tregtisë në Kosovë pritet që të reduktojnë kohën e shdoganimit në import dhe eksport, respektivisht nga 130 minuta sa është aktualisht për import të reduktohet në 100 minuta deri në vitin 2022, ndërsa për eksport nga 75 minuta sa është aktualisht të reduktohet në 55 minuta.

**4. Vlerësimi i kostos së aktiviteteve dhe burimet e financimit:** Shuma e përgjithshme e buxhetit të planifikuar për këto aktivitete për tre vite është 76,000 euro. Për vitin 2020, kosto e masave vlerësohet të jete: 32,000 Euro nga të cilat 30,000 euro financohen nga Projekti i BE-së dhe donatoret tjerë, ndërsa pjesa tjetër nga Buxheti i Kosovës. Për vitin 2021 kostoja vlerësohet të jetë 22,000 dhe 2022 kostoja vlerësohet të jetë nga 22,000 Euro. Financimi i tyre do të ndahet në mes të Buxhetit të Kosovës dhe granteve të donatorëve.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Në bazë të raportit të Organizatës Botërore të Tregtisë dhe Bankës Botërore “Trade and Poverty Reduction” të vitit 2018, theksohet se hapja e tregtisë ka ndikime të qarta dhe pozitive në uljen e varfërisë. Sipas hulumtimeve nga Qendra e Tregtisë Ndërkombëtare (ITC), bizneset në pronësi të grave që eksportojnë, punësojnë mesatarisht 42 persona, krahasuar me një mesatare prej vetëm 8 personave të punësuar nga bizneset të cilat nuk janë në pronësi të grave dhe të cilat biznese nuk eksportojnë. Prandaj implementimi i këtyre aktiviteteve synon që në një afat të mesëm të sjell një impakt pozitiv në rritjen e mirëqenies sociale në Kosovë.

**6. Ndikimi i pritshëm në mjedis:** Sipas OECD-së, rritja ekonomike që vjen nga zgjerimi i tregtisë mund të ketë një ndikim të drejtpërdrejtë në mjedis duke rritur ndotjen ose duke degraduar burimet natyrore. Sidoqoftë, rritja e tregtisë nga ana tjetër, duke mbështetur rritjen ekonomike, zhvillimin dhe mirëqenien sociale, mund të kontribuojë në një kapacitet më të madh për të menaxhuar mjedisin në mënyrë më efektive. Më e rëndësishmja, tregjet e hapura mund të përmirësojnë qasjen në teknologjitë e reja që i bëjnë proceset e prodhimit vendor më efikas duke e zvogëluar përdorimin e inputeve siç janë energjia, uji dhe substancat e tjera të dëmshme për mjedisin.

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| 1. Vonesat në miratimin e legjislacionit | I lartë | Rritja e bashkëpunimit koordinues me trupat relevant duke respektuar hierarkinë. |
| 1. Pengesat politike në lidhje me përfaqësimet rajonale dhe anëtarësimin në organizata ndërkombëtare | I lartë | Ndërtimi i programeve lobuese për anëtarësim në mekanizmat ndërkombëtar dhe adresimi i pengesave te akterët relevant vendor dhe ndërkombëtar. |

**7. Rreziqet potenciale:**

|  |
| --- |
| **Masa e reformës # 15: Zhvillimi i mëtutjeshëm i infrastrukturës së cilësisë dhe fuqizimi i rolit të autoriteteve për mbikëqyrjen e tregutme fokus produktet e ndërtimit** |

**1. Përshkrimi i masës:** Kjo është një masë që bartet nga viti i kaluar, që synon përafrimin e mëtutjeshëm dhe implementimin e legjislacionit të BE-së me qëllim të rritjes së sigurisë dhe cilësisë së produkteve të ndërtimit, shërbimeve të ofruara në tregun vendor, integrimin në tregun e BE-së dhe vendeve tjera, eliminimin e barrierave teknike në tregti dhe mbikëqyrjen efektive të tregut nga autoritetet e mbikëqyrjes së tregut. Sektori i ndërtimit është një ndër kontribuuesit më të mëdhenj në GDP-në e Kosovës (7.8% në vitin 2018) dhe kontributi i këtij sektori ka shënuar rritje vazhdimisht ndër vite. Prandaj, produktet e ndërtimit të cilat tregtohen dhe përdoren në punime ndërtimore duhet të jenë të sigurta dhe cilësore, për të cilat është e detyrueshme të zbatohen standardet e harmonizuara dhe të deklarohet performanca. Meqenëse gjatë vitit 2019 është miratuar baza legjislative horizontale dhe një numër i caktuar i akteve vertikale për të gjitha shtyllat e infrastrukturës së cilësisë të cilat do të sigurojnë mbështetje për sektorin e prodhimit, planifikohet që ky objektiv të arrihet duke identifikuar grupet e caktuara të produkteve ndërtimore, të cilat e mbulojnë tregun vendor e që mund të jenë konkurrente për eksport. Kjo masë ndërlidhet me PKZMSA, Programin e Qeverisë si dhe indirekt me SKZH-në te pjesa e standardizimit.

**a. Aktivitetet e planifikuara për 2020:**

1. Krijimi i skemës së akreditimit për trupa certifikues (EN ISO/IEC 17065 mbi vlerësimin e konformitetit. Kërkesat për trupat që certifikojnë produktet, proceset dhe shërbimet) duke përfshirë edhe kërkesat për rregulloret teknike; (DAK)
2. Zgjerimi në fushën e metrologjisë (themelimi i laboratorit të para paketimeve); (AMK)
3. Akreditimi i dy laboratorëve testues/kalibrues të AMK-së (Laboratori i vëllimit dhe rrjedhjes, dhe laboratori i masës); (AMK)
4. Hartimi i planit kombëtar për plotësimin e obligimeve nga nenet 34-36 TFEU, për pjesën e fushës se pa harmonizuar; (DIC)
5. Miratimi dhe publikimi në Gazetën Zyrtare të RKS-së i një liste të standardeve të harmonizuara (së paku 40 standarde), për kategori të caktuara të produkteve ndërtimore të cilat janë prezente në tregun e Kosovës (AKS-MTI);
6. Ofrimi i asistencës teknike për së paku tre (3) prodhues të produkteve ndërtimore, për të rishikuar dizajnin dhe për të përmirësuar produktet dhe procedurat e tyre të punës, me qëllim që t’i përmbushin të gjitha kërkesat për të qenë në gjendje të marrin shenjën e konformitetit në produktet e tyre në përputhje me Ligjin; (DIC)
7. Hartimi i akteve nënligjore për produktet e ndërtimit si: cement, beton i parafabrikuar i përzierë dhe agregatet për beton; (DIC)
8. Hartimi i koncept dokumentit për Ligjin për Sigurinë e Përgjithshme të Produkteve.
   * 1. **Aktivitetet e planifikuara për 2021:**
9. Miratimi dhe publikimi në Gazete Zyrtare i një liste prej 69 standardeve të harmonizuara, sipas kërkesave të Ligjit për Sigurinë e Përgjithshme të Produkteve; (AKS-MTI)
10. Hartimi i akteve nënligjore bazuar në Ligjin për produktet ndërtimore, për produktet e ndërtimit si dyer dhe dritare dhe produktet e betonit; (DIC)
11. Miratimi dhe publikimi në Gazetën Zyrtare të RKS i një liste prej së paku 50 standardeve të harmonizuara për kategori të caktuara të produkteve ndërtimore, të cilat janë prezente në tregun e Kosovës, veçmas ato nga importi; (AKS-MTI).
12. Hartimi i Ligjit të ri për Sigurinë e përgjithshme të produkteve. Ligji i ri do të jetë i harmonizuar me Direktivën e BE-së nr.2001/95, për Sigurinë e Përgjithshme të Produkteve; (DIC)
13. Akreditimi i dy Laboratorëve testues/kalibrues (Laboratori i forcës dhe presionit dhe Laboratori i temperaturës dhe lagështisë relative); (AMK)

**2. Treguesit e rezultateve:**

|  |  |  |  |
| --- | --- | --- | --- |
| Treguesi | Baza 2018 | Synimi i ndërmjetëm 2020 | Synimi 2021 |
| 1.Eksporti i produkteve të ndërtimit | 55,379,128.00 | 60,000,000.00 | 65,000,000.00 |
| 2.Importi i produkteve të ndërtimit | 290,821,879.00 | 287,000,000.00 | 280,000,000.00 |
| 3.Bilanci Tregtar | (235,442,751.00) | (227,000,000.00) | (215,000,000.00) |

**3. Ndikimi i pritur në konkurrueshmëri:** Aktivitetet e lartpërmendura do të sigurojnë një sistem rregullator nacional që do t'i lejojë prodhuesit e Kosovës të vazhdojnë të shesin produkte në tregun e Kosovës, duke aplikuar kërkesat nacionale dhe të jenë në gjendje të konkurrojnë në mënyrë më efektive me produktet e importuara. Sistemi rregullator nacional do të rrisë aftësinë konkurruese të bizneseve duke iu mundësuar atyre të hyjnë në tregjet ndërkombëtare. Duke pasur parasysh bilancin shumë të madh negativ të tregtisë së produkteve të ndërtimit, së bashku me vështirësitë në zbatimin e Rregullores së produkteve të ndërtimit të BE-së (RPN) në një vend jo të BE-së, qëllimi kryesor i Ligjit të produkteve të ndërtimit do t’u mundësoj prodhuesve të Kosovës të konkurrojnë më mirë në tregun nacional, për të zvogëluar deficitin tregtar për produktet e ndërtimit dhe për të rritur potencialin e tyre për eksport në përputhje me markën CE dhe rregulloren e produkteve të ndërtimit të BE-së. RPN-ja do të adresojë vlerën e performancës së të paktën 4 grupeve të produkteve të ndërtimit. Bizneset më konkurruese sigurojnë një mjedis më të mirë për rritjen e punësimit dhe kështu sigurojnë bazën për një zhvillim të qëndrueshëm. Sipas KIESA-së, në vitin 2019 agjencia ka mbështetur 4 prodhues në certifikimin e produkteve të ndërtimit. Në vitin 2020 pritet të certifikojë 10-15 prodhues të tjerë.

**4. Vlerësimi i kostos së aktiviteteve dhe burimet e financimit:** Kostoja totale për zbatimin e masës për dy vitet e ardhshme (2020-2021) është 549,000 euro përkatësisht 424,000 euro për vitin 2020 dhe 125,000 euro për vitin 2021. Një pjesë e rëndësishme e buxhetit për vitin 2020 planifikohet për themelimin e laboratorit dhe akreditimin e dy laboratorëve testuese/kalibruese në KMA. Gjatë vitit 2021, akreditimi i dy laboratorëve testuese dhe kalibruese në KM pritet të krijohen përmes kredisë nga Banka Botërore me një shumë prej 60,000 eurove.

Nga këto fonde 232,000 euro sigurohen nga buxheti qendror, 257,000 euro nga Projekti FMG i financuar nga BE-ja dhe 60,000 euro nga kredia e Bankës Botërore.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Zhvillimi i mëtutjeshëm i sistemit rregullator për produktet e ndërtimit pritet të ketë një ndikim më të gjerë në shoqëri përmes promovimit të investimeve të sektorit privat, hapjes së vendeve të reja të punës si dhe inkurajimit të bizneseve për të aplikuar standarde për të përmirësuar proceset e prodhimit dhe për të rritur cilësinë dhe sigurinë e produkteve dhe shërbimeve të vëna në dispozicion në tregun e brendshëm. Gjithashtu, masa pritet të ketë një ndikim edhe më të madh në shoqëri duke promovuar investime të sektorit privat, krijimin e vendeve të punës dhe duke inkurajuar bizneset të zbatojnë standarde për të arritur sigurinë dhe vlerat e performancës së produkteve të ndërtimit dhe cilësinë dhe sigurinë e shërbimeve.

**6. Ndikimi i pritshëm në mjedis:** Nuk pritet të ketë efekte negative në mjedis.

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| 1. Vonesat në miratimin e legjislacionit si dhe mungesa e kapaciteteve teknike profesionale | I mesëm | Rritja e kapaciteteve njerëzore |
| 2. Vonesat në akreditimin dhe emërimin e TVK-ve sipas Ligjit të produkteve të ndërtimit. | I ulet | Trajnime specifike për stafin e TVK-ve. |

**7. Rreziqet potenciale:**

4.3.6. Arsimi dhe shkathtësitë

**a. Analiza e pengesave strukturore:**

**Gjendja aktuale:** Zhvillimi i arsimit në Kosovë vazhdon të përballet me sfida të shumta. Kështu, gjatë vitit 2018-2019, shkalla bruto e regjistrimit (SHBR) në nivelin e arsimit parashkollor (mosha 0 -<5 vjeç) është 6.20%, niveli i arsimit parashkollor dhe parafillor  (0<6 vjeç) 20.00%, për moshën 3<6 vjeç është 37.50%, për nivelin para fillor (5 vjeç) është 92.50%, niveli i arsimit fillor - 100.30%, arsimi i ulët është 90.50% dhe niveli i arsimit të mesëm të lartë është 86.80%. Përfshirja e nxënësve në arsimin e mesëm të lartë profesional në vitin 2018-2019 është 52%, ndërsa gjatë 2017-2018 ishte 52.1%. Sipas Bankës Botërore, varfëria luan rol në mos regjistrimin e fëmijëve, sidomos në familjet në varfëri ekstreme. Në arsimin para universitar, në testin e maturës në afatin e qershorit 2018, kalueshmëria ka qenë 73.3%, ndërsa në afatin e gushtit 2018, kalueshmëria ishte 62.7%. Rezultati në testin e arritshmërisë të klasës së 9-të ka qenë 61%.

Sa i përket arsimit parashkollor, autoritetet komunale nuk kanë të dhëna për numrin e kopshteve private dhe institucioneve parashkollore private dhe nuk kanë autoritet mbi to, sepse MASHT i licencon ato. Ka edhe kopshte private që operojnë pa licencë dhe regjistrohen zyrtarisht si biznes. Në përgjithësi, kopshtet private kanë qasje të kufizuar ose aspak në zhvillim të vazhdueshëm profesional për mësimdhënësit e tyre të cilat janë të organizuara nga MASHT.

Pas pjesëmarrjes së Kosovës në testin ndërkombëtar PISA në vitin 2015 për herë të parë (pozita e 69 nga 72 vende), në vitin 2018 është mbajtur faza finale ku pritet përmirësim i rezultatit krahasuar me vitin 2015. Që nga viti 2012 e deri në vitin 2018, janë licencuar me licencë të karrierës 95% e mësimdhënësve të kualifikuar. Raporti nxënës-mësimdhënës dallon sipas nivelit të shkollimit. Në nivelin parafillor/çerdhe për çdo 9.5 fëmijë të regjistruar ka një mësimdhënës. Vetëm në nivelin e arsimit parafillor, për çdo mësimdhënës janë mbi 20.5 fëmijë. Ndërkaq, në nivelin e arsimit fillor dhe të mesëm të ulët, për çdo mësimdhënës janë afërsisht 14.3 nxënës. Në arsimin e mesëm të lartë, është një mësimdhënës për çdo 15.4 nxënës. Ndërkaq, sipas MASHT, në nivelin e arsimit fillor e të mesëm të ulët, madhësia mesatare e klasës, apo raporti nxënës për paralele, është 18.8 nxënës, ndërkaq për arsimin e nivelit të mesëm të lartë, ky raport është 25. Sipas të dhënave të MASHT, përqindja e nxënësve që braktisën shkollën në nivelin e arsimit të mesëm të lartë ishte 1.8% (2.8% në mesin e meshkujve e 0.8% në mesin e femrave).

Në nivelin e arsimit të lartë publik (universitetet publike), raporti mesatar mësimdhënës-student (përgjatë gjithë institucioneve të arsimit të lartë publik dhe niveleve baçelor dhe master) është 15 studentë për një profesor (që përfshinë edhe stafin administrativ akademik). Ndërkaq, raporti mesatar mësimdhënës-student (përgjatë gjithë institucioneve private të arsimit të lartë që përfshinë edhe ato private dhe niveleve baçelor dhe master) është mbi 6 studentë për një profesor (që përfshinë edhe stafin administrativ dhe akademik).

Arritja arsimore luan rol të rëndësishëm në perspektivën e punësimit. Më 2018, shkalla e papunësisë në mesin e personave që ishin pa shkollë ishte 57.8%; 39.8% të papunësuar në mesin e atyre me arsimin fillor dhe të mesëm të ulët, 28.9% me arsimin e mesëm, 32.5% të papunësuar në arsimin e mesëm profesional dhe 19.2% në mesin e atyre që kishin arsimin terciar. Sipas statistikave të ILO-së nga viti 2016, vetëm 11.6% e personave mbi moshën 25 vjeçe kishin të përfunduar arsimin terciar. Ndërkohë, shpenzimet publike në arsim, si përqindje e BPV janë 4.25%[[35]](#footnote-35). Shpenzimet publike në arsimin parashkollor në vitin 2017 ishin në 0,1% të BPV-së. Ndërkaq, sipas MASHT, paga mesatare bruto (mujore) e mësimdhënësve përgjatë të gjitha niveleve para universitare është afërsisht 80% e pagës mesatare në Kosovë dhe 77% e pagës mesatare vetëm të sektorit publik. Mospërputhja e shkathtësive me nevojat e tregut të punës vazhdon të jetë pengesë kryesore. Përqindja e të rinjve në kategorinë NEET u ngrit për 2.7 pikë të përqindjes, nga 27.4% sa ishte në vitin 2017 në 30.1% në vitin 2018. Shkalla e NEET në TM1 2019, ishte 29%. Gjatë vitit 2019, janë trajnuar gjithsej 2,500 mësimdhënës për kurrikulen e re (mësimdhënësit e trajnuar janë të nivelit parafillor, për klasën 1 dhe 6, si dhe për klasën e 10 - gjimnaze). Procesi i licencimit ka vazhduar edhe në 2019. Mbështetur në ligjin për inspektoratin e arsimit (06/L-046) ka filluar vlerësimi i performancës së mësimdhënësve. MASHT ka pilotuar dhe ka filluar mësimin në vendin e punës, me ç’rastështë arritur që shkollat të nënshkruajnë rreth 30 marrëveshje me biznese. Po ashtu, ky sistem është rregulluar edhe me udhëzim administrativ dhe rregulloren për sigurinë e nxënësve gjatë praktikës profesionale. Janë hartuar programe trajnimi për instruktorët në shkollë dhe instruktorët në ndërmarrje si dhe trajner të trajnerëve dhe janë certifikuar deri në 100 persona nga shkollat dhe bizneset që të jenë në dispozicion të shkollave dhe nxënësve gjatë praktikës profesionale. Me qëllim të funksionalizimit të Agjencisë së Kosovës për Akreditim dhe pavarësinë e plotë operacionale të saj, MASHT ka hartuar koncept dokumentin dhe në prill 2019 është themeluar grupi punues për hartimin e projektligjit për AKA. Këshilli Shtetëror i Cilësisë ka miratuar standardet e reja ESG dhe të njëjtat janë aplikuar gjatë vitit 2019 për vlerësim për akreditim/ri-akreditim institucional dhe atë të programeve. Plani aktual Strategjik i Arsimit të Kosovës do të skadojë në fund të vitit 2021, ndërsa MASHT do të iniciojë hartimin e strategjisë së re më 2021.

**Pengesat strukturore:** Arritshmëria në arsim në Kosovë është e ulët. Sipas ILO-së (2016), vetëm 11.6% e personave mbi moshën 25 vjeçe kishin të përfunduar arsimin terciar. Arritshmëria e ulët lidhet edhe me përfshirjen e ulët të fëmijëve në arsimin parashkollor (shkaqet kryesore janë: mungesa e infrastrukturës fizike, mos financimi i duhur, mos rregullimi dhe mos licencimi i institucioneve private, zhvillimin joadekuat profesional i edukatorëve dhe mungesa e instrumenteve kombëtare për përcaktimin e cilësisë së arsimit parashkollor). Arritshmëria e ulët arsimore ndikon në uljen e produktivitetit, reduktimin e aktiviteteve ekonomike me vlerë të shtuar, uljen e inovacionit dhe progresit teknologjik, uljen e të ardhurave dhe kufizimin e konsumit dhe manifestimin e varfërisë. Në arsimin e obliguar pengesat lidhen me përfshirjen e nxënësve dhe cilësinë e arsimit e cila është evidente tek grupet e margjinalizuara. Sipas hulumtimeve, zhvillimi i shkathtësive për shumicën e fushave përkatëse profesionale, nuk përputhet me kërkesat e tregut dhe këto shkaktojnë efekte negative në zhvillim. Ndonëse është krijuar Agjencia për Arsimin Profesional dhe Arsimin e të Rriturve, ende ka numër relativisht të kufizuar të programeve dhe pjesëmarrja është e ulët. Po ashtu, mundësitë e kufizuara të të mësuarit gjatë gjithë jetës janë evidente nga mospërshtatja e profileve të Qendrave të Aftësimit Profesional me kërkesat e tregut të punës. Pengesë tjetër mbetet buxheti i kufizuar publik i alokuar për sektorin e arsimit. Shpenzimet e kufizuara publike në arsim ndikojnë në konkurrueshmëri përmes uljes së cilësisë së sistemit arsimor duke mos angazhuar numrin e duhur të mësimdhënësve (siç shihet nga raporti i lartë nxënës-mësimdhënës), duke ndikuar tek cilësia e ulët e mësimdhënësve dhe metodave joadekuate të mësimdhënies. Pengesë tjetër është mospërputhja e sistemit të arsimit me nevojat e tregut të punës. Një e katërta e kompanive kosovare kanë identifikuar “fuqinë punëtore me shkathtësi joadekuate” si pengesë serioze në bërje të biznesit. Mekanizmat dhe praktika e sigurimit të cilësisë ende mbeten të pazhvilluara, zhvillimi i mësimdhënësve sipas kritereve dhe standardeve të kornizës strategjike për ZHPM dhe lidhja e gradave me sistem të pagesave mungon. Në përgjithësi, mospërputhja e arsimit dhe aftësimit profesional me tregun e punës ndikon në zvogëlimin e investimeve dhe pengon zhvillimin ekonomik të vendit, si dhe në rritjen e papunësisë dhe të varfërisë.

**b. Prioritetet e reformave strukturore**

|  |
| --- |
| **Masa e reformës #16: Zhvillimi i edukimit në fëmijërinë e hershme me qasje gjithëpërfshirëse përmes plotësimit të infrastrukturës ligjore dhe fizike dhe kurrikulës reformuese** |

**1. Përshkrimi i masës:** Masa synon ngritjen e vijueshmërisë së fëmijëve në edukimin e hershëm, duke përfshirë zbatimin e qasjes gjithëpërfshirëse për fëmijët nga grupet e cenuara. Realizimi i masës bazohet në hartimin e ligjit të ri për edukimin në fëmijërinë e hershme, ngritjen e cilësisë së shërbimeve përmes miratimit të kurrikulës bërthamë për edukim në fëmijërinë e hershme, zhvillimin e pakove të materialeve mësimore për fëmijët me nevoja të veçanta, rritjen e vijueshmërisë së fëmijëve nga komunitetet e cenuara, krijimin e hapësirave për përfshirjen më të madhe të fëmijëve përmes ndërtimit të institucioneve parashkollore publike, duke përfshirë trajnimin e edukatorëve. Masa mbështetet në Strategjinë Kombëtare për Zhvillim (SKZH) dhe Planin Strategjik të Arsimit në Kosovë (PSAK). Masa është formuluar si përgjigje ndaj pengesave strukturore në fushën e arsimit dhe shkathtësive, sipas të cilave shkalla e regjistrimit në nivelin parashkollor për moshat 0-4 vjeç është vetëm 6.2%, e cila lidhet por nuk kufizohet, me mungesën e infrastrukturës fizike. Në këtë drejtim, aktualisht 16 kopshte janë në proces të ndërtimit (2 më 2019; 5 më 2020 dhe 9 më 2021). Masa vijon nga cikli i mëhershëm, gjatë së cilës është themeluar grupi punues i cili ka hartuar draftin e Ligjit për Edukimin në Fëmijërinë e Hershme. Miratimi i ligjit është thelbësor për shkak të sfidave që paraqiten nga ekzistenca e ofruesve privat të arsimit, aktivitetet e të cilëve janë kryesisht të parregulluara. Gjithashtu, ligji i ri është i nevojshëm urgjentisht për të vendosur standarde për cilësinë e duhur të shërbimeve si për ofruesit publik ashtu edhe ata privat të arsimit parashkollor.

**a. Aktivitetet e planifikuara për 2020:**

1. Miratimi i Ligjit për edukim në fëmijërinë e hershme, i cili trajton gjithëpërfshirjen në fëmijërinë e hershme; (MASHT)
2. Finalizimi dhe miratimi i kurrikulës bërthamë që përmban 5 fusha[[36]](#footnote-36) (zhvillimin e gjuhës dhe komunikimit, shëndetin fizik dhe zhvillimin lëvizor, zhvillimin e njohjes dhe njohuritë e përgjithshme, zhvillimi i qasjes ndaj të mësuarit dhe zhvillimi socio emocional) të zhvillimit të fëmijëve në moshën e hershme; (MASHT)
3. Hartimi i 5 udhëzuesve praktikë për pilotimin e kurrikulës bërthamë; (MASHT)
4. Angazhimi i 5 master-trajnerëve për trajnimin e edukatorëve të kopshteve në fazën e pilotimit; (MASHT)
5. Trajnimi i deri 100 edukatorëve deri në 10 kopshte në fazën e pilotimit; (MASHT)
6. Pilotimi i kurrikulës bërthamë deri në 10 institucione parashkollore duke filluar nga shtator 2020; (MASHT)
7. Përpilimi i pakos së materialeve për edukimin në institucionet parashkollore të fëmijëve me nevoja të veçanta të moshës 0-6 vjeç; (MASHT)
8. Hartimi i rregullores për lehtësimin e kushteve për regjistrimin dhe vijimin e fëmijëve nga komuniteti rom, ashkali dhe egjiptian në institucionet parashkollore; (MASHT)

**b. Aktivitetet e planifikuara për 2021:**

1. Hartimi i të gjitha udhëzimeve administrative që dalin nga ligji i ri; (MASHT)
2. Përpilimi i Raportit vlerësues për fazën e pilotimit të kurrikulës bërthamë dhe plotësimi i kurrikulës bërthamë bazuar në gjetjet e vlerësimit; (MASHT)
3. Miratimi i kurrikulës bërthamë finale pas rezultateve të vlerësimit nga faza e pilotimit; (MASHT)
4. Trajnimi i deri 270 edukatoreve në 42 kopshte publike për zbatimin e kurrikulës së re bërthamë; (MASHT)
5. Zbatimi i kurrikulës së re bërthamë në të paktën 20 kopshte publike; (MASHT)
6. Trajnimi i deri në 100 edukatoreve të kopshteve publike në përdorimin e pakos së materialeve për fëmijët me nevoja të veçanta; (MASHT)

**c. Aktivitetet e planifikuara për 2022:**

1. Trajnimi i deri 160 edukatoreve në kopshtet private dhe fillimi i zbatimit të kurrikulës së re bërthamë në të paktën 10 kopshte private; (MASHT)
2. Zbatimi i kurrikulës së re bërthamë në të gjitha 43 kopshtet publike në Kosovë; (MASHT)
3. Trajnimi i deri në 100 edukatoreve shtesë në kopshtet publike në përdorimin e pakos së materialeve për fëmijët me nevoja të veçanta; (MASHT)
4. Hartimi i planit kombëtar për zhvillimin në fëmijëri të hershme; (MASHT).

**2. Treguesit e rezultateve**

|  |  |  |  |
| --- | --- | --- | --- |
| Treguesi | Baza 2019 | Synimi i ndërmjetëm 2020 | Synimi 2022 |
| 1. Numri i institucioneve parashkollore që zbatojnë kurrikulën bërthamë | 10 | 20 | 43 |
| 1. Numri i fëmijëve të moshës 0-6 vjeç në institucionet parashkollore | 10878[[37]](#footnote-37) | 11,878 | 12798 |

**3. Ndikimi i pritur në konkurrueshmëri:** Kjo masë pritet të ndikojë në përmirësimin dhe rritjen e përfshirjes së fëmijëve në arsimin parashkollor, i cili është tejet i ulët në Kosovë. Ngritja e shkallës së regjistrimit të fëmijëve dhe cilësisë së arsimit parashkollor krijon kushtet për ndërtimin e një fuqie punëtore konkurrente në Kosovë. Më e rëndësishmja, arsimimi adekuat i fëmijëve mund të ndihmojë në përmirësimin e pjesëmarrjes së fuqisë punëtore tek gratë. Suksesi i politikave të arsimit parashkollor varet nga shkalla e përfshirjes së fëmijëve nga grupet e cenuara, përmes së cilës luftohet diskriminimi, margjinalizimi dhe përjashtimi social. Ndikimi i pritur në konkurrueshmëri pritet në afat të gjatë përmes ngritjes së normës së pjesëmarrjes në tregun e punës, sidomos për fëmijët nga grupet e cenuara kur ata të kenë hyrë në moshën e punës.

**4. Vlerësimi i kostos së aktiviteteve dhe burimet të financimit:** Kosto e përgjithshme për zbatim të kësaj mase gjatë viteve 2020-2022 vlerësohet të jetë rreth 200,000 EUR. Nga kjo vlerë: 49,000 EUR vlerësohet të jetë kosto për vitin 2020, e cila do të financohet nga buxheti i Kosovës. Nj♪7 pjesë e madhe e kësaj kostoje pritet të financojë aktivitetet që kanë të bëjnë me finalizimin e miratimit të kurrikulës bërthamë dhe trajnime të mësimdh♪7nësve. Për vitin 2021, kosto vlerësohet të jetë 55,000 EUR dhe për vitin 2022 është 91,000 EUR, ku kjo kosto do të financohet nga Buxheti i Kosovës.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Ngritja e përfshirjes së fëmijëve në edukimin e hershëm krijon mundësinë që intervenimet e hershme të shtojnë gjasat e edukimit të mëtutjeshëm dhe ngritjen e sasisë dhe cilësisë së kapitalit njerëzor në Kosovë. Edukimi përgjithësisht lidhet ngushtë me gjasat e punësimit: personat që kanë përfunduar arsimin terciar mesatarisht kanë normë më të ulët të papunësisë. Fëmijët me edukim të hershëm kanë gjasë më të madhe t’i ikin kurthit të varfërisë duke krijuar bazamentin për ngritjen e shkathtësive të cilat sigurojnë angazhimin në ekonomi kur ata arrijnë moshën e punës.

**6. Ndikimi i pritshëm në mjedis:** Masa nuk ka ndikim në mjedis.

**7. Rreziqet potenciale**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| Moszbatimi i kurrikulës bërthamë në nivel nacional | I ulët | MASHT duhet të sigurohet se do të veprojë shpejtë pas fazës së pilotimit të kurrikulës bërthamë, duke e angazhuar ekipin përkatës për vlerësimin e fazës së pilotimit dhe nxjerrjen e shpejtë të gjetjeve dhe konkluzave. Për më tepër, MASHT duhet të sigurojë bashkëpunim ndërmjet mësimdhënësve gjatë zbatimit të kurrikulave bërthamë në mënyrë që të maksimizojë suksesin. |
| Mosrealizimi i investimeve infrastrukturore | I lartë | MASHT të sigurojë se procesi i pranimit teknik të kryhet pa vonesa. |

|  |
| --- |
| **Masa e reformës #17: Zbatimi i kornizës së re kurrikulare në sistemin e edukimit dhe aftësimit profesional** |

**1. Përshkrimi i masës:** Masa synon ngritjen e përputhshmërisë së arsimit dhe aftësimit profesional me kërkesat e tregut të punës. Realizimi i masës bazohet në miratimin e kurrikulës bazë në fushën e arsimit dhe aftësimit profesional (AAP), revidimin e formulës së financimit të AAP dhe fillimin e pilotimit të kurrikulës së re nga institucionet e AAP-së. Masa mbështetet në Strategjinë Kombëtare të Zhvillimit (SKZH) dhe Planin Strategjik të Arsimit në Kosovë (PSAK). Kjo masë është formuluar si përgjigje ndaj pengesave strukturore në fushën e arsimit dhe shkathtësive, të cilat lidhen me mospërputhshmërinë e sistemit të arsimit me nevojat e tregut të punës. Sipas sondazhit STEP (Skills Toward Employment and Productivity) i Banka Botërore, 2015-2016, tre të katërtat e kompanive në Kosovë hasin në vështirësi në punësimin e menaxherëve, profesionistëve dhe teknikëve. Ndaras, Raporti “Job Diagnostic” 2017 i BB nënvizon se 43% e ndërmarrjeve të mëdha e shohin arsimin joadekuat si pengesë serioze. Mospërputhja e lartë e shkathtësive me nevojat e ekonomisë posaçërisht minon aktivitetet ekonomike me vlerë të shtuar. Masa vijon nga cikli i mëhershëm, gjatë së cilës janë miratuar 7 nga 25 standarde të profesionit nga Autoriteti Kombëtar i Kualifikimeve (AKK). Në procesin paraprijës të definimit të formulës së financimit për institucionet e AAP-së, janë definuar kostot lidhur me mbi 20 profile. Duhet theksuar se formula aktuale e financimit të AAP bazohet në financimin e institucioneve të AAP-së përmes një alokimi paushall, pa bërë dallimin midis ndryshimeve në kostot sa i përket drejtimit të profileve të ndryshme të AAP-së. Përpilimi i materialeve mësimore varet nga finalizimi dhe miratimi i kornizës së re në fushën e AAP-së. MASHT ka identifikuar shkollat profesionale për sigurimin e pajisjeve adekuate për profilet prioritare, ndërkaq donatorët kanë pajisur 14 profile të institucioneve publike të AAP-së. MASHT po ashtu ka nënshkruar mbi 50 marrëveshje me shkollat dhe bizneset për zbatimin e mësimit në vendin e punës, një nismë e re e filluar së fundmi me Open Data Kosova, e financuar nga Millennium Challenge Corporation në bashkëpunim me Odën Ekonomike të Kosovës (Platforma digjitale “Vendi i Punës i së Ardhmes”, e cila fokusohet në TIK dhe synon të mbledhë dhe ofrojë të dhëna për politikëbërësit dhe palët e interesit lidhur me kërkesat e tregut dhe rëndësinë e profileve të trajnimit të TIK-ut. Prandaj, edhe aktiviteti përkatës është planifikuar në këtë drejtim.

**a. Aktivitetet e planifikuara për 2020:**

1. Miratimi i Kornizës së Kurrikulës për sistemin e AAP-së; (MASHT)
2. Trajnimi i 70 mësimdhënësve si pjesë e programit Trajnimi i Trajnerëve (TiT) dhe përpilimi i udhëzuesve për zbatim të kurrikulës bërthamë; (MASHT)
3. Zhvillimi i materialeve mësimore bazuar në kurrikulën e re bërthamë të AAP-së për klasën 10; (MASHT)
4. Pilotimi i kurrikulës së re bërthamë (në të gjitha profilet e AAP-së) në 18 shkolla të klasës së 10-të; (MASHT)
5. Rishikimi i formulës së financimit për AAP duke përcaktuar kriteret e financimit të cilat bëhen përmes grantit specifik për arsim; (MASHT)
6. Hartimi dhe miratimi i udhëzimit administrativ për themelimin, funksionalizimin dhe përcaktimin e përgjegjësive të Zyrës për bashkëpunim të ekonomisë me arsimin dhe aftësimin profesional; (ZBEAAP) (MASHT)
7. Hartimi dhe miratimi i udhëzimit administrativ për vlerësimin e studentëve të AAP-së, përmes inkuadrimit të përfaqësuesve të punëdhënësve; (MASHT)
8. Pilotimi i platformës digjitale në fushën e TIK dhe dy fusha tjera; (MASHT/MTI/ATK)

**b. Aktivitetet e planifikuara për 2021:**

1. Rishikimi i kurrikulës bërthamë të pilotuar të klasës 10; (MASHT)
2. Trajnimi i 1,500 mësimdhënësve për zbatimin e kurrikulës bërthamë për klasën 10; (MASHT)
3. Zbatimi i kurrikulës bërthamë të klasës 10 në të gjitha 70 institucione të aftësimit dhe arsimit profesionalë; (IAAP) (MASHT)
4. Zhvillimi i materialeve mësimore bazuar në kurrikulën e re bërthamë të AAP-së për klasën 11; (MASHT)
5. Pilotimi i kurrikulës së re bërthamë (në të gjitha profilet e AAP-së) në 18 shkolla të klasës së 11-të; (MASHT)
6. Themelimi i ZBEAAP-së dhe rekrutimi i udhëheqësit të saj; (MASHT)
7. Funksionalizimi i platformës digjitale për planifikimin e shkathtësive për tregun e punës në fushën e TIK përmes zgjerimit të të dhënave të bizneseve të TIK-ut; (MASHT/MTI/ATK)
8. Hapja e Qendrës së kompetencës në Prishtinë në fushën e TIK-ut; (MASHT)
9. Miratimi dhe zbatimi i rregullores për sigurinë në punë; (MASHT/MPMS).

**c. Aktivitetet e planifikuara për 2022:**

1. Rishikimi i kurrikulës bërthamë të pilotuar të klasës 11; (MASHT)
2. Trajnimi i 1,500 mësimdhënësve për zbatimin e kurrikulës bërthamë për klasën 11; (MASHT)
3. Zbatimi i kurrikulës bërthamë të klasës 11 në të gjitha 70 institucione të aftësimit dhe arsimit profesionalë; (IAAP) (MASHT)
4. Zhvillimi i materialeve mësimore bazuar në kurrikulën e re bërthamë të AAP-së për klasën 12; (MASHT)
5. Pilotimi i kurrikulës së re bërthamë (në të gjitha profilet e AAP-së) në 18 shkolla të klasës së 12-të; (MASHT).

**2. Treguesit e rezultateve**

|  |  |  |  |
| --- | --- | --- | --- |
| *Treguesit* | Baza 2019 | Synimi i ndërmjetëm 2020 | Synimi 2022 |
| % e institucioneve të arsimit dhe aftësimit profesionalë (IAAP) të cilët zbatojnë kurrikulën bërthamë e re | 25% | 50% | 75% |
| % e mësimdhënësve të IAAP-ve të trajnuar në zbatimin e kurrikulës bërthamë | 25% | 50% | 75% |
| % e nxënësve në arsimin profesional që marrin pjesë në mësimin e bazuar në vendin e punës | 5% | 10% | 15% |

**3. Ndikimi i pritur në konkurrueshmëri:** Zbatimi i kurrikulës së re bërthamë në fushën e AAP-së pritet të rrisë përputhshmërinë e zhvillimit të shkathtësive me nevojat e ekonomisë. Mospërputhja aktuale është evidente dhe pengesë serioze e cila pengon konkurrueshmërinë e bizneseve dhe rritë papunësinë strukturore. Ndikimi i pritur në konkurrueshmëri pritet përmes: uljes së normës së papunësisë dhe ngritjen e shkallës së punësimit në mesin e nxënësve që përfundojnë arsimin në institucionet e arsimit dhe aftësimit profesional.

**4. Vlerësimi i kostos së aktiviteteve dhe burimet e financimit:** Kostoja e përgjithshme për zbatim të kësaj mase gjatë viteve 2020-2022 vlerësohet të jetë 6,633,096 EUR. Nga kjo vlerë 1,994,032 EUR është për vitin 2020, nga e cila 1,050,000 do të financohen nga buxheti i Kosovës dhe pjesa tjetër prej 944,032 EUR nga grantet tjera (Projekti ALLED2,GIZ, LUX Development). Për vitin 2021 është 2,635,032 EUR, nga të cilat 10,050,000 EUR pritet të financohen nga Buxheti i Kosovës dhe 1,585,032 EUR nga grantet tjera (Projekti ALLED2,GIZ, LUX Development). Ndërsa kostoja e vlerësuar për vitin 2022 është 2,004,032 EUR që do të financohen nga grantet e donatorëve.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Harmonizimi i shkathtësive me nevojat e tregut e punës dhe miratimi i akteve nënligjore që e rregullojnë këtë fushë, do të ndikojë në mënyrë të drejtpërdrejt që të ketë punëtorë të kualifikuar bazuar në nevojat e bizneseve. Duke marrë parasysh se numër i konsiderueshëm i vijuesve në AAP janë femra, reforma e kurrikulëës pritet të ketë ndikim të rëndësishëm në barazinë gjinore. Kësisoj, pritet rritja e punësimit, sidomos në mesin e të rinjve tek të cilët norma e papunësisë (për grupmoshën 15 – 24) është mbi 50%.

**6. Ndikimi i pritshëm në mjedis:**

Masa nuk pritet të ketë ndikim në mjedis.

**7. Rreziqet potenciale:**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| Mosdakordimi dhe mosmiratimi i formulës së financimit për institucionet e AAP-së | I lartë | Cilësia e mësimit e aftësimit në IAAP varet në mënyrë të rëndësishme nga ripërcaktimi i formulës së financimit. Nevojitet dakordimi mes partnerëve kyç, duke përfshirë partnerët ndërkombëtarë, për finalizimin e formulës së financimit dhe përpilimin dhe zbatimin e udhëzimit administrativ. |
| Ngecjet në zbatimin e kurrikulave bërthamë në nivelin nacional | I lartë | Përgatitjet paraprake dhe pilotimi i mirë-menduar është jetik që të evitohen ngecjet në zbatimin e kurrikulave bërthamë në nivel nacional. Një vlerësim dhe monitorim i ngushtë i fazës pilot është thelbësor për të siguruar që Kurrikula e AAP mund të përfshihet në nivel vendi. |
| Mosaftësimi adekuat i mësimdhënësve për zbatimin e kurrikulës së re bërthamë | I lartë | Fuqizimi i programit TiT me resurset e nevojshme që të sigurohet aftësimi adekuat i mësimdhënësve (fillimisht në shkollat-pilot dhe pastaj në nivel nacional). |

|  |
| --- |
| **Masa e reformës #18: Ngritja dhe sigurimi i cilësisë në arsimin e lartë duke e fuqizuar kualitetin e mekanizmit mbikëqyrës, duke e përmirësuar formulën e financimit dhe duke i profilizuar institucionet e arsimit të lartë** |

**1. Përshkrimi i masës:** Masa synon ngritjen e cilësisë së arsimit të lartë përmes përmirësimit të legjislacionit dhe ngritjes së kapacitetit të mekanizmave që sigurojnë cilësinë e ofruar nga institucionet e arsimit të lartë (IAL), fillimin e profilizimit të IAL-ve konform nevojave socio-ekonomike dhe trendëve bashkëkohorë dhe përmirësimin e performancës së IAL-ve bazuar në ridizejnimin e formulës së financimit. Masa mbështetet në Strategjisë Kombëtare për Zhvillim (SKZH) dhe Planin Strategjik të Arsimit në Kosovë (PSAK). Masa është formuluar si përgjigje ndaj pengesave strukturore në fushën e arsimit dhe shkathtësive, të cilat lidhen me arritshmërinë e kufizuar arsimore në Kosovë në nivelin e arsimit universitar.

Sipas ILO-së (2016), vetëm rreth 12% e popullsisë në moshë të rritur (25+vjeç) kanë të përfunduar arsimin universitar. Niveli i ulët i arritshmërisë arsimore në nivelin terciar ngritë papunësinë strukturore, ulë produktivitetin e fuqisë punëtore, kufizon prirjet për inovacion dhe ulë fuqinë blerëse e cila kufizon konsumin vendor dhe rritjen ekonomike. Masa vijon nga cikli i mëhershëm gjatë së cilës është hartuar Projektligji për arsimin e lartë por nuk është miratuar në Kuvend. Është miratuar koncept dokumenti për Ligjin për Agjencinë e Kosovës për Akreditim (AKA). Pas përjashtimit të AKA nga ENQA, është zhvilluar vlerësimi i jashtëm nga kjo e fundit, e cila në shtator 2019 ka njoftuar se nuk ka miratuar anëtarësimin e AKA-së në këtë institucion. Gjatë 2019, Këshilli Shtetëror i Cilësisë ka aprovuar standardet evropiane të sigurimit të cilësisë në arsimin e lartë (ESG), të cilat janë zbatuar në vitin 2019 për (ri) akreditim institucional dhe të programeve. Nuk është rishikuar formula e financimit të IAL-ve, ndërkohë Qeveria ka themeluar delegacionin teknik për shqyrtimin dhe negocimin e marrëveshjes për njohjen e ndërsjellë të kualifikimeve profesionale me vendet e Ballkanit Perëndimor. MASHT gjithashtu ka skema kombëtare të mobilitetit ku aplikon thirrjen e hapur gjatë gjithë vitit për kërkime dhe pjesëmarrje në konferenca shkencore ndërkombëtare për IAL publike dhe private dhe merr pjesë në programet ndërkombëtare ERASMUS, CEEPUS, dhe COST. Gjithashtu, për sa i përket lidhjes së AL me nevojat e tregut të punës, në Kosovë janë krijuar Organe Këshilluese (Bordet Industriale) në gjashtë universitete publike.

**a. Aktivitetet e planifikuara për 2020:**

1. Miratimi i Ligjit për Agjencinë e Kosovës për Akreditim; (MASHT)
2. Plotësimi i personelit dhe fuqizimi i kapaciteteve të AKA-së përmes rekrutimit të 20 zyrtarëve të rinj; (AKA)
3. Përpilimi dhe miratimi i udhëzuesit nga Këshilli Shtetëror i Cilësisë (KSCH) për vendosjen e kritereve të monitorimit të IAL-ve; (AKA/KSHC)
4. Rishikimi dhe miratimi i standardeve të reja (ESG) për vlerësimin e programeve të nivelit të doktoratës; (AKA/KSHC)
5. Themelimi i “Qendrës së kompetencës për lidhje me industrinë” në 2 fakultete të Universitetit të Prishtinës; (MASHT)
6. Mbështetja nga MASHT në procesin e përzgjedhjes së të paktën dy programeve të arsimit të lartë të cilat do të rishikohen apo përpilohen bazuar në nevojat e tregut të punës; (IAL/MASHT)
7. Lidhja e Programit Master për Mësimdhënësit e AAP-së të Fakultetit të Edukimit me fakultetet e shënjestruara për mësimin praktik; (IAL/MASHT)
8. Hartimi i koncept dokumentit për formulën e financimit të arsimit të lartë; (MASHT)
9. Rishikimi i udhëzimit administrativ për dhënien e bursave për studentët në fushat deficitare; (MASHT).

**b. Aktivitetet e planifikuara për 2021:**

1. Adresimi i plotë i rekomandimeve të ENQA dhe përgatitja e aplikimit për ripranim në ENQA; (MASHT)
2. Miratimi i 2 akteve nënligjore që dalin nga Ligji i AKA; (AKA/MASHT).
3. Përgatitja e raporteve të monitorimit nga AKA për të paktën gjysmën e institucioneve publike dhe private të arsimit të lartë;[[38]](#footnote-38) (AKA/MASHT).
4. Përfshirja e 2 fakulteteve tjera të Universitetit të Prishtinës në rrjetin e “qendrës së kompetencës për lidhje me industrinë”; (IAL/MASHT)
5. Mbështetja nga MASHT dhe donatorët për rishikimin e të paktën dy programeve të arsimit të lartë në përputhje me tregun e punës; (IAL/MASHT)
6. Hartimi dhe miratimi i udhëzimit administrativ për ridefinimin e formulës së financimit në arsimin e lartë, i cili definon kriteret e performancës nga IAL-të; (MASHT).

**c. Aktivitetet e planifikuara për 2022:**

1. Përgatitja e raporteve të monitorimit nga AKA për të gjitha institucionet publike dhe private të arsimit të lartë; (AKA/MASHT)
2. Përfshirja e 2 fakulteteve tjera të Universitetit të Prishtinës në rrjetin e “Qendrës së kompetencës për lidhje me industrinë”; (IAL/MASHT)
3. Mbështetja nga MASHT dhe donatorët për rishikimin e të paktën 2 programeve shtesë të arsimit të lartë në përputhje me tregun e punës; (IAL/MASHT)
4. Zhvillimi i kornizës për monitorimin dhe vlerësimin e marrëveshjeve të performancës mes MASHT dhe IAL-ve; (MASHT)
5. Pilotimi i një marrëveshje mes MASHT dhe një IAL për matjen e performancës bazuar në indikatorët matës të specifikuar në formulën e rishikuar të financimit; (MASHT).

**2. Treguesit e rezultateve**

|  |  |  |  |
| --- | --- | --- | --- |
| **Treguesi** | **Baza 2019** | **Synimi i ndërmjetëm 2021** | **Synimi 2022** |
| Numri i IAL-ve të monitoruara nga AKA | 0 | 16 | 32 |
| Numri i programeve të arsimit të lartë të rishikuara konform tregut të punës | 0 | 2 | 4 |
| Numri i marrëveshjeve për matjen e performansës mes MASHT dhe IAL-ve | 0 | 0 | 1 |

**3. Ndikimi i pritur në konkurrueshmëri:** Fuqizimi i kapaciteteve dhe i sigurimi i autonomisë së Agjencisë së Kosovës për Akreditim pritet të instalojë zbatimin e praktikave evropiane të sigurimit të cilësisë në fushën e arsimit të lartë. Ndërkaq, mbështetja nga MASHT në procesin e rishikimit të programeve në fushën e arsimit të lartë konform kërkesave të tregut pritet të adresojë hendekun mes shkathtësive në nevojë dhe kuadrove që aktualisht prodhohen nga sistemi i arsimit të lartë. Ndërkohë, rishikimi i formulës së financimit duke vendosur kritere të qarta të matjes së performancës nga ana e IAL-ve do të përmirësonte cilësinë e ofruesve të arsimit të lartë. Ndikimi i pritur në konkurrueshmëri arrihet përmes uljes së normës së papunësisë, uljes së bilancit negativ tregtar gjatë viteve dhe përmirësimit të konkurreshmërisë së sektorit privat duke u bazuar në krijimin e shkathtësive relevante nga sektori i arsimit.

**4. Vlerësimi i kostos së aktiviteteve dhe burimet e financimit:** Shuma e përgjithshme e buxhetit te planifikuar për këto aktivitete për tre vite është 503,140 euro. Për vitin 2020 kostoja e masave vlerësohet të jetë 260,540 euro, nga kjo vlerë 133,780 euro do të financohen nga buxheti i Kosovës, 111,800 EUR nga Projekti i BE-së dhe 14,960 nga donatorët tjerë. Për vitin 2021 kostoja vlerësohet të jetë 175,800 euro, nga kjo vlerë 112,000 EUR do të financohen nga Buxheti i Kosovës dhe 63,800 euro nga Projekti i BE-së. Ndërsa në vitin 2022 kostoja vlerësohet të jetë 66,800 euro, ku nga kjo shumë 63,800 euro do të financohen nga fondet e BE-së dhe pjesa tjetër nga donatorët tjerë.

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Masa synon përmirësimin e cilësisë së arsimit të lartë. Aktualisht, ekziston hendek i theksuar mes programeve të IAL-ve dhe nevojave të tregut të punës. Zbatimi i plotë i masës siguron thellimin e reformës në arsimin e lartë duke përmirësuar standardet e cilësisë së programeve të arsimit të lartë dhe të rritjes së përputhshmërisë me nevojat e tregut të punës dhe ekonomisë. Kësisoj, ndikimi pritet të jetë i konsiderueshëm sidomos në aspektin e ngritjes së punësimit dhe punësueshmërisë, marrë parasysh se mospërputhja e shkathtësive me tregun e punës është identifikuar si faktor kyç në mirëmbajtjen e papunësisë strukturore. Arritshmëria arsimore është faktor kyç në gjetjen e një vendi të punës. Tutje, marrë parasysh strukturën demografike në Kosovë, reforma pritet sidomos të ndikojë tek arsimimi i të rinjve, tek të cilët papunësia është në normë alarmante për grupmoshën 15-24.

**6. Ndikimi i pritshëm në mjedis:** Masa është neutrale në ndikimin mjedisor.

**7. Rreziqet potenciale**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| 1. Mosmiratimi i ligjeve prioritare në fushën e arsimit të lartë (sidomos Ligji për Arsimin e Lartë dhe Ligji për AKA). | I ulët | MASHT të finalizojë Ligjin për AKA dhe ta procedojë në Kuvend. |
| 2. Moszbatimi i standardeve të cilësisë në fushën e arsimit të lartë | I lartë | MASHT të çojë përpara procesin e miratimit të Ligjit të AKA dhe të sigurojë plotësimin e stafit të AKA për ushtrimin e plotë dhe efektiv të përgjegjësive. |
| 3. Rezistenca nga IAL-të lidhur me ripërshtatjen e programeve të arsimit të lartë konform kërkesave të ekonomisë | I lartë | Plotësimi i analizave të duhura për identifikimin e profileve të arsimit të lartë të cilat janë deficitare apo të cilat duhet të ripërshtaten. Krijimi i kanaleve institucionale të dialogimit dhe bashkëpunimit me IAL-të lidhur me hapat për përmirësimin gradual të përputhshmërisë së programeve në arsimin e lartë me kërkesat e tregut të punës. |

4.3.7. Punësimi dhe tregjet e punës

**a. Analiza e pengesave kryesore:**

**Gjendja aktuale:** Vetëm 40.9% e kosovarëve në moshë pune ishin **ekonomikisht aktivë** në 2018. 78% e **fuqisë punëtore** përbëhet nga meshkujt e 22% nga femrat. **Shkalla e pjesëmarrjes së fuqisë punëtore** është ulur nga 42.8% në 2017 në 40.9% në 2018. Afërsisht vetëm çdo i dyti kosovar në moshë pune ishte pjesë e fuqisë punëtore. Sipas statistikave të TM1 2019, fuqia punëtore është ulur prej afërsisht 5% krahasuar me të dhënat vjetore të 2018. Afërsisht 60% e popullsisë në moshë pune në 2018 ishte **ekonomikisht joaktive**. Joaktiviteti në tregun e punës ka karakter të theksuar gjinor: 42.4% e personave ekonomikisht joaktiv janë meshkuj, ndërsa 80.50% janë femra. **Shkalla e joaktivitetit** është rritur nga 57.2% në 2017 në 59.1% në 2018. Në TM1 2019, shkalla e joaktivitetit është rritur tutje për 4.5%. **Shkalla e pjesëmarrjes në fuqinë punëtore** ka shënuar ulje në 2018 krahasuar me 2017 përgjatë gjithë grupmoshave. Ulja më e madhe është në grupmoshën 30-34, nga 59.8% në 2017, në 55.3% në 2018.

**Shkalla e papunësisë** është ulur nga 30.5% në 2017 në 29.6% në vitin 2018. Shikuar nga prizmi gjinor, 74% e të papunëve janë meshkuj e 26% janë femra. Në TM1 2019, papunësia llogaritet të ketë qenë afërsisht 27%. Mirëpo, ulja e shkallës së papunësisë lidhet më tepër me largimin e kosovarëve nga fuqia punëtore se sa me krijimin e vendeve të reja të punës. Sipas ASK, numri i atyre që u raportuan si të punësuar është ulur afërsisht për 12,000 persona në vitin 2018 në krahasim me 2017. Fuqia punëtore është ulur nga 490 mijë kosovarë aktivë në 2018 në 466 mijë kosovarë që kërkonin punë në TM1 2019. Numri i të punësuarve në TM1 2019 ishte 341 mijë, krahasuar me 345 mijë në 2018. Ndërkaq, **shkalla e punësimit[[39]](#footnote-39)** ishte 28.8% në vitin 2018, krahasuar me 29.8% në 2017. Në TM1 2019, shkalla e punësimit është ulur në 28.2%.

Dallime të mëdha **gjinore** qëndrojnë në tregun e punës. 18.6 % e femrave në moshë pune ishin aktive në tregun e punës në vitin 2018 (20% në 2017), krahasuar me 63.3% të meshkujve (65.3% në 2017). Në TM1 2019, 19.5% e femrave në moshë punë ishin ekonomikisht aktive, krahasuar me 57.5% e meshkujve. Numri i fuqisë punëtore në TM1 2019 është rritur në mesin e femrave, por ka rënë në mesin e meshkujve. Papunësia është më e lartë për femrat se sa për meshkujt (33.4% për femra, 28.5% për meshkuj në 2018, 36.6 % dhe 28.7%, respektivisht në 2017). Në TM1 2019, papunësia tek femrat ishte 31.5% kurse 25.4% tek meshkujt. Shkalla e punësimit tek femrat ishte vetëm 12.4% në 2018, në krahasim me 45.3% tek meshkujt (12.7% e 46.6%, respektivisht, në 2017). Në 2018, 52.9% e femrave ishin të punësuara në sektorët e arsimit, shëndetësisë dhe tregtisë, ndërkaq 43% e meshkujve në sektorët e ndërtimtarisë, prodhimit dhe tregtisë.

Shkalla e papunësisëtek të **rinjtë** e moshës 15-24 është rritur nga 52.7% në 2017 në 55.4% në 2018. Në TM1 2019, shkalla e papunësisë tek i njëjti grup ishte 50.6%. Përqindja e të rinjve nëkategorinë **NEET** është rritur nga 27.4% në 2017, në 30.1% në 2018. Në TM1 2019, ajo ishte 29%. Mbi 30% e të rinjve të moshës 15-19 ishin të papunë afatgjatë (12 muaj+), ndërkaq në TM1 2019, ajo ishte 39.8%. Sipas të dhënave MPMS-së, rreth 67% e të papunëve të *regjistruar* konsiderohen të **papunë afatgjatë**. Sipas Bankës Botërore (BB) (2017), rreth 72% e të papunëve ishin të papunësuar mbi 12 muaj. Qeveria ka përpiluar **Planin e Veprimit për Punësimin e të Rinjve** si mënyrë e luftimit të papunësisë në mesin e të rinjve.

**Mospërputhja e shkathtësive** me nevojat e tregut të punës mbetet pengesë kryesore. Sipas BEEPS (2013), afërsisht 25% e kompanive identifikuan “fuqinë punëtore me shkathtësi joadekuate” si pengesë kryesore në zgjerimin e biznesit. Sipas BB (2017), 43% e kompanive me 100+ punëtorë shohin arsimin joadekuat si pengesë serioze, në krahasim me 19% tek kompanitë e vogla. Sipas sondazhit STEP, 75% e kompanive kanë hasur në vështirësi në punësimin e menaxherëve, profesionistëve dhe teknikëve. Ndërkaq, një e treta e kompanive nuk u pajtuan se sistemi i arsimit të përgjithshëm prodhon kuadro me shkathtësi praktike që mund të aplikohen në vendin e punës.

Kosova ka problem të theksuar me **sektorin joformal**. BB ka llogaritur në 2017 se 15% e të punësuarve që marrin rrogë janë joformalë. Por, BB vlerëson se rreth një e treta e të punësuarve janë joformalë *nëse* llogaritën punonjësit e papaguar familjarë, punonjësit e vetëpunësuar në kompani të vogla, të vetë punësuarit në profesione joteknike dhe punonjësit në mikro-kompani me më pak se 5 persona. Në vitin 2018, sipas ASK, 86% e të punësuarve kishin kontratë individuale, e 14% raportuan se punonin **pa kontratë**. Në mesin e të rinjve të punësuar të moshës 15-24, 33.2% ishin pa kontratë. Rreth 90% e të punësuarve në 2018 ishin me **orar të plotë**. Në 2018, 19.6% e personave të punësuar ishin në **punësim të paqëndrueshëm**. Në 2018, vetëm 25.5% e personave të punësuar kishin **kontratë të përhershme**. Sipas BEEPS, 66% e kompanive vendore raportuan konkurrencën nga sektori joformal si pengesë serioze, e cili u rangua si pengesa e parë dhe kryesore. Inspektorati i Punës zhvilloi mbi 9,000 inspektime gjatë 2018, duke rezultuar në legalizimin e marrëdhënieve të punës për 712 të punësuar. Qeveria ka miratuar strategji në këtë fushë[[40]](#footnote-40).

**Shërbimet publike të punësimit** në Kosovë kanë arritur përparim. Dy vite më parë, është themeluar Agjencia e Punësimit, si përgjegjëse për zbatimin e programeve dhe politikave të punësimit. Ka pasur ngritje të kapacitetit të Agjencisë, duke përfshirë krijimin e sistemit informativ të tregut të punës. **Buxheti** për masa për zbutjen e papunësisë mbetet i ulët (rreth €6.6 milionë në vit). Me 92 këshilltarë të punësimit që shërbejnë 95,890 të papunë të regjistruar, **raporti këshilltar i punësimit dhe punëkërkues** është 1-1,042. Qendrat e Aftësimit Profesional (QAP) ofrojnë profile që nuk janë përputhur me kërkesat e tregut të punës dhe kanë bashkëpunim të kufizuar me sektorin privat. Sipas BB, vetëm 20% e kompanive mbështeten në shërbimet publike të punësimit për identifikimin e kuadrove të kualifikuara dhe vetëm 17% e kompanive mbështeten në kontaktet direkte me institucionet arsimore për identifikimin e kuadrove të kualifikuara.

Të **drejtat e punëtorëve** përcaktohen kryesisht përmes Ligjit të Punës. Legjislacioni që rregullon marrëdhëniet e punës konsiderohet jopengues ndaj lirisë së punëdhënësve sa i përket largimit të punëtorëve nga puna. Mirëpo, ligji u mundëson përfaqësimin punëtorëve përmes sindikatave, të cilat mund të ndërmarrin protesta dhe të hyjnë në grevë pa pasur frikë nga ndëshkimi nga punëdhënësit. Ndërkohë, në Kosovë, ka **ngarkesë të ulët tatimore** për shkak të nivelit të ulët të tatimeve në të ardhura dhe të kontributeve sociale, të cilat nuk përfshijnë sigurimin ndaj papunësisë apo sigurimin shëndetësor. Ndërkohë, **migrimi** paraqet sfidë serioze. Sipas një sondazhi[[41]](#footnote-41), Kosova ka humbur 15.4% të popullsisë së saj në periudhën 2007-2018. Shifrat tregojnë se numri i emigrantëve ka rënë krahasuar me vitet e kaluara.[[42]](#footnote-42)

**Pengesat dhe problemet kryesore strukturore: Mospërputhja e shkathtësive** me nevojat e tregut të punës është pengesa kryesore. Ndërmarrjet private hasin në vështirësi në gjetjen e kuadrove të kualifikuara. Sipas BB, ekziston kërkesë e lartë për profesionet e specializuara dhe ofertë e lartë e kuadrove të pakualifikuara. Kjo cenon konkurrueshmërinë përmes pengimit të zgjerimit biznesor nga mungesa e kapitalit adekuat njerëzor, gjë që e ulë nivelin dhe cilësinë e investimeve private. Ajo posaçërisht ndikon negativisht tek industritë me vlerë të lartë të shtuar, si dhe rritë papunësinë tek të rinjtë, duke ngarkuar financat publike dhe duke minuar kohezionin social. Pengesë tjetër është **punësimi joformal**, për shkak se ajo zvogëlon produktivitetin nga mungesa e mbrojtjes së të drejtave të punëtorëve, humbjen e të ardhurave buxhetore dhe forcimin e përparësive të kompanive që operojnë në sektorin joformal. Pengesë tjetër janë **shërbimet publike të punësimit**. Buxheti publik për programet e aftësimit dhe punësimit është i ulët dhe vetëm 20% e kompanive mbështeten tek shërbimet e tilla për identifikimin e kuadrove të kualifikuara. Ndërkohë, një këshilltar punësimi duhet t’i shërbejë mesatarisht jo më pak se 1,042 punëkërkues. Lidhja e kufizuar e punëkërkuesve me sektorin privat ngritë papunësinë afatgjate, ndërkaq brishtësia e institucioneve siç është Inspektorati i Punës, nuk sanksionon mjaftueshëm sektorin joformal, duke ushqyer punësimin joformal pa mbrojtje sociale të duhur dhe duke zvogëluar bazën tatimore. Në Kosovë, ekziston **mobiliteti në punë**, mirëpo migrimi i jashtëm dhe dalja e trurit, sidomos e kuadrove të shkolluara, paraqet sfidë serioze për konsolidimin e tregut të punës.

**b. Prioritetet e reformave strukturore**

|  |
| --- |
| **Masa e reformës #19: Përmirësimi dhe zgjerimi i shërbimeve publike të punësimit dhe rritja e punësimit të të papunëve afatgjatë, të rinjve, grave dhe grupeve tjera të cenueshme:** |

**1. Përshkrimi i masës:** Masa synon ngritjen e punësueshmërisë së grupeve të cenuara, me theks të veçantë të papunët afatgjatë, të rinjtë, gratë, personat në varfëri, duke përfshirë ata me vendbanim rural. Masa konsiston kryesisht në përmirësimin e shërbimeve publike të punësimit përmes rishikimit të politikave të punësimit me synim ngritjen e efektshmërisë së masave aktive të tregut të punës dhe pilotimin e nën kontraktimit të programeve të aftësimit profesional përmes ofruesve privatë. Masa mbështetet në disa dokumente strategjike, si Strategjinë Kombëtare të Zhvillimit (SKZH), Strategjinë Sektoriale të MPMS-së, Planin e Veprimit për Punësimin e të Rinjve dhe Programin për Barazi Gjinore 2019 – 2023. Masa është formuluar si përgjigje ndaj pengesave strukturore që lidhen me brishtësinë dhe kapacitetet e kufizuara të shërbimeve publike të punësimit dhe shpërputhjen e shkathtësive të fuqisë punëtore me nevojat e tregut të punës. Masa vazhdon nga cikli i mëhershëm gjatë së cilës janë mbështetur rreth 3,000 të papunë me masa aktive të punësimit, ndërkaq janë zhvilluar trajnime të brendshme për ngritjen e kapacitetit të stafit të Agjencisë së Punësimit, duke përfshirë zhvillimin e modulit të për këshillim dhe orientim në karrierë, ndonëse raporti këshilltar i punësimit me numrin e të papunëve mbetet tejet i lartë. Është bërë përparim i pjesshëm lidhur me ri akreditimin dhe rivalidimin e profileve, standardeve e paketave mësimore, ndërkaq profilet e trajnimeve nga QAP-të mbeten akoma të papërputhshme me nevojat e tregut të punës.

1. **Aktivitetet e planifikuara për 2020**
2. Rishikimi i Ligjit të ri të punës; (MPMS)
3. Rishikimi i Politikës së punësimit 2020 – 2022[[43]](#footnote-43) me synim përmirësimin e efektshmërisë së masave aktive të tregut të punës (MPMS/APRK);
4. Rishikimi i Planit të veprimit për punësimin e të rinjve, me theks të veçantë adresimin e sfidave të punësimit të grave; (MPMS)
5. Zbatimi i masave aktive të punësimit për të paktën 3,000 të papunë afatgjatë, duke përfshirë por jo vetëm, të rinjtë, gratë, dhe personat në varfëri që janë në zona rurale; (APRK/MPMS)
6. Validimi i 10 profileve të aftësimit profesional, zhvillimi i 10 kurrikulave dhe 10 paketave mësimore bazuar në standardet e profesionit; (APRK/MPMS)
7. Trajnimi i 1,000 personave në shkathtësitë e ekonomisë digjitale; (MZHE)
8. Rritja e numrit të shpalljeve të vendeve të punës përmes platformës së SIMP duke inkuadruar shpalljet nga sektori publik; (APRK/MPMS)
9. Zhvillimi i Anketës së fuqisë punëtore (AFP) me mostër të zgjeruar[[44]](#footnote-44) dhe përfshirja e modulit të ri në AFP lidhur me “aksidentet në punë dhe problemet shëndetësore të lidhura me vendin e punës”; (ASK).
10. **Aktivitetet e planifikuara për 2021**
11. Zbatimi i masave aktive të punësimit për të paktën 3,000 të papunë[[45]](#footnote-45); (APRK/MPMS)
12. Nënkontraktimi i të paktën dy (2) profileve deficitare të aftësimit profesional tek ofruesit privatë; (APRK/MPMS)
13. Zhvillimi i një (1) studimi gjurmues të përfituesve të shërbimeve të punësimit; (APRK/MPMS)
14. Trajnimi i 1,000 personave në shkathtësitë e ekonomisë digjitale; (MZHE)
15. Përfshirja i modulit të ri në Anketën e fuqisë punëtore lidhur me “gjendjen e tregut të punës të migrantëve”, si dhe publikimin e statistikave në bazë regjionale; (ASK)
16. Riakreditimi i 5 profileve dhe zhvillimi i 5 kurrikulave bazuar në standardet e profesionit dhe 5 paketa mësimore për nevojat e Qendrave për aftësim profesional; (MPMS).
17. **Aktivitetet e planifikuara për 2022**
18. Zbatimi i masave aktive të punësimit për të paktën 3,000 të papunë[[46]](#footnote-46); (APRK/MPMS)
19. Nënkontraktimi i të paktën dy (2) profileve deficitare të aftësimit profesional tek ofruesit privatë; (APRK/MPMS)
20. Funksionalizimi i plotë[[47]](#footnote-47) i modulit të SIMP për monitorimin e përfituesve të MATP-ve; (APRK/MPMS)
21. Trajnimi i 1,000 personave në shkathtësitë e ekonomisë digjitale; (MZHE)
22. Përfshirja i modulit të ri në Anketën e fuqisë punëtore lidhur me “shkathtësitë në punë”; (ASK)
23. Riakreditimi i 5 profileve, zhvillimi i 5 kurrikulave bazuar në standardet e profesionit dhe 5 paketa mësimore për nevojat e Qendrave për aftësim profesional; (MPMS).

**2. Treguesit e rezultateve:**

|  |  |  |  |
| --- | --- | --- | --- |
| Treguesi | Baza 2018 | Synimi i ndërmjetëm 2021 | Synimi 2022 |
| % e të rinjve që përfitojnë pjesëmarrje në masa aktive të tregut të punës nga numri total i MATP-ve të ofruar në vit kalendarik | 34% | 35% | 36% |
| % e grave që përfitojnë pjesëmarrje në masa aktive të tregut të punës nga numri total i MATP-ve të ofruar në vit kalendarik | 36% | 38% | 40% |
| % e të rinjve NEET në popullsinë e të rinjve 15 - 24 | 30% | 29% | 28% |

**3. Ndikimi i pritur në konkurrueshmëri:** Forcimi i kapaciteteve të shërbimeve publike të punësimit pritet të këtë efekte pozitive në rritjen e konkurrueshmërisë përmes përmirësimit të cilësisë së shkathtësive të punëkërkuesve. Përmirësimi i kapacitetit të Agjencisë së punësimit lidhur me monitorimin dhe vlerësimin e ndikimit të masave aktive të punësimit në krijimin e vendeve të reja të punës pritet t’a përmirësojë cilësinë e politikave të punësimit. Po ashtu, përshtatja e kurrikulave do të ndikojë në përmirësimin e aftësimit profesional duke rezultuar në harmonizim më të madh të ofertës dhe kërkesës të tregut të punës. Kjo masë pritet të ndikojë në konkurrueshmëri përmes *uljes së normës së papunësisë.* Ne periudhën afatmesme e afatgjatë, masa pritet të rrisë konkurreshmërinë përmes përmirësimit të *bilancit tregtar.*

**4. Kostoja e vlerësuar e aktiviteteve dhe burimi i financimit:** Kostoja e përgjithshme për zbatimin e kësaj mase gjatë periudhës 2020-2022 vlerësohet të jetë 15,492,366 EUR. 5,096,344 EUR nga kjo shumë vlerësohet të jetë për vitin 2020, 4,500,000 prej të cilave do të financohen nga buxheti i Kosovës, përderisa pjesa tjetër prej 596.344 EUR nga grante të tjera (EU Project, ALLED2, GIZ). Kostoja e vlerësuar për vitin 2021, do të jetë 5,361,348 EUR, 4,500,000 EUR prej të cilave do të financohen nga buxheti i Kosovës dhe 861,348 EUR nga grante të tjera (EU Project, ALLED2, GIZ). Kostoja e parashikuar për vitin 2022 është 5,034,674 EUR, 4,500,000 EUR prej të cilave do të financohen nga buxheti i Kosovës dhe pjesa tjetër nga 534.674 do të financohet nga grante të tjera (EU Project, ALLED2, GIZ).

**5. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Masa synon përmirësimin e efektshmërisë së shërbimeve publike të punësimit duke u bazuar në ndërtimin e kapaciteteve sipas procesit të rishikimit institucional dhe të shënjëstrimit më të mirë të MATP-ve tek të papunët. Po ashtu, masa synon krijimin e shkathtësive në profilet deficitare përmes fillimit të zbatimit të modelit të nënkontraktimit të programeve të aftësimit profesional tek ofruesit privatë. Si tërësi, masa pritet të reduktojë përqindjen e lartë të NEET në mesin e të rinjve të moshës 15 – 24. Po ashtu, masa synon ngritjen e veprimeve afirmative në shënjëstrimin e personave nga zonat rurale, duke synuar uljen e pabarazive shoqërore. Personat nga zonat rurale, mesatarisht, kanë shkallë më të lartë të varfërisë.

**6. Ndikimi i pritshëm në mjedis:** Masa do të jetë neutrale ndaj mjedisit.

**7. Rreziqet potenciale:**

|  |  |  |
| --- | --- | --- |
| **Rreziku** | **Probabiliteti (i ulët ose i lartë)** | **Veprimi lehtësues i planifikuar** |
| 1. Mosrishikimi dhe mosmiratimi i Ligjit të punës. | I ulët | Inkuadrimi i draft ligjit në agjendën legjislative dhe riprocedimi në Kuvend |
| 1. Mungesa e prioritizimit dhe zbatimit të gjetjeve të rishikimit funksional të APRK-së | I lartë | Kostimi real i gjetjeve të rishikimit funksional dhe buxhetimi i aktiviteteve që rezultojnë nga ky rishikim |

4.3.8. Përfshirja sociale, ulja e varfërisë dhe mundësitë e barabarta

**a. Analiza e pengesave kryesore:**

**Gjendja aktuale:** Kosova synon një shtet të mirëqenies sociale në të cilin qytetarëve duhet t’u ofrohet një rrjet sigurie i cili në thelb është bazë për një demokraci të qëndrueshme. Mirëpo, përderisa qëllimi është një shtet i aftë dhe i gatshëm për të përmbushur detyrat dhe detyrimet e tij ndaj shtetasve, mbeten ende pengesa të konsiderueshme që lidhen me uljen e varfërisë, reduktimin e pabarazisë dhe ofrimin e mundësive të barabarta nëpërmjet përfshirjes sociale të grupeve të cenueshme.

Varfëria mbetet një nga problemet më të theksuara në Kosovë. Rezultatet e Anketës së buxhetit të ekonomive familjare (ABEF) të vitit 2017, tregojnë se 18% e popullsisë së Kosovës jeton nën kufirin e varfërisë me më pak se 1.82 EUR në ditë, dhe 5.1% e popullsisë jetojnë nën kufirin e varfërisë ekstreme me më pak se 1.32 EUR në ditë.[[48]](#footnote-48) Sipas ASK-së, thellësia e varfërisë ka shënuar rënie nga viti 2012 në vitin 2013, rritje në vitin 2014 dhe përsëri rënie në vitin 2015.

Thellësia e varfërisë është më e lartë në vendbanimet rurale ndërsa varfëria e skajshme është më e lartë në zonat urbane. Në vitin 2017, shpërndarja e të varfërve sipas zonave të banimit ishte 64.8% e të varfërve jetonin në zona rurale, dhe 35.2% në zonat urbane.

Familjet më të prekura nga varfëria janë ato te cilat si burim kryesor të të hyrave kanë ndihmën sociale, pensionet dhe punën me kontratë. Të dhënat e ABEF për vitin 2017 krahasuar me 2016 tregojnë se nuk ka ndryshim të përqindjes së familjeve ku burimi kryesor i të hyrave janë ndihma sociale dhe pensionet. Kështu sa i përket burimit të të hyrave, ndihma sociale është burim per 3% të familjeve të anketuara, ndërsa për 12% të familjeve burimi i të hyrave janë pensionet. Varfëria absolute është e ngjashme midis burrave (17.2%) dhe grave (18.0%) por është më e lartë për familjet me një kryefamiljare femër (23,7%). Varfëria është e lidhur ngushtë me përjashtimin social. Rreth 42 % e familjeve të varfra përballen me mungesa të shërbimeve publike sociale krahasuar me 36 % e familjeve me një nivel më të mirë ekonomik.

Shpenzimet publike për mbrojtjen sociale përfshirë pensionet dhe skemën e ndihmës sociale janë rritur nga 3.6% e PBB-së në vitin 2009 në 6.1% në vitin 2016. Si pjesë e shpenzimeve totale publike, shpenzimet e mbrojtjes sociale u rritën nga 12.7% në 2009 në 21.7 % në vitin 2016.

Niveli i lartë i varfërisë rrit kostot e sistemit të mirëqenies dhe angazhon kapital financiar dhe njerëzor për funksionalizimin e skemave të mbrojtjes sociale. Po kështu edhe një sistem joefikas shëndetësor ka ndikim negativ në perspektivat e rritjes ekonomike, pasi shpenzimet e larta, krijojnë barra të panevojshme të buxhetit të shtetit. Sipas të dhënave të ASK[[49]](#footnote-49), nga skema e ndihmës sociale kanë përfituar 24,767 familje me gjithsej 100,995 anëtarë, të cilët kanë përfituar rreth 7,957,889.50 Euro.

Numri i qytetarëve dhe familjeve që kanë nevojë për mbrojtje sociale, kujdes shëndetësor dhe shërbime sociale, vazhdon të mbetet i lartë. Si sfidë mbetet mirëmbajtja dhe përmirësimi i sistemit të mbrojtjes sociale dhe kujdesit shëndetësor, sinkronizimi i politikave të mbështetjes sociale, përmirësimi i kornizës ligjore dhe ngritja e kapaciteteve njerëzore dhe institucionale për ofrimin e shërbimeve adekuate dhe sipas nevojave të qytetarëve.

Kosova aktualisht nuk ofron sigurim shëndetësor universal. Pagesa nga buxheti familjar për shërbimet shëndetësore është e lartë. Supozohet se pothuajse 1/3 e popullatës nuk kanë qasje të lehtë në kujdesin shëndetësor, ose kanë qasje të kufizuar për shkak të mungesës së aftësisë së ulët paguesve. Vlerësohet se 18% e popullatës nuk kërkon shërbime edhe në rast të sëmundjes, për shkaqe ekonomike. Kosova ka një sistem shëndetësor publik të jo të financuar mirë. Bazuar në klasifikimin e shpenzimeve të COFOG, shpenzimet e përgjithshme për shëndetësi arritën në 2.8% të PBB-së në vitin 2015, e cila është e ulët krahasuar me mesataren e BE prej 7.2%.

Analiza e të dhënave të shkaqeve të vdekjes gjatë viteve 2006-2011, ka treguar që sëmundjet malinje paraqesin shkakun e dytë të vdekshmërisë dhe kanë shënuar trend të rritjes[[50]](#footnote-50). Statistikat e shëndetësisë, tregojnë se rastet e reja të raportuara për sëmundjet malinje dhe beninje në vitin 2018[[51]](#footnote-51) janë 2,475 raste. Nga këto 1,365 raste janë te grup moshës mbi 60 vjeç. ABEF per vitin 2017, tregon se shpenzimet familjare për shëndetësinë sidomos në zonat urbane në vitin 2017 krahasuar me vitin 2016, kanë pasur një rritje domethënëse me 33%.

**Pengesat dhe problemet kryesore strukturore:** Pamjaftueshmëria e skemës se ndihmës sociale që shprehet me mbulimin e ulët për vetëm një të tretën e familjeve që ndodhen në kuintalin e poshtëm si edhe me nivelin e ulët të përfitimi. Aktet nënligjore dhe rregulloret shpesh janë në kundërshtim me njëra tjetrën, duke paraqitur dispozita kontradiktore. Mungesa e politikave sociale gjithëpërfshirëse e cila çon në mbivendosje te trajtimeve të individëve nga skemat e ndryshme. Mbrojtja sociale ofron përfitime të përhershme për disa kategori sociale, duke dekurajuar punësimin. Qasje e ulët në shërbime shëndetësore dhe pamundësi e familjeve për të përballuar kostot e këtyre shërbimeve me buxhet familjar.

**b. Prioritetet e reformave strukturore**

|  |
| --- |
| **Masa e reformës #20: Përmirësimi i shërbimeve sociale dhe fuqizimi i grupeve të përjashtuara** |

**1. Përshkrimi i masës :** Mbrojtja sociale, ulja e varfërisë dhe përfshirja e grupeve të përjashtuara në jetën social ekonomike të vendit, mbeten prioritete të qeverisë. Masa është vazhdim i politikave dhe programeve të mëhershme që synojnë të sigurojnë mirëqenien e popullatës, përmes zgjerimit dhe ngritjes së cilësisë së skemave të mbrojtjes dhe shërbimeve sociale. Ajo ndërlidhet ngushtë me Programin dhe objektivat strategjike të Qeverisë së Republikës së Kosovës 2017-21, Strategjinë Sektoriale të MPMS 2018-2022, Planin e veprimit 2018-2022, Strategjinë për decentralizimin e shërbimeve sociale në Kosovë dhe me PKZMSA, Ligji për barazi gjinore 2015, 05/020, neni 5 dhe 6, Strategjia për Komunitetin Romë dhe Ashkali 2017-2021.

Qëllimi i masës është avancimi i shërbimeve sociale, rritja e mbulueshmërisë së varfërisë nga skema e ndihmës sociale, rritja e numrit dhe cilësisë se shërbimeve sipas standardeve të shërbimeve sociale dhe rritja e numrit të individëve të punësuar në ndërmarrjet sociale. Kjo masë përsëritet përsëri nga ERP e mëparshme dhe zbatimi i saj efektiv kërkon një qasje më të vendosur.

Koncept Dokumenti për Ligjin për Shërbimet Sociale dhe Familjare është aprovuar në vitin 2019, ndërsa Koncept Dokumenti për ndryshimin e Ligjit për Skemën e Ndihmës Sociale është planifikuar të miratohet gjatë vitit 2020, por kostoja financiare e këtyre dy ligjeve nuk është parashikuar në projeksionet e KASH 2020-22. Aktivitetet e propozuara kanë të bëjnë me përmirësime të kornizës ligjore, për shërbimeve sociale dhe ndihmave sociale, fuqizimin e mekanizmave të financimit dhe decentralizimit të shërbimeve sociale, përmes krijimit të Grantit të Veçantë të Shërbimeve Sociale, reformimin e Skemës së Ndihmës Sociale, mbështetjen e sektorit joqeveritar të licencuar për shërbime sociale, mbështetjen e ndërmarrjeve sociale të regjistruara dhe ngritjen e kapaciteteve të punëtorëve social, përmes zbatimit të programeve të trajnimit.

**a. Aktivitetet e planifikuara për 2020:**

1. Hartimi dhe miratimi i Ligji mbi shërbimet sociale dhe familjare;
2. Hartimi dhe miratimi i Koncept Dokumentit për Ligjin për Skemën e Ndihmës Sociale;
3. Miratimi i Ligjit për Financat e pushtetit lokal dhe Udhëzimi Administrativ për formulën e financimit për shërbime sociale dhe familjare;
4. Hartimi dhe miratimi i rregulloreve për regjistrimin e ndërmarrjeve sociale ;
5. Miratimi i Udhëzimit Administrative për realizimin e Testit të Varfërisë për kategoritë sociale;
6. Mbështetja  sektorit joqeveritar të licencuar, me subvencione për ofrimin e shërbimeve sociale ( 50 OJQ të licencuara përfituese);
7. Zhvillimi i programeve për trajnim profesional për punëtoret social;

**b. Aktivitetet e planifikuara për 2021:**

1. Hartimi i kornizës dytësore ligjore (15 Udhëzime Administrative) që dalin nga Ligji mbi shërbimet sociale dhe familjare;
2. Hartimi dhe miratimi i Ligjit dhe legjislacionit dytësor (5 Udhëzime Administrative) mbi Skemën e asistencës sociale;
3. Mbështetja e sektorit joqeveritar të licencuar, me subvencione për ofrimin e shërbimeve sociale (70 OJQ të licencuara përfituese)
4. Mbështetja e Ndërmarrjeve Sociale të regjistruara me subvencione dhe grante për punësimin e grupeve të kufizuara ( 20-25 ndërmarrje sociale përfituese)

**c. Aktivitetet e planifikuara për 2022:**

1. Mbështetja  sektorit joqeveritar të licencuar, me subvencione për ofrimin e shërbimeve sociale (100 OJQ të licencuara përfituese)
2. Mbështetja e ndërmarrjeve sociale të regjistruara me subvencione dhe grante për punësimin e grupeve të kufizuara (20-25 ndërmarrje sociale përfituese).

**2. Treguesit e rezultateve :**

|  |  |  |  |
| --- | --- | --- | --- |
| **Treguesi** | **Baza (2018)** | **Synimi 2020** | **Synimi 2022** |
| Rritja e shkallës së mbulueshmërisë së familjeve që jetojnë në varfëri nga skemat e ndihmës sociale. | 50% | 50%[[52]](#footnote-52) | 80% |
| Rritja e cilësisë së ofrimit të shërbimeve sociale përmes sektorit të licencuar joqeveritar | 30 | 50 | 100 |
| Rritja e punësimit të grupeve të margjinalizuara, përmes mbështetjes së ndërmarrjeve sociale | 0 | 0 | 25 |

**2. Ndikimi i pritshëm në konkurrueshmëri:** Ndonëse masa në thelbin e saj është një masë që mbulon fushën sociale, përmirësimi i shërbimeve sociale do të ndihmon për të ulur kostot e ushtrimit të këtyre të drejtave për përfituesit. Një nga kushtet për rritjen e konkurrueshmërisë dhe arritjen e rritjes ekonomike është ngritja dhe funksionalizimi i një sistemi që mund të sigurojë të drejtën për mbrojtje sociale të përshtatshme dhe të qasshme për qytetarët e saj.

Reforma e mbrojtjes sociale dhe shërbimeve sociale do të përmirësojë kohezionin social. Gratë dhe të rinjtë do të fuqizohen përmes nismave të sipërmarrjes sociale. Qeveria dhe pushteti lokal do të jenë akteret kyç për ofrimin e shërbimeve sociale dhe punësimin e grupeve të përjashtuara duke synuar afrimin e tyre me qytetarët në nevojë. Politikat dhe programet do të përshtaten me nevojat dhe specifikat e grupeve të përjashtuara.

**3.Vlerësimi i kostos së aktiviteteve dhe burimet e financimit:**Kosto e përgjithshme për zbatim të kësaj mase gjatë viteve 2020-2022 vlerësohet të jetë rreth 25,000,000 EUR. Nga kjo vlere 1,660,000 EUR vlerësohet kosto per vitin 2020, nga e cila 1,250,000 EUR pritet të financohet nga Buxheti i Kosovës dhe 410,000 nga donatorët. Për vitin 2021, kosto vlerësohet të jetë rreth 2,350,000 EUR, nga të cilat 1,200,000 EUR pritet të financohen nga Buxheti i Kosovës dhe 1,150,000 EUR nga fondet e BE-së dhe donatorëve të tjerë. Një pjesë e mirë e shpenzimeve që janë planifikuara me buxhet të Kosovës, janë subvencione për sektorin e OJQ-ve për ofrimin e sh♪7rbimeve sociale. Ndërsa kosto e vlerësuar për vitin 2022 është 21,000,000 EUR nga të cilat 20,500,000 pritet të financohen nga Buxheti i Kosovës dhe pjesa tjetër nga donatorët. Kostoja e kësaj mase ndërlidhet me zbatimin e Ligjit të ri për Skemën e ndihmës financiare.

**4. Ndikimet e pritshme mbi rezultatet sociale, të tilla si punësimi, reduktimi i varfërisë, barazia gjinore:** Mundësia e përdorimit të shërbimeve sociale për një numër të madh të përfituesve (veçanërisht fëmijëve, personave me aftësi të kufizuara, të moshuarit) si rezultat i përmirësimit të skemës së ndihmës sociale dhe nga ana tjetër ngritja e cilësisë së shërbimeve sociale, po ashtu me krijimin e vendeve të punës si rezultat i punësimit ne ndërmarrjet sociale të individëve nga familjet ne nevoje do të ketë ndikimi pozitiv në situatën socio-ekonomike të segmenteve më të prekura të popullsisë. Përmirësimet në kuadrin ligjor do të sjellin kushte më të mira të jetesës, punës, ushqimit, edukimit, frekuentimit të programeve të trajnimit profesional për individët me nevoja të veçanta. Ngritja e kapaciteteve dhe kualifikimi nëpërmjet trajnimeve të akredituara të punëtoreve social do të sjellë rritje të efikasitetit të punës në Qendrat e punës sociale dhe sektorit joqeveritar të licencuar.

**5. Ndikimi i pritshëm në mjedis:**Mirëqenia sociale është gjithmonë e lidhur pozitivisht me shkallën e preferencës së gjelbër të konsumatorit. Grupe me nivel të ulët socio-ekonomike krijojnë probleme mjedisore gjatë konsumit të mallrave dhe shërbimeve. Kështu, ulja e varfërisë dhe përmirësimi i cilësisë së jetës së komuniteteve të caktuara, do të ketë ndikim në përmirësimin e mjedisit ku ata jetojnë.

**6. Rreziqet potenciale:**

|  |  |  |
| --- | --- | --- |
| **Rreziku** | **Probabiliteti**  **(i ulët ose i lartë)** | **Veprimi lehtësues i planifikuar** |
| 1. Vonesat në miratimin e kornizës ligjore parësore dhe dytësore | I ulët | Ligjet janë hartuar teknikisht dhe është marrë konsensusi i stafit teknik të MPMS. Ligji është parashikuar edhe në strategjinë sektoriale. |

6. KOSTOT DHE FINANCIMI I REFORMAVE STRUKTURORE

Reformat e identifikuara në seksionin e kaluar përmbajnë politika ekzistuese dhe të reja të Qeverisë për të adresuar pengesat kryesore për rritjen ekonomike, konkurrueshmërinë dhe krijimin e vendeve të punës. Kostoja totale e parashikuar e 20 masave prioritare të reformës të paraqitura në Kapitullin 4 të PRE 2020-2022 vlerësohet të jetë **661,738,296 EUR** (përfshirë shpenzimet e drejtpërdrejta të buxhetit, kreditë, fondet IPA dhe të tjerët). Këto reforma pritet të financohen përmes buxhetit të Kosovës duke përfshirë KEDS dhe sektorin privat, por edhe financime të jashtme nga institucionet financiare, grante dhe asistencë teknike nga partnerët zhvillimorë.

Ndikimi i drejtpërdrejtë i përgjithshëm buxhetor që vjen nga zbatimi i 20 reformave strukturore të parashikuara arrin në 227,316,332.000 EUR për periudhën 2020-2022. Investimet e pritura kapitale nga sektori privat dhe KEDS, kryesisht të lidhura me zbatimin e Masa strukturore # 1: Ulja e konsumit të energjisë përmes masave të efikasitetit të energjisë dhe masa e reformës # 2: Rritja e diversitetit të burimeve të energjisë, pritet të jetë 338.021.960 EUR.

Një total prej 53,726,319.00 EUR pritet të jetë mbështetje nga donatorët gjatë viteve 2020-2022. Mbështetja është e përqendruar në avancimin e mëtutjeshmëm të reformave të reja. Një sasi e konsiderueshme e granteve nga partnerët e zhvillimor si BB, MCC dhe BE do të sigurohen për të zbatuar masën e efikasitetit të energjisë nën masën # 1: Ulja e konsumit të energjisë përmes masave të efikasitetit të energjisë. Pjesa tjetër e mbështetjes së donatorëve është përqendruar kryesisht në mbështetjen e nismave të ndryshme legjislative në formë të ndihmës teknike. Një shtesë prej 7,429,400.00 EUR pritet si mbështetje nga fondet IPA. Pjesa më e madhe e kësaj mbështetje ka të bëjë me zbatimin e aktiviteteve nën masën 13. Masa # 13 Zgjerimi i rrjeteve përkatëse të TIK-ut dhe infrastruktura e shërbimeve për zhvillimin socio-ekonomik.

Një numër i konsiderueshëm aktivitetesh të ndërlidhura me masat e efikasitetit të energjisë, përmirësimin e ujitjes, inspektimin dhe shtrirjen e rrjetit me brez të gjerë, pritet të financohen përmes kredive. Ndikimi i përgjithshëm i huave për vitet 2020-2022, të cilat tashmë janë aprovuar dhe janë pjesë e Buxhetit të vitit 2020, janë në 36,594,618.00 EUR

Figura 2 Implikimet buxhetore të reformave strukturore 2020-2022, sipas burimeve të financimit

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Viti** | **Buxheti qendror** | **Buxheti komunal** | **Burime të tjera të financimit publik** | **Fondet IPA** | **Grante të tjera** | **Huatë** | **Për tu përcaktuar (KEDS dhe sektori privat)** | **Totali** |
|
| 2020 | 72,800,636.00 | 0.00 | 0.00 | 2,976,800.00 | 21,558,411.00 | 19,894,402.00 | 203,578,000.00 | **319,457,916.00** |
| 2021 | 67,742,485.00 | 0.00 | 0.00 | 2,338,800.00 | 18,981,997.00 | 12,088,203.00 | 89,753,000.00 | **190,904,485.00** |
| 2022 | 86,773,211.00 | 0.00 | 0.00 | 2,113,800.00 | 13,185,911.00 | 4,612,013.00 | 44,690,960.00 | **151,375,895.00** |
| **TOTAL** | **227,316,332.00** | **0.00** | **0.00** | **7,429,400.00** | **53,726,319.00** | **36,594,618.00** | **338,021,960.00** | **661,738,296.00** |

Sa i përket kategorive të shpenzimeve, pjesa më e madhe ose rreth 55% e totalit janë shpenzimet kapitale, e ndjekur nga subvencionet me 38%. Pagat, Mëditjet dhe Mallrat dhe Shërbimet, përbëjnë rreth 7% të shpenzimeve të përgjithshme të pritshme për vitet 2020-2022.

**Figura 2.** Implikimet buxhetore të reformave strukturore 2020-2022: sipas kategorive buxhetore **es**

7. ÇËSHTJET INSTITUCIONALE DHE PËRFSHIRJA E PALËVE TË INTERESIT

Ky sektor paraqet procesin e përgatitjes dhe miratimin e Programit për Reforma në Ekonomi 2020-2022 si dhe konsultimi hisedarëve të ndryshëm gjatë procesit të përgatitjes së këtij programi si pjesë e dialogut për qeverisje ekonomike ndërmjet BE-së dhe Republikës së Kosovës.

Sipas Vendimit të Qeverisë Nr.06/108 së datës 25 qershor 2019, Ministri i Financave është emëruar si Koordinator Nacional për PRE, puna e të cilit mbështetet nga Zyra për Planifikim Strategjik e Zyrës së Kryeministrit; Departamentit për Politika Ekonomike dhe Publike dhe Bashkëpunimin Ndërkombëtar Financiar në Ministrinë e Financave; dhe koordinatorët e fushave përkatëse në kuadër të ministrive të linjës: Ministria e Financave, Ministria e Zhvillimit Ekonomik, Ministria e Tregtisë dhe Industrisë, Ministria e Bujqësisë, Pylltarisë dhe Zhvillimit Rural, Ministria e Arsimit, Shkencës dhe Teknologjisë, Ministria e Punës dhe Mirëqenies Sociale, Ministria e Administratës Publike, Ministria e Mjedisit dhe Planifikimit Hapësinor, Ministria e Drejtësisë, Ministria e Infrastrukturës, dhe Ministria e Integrimit Evropian dhe organe dhe të tjera mbështetëse.

Bazuar në udhëzimet e Koordinatorit Nacional, më 02 korrik 2019, ZPS ka ftuar ministritë dhe institucionet tjera për takimin iniciues, në mënyrë që të kërkoj kontributet për procesin e hartimit të PRE-së. Andaj, më 09 korrik 2019 është mbajtur një takim i nivelit të lartë lidhur me Programin për Reforma në Ekonomi, që është udhëhequr nga Ministri i Financave. Pjesëmarrës të këtij takimi ishin ministrat e përfshirë në proces, përfaqësuesit e BE-së, ambasadat e vendeve anëtare të BE, partnerët zhvillimor dhe institucionet ndërkombëtare financiare, përfaqësues nga shoqëria civile dhe sektori privat.

Sipas kalendarit të punës të prezantuar në takimin lansues, Zyra për Planifikim Strategjik me mbështetjen e Projektit të Komisionit Evropian “Mbështetje për Zyrën për Planifikim Strategjik”, ka zhvilluar këto aktivitete:

* Më 23- 24 korrik 2019 organizimi i punëtorisë për Përgatitjen e Programit për Reforma në Ekonomi 2020-2022.
* Përgatitja e propozimeve të para të prioriteteve të reformave strukturore duke u bazuar në kriteret e Udhëzuesit të Komisionit Evropian dhe instruksioneve përkatëse.
* Punëtoria e dytë, dy ditore për shqyrtimin e masave të propozuara sa i përket cilësisë së prezantimit të objektivave, aktiviteteve, treguesve, kostos indikative dhe ndikimit të masës.
* Më 25 tetor 2019, i është dërguar KE-së drafti i parë i kapitullit të reformave strukturore.
* Më 07 nëntor 2019, është mbajtur takimi me delegacionin e Komisionit Evropian për vlerësimin e  draftit të parë të Programit për Reforma në Ekonomi 2020-2022.Në kuadër të këtij misioni u mbajtën edhe takime tematike për sfida të caktuara që janë identifikuar nga Vlerësimi i Komisionit Evropian për PRE 2019-2021.
* Më 20-21 nëntor, mbajtja e punëtorisë dy-ditore për koston e reformave strukturore: PRE për periudhën 2020-2022 e organizuar nga Qendra e Ekselencës në Financa.

Shtojca 1

**Hapësira informuese 1. Modeli i Llogaritshëm i Ekuilibrit të Përgjithshëm (CGE) të Kosovës**

Është zhvilluar një model dinamik përsëritës i Llogaritshëm i Ekuilibrit të Përgjithshëm (CGE) të Ekonomisë së Kosovës. Modeli ka sektore të zbërthera dhe përfaqësim të mallrave. Ky model është zhvilluar për të analizuar implikimet në mbarë ekonominë e masave specifike të politikave në fushat fiskale dhe në fushat e tjera të përqendrimit të reformave si në izolim ashtu edhe për çdo efekt të rëndësishëm të kombinuar. Duke aplikuar qasjen CGE, analiza përpiqet të kapërcejë tej-thjeshtëzimin dhe/ose konkluzionet e gabuara që gjenden duke shikuar vetëm rezultatet e ekuilibrit të pjesshëm, efekte të agreguara ose të thjeshta të raundit të parë të masave të politikave ekonomike.



Fakti që ky model përfshin mbarë ekonominë nënkupton që modeli ka një nivel specifik të grumbullimit në të gjithë sektorët e ekonomisë së Kosovës. Specifikimi CGE nënkupton që modeli është një specifikim numerikisht i marrëdhënieve të kërkesës dhe prodhimit, marrëdhëniet midis tyre, dhe zgjidhet njëkohësisht për çmimet në të gjitha tregjet. Modeli përfshin 20 sektorë prodhues; ku secili prodhon një mall unik që tregtohet brenda vendit dhe në konkurrencë me mallrat e importuara dhe/ose eksportohet ndërkombëtarisht. Njësia shkëmbyese (*numeraire*) në model është deflatori i BPV-së.

Sistemet e të hyrave të qeverisë së Kosovës janë marrë në konsideratë specifike. Qeveria mbledh taksat direkte mbi të hyrat e faktorëve, si dhe pjesët (*hiset*) e qirave të kapitalit nga ndërmarrjet shoqërore. Qeveria mbledh gjithashtu taksa indirekte nga shpenzimet dhe importet e konsumit të ndërmjetëm dhe të fundit. Së fundi, qeveria pranon tarifa dhe gjoba nga familjet. Subvencionet e Qeverisë janë llogaritur dhe bazohen në tarifat e subvencionimit *ad valorem* ose çmimet fikse. Shpenzimet e konsumit, investimet dhe transferimet e qeverisë për familjet jepen në mënyrë ekzogjene.

Marrëdhënia me pjesën tjetër të botës paraqitet nga importet dhe eksportet e secilit mall, si dhe nga të ardhurat neto dhe transferet nga jashtë për qeverinë dhe/ose ekonomitë familjare. Kursi nominal efektiv i këmbimit është i fiksuar, ku kursi real i këmbimit lëviz drejt ekuilibrimit të bilancit të llogarisë rrjedhëse të jashtme. Modeli supozon çmime të faktorëve plotësisht fleksibile dhe rrjedhimisht punësimi të plotë të forcës aktive të punës. Kjo mund të ndryshohet për të simuluar sjelljen më të shkurtër (*shorter-run behaviour*) përmes kufizimit të fleksibilitetit të çmimit të faktorit me rregullimet e bëra në vend të faktorit të punësimit. Një shtjellim i hollësishëm i modelit CGE mund të merret nga Ministria e Financave, Departamenti i Makroekonomisë.

|  |
| --- |
| ***Kutia 2. Klauzola për Investime*** |
| Në vitin 2012, si pjesë e programit të atëhershëm me Fondin Monetar Ndërkombëtar (FMN), Kuvendi i Kosovës pati aprovuar amandamentet e Ligjit për Menaxhimin e Financave Publike dhe Përgjegjësitë, përfshirë edhe rregullën fiskale. Ndër të tjera, kjo nënkupton një kufizim vjetor të huamarrjes shtetërore në maksimum 2% të Bruto Produktit Vendor (BPV), pa marrë parasysh kapacitetin e Qeverisë për të siguruar më shumë financim të jashtëm për projekte kapitale me rëndësi publike.  Në të njëjtën kohë, Qeveria e Kosovës identifikoi nevojën për hapësirë shtesë për financim të projekteve të mëdha kapitale dhe në 2015 filloi negociatat për një program të tretë të FMN-së, i cili mes të tjerash, do të lejonte relaksimin e rregullës fiskale. Me fjalë të tjera, për projekte të mëdha kapitale me rëndësi strategjike, Qeveria do të ishte në gjendje të hynte në borxh përtej rregullës fiskale prej 2% për një periudhë 10 vjeçare, me kushtin kryesor që të mos tejkalohet 30% i borxhit total të vendit. Kjo do të jepte mundësinë që Qeveria e Kosovës të kishte hapësirë fiskale shtesë prej afërsisht 1.8% mbi 2% të përcaktuar me rregullën fiskale. Në fakt, kjo ishte njohur si “amandamenti i klauzolës për investime” që paraqiti aprovimin e ndryshimeve të nevojshme legjislative nga Kuvendi, në janar 2016.  Qeveria e Kosovës mbetet e përkushtuar që në mënyrë të balancuar të përfshijë në procesin e buxhetit projekte kapitale të implementuara përmes “klauzolës për investime”, ashtu që analizimi i financimit të projekteve të tilla të bazohet në analizat për qëndrueshmërinë afatgjatë të borxhit publik.  Një kusht tjetër i paraparë me dispozitat e klauzolës për investime është që Ministria e Financave të përgatisë dy herë në vit një raport narrativ për implementimin e projekteve nën këtë dispozitë. Raporti i fundit i përgatitur mbi këtë instrument ka përfshirë 7 projekte, ndërsa raporti që do të përgatitet në janar të vitit 20120 do të përfshijë projektet në vijim të cilat janë pjesë e tabelave të buxhetit për 2020. Vlen të theksohet se përfshirja e projekteve në klauzolën për investime realizohet në bazë se sa një projekt ka maturitet për implementim në 2020.  Projektet që janë të përfshira në klauzolën investive janë të përmbledhura shkurtimisht në vijim:   * **Rehabilitimi i Linjës Hekurudhore 10** – institucioni implementues për këtë projekt është Ndërmarrja Publike “Infrakos” Prishtina. Totali i kostos së projektit pritet të jetë rreth 194.5 milion EUR. BERZH dhe BEI financojnë gjysmën ndërsa Bashkimi Evropian gjysmën tjetër të këtij projekti. Marrëveshjet financiare me BERZH dhe BEI janë nënshkruar dhe ratifikuar. Për sa i përket kontributit të BE-së, marrëveshja e parë dhe e dytë e grantit tanimë është nënshkruar dhe ratifikuar. Punët civile për Fazën 1 kanë filluar në fillim të vitit 2019, ndërsa për Fazën 2 pritet të fillojnë në 2020. Procedurat e tenderimit dhe prokurimit për Fazën 3 pritet të fillojnë në fund të 2020, ndërsa punët pritet të fillojnë në 2021 dhe të përfundojnë në 2024. * **Rehabilitimi i Ibër-Lepencit** – institucioni implementues për këtë projekt është Ndërmarrja Publike “Ibër Lepenci” dhe vlerësimi i kostos së projektit është 25 milion EUR. Marrëveshja financiare mes Republikës së Kosovës dhe Bankës Botërore është ratifikuar në vitin 2017 ndërsa disbursimi i parë është bërë në Janar 2018. * **Rehabilitimi i Rrugëve Rajonale** - institucioni implementues për këtë projekt është Ministria e Infrastrukturës. Marrëveshja financiare është nënshkruar dhe ratifikuar, dhe projekti ka vlerën prej 29 milion EUR, me financim nga BERZH. Punët në terren kanë filluar në Maj të 2019-ës. * **Ndërtimi i Autostradës N9 Prishtinë - Pejë (SEETO Route 6 A)** segmenti Kijevë -Klinë deri në Zahaq - institucioni implementues për këtë projekt është Ministria e Infrastrukturës. Kosto e projektit është 193 milion EUR. Marrëveshja e Kredisë me BERZH është nënshkruar në 2017 dhe BEI në pjesën e dytë të vitit 2018. Në janar 2019, marrëveshja prej 1 milion EUR është nënshkruar mes Republikës së Kosovës dhe BEI si pjesë e Iniciativës ERI për mbështetje gjatë implementimit. Punët civile pritet të fillojnë në vitin 2019. * **Projekti për Konkurrueshmëri dhe Gatishmëri për Eksport** - institucioni implementues për këtë projekt është Ministria e Tregtisë dhe Industrisë dhe Ministria e Punës dhe Mirëqenies Sociale. Projekti prej 14.3 milion EUR financohet nga Banka Botërore dhe disbursimi i parë është bërë në Mars 2019. * **Financimi Shtesë për Projektin e Bujqësisë dhe Zhvillimit Rural** – marrëveshja për këtë projekt është nënshkruar me Agjencinë Ndërkombëtare për Zhvillim – Bankën Botërore, në 2017, dhe tanimë është ratifikuar nga Kuvendi. Kostoja e paraparë e projektit është 20.8 milion EUR dhe disbursimi i parë është bërë në mars të 2019-ës. * **Trajtimi i Ujërave të Zeza në Prishtinë** **(Ndërtimi i Impiantit për Trajtimin e Ujërave të Zeza në rajonin e Prishtinës)** – Ministria e Mjedisit dhe Planifikimit Hapësinor është institucioni implementues i këtij projekti. Financimi i projektit do të sigurohet përmes një marrëveshje kornizë mes Qeverisë së Republikës së Kosovës dhe Qeverisë së Republikës së Francës, e cila u pat ratifikuar gjatë 2017. Bazuar në marrëveshjen, projekti ka vlerën 86 milion EUR. Implementimi pritet të fillojë në tre-mujorin e dytë të 2020. * **Ndërtimi i Qarkores së Prishtinës** – institucioni implementues për këtë projekt është Komuna e Prishtinës. Projekti është në proces të vlerësimit nga Bankat, BERZH dhe BEI. Punët civile pritet të fillojnë në 2020. * **Ekonomia Digjitale në Kosovë (KODE)** – Ministria e Zhvillimit Ekonomik është institucioni implementues për këtë projekt. Vlera e paraparë e projektit është 25 milion dollarë amerikan, i cili do të financohet potencialisht nga Banka Botërore. Disbursimi i parë është bërë në Nëntor 2019. * **Ndërtimi i Impianteve për Trajtim të Ujërave të Zeza në Mitrovicë** – kompania rajonale e ujit të Mitrovicës është institucioni implementues për këtë projekt. Projekti është në proces të vlerësimit nga BERZH (si institucion kryesor financiar) dhe BEI, të cilët do të financojnë projektin së bashku, ndërsa do të mbështetet edhe nga një grant nga Korniza Investuese e Ballkanit Perëndimor (ËBIF). Pas nënshkrimit dhe ratifikimit të marrëveshjeve, implementimi pritet të fillojë në 2020. * **Projekti i Zhvillimit të Trajtimit të Ujërave të Zeza në Gjilan** - kompania rajonale e ujit të Gjilanit është institucioni implementues për këtë projekt, i cili ka një vlerë të paraparë prej 23 milion EUR, që do të financohet prej BERZH dhe BEI. Marrëveshja financiare prej 10 milion EUR me BERZH është nënshkruar në Maj të 2020-ës dhe është në pritje të ratifikimit, ndërsa marrëveshja prej 11 milion EUR me BEI do të nënshkruhet në fund të 2019-ës ose në fillim të 2020-ës. Projekti pritet të implementohet gjatë periudhës 2019-2024. * **Projekti për Trajtimin e Ujërave të Zeza në Komunën e Podujevës** – komuna e Podujevës është institucioni implementues i këtij projekti, i cili ka në vlerë të paraparë prej 5,349 EUR. Marrëveshja financiare është nënshkruar me UniCredit Bank Austria AG, në emër të Ministrisë së Financave të Austrisë. Marrëveshja është ratifikuar dhe është bërë efektive në qershor 2019. Disbursimi i parë për projektin është bërë në 2019. * **Ndërtimi i Skemës për Furnizim me Ujë në Komunën e Ferizajt** – Komuna e Ferizajt është institucioni implementues për këtë projekt, me kosto totale të vlerësuar prej 5,125 milion euro. Marrëveshja financiare është nënshkruar në nëntor të vitit 2018 me Raiffeisen Bank International, e cila vepron në emër të Ministrisë së Financave të Austrisë. Marrëveshja është ratifikuar dhe është bërë efektive në qershor të vitit 2019. Disbursimi i parë për këtë projekt është bërë në 2019. * **Ndërtimi i Skemës për Furnizim me Ujë në Komunën e Istogut** – Komuna e Istogut është institucioni implementues për këtë projekt, me kosto totale të vlerësuar prej 5,094 milion euro. Marrëveshja financiare është nënshkruar në nëntor të vitit 2018 me UniCredit Bank Austria AG, e cila vepron në emër të Ministrisë së Financave të Austrisë. Marrëveshja është ratifikuar dhe është bërë efektive në qershor të vitit 2019. Disbursimi i parë për këtë projekt është bërë në 2019. * **Projekti për Trajtimin e Ujërave të Zeza në Komunën e Shtimes** – Komuna e Shtimes është institucioni implementues për këtë projekt, me kosto totale të vlerësuar prej 2,385 milion euro. Marrëveshja financiare është nënshkruar në nëntor të vitit 2018 me UniCredit Bank Austria AG, e cila vepron në emër të Ministrisë së Financave të Austrisë. Marrëveshja është ratifikuar dhe është bërë efektive në qershor të vitit 2019. Disbursimi i parë për këtë projekt është bërë në 2019. * **Ndërtimi i Skemës për Furnizim me Ujë në Komunën e Graçanicës** – Komuna e Graçanicës është institucioni implementues për këtë projekt, me kosto totale të vlerësuar prej 5,115 milion euro. Marrëveshja financiare është nënshkruar në nëntor të vitit 2018 me UniCredit Bank Austria AG, e cila vepron në emër të Ministrisë së Financave të Austrisë. Marrëveshja është ratifikuar dhe është bërë efektive në qershor të vitit 2019. Disbursimi i parë për këtë projekt është bërë në 2019. * P**rojekti i Kadastrës së Patundshmërisë dhe Infrastrukturës Hapësinore (REGIP)** - institucioni zbatues i ketij projekti është Agjencia Kosovare e Kadastrës. Vlerësimi i kostos totale të projektit është 16.5 milionë dollarë amerikanë. Marrëveshja e financimit (FA) ndërmjet Qeverisë së Kosovës dhe Shoqatës Ndërkombëtare për Zhvillim (IDA ËB) është nënshkruar në shkurt të vitit 2019. Implementimi i projektit pritet të filloj në 2020. * **Projekti i Transportit Publik, Komuna e Prishtinës** - Ndërmarrja Publike e Prishtinës ‘Trafiku Urban’ është institucioni zbatues për këtë projekt, i cili ka një kosto totale të vlerësuar prej 10 milion EUR. Projekti është financuar nga BERZH dhe implementimi i tij ka filluar në vitin 2016. * **Projekti i Transportit dhe Sigurisë ne Trafik** -Sistemi i Kontrollit do të kryejë detyrat komplekse të zbatimit të trafikut me Stacionet Zbatuese Fikse, Stacionet e Zbatimit të Telefonisë Celulare, Pajisjet e Zbatimit të Telefonisë Celulare, Njësitë e Zbatimit të Telefonisë Celulare dhe Njësitë e Zbatimit të Pajisjeve Lëvizëse. Projekti është miratuar nga Komiteti Kombëtar i Investimeve (NIC) që do të financohet përmes Marrëveshjes ndërmjet Qeverisë së Republikës së Kosovës dhe Qeverisë së Hungarisë për Themelimin e Programit Kuadër për Bashkëpunim Financiar (Ligji Nr. 05 / L-153). Projekti është në draftim e sipër nga Ministria e Infrastrukturës si agjenci zbatuese. * **Ndërrimi i gypave të asbestit – çementit në Komunën e Gjakovës** - Ndërrimi i linjave të tubave të furnizimit me ujë të asbestit - material nga çimento, të cilat janë instaluar 55 vjet më parë, në qytetin e Gjakovës. Ky investim do të plotësojë nevojën për të mbështetur furnizimin me ujë të pijshëm nga rubineti për 30 vitet e ardhshme. Agjencia e zbatimit është Komuna e Gjakovës. Projekti është miratuar nga Komiteti Kombëtar i Investimeve (NIC) që do të financohet përmes Marrëveshjes ndërmjet Qeverisë së Republikës së Kosovës dhe Qeverisë së Hungarisë për Themelimin e Programit Kuadër për Bashkëpunim Financiar (Ligji Nr. 05 / L-153). Negociatat e Marrëveshjes së Financimit i nënshtrohen procedurave te Ligjit Nr. 05 / L-153. * **Impianti i trajtimit të ujërave të zeza në Komunën e Ferizajt** – Ky projekt përfshin dizajnin, ndërtimin dhe mirëmbajtjen e sistemeve të grumbullimit (Impianti i Trajtimit të Ujërave të Zeza) në Komunën e Ferizajt. Ky projekt do të zbatohet nga Komuna e Ferizajit. Projekti është miratuar nga Komiteti Kombëtar i Investimeve (NIC) që do të financohet përmes Marrëveshjes ndërmjet Qeverisë së Republikës së Kosovës dhe Qeverisë së Hungarisë për Themelimin e Programit Kuadër për Bashkëpunim Financiar (Ligji Nr. 05 / L-153). Negociatat e Marrëveshjes së Financimit i nënshtrohen procedurave te Ligjit Nr. 05 / L-153. * **Sistemi i kanalizimit në Komunën e Deçanit** - Zona 1: Sistemi i kanalizimit për fshatin Strellc. Zona 2: Sistemi i kanalizimit për fshatin Dubovik dhe pjesë e fshatit Isniq. Zona 3: Kanalizimi i fshatrave Lëbushë, Isniq dhe Prapaqan. Ky projekt do të zbatohet nga Komuna e Deçanit. Projekti është miratuar nga Komiteti Kombëtar i Investimeve (NIC) që do të financohet përmes Marrëveshjes ndërmjet Qeverisë së Republikës së Kosovës dhe Qeverisë së Hungarisë për Themelimin e Programit Kuadër për Bashkëpunim Financiar (Ligji Nr. 05 / L-153). Negociatat e Marrëveshjes së Financimit i nënshtrohen procedurave sipas Ligjit Nr. 05 / L-153. * **Rezervari i ujit të pijshëm në fshatin Verboc / Komuna e Drenasit** - Ndërtimi i ujëmbledhësit për ujë të pijshëm / nga rubineti në fshatin Verboc, i cili do të sigurojë furnizim me ujë të pijshëm në komunën e Drenasit. Ky projekt do të zbatohet nga Komuna e Drenasit. Projekti është miratuar nga Komiteti Kombëtar i Investimeve (NIC) që do të financohet përmes Marrëveshjes ndërmjet Qeverisë së Republikës së Kosovës dhe Qeverisë së Hungarisë për Themelimin e Programit Kuadër për Bashkëpunim Financiar (Ligji Nr. 05 / L-153). Negociatat e Marrëveshjes së Financimit i nënshtrohen procedurave sipas Ligjit Nr. 05 / L-153.   **Siç është propozuar në Ligjin për Buxhetin e vitit 2020 që nuk është miratuar ende nga Parlamenti, projektet e mëposhtme janë planifikuar të pasqyrohen përmes Klauzolës së Investimeve:**   * **Themelimi i Qendrave të e-Testimit dhe përmirësimi i mëtutjeshëm i shërbimeve të e-Edukimit për arsimin para-universitar në Kosovë** - Ky projekt drejtohet nga Ministria e Arsimit, Shkencës dhe Teknologjisë dhe financohet me një kredi përmes Programit Austriak për Kredi të buta, me një vlerë prej 4,998 milion EUR. * **Projekti i Qendrës Mjekësore Universitare** - Ky projekt synon ndërtimin e korridoreve të nxehta në Qendrën Klinike Universitare të Kosovës dhe investimin në pajisje dhe mobilje. Projekti do të financohet me një kredi nga Fondi Saudit për Zhvillim, me një vlerë prej 18,079 milion EUR dhe do të drejtohet nga Ministria e Shëndetësisë. * **Projekti i Autostradës Prishtinë-Mitrovicë (faza 2)** - Qëllimi i projektit është që të lidh kryeqytetin Prishtinën me qytetet Vushtrri dhe Mitrovicë përmes ndërtimit dhe rehabilitimit të rrugës së dytë kryesore (M2) dhe ta shndërrojë atë nga rrugë me një korsi në secilën anë në rrugë me shpejtësi të lartë me dy korsi në secilën anë. Projekti do të financohet me një kredi nga Fondi Saudit për Zhvillim, me një vlerë prej 12.776 milion EUR dhe do të drejtohet nga Ministria e Infrastrukturës dhe Transportit. * **Zhvillimi i Zonës Industriale të Drenasit** - Zona do të zhvillohet në një qendër biznesi me cilësi të lartë në një sipërfaqe prej 37 ha, përballë Parkut Industrial të Drenasit tani të zënë plotësisht. Projekti do të financohet me një kredi nga Banka Evropiane për Rindërtim dhe Zhvillim, me një vlerë prej 12,800 milion EUR dhe do të drejtohet nga Ministria e Tregtisë dhe Industrisë. * **Ndërtimi i Autostradës, seksioni E nga Besi deri në Merdare (Rruga 7 SEETO)** - institucioni zbatues për këtë projekt është Ministria e Infrastrukturës. Projekti ka një kosto totale të vlerësuar prej 240 milion EUR dhe do të financohet potencialisht nga BERZH, EIB dhe Qeveria e Kosovës. Projekti është identifikuar si një projekt prioritar nga Komiteti Kombëtar i Investimeve dhe është pjesë e Listës Prioritare të Projekteve nën sektorin e transportit. |

Tabela 1 Krahasimi me Programin e Kaluar

|  |  |  |  |  |  |  |  |
| --- | --- | --- | --- | --- | --- | --- | --- |
| **Dokument** | **Përshkrimi** | **2017 actual** | **2018 Budget** | **2019 Budget** | **2020 proj.** | **2021 proj.** | **2022 proj.** |
|
| **PRE 2019** | Të hyrat totale | 1,684 | 1,817 | 1,949 | 2,026 | 2,141 | *n/a* |
| *Të hyrat tatimore* | *1,496* | *1,607* | *1,731* | *1,800* | *1,909* | *n/a* |
| *Të hyrat jo-tatimore* | *188.5* | *202.5* | *208.2* | *215* | *221* | *n/a* |
| Shpenzimet totale | 1,766 | 2,104 | 2,378 | 2,422 | 2,488 | *n/a* |
| *Shpenzimet rrjedhëse* | *1,282* | *1,386* | *1,561* | *1,582* | *1,617* | *n/a* |
| *Shpenzimet kapitale* | *468* | *694* | *789* | *811* | *843* | *n/a* |
| Bilanci i përgjithshëm buxhetor | -82 | -287 | -429 | -396 | -347 | *n/a* |
| *Bilanxi buxhetor (sipas rregullës fiskale)* | *-55* | *-122* | *-145* | -108.6 | -151.8 | *n/a* |
| BPV | 6,414 | 6,761 | 7,123 | 7,529 | 7,961 | *n/a* |
| Deficiti i Përgjithshëm, si % e BPV-së | -0.9% | -1.8% | -2.0% | -1.4% | -1.9% | *n/a* |
| Bilanci Bankar, si % e BPV-së | 4.6% | 4.7% | 4.8% | 4.7% | 3.5% | *n/a* |
| *Shpenzimet kapitale*, si % e BPV-së | 26.5% | 33.0% | 33.2% | 33.5% | 33.9% | *n/a* |
| *Shpenzimet rrjedhëse*, si % e BPV-së | 20.0% | 20.5% | 21.9% | 21.0% | 20.3% | *n/a* |
| **Dokument**  **PRE 2019** | Të hyrat totale | 1,684 | 1,757 | 1,949 | 2,047 | 2,124 | 2,239 |
| *Të hyrat tatimore* | *1,496* | *1,564* | *1,731* | *1,810* | *1,888* | *1,995* |
| *Të hyrat jo-tatimore* | *188* | *193* | *208* | *226* | *225* | *234* |
| Shpenzimet totale | 1,759 | 1,956 | 2,378 | 2,467 | 2,544 | 2,616 |
| *Shpenzimet rrjedhëse* | *1,282* | *1,404* | *1,561* | *1,643* | *1,682* | *1,727* |
| *Shpenzimet kapitale* | *468* | *533* | *789* | *793* | *825* | *846* |
| Bilanci i përgjithshëm buxhetor | -75 | -199.2 | -429 | -419 | -420 | -376 |
| *Bilanxi buxhetor (sipas rregullës fiskale)* | *-48* | *-87.4* | *-145* | *-154* | *-157* | *-163* |
| BPV | 6,414 | 6,726 | 7,123 | 7,521 | 7,939 | 8,363 |
| Deficiti i Përgjithshëm, si % e BPV-së | -0.7% | -1.3% | -2.0% | -2.0% | -2.0% | -2.0% |
| Bilanci Bankar, si % e BPV-së | 4.6% | 4.5% | 4.8% | 4.5% | 3.1% | 2.2% |
| *Shpenzimet kapitale*, si % e BPV-së | 26.6% | 27.3% | 33.2% | 32.2% | 32.4% | *n/a* |
| *Shpenzimet rrjedhëse*, si % e BPV-së | 20.0% | 20.9% | 21.9% | 21.8% | 21.2% | 20.7% |
| **Dokument**  **PRE 2019** | Të hyrat totale | 0.0% | -3.3% | 0.0% | 1.1% | -0.8% | *n/a* |
| *Të hyrat tatimore* | 0.0% | -2.7% | 0.0% | 0.6% | -1.1% | *n/a* |
| *Të hyrat jo-tatimore* | 0.0% | -4.8% | 0.0% | 5.3% | 1.8% | *n/a* |
| Shpenzimet totale | -0.4% | -7.0% | 0.0% | 1.8% | 2.3% | *n/a* |
| *Shpenzimet rrjedhëse* | 0.0% | 1.3% | 0.0% | 3.9% | 4.0% | *n/a* |
| *Shpenzimet kapitale* | 0.0% | -23.2% | 0.0% | -2.2% | -2.1% | *n/a* |
| Bilanci i përgjithshëm buxhetor | 8.5% | 30.6% | 0.0% | -5.9% | -21.2% | *n/a* |
| *Bilanxi buxhetor (sipas rregullës fiskale)* | 12.7% | 28.4% | 0.0% | -41.4% | -3.7% | *n/a* |
| BPV | 0.0% | -0.5% | 0.0% | -0.1% | -0.3% | *n/a* |
| Deficiti i Përgjithshëm, si % e BPV-së | 0.1% | 0.5% | 0.0% | -0.6% | -0.1% | *n/a* |
| Bilanci Bankar, si % e BPV-së | 0.0% | -0.2% | 0.0% | -0.1% | -0.4% | *n/a* |
| *Shpenzimet kapitale*, si % e BPV-së |  |  |  |  |  |  |
| *Shpenzimet rrjedhëse*, si % e BPV-së | 0.0% | 0.4% | 0.0% | 0.8% | 0.9% | *n/a* |

Shtojca 2

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabela 1a: Parashikimet makroekonomike** | |  |  |  |  |  |  |
| %, përveç nëse është theksuar ndryshe | ESA Code | 2018 | 2018 | 2019 | 2020 | 2021 | 2022 |
|  |  | **Level (mn EUR)** |  | | | | |
| 1. BPV reale me çmime konstante | B1\*g | 6,658.6 | 3.8 | 4.0 | 4.4 | 4.5 | 4.5 |
| 2. BPV Nominale | B1\*g | 6,726.1 | 4.9 | 5.8 | 5.9 | 5.5 | 5.4 |
| **Komponentët e BPV-së** | | | | | | | |
| 3. Konsumi privat | P3 | 5,650.6 | 4.8 | 2.3 | 3.4 | 4.1 | 4.6 |
| 4. Konsumi publik | P3 | 939.6 | 8.9 | 1.3 | 10.5 | 0.3 | -2.0 |
| 5. Formimi I kapitalit bruto | P51 | 1,834.3 | 6.1 | 1.2 | 4.6 | 2.4 | 2.0 |
| 6. Ndryshimi në inventar dhe fitimi neto (% e BPV-së) | P52+P53 | 132.5 | 45.4 | 45.8 | 59.3 | 69.5 | 79.2 |
| 7. Eksporti i mallrave dhe sherbimeve | P6 | 1,774.6 | 3.8 | 10.0 | 8.7 | 8.1 | 8.1 |
| 8. Importi i mallrave dhe shërbimeve | P7 | 3,673.0 | 9.0 | 3.1 | 7.8 | 5.1 | 5.0 |
| **Kontributi në rritjen e BPV-së** | | | | | | | |
| 9. Kërkesa finale e brendshme |  | 8,424.5 | 6.9 | 2.5 | 5.6 | 4.2 | 4.1 |
| 10. Ndryshimi në inventar dhe fitimi neto (% e BPV-së) | P52+P53 | 132.5 | 0.6 | 0.6 | 0.8 | 0.9 | 0.9 |
| 11. Bilanci i jashtëm në mallra dhe shërbime | B11 | -1,898.4 | -3.7 | 0.9 | -2.0 | -0.7 | -0.5 |

|  |  |  |  |  |  |  |
| --- | --- | --- | --- | --- | --- | --- |
| **Tabela 1b: Çmimet dhe parashikimet e çmimeve** | |  |  |  |  |  |
| Ndryshimi në përqindje, mesatarja vjetore |  | 2018 | 2019 | 2020 | 2021 | 2022 |
| 1. Deflatori i BPV-së | %, yoy | 1.0 | 1.7 | 1.4 | 1.0 | 0.9 |
| 2. Deflatori i konsumit privat | %, yoy | 2.0 | 2.7 | 1.8 | 0.8 | 0.7 |
| 3. IHÇK | %, yoy | 1.0 | 2.7 | 1.8 | 1.3 | 1.2 |
| 4. Ndryshimi në IÇK | %, yoy | 1.0 | 2.7 | 1.8 | 1.3 | 1.2 |
| 5. Deflatori i konsumit publik | %, yoy | 0.4 | 1.2 | 3.3 | 5.2 | 6.0 |
| 6. Deflatori i investimeve | %, yoy | 2.9 | 4.5 | 3.9 | 3.7 | 3.8 |
| 7. Deflatori i çmimeve të eksportit (mallrave dhe shërbimeve) | %, yoy | 0.2 | 0.5 | 0.4 | 0.2 | 0.3 |
| 8. Deflatori i çmimeve të importit (mallrave dhe shërbimeve) | %, yoy | 1.8 | 2.6 | 1.8 | 1.1 | 1.4 |

|  |  |  |  |  |  |  |
| --- | --- | --- | --- | --- | --- | --- |
| **Table 1f: Zhvillimet në sektorin e jashtëm** |  |  |  |  |  |  |
| Në mln. Euro përveç nëse theksohet ndryshe |  | 2018 | 2019 | 2020 | 2021 | 2022 |
| 1.Bilanci i llogarisë rrjedhëse (si % e BPV-së) | % e BPV-së | -7.6 | -5.6 | -7.5 | -6.9 | -6.6 |
| 2. Eksporti I mallrave | mn EUR | 376.7 | 398.2 | 425.0 | 437.6 | 448.7 |
| 3. Importi I mallrave | mn EUR | 3,115 | 3,273 | 3,604 | 3,820 | 4,052 |
| 4. Bilanci tregtar | mn EUR | -2,738 | -2,875 | -3,179 | -3,383 | -3,603 |
| 5. Eksporti I shërbimeve | mn EUR | 1,562 | 1,744 | 1,913 | 2,099 | 2,302 |
| 6. Importi I shërbimeve | mn EUR | 706 | 762 | 823 | 889 | 960 |
| 7. Bilanci I shërbimeve | mn EUR | 856 | 982 | 1,090 | 1,210 | 1,342 |
| 8. Pagesat neto të interesit nga jashtë | mn EUR | : | : | : | : | : |
| 9. Të hyrat tjera nga jashtë | mn EUR | 113.1 | 176.6 | 145.5 | 181.0 | 188.7 |
| 10. Transferet rrjedhëse | mn EUR | 1,260 | 1,316 | 1,380 | 1,446 | 1,516 |
| *11. Nga të cilat nga BE* | mn EUR | : | : | : | : | : |
| 12. Bilanci I llogarisë rrjedhëse | mn EUR | -508.9 | -400.5 | -563.1 | -546.0 | -556.4 |
| 13. Investimet e huaja direkte | mn EUR | -225.8 | : | : | : | : |
| 14. Rezervat | mn EUR | 86.8 | : | : | : | : |
| 15. Borxhi i jashtëm | mn EUR | 2,035.7 | : | : | : | : |
| *16. nga të cilat : publike* | mn EUR | 498.4 | : | : | : | : |
| *17. nga të cilat: në valutë të huaj* | mn EUR | : | : | : | : | : |
| *18. nga të cilat: pagesat e mbetura* | mn EUR | : | : | : | : | : |
| 19. Norma e këmbimit me EUR (fundvit) | NCU/EUR | 1.0 | 1.0 | 1.0 | 1.0 | 1.0 |
| *20. Norma e këmbimit me EUR (mesatare)* | *%, vpv* | *0.0* | *0.0* | *0.0* | *0.0* | *0.0* |
| 21. Kursimet e jashtme neto | % e BPV-së | : | : | : | : | : |
| 22. Kursimet vendore private | % e BPV-së | : | : | : | : | : |
| 23. Investimet vendore private | % e BPV-së | : | : | : | : | : |
| 24. Kursimet vendore publike | % e BPV-së | : | : | : | : | : |
| 25. Investimet vendore publike | % e BPV-së | : | : | : | : | : |

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabela 1g: Indikatorët e qëndrueshmërisë** | |  |  |  |  |  |  |
|  | Dimension | 2013 | 2014 | 2015 | 2016 | 2017 | 2018 |
| 1. Bilanci i llogarisë rrjedhëse | % e BPV-së | -6.0 | -7.4 | -6.8 | -4.6 | -6.4 | -4.8 |
| 2. Pozita neto e investimeve nderkometare | % e BPV-së | 3.1 | -0.6 | -1.1 | -1.3 | -5.1 | -5.4 |
| 3. Pjesëmarrja në tregun e eksportit | %, vpv | : | : | : | : | : | : |
| 4. Norma reale efektive e këmbimit | %, vpv | 0.2 | -1.8 | -0.1 | 0.3 | -0.3 | 2.3 |
| 5. Kostoja nominale e njësisë se punes | %, vpv | -0.7 | -6.9 | 8.8 | 3.6 | -2.6 | : |
| 6. Kreditimi i sektorit privat | % e BPV-së | 29.2 | 29.9 | 31.2 | 32.9 | 34.5 | 35.1 |
| 7. Borxhi i sektorit privat | % e BPV-së | 21.0 | 22.2 | 22.1 | 21.1 | 19.3 | 19.7 |
| 8. Borxhi i Qeverisë së Përgjithshme | % e BPV-së | 5.1 | 5.5 | 5.3 | 5.6 | 5.2 | 4.9 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabela 2a: Prospektet buxhetore të Qeverisë së Përgjithshme** | |  |  |  |  |  |  |
|  |  | 2018 | 2018 | 2019 | 2020 | 2021 | 2022 |
|  | ESA code | Level | % e BPV | | | | |
| **Kreditimi neto (B9) nga nën sektorët** | | | | | | | |
| 1. Qeveria e Përgjithshme/1 | S13 | -199.2 | -3.0 | -6.0 | -5.6 | -5.3 | -4.5 |
| 2. Qeveria Qëndrore | S1311 | : | : | : | : | : | : |
| 3. Qeveria Shtetërore | S1312 | : | : | : | : | : | : |
| 4. Qeveria Lokale | S1313 | : | : | : | : | : | : |
| 5. Fondi I sigurimit shoqeror | S1314 | : | : | : | : | : | : |
| **Qeveria e Përgjithshme (S13)** | | | | | | | |
| 6. Të Hyrat Totale | TR | 1,756.6 | 26.1 | 27.4 | 27.2 | 26.7 | 26.7 |
| 7. Shpenzimet Totale[1] | TE | 1,955.8 | 29.1 | 33.4 | 32.7 | 32.0 | 31.2 |
| 8. Neto Huamarrja/Huadhënja | EDP.B9 | -199.2 | -3.0 | -6.0 | -5.6 | -5.3 | -4.5 |
| 9. Shpenzimet e Interesit | EDP.D41 | 18.7 | 0.3 | 0.4 | 0.4 | 0.5 | 0.5 |
| 10. Bilanci Primar[2] |  | -180.5 | -2.7 | -5.6 | -5.2 | -4.8 | -4.0 |
| 11. Masat e njëhershme dhe masat e përkohshme[3] |  | : | : | : | : | : | : |
| **Komponentët e të hyrave** | | | | | | | |
| 12. Taksat Totale (12 = 12a+12b+12c) |  | 1,563.8 | 23.2 | 24.3 | 24.0 | 23.7 | 23.8 |
| 12a. Taksat mbi Prodhim dhe Import | D2 | 1,296.2 | 19.3 | 20.3 | 19.9 | 19.6 | 19.6 |
| 12b. Taksat aktuale në të ardhura dhe pasuri | D5 | 267.5 | 4.0 | 4.0 | 4.1 | 4.1 | 4.2 |
| 12c. Taksat mbi kapital | D91 | : | : | : | : | : | : |
| 13. Kontributet Sociale | D61 | : | : | : | : | : | : |
| 14. Të ardhurat mbi Pronën | D4 | : | : | : | : | : | : |
| 15. Tjera (15 = 16-(12+13+14)) [4] |  | 192.9 | 2.9 | 3.1 | 3.1 | 3.0 | 2.9 |
| 16 = 6.Të Hyrat Totale | TR | 1,756.6 | 26.1 | 27.4 | 27.2 | 26.7 | 26.7 |
| p.m.: Barra Tatimore (D2+D5+D61+D91-D995) [5] |  | 1,563.8 | 23.2 | 24.3 | 24.0 | 23.7 | 23.8 |
| **Komponentet e zgjedhura të shpenzimeve** | | | | | | | |
| 16. Konsumi i Përgjithshëm | P32 | 845.1 | 12.6 | 13.4 | 13.4 | 13.2 | 13.0 |
| 17. Totali i Transfereve Sociale | D62 + D63 | 558.8 | 8.3 | 8.4 | 8.4 | 7.9 | 7.6 |
| 17a. Transferet Sociale në Mallra | P31 = D63 | : | : | : | : | : | : |
| 17b. Transferet Sociale përveç në Mallra/2 | D62 | 558.8 | 8.3 | 8.4 | 8.4 | 7.9 | 7.6 |
| 18 = 9. Shpenzimet e Interesit (përfshirë. FISIM) | EDP.D41 + FISIM | 18.7 | 0.3 | 0.4 | 0.4 | 0.5 | 0.5 |
| 19. Subvencionet | D3 | : | : | : | : | : | : |
| 20. Formimi bruto I Kapitalit Fiks | P51 | 533.2 | 7.9 | 11.1 | 10.5 | 10.4 | 10.1 |
| 21.Tjera (21 = 22-(16+17+18+19+20) [6] |  | : | : | 0.1 | 0.1 | 0.1 | 0.1 |
| 22. Shpenzimet Totale | TE [1] | 1,955.8 | 29.1 | 33.4 | 32.7 | 32.0 | 31.2 |
| p.m. Kompenzimi I punëtorëve | D1 | 592.6 | 8.8 | 8.7 | 8.7 | 8.7 | 8.7 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabela 2b: Prospektet buxhetore të qeverisë së përgjtihshme** | |  |  |  |  |  |  |
| mln |  | ESA code | 2018 | 2019 | 2020 | 2021 | 2022 |
|  |  | | | | |
| **Neto huadhënia (B9) nga nën-sektorët** |  |  |  |  |  |  |  |
| 1. Qeveria e Përgjithshme/1 |  | S13 | -199 | -429 | -419 | -420 | -376 |
| 2. Qeveria Qëndrore |  | S1311 | : | : | : | : | : |
| 3. Qeveria Shtetërore |  | S1312 | : | : | : | : | : |
| 4. Qeveria Lokale |  | S1313 | : | : | : | : | : |
| 5. Fondi I sigurimit shoqëror |  | S1314 | : | : | : | : | : |
| **Qeveria e Përgjithshme (S13)** | | | | | | | |
| 6. Të Hyrat Totale |  | TR | 1,757 | 1,949 | 2,047 | 2,124 | 2,239 |
| 7. Shpenzimet Totale[1] |  | TE | 1,956 | 2,378 | 2,467 | 2,544 | 2,616 |
| 8. Neto Huamarrja/Huadhënja |  | EDP.B9 | -199 | -429 | -419 | -420 | -376 |
| 9. Shpenzimet e Interesit |  | EDP.D41 incl. FISIM | 19 | 28 | 30 | 37 | 42 |
| 10. Bilanci Primar[2] |  |  | -180 | -401 | -389 | -383 | -334 |
| 11. Masat e njëhershme dhe masat e përkohshme[3] |  |  | : | : | : | : | : |
| **Komponentët e të hyrave** | | | | | | | |
| 12. Taksat Totale (12 = 12a+12b+12c) |  |  | 1,564 | 1,730 | 1,810 | 1,888 | 1,995 |
| 12a. Taksat mbi Prodhim dhe Import |  | D2 | 1,296 | 1,442 | 1,498 | 1,559 | 1,647 |
| 12b. Taksat aktuale në të ardhura dhe pasuri |  | D5 | 268 | 288 | 313 | 329 | 348 |
| 12c. Taksat mbi kapital |  | D91 | : | : | : | : | : |
| 13. Kontributet Sociale |  | D61 | : | : | : | : | : |
| 14. Të ardhurat mbi Pronën |  | D4 | : | : | : | : | : |
| 15. Tjera (15 = 16-(12+13+14)) [4] |  |  | 193 | 219 | 237 | 235 | 245 |
| 16 = 6.TëHyrat Totale |  | TR | 1,757 | 1,949 | 2,047 | 2,124 | 2,239 |
| p.m.: Barra Tatimore (D2+D5+D61+D91-D995) [5] |  |  | 1,564 | 1,730 | 1,810 | 1,888 | 1,995 |
| **Komponentë të përzgjedhura të shpenzimeve** | | | | | | | |
| 17. Konsumi i Përgjithshëm |  | P32 | 845 | 957 | 1006 | 1047 | 1089 |
| 18. Totali i Transfereve Sociale |  | D62 + D63 | 559 | 600 | 632 | 630 | 634 |
| 18a. Transferet Sociale në Mallra |  | P31 = D63 | : | : | : | : | : |
| 18b. Transferet Sociale përvecç në Mallra/2 |  | D62 | 559 | 600 | 632 | 630 | 634 |
| 19 = 9. Shpenzimet e Interesit (përfshirë. FISIM) |  | EDP.D41 + FISIM | 19 | 28 | 30 | 37 | 42 |
| 20. Subvencionet |  | D3 | : | : | : | : | : |
| 21. Formimi bruto I Kapitalit Fiks |  | P51 | 533 | 789 | 793 | 825 | 846 |
| 22.Tjera (21 = 22-(16+17+18+19+20) [6] |  |  | : | 5 | 5 | 5 | 5 |
| 23. Shpenzimet Totale |  | TE [1] | 1956 | 2378 | 2467 | 2544 | 2616 |
| p.m. Kompenzimi I punëtoreëve |  | D1 | 593 | 620 | 654 | 691 | 730 |

**Tabelat 10a dhe 10b: Kostoja dhe financimi i masave te reformave strukturore 2020-2022**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Tabela 10 a. Kostimi i masës së reformës strukturore : Masa #1: Ulja e konsumit te energjise me ane te masave te eficiences se energjise** | | | | | | | | | |
| Viti | Pagat | Mallra dhe shërbime | | | Subvencione dhe transfere | | Shpenzimet kapitale | | Total |
| 2020 | - | 4,247,650 | | | 19,400,000 | | 39,431,000 | | **63,078,650** |
| 2021 | - | 2,409,747 | | | 11,700,000 | | 24,603,000 | | **38,712,747** |
| 2022 | - | 10,000,000 | | | - | | 20,000,960 | | **30,000,960** |
| **Tabela 10 b. Financimi i masës së reformës strukturore: Masa #1: Ulja e konsumit te energjise me ane te masave te eficiences se energjise** | | | | | | | | | |
| Year | Buxheti Qendror | Buxheti Lokal | Burime tjera nga financat publike te shtetit | Fondet e IPA-sē | Grantet tjera ( BB, MCC, EU) | Kreditë/Huamarrje | | Të përcaktohen (KEDS) | **Totali** |
| 2020 | 3,140,000.00 | 0.00 |  | 0.00 | 16,147,650.00 | 7,500,000.00 | | 36,291,000.00 | **63,078,650** |
| 2021 | 0.00 | 0.00 |  | 0.00 | 14,109,747.00 | 0.00 | | 24,603,000.00 | **38,712,747** |
| 2022 | 0.00 | 0.00 |  | 0.00 | 10,000,000.00 | 0.00 | | 20,000,960.00 | **30,000,960** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Tabela 10 a. Kostimi i masës së reformës strukturore : Masa#2 Rritja e diversitetit te burimeve te energjise** | | | | | | | | | | | |
| Viti | Pagat | | Mallra dhe shërbime | | Subvencione dhe transfere | | | Shpenzimet kapitale | | | **Total** |
| 2020 | 750,000 | |  | | 2,000,000 | | | 167,280,000 | | | **170,030,000** |
| 2021 | 750,000 | |  | | - | | | 65,150,000 | | | **65,900,000** |
| 2022 | - | |  | | - | | | 24,690,000 | | | **24,690,000** |
| **Table 10 b. Financimi i masës së reformës strukturore: Masa#2 Rritja e diversitetit te burimeve te energjise** | | | | | | | | | | | |
| Year | Buxheti Qendror | Buxheti Lokal | | Burime tjera nga financat publike te shtetit | | Fondet e IPA-sē | Grantet tjera ( WB, WBIF) | | Kreditë/Huamarrje | Të përcaktohen ( Sektori Privat) | **Totali** |
| 2,020 | 0.00 | 0.00 | | 0.00 | | 0.00 | 2,750,000.00 | | 0.00 | 167,280,000.00 | **170,030,000** |
| 2,021 | 0.00 | 0.00 | | 0.00 | | 0.00 | 750,000.00 | | 0.00 | 65,150,000.00 | **65,900,000** |
| 2,022 | 0.00 | 0.00 | | 0.00 | | 0.00 |  | | 0.00 | 24,690,000.00 | **24,690,000** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tabela 10 a. Kostimi i masës së reformës strukturore : Masa#3:Ndryshimet strukturore në sektorin agropërpunues** | | | | | | | | | | | | |
| Viti | | Pagat | Mallra dhe shërbime | | | | Subvencione dhe transfere | | | Shpenzimet kapitale | | **Total** |
| 2020 | | - | 2,220,000 | | | | 49,477,022 | | | 3,500,000 | | **55,197,022** |
| 2021 | | - | 500,000 | | | | 49,477,022 | | | 1,000,000 | | **50,977,022** |
| 2022 | | - | 500,000 | | | | 49,477,022 | | | - | | **49,977,022** |
| **Tabela 10.b. Financimi i masës së reformës strukturore: Masa#3: Ndryshimet strukturore në sektorin agropërpunues** | | | | | | | | | | | | |
| Viti | Buxheti Qendror | | | Buxheti Lokal | Burime tjera nga financat publike te shtetit | Fondet e IPA-sē | | Grantet tjera ( Banka Boterore dhe EU) | Kreditë/Huamarrje | | Të përcaktohen | **Totali** |
| 2020 | 49,477,022.00 | | | 0.00 | 0.00 | 700,000.00 | | 0.00 | 6,370,333.00 | | 0.00 | **55,197,022.00** |
| 2021 | 47,101,826.00 | | | 0.00 | 0.00 | 0.00 | | 0.00 | 3,875,196.00 | | 0.00 | **50,977,022.00** |
| 2022 | 49,977,022.00 | | | 0.00 | 0.00 | 0.00 | | 0.00 | 0.00 | | 0.00 | **49,977,022.00** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore : Masa#4:Rritja e konkurrueshmwrisw nw indurstrinw prodhuese** | | | | | | | | | | | |
| Viti | Pagat | | Mallra dhe shërbime | | Subvencione dhe transfere | | | Shpenzimet kapitale | | **Totali** | |
| 2020 | 0.00 | | 83890.00 | | 1150000.00 | | | 1700000.00 | | **2,933,890** | |
| 2021 | 0.00 | | 55000.00 | | 1150000.00 | | | 0.00 | | **1,205,000** | |
| **Tabela 10.b:Financimi i masës së reformës strukturore: Masa#4:Rritja e konkurrueshmwrisw nw indurstrinw prodhuese** | | | | | | | | | | | |
| Viti | | Buxheti qendror | | Buxheti Komunal | Burimet e tjera të financimit publik | Fondet e IPA | Grante të tjera | Kredi për projekte | Të përcaktohet | | **Totali** |
| 2020 | | 2,740,000 | | 0 | 0 | 0 | 43,890 | 150,000 | 0 | | **2,933,890** |
| 2021 | | 1,040,000 | | 0 | 0 | 0 | 15,000 | 150,000 | 0 | | **1,205,000** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tabela 10.a:Kostimi i masës së reformës strukturore: Masa#5 Ngritja e konkurrueshmwrisw nw Sektorin e Turizimit dhe hotelierisw** | | | | | | | | | | | | |
| Viti | | Pagat | | | Mallra dhe shërbime | | | Subvencione dhe transfere | | Shpenzimet kapitale | | **Totali** |
| 2020 | | 0.00 | | | 78,890 | | | 500,000 | | - | | **578,890** |
| 2021 | | 0.00 | | | 20,000 | | | 220,000 | | - | | **240,000** |
| **Tabela 10 b: Financimi i masës së reformës strukturore: Masa#5 Ngritja e konkurrueshmwrisw nw Sektorin e Turizimit dhe hotelierisw** | | | | | | | | | | | | |
| Viti | Buxheti Qendror | | Buxheti komunal | Burimet e tjera të financimit publik | | Fondet e IPA-së | Grante të tjera | | Kredi për projekte | | Të përcaktohet | **Totali** |
| 2020 | 520,000.00 | | 0.00 | 0.00 | | 0.00 | 58,890.00 | | 0.00 | | 0.00 | **578,890** |
| 2021 | 20,000.00 | | 0.00 | 0.00 | | 220,000.00 | 0.00 | | 0.00 | | 0.00 | **240,000** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore : Masa #6 Ngritja e konkurrueshmwrisw nw sektorin e tregtisw nw shwrbime** | | | | | | | | | | | | | |
| Viti | | Pagat | | | Mallra dhe shërbime | | | Subvencione dhe transfere | | | Shpenzimet kapitale | **Totali** | |
| 2020 | | 0.00 | | | 27000.00 | | | 0.00 | | | 10000.00 | **37,000** | |
| 2021 | | 0.00 | | | 14000.00 | | | 0.00 | | | 0.00 | **14,000** | |
| 2022 | | 0.00 | | | 34000.00 | | | 0.00 | | | 0.00 | **34,000** | |
| **Tabela 10.b:Financimi i masës së reformës strukturore: Masa #6 Ngritja e konkurrueshmwrisw nw sektorin e tregtisw nw shwrbime** | | | | | | | | | | | | | |
| Viti | Buxheti Qendror | | Buxheti komunal | Burimet e tjera të financimit publik | | Fondet e IPA-së | Grante të tjera | | Kredi për projekte | Të përcaktohet | | | **Totali** |
| 2020 | 17,000.00 | | 0.00 | 0.00 | | 15,000.00 | 0.00 | | 5,000.00 | 0.00 | | | **37,000.00** |
| 2021 | 9,000.00 | | 0.00 | 0.00 | | 0.00 | 0.00 | | 5,000.00 | 0.00 | | | **14,000.00** |
| 2022 | 34,000.00 | | 0.00 | 0.00 | | 0.00 | 0.00 | | 0.00 | 0.00 | | | **34,000.00** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukture : Masa# 7 Miratimi i politikave bazuar nw tw dhwna dhe reduktimi i barrws administrative** | | | | | | | | | | | | |
| Viti | Pagat | | | | Mallra dhe shërbime | | | Subvencione dhe transfere | | Shpenzimet kapitale | | **Totali** |
| 2020 | 0.00 | | | | 306,000 | | | - | | - | | **306,000** |
| 2021 | 0.00 | | | | 214,000 | | | - | | - | | **214,000** |
| **Tabela 10.b:Financimi i masës së reformës strukturore: Masa#7Miratimi i politikave bazuar nw tw dhwna dhe reduktimi i barrws administrative** | | | | | | | | | | | | |
| Viti | | Buxheti qendror | Buxheti komunal | Burimet e tjera të financimit publik | | Fondet e IPA | Grante të tjera ( projekti i financuar nga BE) | | Kredi për projekte | | Të përcaktohet | **Totali** |
| 2020 | | 20,000.00 | 0.00 | 0.00 | | 0.00 | 286,000.00 | | 0.00 | | 0.00 | **306,000** |
| 2021 | | 0.00 | 0.00 | 0.00 | | 0.00 | 214,000.00 | | 0.00 | | 0.00 | **214,000** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore : Masa #8 Reforma e përgjithshme e inspektimeve** | | | | | | | | | | | | | |
| Viti | Pagat | | | | Mallra dhe shërbime | | | Subvencione dhe transfere | | Shpenzimet kapitale | | **Totali** | |
| 2020 | 77334.00 | | | | 132000.00 | | |  | |  | | **209,334** | |
| 2021 | 80659.00 | | | | 122000.00 | | |  | | 2677746.00 | | **2,880,405** | |
| 2022 | 83079.00 | | | | 112000.00 | | |  | | 971576.00 | | **1,166,655** | |
| **Tabela 10.b:Financimi i masës së reformës strukturore: Masa #8 Reforma e përgjithshme e inspektimeve** | | | | | | | | | | | | | |
| Viti | | Buxheti Qendror | Buxheti komunal | Burimet e tjera të financimit publik | | Fondet e IPA-së | Grante të tjera | | Kredi për projekte | | Të përcaktohet | | Totali |
| 2020 | | 209,334.00 | 0.00 | 0.00 | | 0.00 | 0.00 | | 0.00 | | 0.00 | | **209,334** |
| 2021 | | 202,659.00 | 0.00 | 0.00 | | 0.00 | 0.00 | | 2,677,746.00 | | 0.00 | | **2,880,405** |
| 2022 | | 195,079.00 | 0.00 | 0.00 | | 0.00 | 0.00 | | 971,576.00 | | 0.00 | | **1,166,655** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore : Masa#9 Themelimi dhe Funksionalizimi i Gjykatws Komerciale** | | | | | | | | | | | |
| **Viti** | | **Pagat** | | | **Mallra dhe shërbime** | | **Subvencione dhe transfere** | | **Shpenzimet kapitale** | **Totali** | |
| 2020 | |  | | | 25,440 | |  | |  | **25,440** | |
| 2021 | | 557,100 | | | 341,925 | |  | |  | **899,025** | |
| 2022 | | 557,100 | | | 222,705 | |  | | - | **779,805** | |
| **Tabela 10.b:Financimi i masës së reformës strukturore: Masa #9 Themelimi dhe Funksionalizimi i Gjykatws Komerciale** | | | | | | | | | | | |
| Viti | Buxheti Qendror | | Buxheti komunal | Burimet e tjera të financimit publik | Fondet e IPA-së | Grante të tjera | | Kredi për projekte | Të përcaktohet | | **Totali** |
| 2020 | 0.00 | | 0.00 | 0.00 | 0.00 | 25,440.00 | | 0.00 | 0.00 | | **25,440** |
| 2021 | 758,000.00 | | 0.00 | 0.00 | 0.00 | 141,025.00 | | 0.00 | 0.00 | | **899,025** |
| 2022 | 701,600.00 | | 0.00 | 0.00 | 0.00 | 78,205.00 | | 0.00 | 0.00 | | **779,805** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore : Masa #10 Ulja e informalitetit nw sektorin e pronave tw paluajtshme** | | | | | | | | | | | | |
| Viti | Pagat | | | | Mallra dhe shërbime | | | Subvencione dhe transfere | | Shpenzimet kapitale | **Totali** | |
| 2020 | 0.00 | | | | 55,205 | | |  | |  | **55,205** | |
| 2021 | 0.00 | | | | 28,205 | | |  | |  | **28,205** | |
| **Tabela 10.b:Financimi i masës së reformës strukturore: Masa #10 Ulja e informalitetit nw sektorin e pronave tw paluajtshme** | | | | | | | | | | | | |
| Viti | | Buxheti Qendror | Buxheti komunal | Burimet e tjera të financimit publik | | Fondet e IPA-së | Grante të tjera | | Kredi për projekte | Të përcaktohet | | Totali |
| 2020 | | 0.00 | 0.00 | 0.00 | | 0.00 | 55,205.00 | | 0.00 | 0.00 | | **55,205** |
| 2021 | | 0.00 | 0.00 | 0.00 | | 0.00 | 28,205.00 | | 0.00 | 0.00 | | **28,205** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore: Masa # 11Ulja e ekonomisw jo-formale** | | | | | | | | | | | | | |
|  | | Pagat | | | Mallra dhe shërbime | | | | Subvencione dhe transfere | | Shpenzimet kapitale | | **Totali** |
| 2020 | | 294,000 | | | 87,500 | | | |  | |  | | **381,500** |
| 2021 | | 420,000 | | | 21,640 | | | |  | |  | | **441,640** |
| 2022 | | 462,000 | | | 11,510 | | | |  | |  | | **473,510** |
| **Tabela 10.b:Financimi i masës së reformës strukturore: Masa # 11 Ulja e ekonomisw jo-formale** | | | | | | | | | | | | | |
| Viti | Buxheti Qendror | | Buxheti komunal | Burimet e tjera të financimit publik | | Fondet e IPA-së | Grante të tjera | Kredi për projekte | | Të përcaktohet | | **Totali** | |
| 2020 | 381,500.00 | | 0.00 | 0.00 | | 0.00 | 0.00 | 0.00 | | 0.00 | | **381,500** | |
| 2021 | 430,000.00 | | 0.00 | 0.00 | | 0.00 | 11,640.00 | 0.00 | | 0.00 | | **441,640** | |
| 2022 | 473,510.00 | | 0.00 | 0.00 | | 0.00 | 0.00 | 0.00 | | 0.00 | | **473,510** | |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore : Masa # 12Përmirësimi i mjedisit për Inovacion dhe Ndërmarrësi** | | | | | | | | | | | |
| Viti | Pagat | | Mallra dhe shërbime | | | | Subvencione dhe transfere | Shpenzimet kapitale | | Totali | |
| 2020 | - | | 90,000 | | | | 7,500,000 |  | | 7,590,000 | |
| 2021 | - | | 48,000 | | | | 8,500,000 | 1,550,000 | | 10,098,000 | |
| 2022 | - | | 145,000 | | | | 6,500,000 | 1,500,000 | | 8,145,000 | |
| **Tabela 10.b:Financimi i masës së reformës strukturore: Masa #12 Përmirësimi i mjedisit për Inovacion dhe Ndërmarrësi** | | | | | | | | | | | |
| Viti | | Buxheti Qendror | | Buxheti komunal | Burimet e tjera të financimit publik | Fondet e IPA-së | Grante të tjera | Kredi për projekte | Të përcaktohet | | Totali |
| 2020 | | 7,566,000.00 | | 0.00 | 0.00 | 0.00 | 24,000.00 | 0.00 | 0.00 | | **7,590,000** |
| 2021 | | 10,050,000.00 | | 0.00 | 0.00 | 0.00 | 48,000.00 | 0.00 | 0.00 | | **10,098,000** |
| 2022 | | 8,085,000.00 | | 0.00 | 0.00 | 0.00 | 60,000.00 | 0.00 | 0.00 | | **8,145,000** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore : Masa #13 Shtrirja e infrastrukturës përkatëse të rrjetave dhe shërbimeve të TIK-ut për zhvillim socio-ekonomik** | | | | | | | | | | | | |
| Viti | Pagat | | **Mallra dhe shërbime** | | **Subvencione dhe transfere** | | | **Shpenzime kapitale** | | | **Totali** | |
| 2020 | - | | 2,563,343 | | 2,700,000 | | | 4,255,726 | | | **9,519,069** | |
| 2021 | - | | 2,711,348 | | 2,700,000 | | | 3,158,913 | | | **8,570,261** | |
| 2022 | - | | 2,380,674 | | 2,700,000 | | | 1,809,763 | | | **6,890,437** | |
| **Tabela 10.b:Financimi i masës së reformës strukturore: Masa#13 Shtrirja e infrastrukturës përkatëse të rrjetave dhe shërbimeve të TIK-ut për zhvillim socio-ekonomik** | | | | | | | | | | | | |
| Viti | | Buxheti qendror | | Buxheti Komunale | Burimet e tjera të financimit publik | Fondet e IPA | Grante të tjera | | Kredi për projekte (KODE ËB) | Të përcaktohet | | **Totali** |
| 2020 | | 1,500,000.00 | | 0.00 | 0.00 | 2,150,000.00 | 0.00 | | 5,869,069.00 | 0.00 | | **9,519,069** |
| 2021 | | 1,200,000.00 | | 0.00 | 0.00 | 2,050,000.00 | 0.00 | | 5,320,261.00 | 0.00 | | **8,570,261** |
| 2022 | | 1,200,000.00 | | 0.00 | 0.00 | 2,050,000.00 | 0.00 | | 3,640,437.00 | 0.00 | | **6,890,437** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tabela 10.a: Kostimi i masës së reformës strukturore: Masa #14 Lehtësimi i tregtisë përmes uljes së kostos së transaksioneve tregtare** | | | | | | | | | | | | |
| Viti | | | Pagat | | Mallra dhe shërbime | | | Subvencione dhe transfere\* | Shpenzimet kapitale | | Totali | |
| 2020 | | | - | | 32,000 | | |  |  | | **32,000** | |
| 2021 | | |  | | 22,000 | | |  |  | | **22,000** | |
| 2022 | | |  | | 22,000 | | | - | - | | **22,000** | |
| **Tabela 10 b. Financimi i masës së reformës strukturore: Masa#14 Lehtësimi i tregtisë përmes uljes së kostos së transaksioneve tregtare** | | | | | | | | | | | | |
| Viti | Buxheti qendror | Buxheti komunal | | Burimet e tjera të financimit publik | | Fondet e IPA | Grante të tjera | | Kredi për projekte | Projekte tjera nga Donatoret ( USAID) | | **Totali** |
| (projekt i EU) | |
| 2020 | 2,000.00 | 0.00 | | 0.00 | | 0.00 | 23,000.00 | | 0.00 | 7,000.00 | | **32,000** |
| 2021 | 7,000.00 | 0.00 | | 0.00 | | 5,000.00 | 10,000.00 | | 0.00 | 0.00 | | **22,000** |
| 2022 | 12,000.00 | 0.00 | | 0.00 | | 0.00 | 10,000.00 | | 0.00 | 0.00 | | **22,000** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore: Masa #15Zhvillimi i mëtutjeshëm i infrastrukturës së cilësisë dhe fuqizimi i rolit të autoriteteve për mbikëqyrjen e tregut me fokus produktet e ndërtimit** | | | | | | | | | | | | |
| Viti | Pagat | | Mallra dhe shërbime | | Subvencione dhe transfere | | | Shpenzimet kapitale | | **Totali** | | |
| 2020 | 30,000 | | 180,000 | | 34,000 | | | 180,000 | | **424,000** | | |
| 2021 |  | | 65,000 | | - | | | 60,000 | | **125,000** | | |
| **Tabela 10.b:Financimi i masës së reformës strukturore: Masa# 15 Zhvillimi i mëtutjeshëm i infrastrukturës së cilësisë dhe fuqizimi i rolit të autoriteteve për mbikëqyrjen e tregut me fokus produktet e ndërtimit** | | | | | | | | | | | | |
| Viti | | Buxheti Qendror | | Buxheti komunal | Burimet e tjera të financimit publik | Fondet e IPA-së | Grante të tjera ( projekti i EU) | | Kredi për projekte (Banka Boterore) | | Të përcaktohet | **Totali** |
| 2020 | | 225,000 | | 0 | 0 | 0 | 199,000 | | 0 | | 0 | **424,000.00** |
| 2021 | | 7,000 | | 0 | 0 | 0 | 58,000 | | 60,000 | | 0 | **125,000.00** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore: Masa# 16 Zhvillimi i edukimit në fëmijërinë e hershme me qasje gjithëpërfshirëse përmes plotësimit të infrastrukturës ligjore dhe kurrikulare** | | | | | | | | | | | | |
| Viti | Pagat | | | Mallra dhe shërbime | | | Subvencione dhe transfere | | Shpenzimet kapitale | | **Totali** | |
| 2020 |  | | | 49,000 | | |  | |  | | **49,000** | |
| 2021 | 18,000 | | | 37,000 | | |  | |  | | **55,000** | |
| 2022 | 33,000 | | | 58,000 | | | - | | - | | **91,000** | |
| **Tabela 10.b:Financimi i masës së reformës strukturore:Masa# 16 Zhvillimi i edukimit në fëmijërinë e hershme me qasje gjithëpërfshirëse përmes plotësimit të infrastrukturës ligjore dhe kurrikulare** | | | | | | | | | | | | |
| Viti | Buxheti Qendror | Buxheti komunal | Burimet e tjera të financimit publik | | Fondet e IPA-së | Grante të tjera | | Kredi për projekte | | Të përcaktohet | | **Totali** |
| 2020 | 49,000.00 | 0.00 | 0.00 | | 0.00 | 0.00 | | 0.00 | | 0.00 | | **49,000** |
| 2021 | 55,000.00 | 0.00 | 0.00 | | 0.00 | 0.00 | | 0.00 | | 0.00 | | **55,000** |
| 2022 | 91,000.00 | 0.00 | 0.00 | | 0.00 | 0.00 | | 0.00 | | 0.00 | | **91,000** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore: Masa#17 Zbatimi i kornizës së re kurrikulare në sistemin e aftësimit profesional** | | | | | | | | | | | | |
| Viti | Pagat | | | | Mallra dhe shërbime | | | Subvencione dhe transfere | | Shpenzimet kapitale | **Totali** | |
| 2020 |  | | | | 1,994,032 | | |  | |  | **1,994,032** | |
| 2021 |  | | | | 2,635,032 | | |  | |  | **2,635,032** | |
| 2022 |  | | | | 2,004,032 | | | - | | - | **2,004,032** | |
| **Tabela 10.b:Financimi i masës së reformës strukturore:Masa# 17 Zbatimi i kornizës së re kurrikulare në sistemin e aftësimit profesional** | | | | | | | | | | | | |
| Viti | | Buxheti Qendror | Buxheti komunal | Burimet e tjera të financimit publik | | Fondet e IPA-së | Grante të tjera ( ALLED, GIZ, MCC, Lux Development) | | Kredi për projekte | Të përcaktohet | | **Totali** |
| 2020 | | 1,050,000.00 | 0.00 | 0.00 | | 0.00 | 944,032.00 | | 0.00 | 0.00 | | **1,994,032.00** |
| 2021 | | 1,050,000.00 | 0.00 | 0.00 | | 0.00 | 1,585,032.00 | | 0.00 | 0.00 | | **2,635,032.00** |
| 2022 | | 0.00 | 0.00 | 0.00 | | 0.00 | 2,004,032.00 | | 0.00 | 0.00 | | **2,004,032.00** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore: Masa#18 Ngritja dhe sigurimi i cilësisë në arsimin e lartë përmes fuqizimit të AKA, përmirësimin e formulës së financimit dhe profilizimin e institucioneve të arsimit të lartë** | | | | | | | | | | | | |
| Viti | | | Pagat | | Mallra dhe shërbime | | | Subvencione dhe transfere | | Shpenzimet kapitale | **Totali** | |
| 2020 | | | 125,400 | | 135,140 | | |  | | - | **260,540** | |
| 2021 | | |  | | 175,800 | | |  | | - | **175,800** | |
| 2022 | | |  | | 66,800 | | | - | | - | **66,800** | |
| **Tabela 10.b:Financimi i masës së reformës strukturore:Masa# 18 Ngritja dhe sigurimi i cilësisë në arsimin e lartë përmes fuqizimit të AKA, përmirësimin e formulës së financimit dhe profilizimin e institucioneve të arsimit të lartē** | | | | | | | | | | | | |
| Viti | Buxheti Qendror | Buxheti komunal | | Burimet e tjera të financimit publik | | Fondet e IPA-së ( fonde nga EU) | Grante të tjera | | Kredi për projekte | Të përcaktohet | | Totali |
| 2020 | 133,780.00 | 0.00 | | 0.00 | | 111,800.00 | 14,960.00 | | 0.00 | 0.00 | | **260,540.00** |
| 2021 | 112,000.00 | 0.00 | | 0.00 | | 63,800.00 | 0.00 | | 0.00 | 0.00 | | **175,800.00** |
| 2022 | 0.00 | 0.00 | | 0.00 | | 63,800.00 | 3,000.00 | | 0.00 | 0.00 | | **66,800.00** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore: Masa#19 Ngritja e qasjes në tregun e punës së grupeve të cënuara përmes ngritjes së efiksatitetit të shërbimeve publike dhe masave aktive të punësimit** | | | | | | | | | | | | | |
| Viti | Pagat | | Mallra dhe shërbime | | | | Subvencione dhe transfere | | | Shpenzimet kapitale | | | **Totali** |
| 2020 |  | | 596,344 | | | | 4,500,000 | | | - | | | **5,096,344** |
| 2021 |  | | 861,348 | | | | 4,500,000 | | | - | | | **5,361,348** |
| 2022 |  | | 534,674 | | | | 4,500,000 | | | - | | | **5,034,674** |
| **Tabela 10.b:Financimi i masës së reformës strukturore:Masa#19 Ngritja e qasjes në tregun e punës së grupeve të cënuara përmes ngritjes së efiksatitetit të shërbimeve publike dhe masave aktive të punësimit** | | | | | | | | | | | | | |
| Viti | | Buxheti Qendror | | Buxheti komunal | Burimet e tjera të financimit publik | Fondet e IPA-së | | Grante të tjera | Kredi për projekte | | Të përcaktohet | **Totali** | |
|
|
| 2020 | | 4,520,000 | | 0 | 0 | 0 | | 576,344 | 0 | | 0 | **5,096,344.00** | |
| 2021 | | 4,500,000 | | 0 | 0 | 0 | | 861,348 | 0 | | 0 | **5,361,348.00** | |
| 2022 | | 5,504,000 | | 0 | 0 | 0 | | 530,674 | 0 | | 0 | **6,034,674.00** | |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Tabela 10 a.: Kostimi i masës së reformës strukturore: Masa#20 Permiresimi i Sherbimeve Sociale** | | | | | | | | | | | |
| Viti | Pagat | | Mallra dhe shërbime | | | Subvencione dhe transfere | | | Shpenzimet kapitale | | **Totali** |
| 2020 |  | | 480,000.0 | | | 1,150,000.0 | | | 30,000.0 | | **1,660,000** |
| 2021 |  | | 150,000.0 | | | 2,200,000.0 | | | - | | **2,350,000** |
| 2022 |  | |  | | | 21,000,000.0 | | | - | | **21,000,000** |
| **Tabela 10.b:Financimi i masës së reformës strukturore:Masa#20 Permiresimi i Sherbimeve Sociale** | | | | | | | | | | | |
| Viti | Buxheti Qendror | Buxheti komunal | | Burimet e tjera të financimit publik | Fondet e IPA-së | | Grante të tjera ( WBIF) | Kredi për projekte | | Të përcaktohet | **Totali** |
|
| 2020 | 1,250,000.00 | 0.00 | | 0.00 | 0.00 | | 410,000.00 | 0.00 | | 0.00 | **1,660,000** |
| 2021 | 1,200,000.00 | 0.00 | | 0.00 | 0.00 | | 1,150,000.00 | 0.00 | | 0.00 | **2,350,000** |
| 2022 | 20,500,000.00 | 0.00 | | 0.00 | 0.00 | | 500,000.00 | 0.00 | | 0.00 | **21,000,000** |

1. WEO, përditësimi Tetor 2019 [↑](#footnote-ref-1)
2. Indeksi i cmimeve të konsumit, WEO, Tetor 2019 [↑](#footnote-ref-2)
3. BE, parashikimet ekonomike, Verë 2019 [↑](#footnote-ref-3)
4. Inflacioni bazë mat ndryshimin e çmimeve të produkteve të shportës së konsumatorit, duke përjashtuar luhatshmërinë e përkohshme dhe tranzitore, e cila kryesisht karakterizon kategorinë e ushqimeve apo të energjisë. [↑](#footnote-ref-4)
5. ULC represents the share of total labour compensation to nominal GDP [↑](#footnote-ref-5)
6. World Bank Top 20 Reformers <https://www.doingbusiness.org/en/reforms/top-20-reformers-in-db2020> [↑](#footnote-ref-6)
7. REER- është mesatarja e peshuar e valutës së një vendi në raport me një indeks ose shportë të valutave të tjera kryesore, të rregulluara për efektet e inflacionit; ndërsa NEER (kursi nominal efektiv i këmbimit) nuk është i regulluar për inflacionin. [↑](#footnote-ref-7)
8. 3 Indeksi i Herfindal-Hirschman kalkulohet bazuar në shumat e katrorëve të pjesëmarrjes të secilit produkt në eksportet totale. Një shtet me nje portfolio të diversifikuar të eksportit ka një indeks afër zero, ndërsa një që eksporton vetëm një lloj produkti ka një indeks me vlerën 1. [↑](#footnote-ref-8)
9. Indeksi i Hapjes së Tregtisë është një metrikë ekonomike e llogaritur si raporti i tregtisë totale të vendit, shumës së eksporteve plus importeve, ndaj BPV-së. = (Eksportet + Importet) / (BPV). "Sa më i lartë indeksi, aq më shumë ndikim ka tregtia në veprimtarinë e vendit të këtij vendi." [↑](#footnote-ref-9)
10. Mesatarja e shtator 2018/ shtator 2017 (e aplikuar edhe në krahasimet tjera në tekst) [↑](#footnote-ref-10)
11. Drafti final i PRE (2020) do të përfshijë një vlerësim të deri 5 reforma strukturore, të cilat kanë impaktin më të madh ekonomik në periudhën afatmesme. [↑](#footnote-ref-11)
12. Vlerësimi i ndikimit ekonomik të reformave strukturore është realizuar duke përdorur një metodologji të re që konsiston në modelin e ekuilibrit të përgjithshëm të llogaritshëm (CGE), mbi të cilin mund të gjendet një përshkrim i shkurtër në figurën 1 të Shtojcës. [↑](#footnote-ref-12)
13. Rritja e akumulimit të kapitalit ndihmon sektorët që janë më intensivë në kapital, duke çuar në uljen e çmimit relativ të kapitalit dhe rritjen e pagave. Pagat më të larta rritin deflatorin e furnizimit të shërbimeve publike dhe rrisin konsumin nominal për një nivel të caktuar të konsumit publik. [↑](#footnote-ref-13)
14. Ky zë ngërthen në vete tatimin e mbajtur në burim, tatimin nga të ardhurat e biznesit individual si dhe tatimin në interes, qira dhe lojëra të fatit [↑](#footnote-ref-14)
15. Agjensioni Rregullativ I Komunikimeve Elektronike dhe Postare [↑](#footnote-ref-15)
16. Ministria e Drejtësisë, Këshilli Gjyqësor i Kosovës, Këshilli Prokurorial i Kosovës, Gjykata Kushtetuese, Avokati i Popullit, Agjencioni për ndihmë juridike falas, Agjencioni Kosovar i Intelegjencës, Ministria e Punëve të Brendshme. [↑](#footnote-ref-16)
17. FSK [↑](#footnote-ref-17)
18. Ministria e Ambientit dhe Planifikimit Hapësinor, Autoriteti Rregullativ i Ujrave. [↑](#footnote-ref-18)
19. Ministria e Infrastrukturës, Ministria e Zhvillimit Ekonomik, Ministria e Tregtisë dhe Industrisë, Agjencioni Kosovar I Privatizimit, Autoriteti Rregullative për Komunikime Elektronike dhe Postare, Agjencioni Kosovar I Konkurrencës, Komisioni I Pavarur I Minierave dhe Mineraleve, Autoriteti I Aviacionit Civil, Autoriteti Rregullativ I Hekurudhave, Agjencioni I Shërbimeve të Navigimit Ajror. Zyra Rregullative e Energjisë, Ministria e Inovacionit dhe Ndërrmarrësisë, Ministria e Zhvillimit Rajonal. [↑](#footnote-ref-19)
20. Kuvendi i Kosovës, Zyra e Presidentit, Zyra e Kryeministrit, Ministria e Financave, Ministria e Administratës Publike, Ministria e Administrimit të Pushtetit Lokal, Ministria e Zhvillimit Rajonal, Ministria e Punëve të Jashtme, Ministria e Integrimit Evropian, Ministria e Diasporës dhe Investimeve Strategjike, Komisioni Rregullativ i Prokurimit Publik, Agjencia Kundër Korrupsionit, Organi Shqyrtues i Prokurimit, Zyra për Ankesa dhe Parashtesa, Agjencia për Mbrojtjen e të Dhënave Personale, Zyra Kombëtare e Auditimit, Komisioni Qendror i Zgjedhjeve, Bordi i Pavarur Mbikëqyrës për Shërbimin Civil të Kosovës dhe Shpenzimet e Paparashikueshme. [↑](#footnote-ref-20)
21. Parametri zbutës i përdorur në filtrin Hodrick Prescot,është λ= 480, sugjeruar nga BQE-ja ( Bouthevillain et al. (ECB 2001), “Cyclically adjusted budget balance: An alternative approach”) [↑](#footnote-ref-21)
22. Seritë kohore reale të BPV-së përfaqësojnë të dhënat e BPV-së me 2014 = 100 çmimet e vitit bazë, dhe bazohet në llogaritjet e vetë autorëve duke pasur parasysh që ASK publikon të dhëna vetëm në lidhje me BPV me çmimet aktuale dhe PPV me çmimet e vitit të kaluar. Gjithashtu, meqenëse ka pasur ndryshime metodologjike në seritë kohore të BPV-së me kalimin e kohës, janë bërë rregullime të nevojshme. [↑](#footnote-ref-22)
23. Filtri Hodrick-Prescott është aplikuar në të dhënat reale të BPV-së, rregulluar sezonalisht nga Tramo Seats. [↑](#footnote-ref-23)
24. Duke marrë parasysh që llogaritja është bërë duke përdorur të dhëna tremujore, BPV dhe seritë e të ardhurave rregullohen së pari për sezonalitetin dhe më pas shndërrohen në regjistra. MKV është përdorur më pas në serinë e transformuar. [↑](#footnote-ref-24)
25. Dallimet në elasticitetet e paraqitura këtu në krahasim me ato të paraqitura në parashtresën e mëparshme kanë ardhur si rezultat i pikave të shtuara të vëzhgimit (deri në TM2 2019) dhe si rezultat i një serie kohore të ndryshme të përdorur për BPV reale (me 2014 = 100 bazë çmimet e vitit). [↑](#footnote-ref-25)
26. , ku përaqet të hyrat strukturore; R- të hyrat aktuale; Y – BPV aktuale; – BPV potenciale; and – elasticiteti i të hyrave. [↑](#footnote-ref-26)
27. Dokument pune i stafit të Komisionit Evropian, Programi per Reforma në Ekonomi I Kosovës 2019-2021. Vlerësimi I Komisionit: https://ec.europa.eu/neighbourhood-enlargement/sites/near/files/swd\_kosovo.pdf [↑](#footnote-ref-27)
28. Reported in A. Cojocaru: Jobs Diagnostic Kosovo, WB Jobs Series Is. 5, 2017. [↑](#footnote-ref-28)
29. Vlerësimi i nivelit të ekonomisë joformale në Kosovë, raport nga projekti i financuar nga BE: Projekti mbështetje e mëtutjeshme për institucionet e Kosovës në luftën kundër krimi t të organizuar, korrupsionit dhe ekstremizmit të dhunshëm 9 Nov. 2017. [↑](#footnote-ref-29)
30. Hulumtimi mbi shtrirjen dhe parandalimin e ekonomisë së paligjshme dhe pastrimit të parave në Kosovë, raport nga projekti i financuar nga BE-ja Fuqizimi i aftësive të Kosovës për të luftuar pastrimin e parave dhe korrupsionit, 2014. [↑](#footnote-ref-30)
31. Burimi i informacionit: ASK/Policia Kufitare [↑](#footnote-ref-31)
32. Strategjia Kombëtare për Luftim të Ekonomisë Joformale, Pastrimit të Parasë dhe Financimit të Terrorizmit dhe Krimit Financiar 2019-2023 [↑](#footnote-ref-32)
33. Strategjia Kombëtare për Luftim të Ekonomisë Joformale, Pastrimit të Parasë dhe Financimit të Terrorizmit dhe Krimit Financiar 2019-2023 [↑](#footnote-ref-33)
34. Ibid [↑](#footnote-ref-34)
35. Sipas BB-së, ndonëse shpenzimet në arsim si përqindje e BPV-së janë rritur viteve të fundit, kjo mbetet e ulët krahasuar me mesataren e vendeve të Evropës dhe Azisë Qendrore. Sipas BB-së, shpenzimet për kokë nxënësi janë edhe më të ulëta se në vendet e rajonit. [↑](#footnote-ref-35)
36. Pesë fusha të përfshirjes: Zhvillimi i gjuhës dhe komunikimit, shëndeti fizik dhe zhvillimi i të lëvizurit, zhvillimi i njohurive dhe njohuri të përgjithshme, zhvillimi i qasjes të të mësuarit dhe zhvillimi socio-emocional. [↑](#footnote-ref-36)
37. Në vitin 2019, në total janë 10.878 fëmijë të regjistruar në institucionet parashkollore, 5.205 fëmijë në kopshte publike dhe 5.673 në kopshte private.. Dy kopshte të reja publike do të përfundojnë në vitin 2019; 5 në vitin 2020; dhe 9 në 2021 [↑](#footnote-ref-37)
38. Në Kosovë, aktualisht janë 7 institucione publike dhe 25 institucione private të arsimit të lartë. [↑](#footnote-ref-38)
39. Numri i të punësuarve në raport me numrin e popullsisë në moshë pune. [↑](#footnote-ref-39)
40. Strategjinë për Parandalimin dhe Luftimin e Ekonomisë Joformale në 2019. [↑](#footnote-ref-40)
41. Këshilli Evropian për Marrëdhënie të Jashtme. [↑](#footnote-ref-41)
42. Numri i imigrimit është ulur në 5,832 persona në 2017, krahasuar me 18,862 në 2015, ndërkaq numri i emigrimit është ulur në 11,263 persona në 2017, krahasuar me 74,434 persona në vitin 2015. Gjatë 2017, janë lëshuar 5,283 leje qëndrimi të përkohshme, nga të cilat 54.2% ishin për çështje të punës. Gjatë 2017, 23,386 persona morën leje qëndrimi në vendet e BE-së, nga të cilët 6,635 ishin për arsye të “aktiviteteve që paguhen” dhe 547 leje për “edukim”. [↑](#footnote-ref-42)
43. Rishikimi do të përmbajë mes tjerash dhe zgjerimin potencial të masave aktive të tregut të punës për të papunët nga **zonat rurale**. Poashtu, rishikimi do të shqyrtojë ndryshimet eventuale të masave aktive të tregut të punës me synim **rritjen e efekteshmërisë** (bazuar pjesërisht mbi gjetjet e studimit nga GIZ të titulluar, “*A janë masat aktive të tregut të punës mjete efektive për adresimin e sfidave të shkathtësive dhe punësimit në Kosovë?*”). [↑](#footnote-ref-43)
44. Sipas ASK, mostra është zgjeruar në vitin 2019. [↑](#footnote-ref-44)
45. Shënjëstrimi i masave aktive do të informohet nga dokumenti i rishikuar i **Politikës së Punësimit 2020 – 2022**, me synim që të ngritet efektshmëria e MATP-ve, duke përfshirë shënjëstrimin e personave që vijnë nga zonat rurale. [↑](#footnote-ref-45)
46. Shënjëstrimi i masave aktive do të informohet nga dokumenti i rishikuar i **Politikës së Punësimit 2020 – 2022**, me synim që të ngritet efektshmëria e MATP-ve, duke përfshirë shënjëstrimin e personave që vijnë nga zonat rurale. [↑](#footnote-ref-46)
47. Përfshinë përpilimin e raportit të monitorimit të përfituesve të MATP-ve që janë mbështetur përmes zyrave të punësimit. Raporti i monitorimit do të shërbejë për matjen e efektshmërisë së masave aktive. [↑](#footnote-ref-47)
48. World Bank/KAS “Consumption Poverty in the Republic of Kosovo [↑](#footnote-ref-48)
49. ASK- Statistikat e Mirëqenies Sociale, TM2 2019 [↑](#footnote-ref-49)
50. Analiza e gjendjes shëndetësore të popullatës, Dhjetor 2013 [↑](#footnote-ref-50)
51. ASK- Statistikat e Shëndetësisë, 2018 [↑](#footnote-ref-51)
52. Caku i mesëm i treguesit është i njejtë me bazën e treguesit, sepse ndikimi fillon pas miratimit dhe fillimit të Ligjit për Skemën e Assistencës Sociale pas vitit 2021. [↑](#footnote-ref-52)